
PONGGOL  1. 
Taringot  toe  liatotompa  ni  langit  doliot  tano. 

Ale  dakdanak  !  moeda  adong  na  manjapai  hamoe,  sanga  ise  na 
mandjadihon  soede  na  niida  ni  matamoenoe,  ra  didok  kamoe:  Toe- 
hanta  do  na  manibaen  i  soede.  Toetoe  do  i.  Anggo  liita  djolma,  nada 
malo  hita  mambaen  i,  harana  nada  toek  gogonta  dohot  hapistaranta. 

Moeda  toekang  iba.  malo  do  iba  mambaen  bagas  anggo  adong 
hajoe  sanga  boeloe  doliot  pandjamaan ;  malo  do  iba  paoelihon  hajoe 
i,  mambarbarsa  sanga  mangotomsa,  tapi  nada  malo  iba  mandjadi- 
hon hajoe  i.   Debata  do  nampoena  karedjo  di  si. 

Songon  i  moese,  moeda  toekang  bosi  iba.  Moeda  adong  bosi,  malo 
do  iba  manopa  goepak  sanga  pangkoer  sanga  goloek,  tapi  bosi  i,  na 
nitombang  do  i,  Debata  do  mangadongkon  i  di  bagasan  tano  i. 

Nasa  na  adong,  Debata  do  patoepahon  i  di  hita,  djadi  moeda 
tapadjaha-djaha  i,  inda  na  homang  ma  rohanta  hara  ni  ibo  ni 
rohana  mida  hita  ? 

Di  hatiha  na  robi,  na  di  borngin  ni  bornginan,  nada  adong  dope 
bagiaha.  Djolma  manoesia,  pahan-pahanan,  binatang  harangan, 
batang  aek,  dolok,  roera,  mata  ni  ari,  boelan  dohot  bintang,  sasoe- 
dena  i  nada  podo  adong.  Hoem  sasada  Debata  do  adong. 

Djadi  di  toemboek  ni  rohana  didjadihon  Debata  soedena  i.  Soegari 
didokkon  Debata  langit  dohot  tano  dohot  pangisina  oelang  so  rap 
adong  i,  djalop  do  i  adong  di  bagasan  sangkinidop  mata,  tapi  nada 
songon  i  pangalahona.  Marroeas-  roeas  songon  toboe,  marsihat-  sihat 
songon  pisang,  boti  ma  roepani  pambaenan  ni  Toehanta.  Roehoet 
onom  ari  asa  sidoenr  didjadihon  Debata  soede. 

Pardjolo  ditompa  Debata  parmoeiaan  ni  na  tarida  noeaeng,  tapi 
marbaoer-  baoer,  taro  so  adong  dope  bagiaha  tompana  na  toere, 
boti  pe  golap  boelita  soede. 

la  na  goemodang  hasaja,  i  ma  na  torang  i.  Andap  oelang  adong 
na  torang,  nada  mangoloe  bagiaha.  I  do  dalanna  dibaen  didjadihon 
Debata  na  torang  i  di  ari  pardjolo.  Didokkon  Debata  :  ., adong  ma 
na  torang",  ning  ia,  djadi  adong  ma  i  toetoe  di  na  santongkin  i.  Intap 

ni  i  margonti-gonti  ma  na  torang  dohot  na  golap.  Na  torang  i,  i  ma 
na  tadok  arian,  na  golap  i,  i  ma  na  tadok  borngin.  I  ma  da  na 
nitompa  ni  Debata  di  ari  pardjolo. 

Djadi  doeng  torang  ari,  dapot  ma  ari  padoeahon,  didjadilion  De- 
bata ma  langit  i.  Dipainding  la  ma  aek  i,  ant  jo  asing  aek  i  di  gindjang 
songon  omboen  i,  asing  moese  ma  di  tano  on  songon  angka  moeal, 
batang  aek  dohot  laoet.  Asa  doeng  sidoeng  i,  potang  ma  ari,  salpoe 
ma   ari  padoeahon  i. 

Na  doeng  dipoengka  Debata  di  ari  padoeahon,  dipaoedjoeng  la 
di  ari  patoloehon.  Anggo  aek  na  di  toroe  on,  hoerang  sada  dope  inga- 
nanna.  Bahatan  marbaoer  dohot  tano  i,  dja,di  songon  ombik  sanga 
rodang  na  bolak  idaon.  Nada  podo  hainganan  djohna  tano  on.  Djadi 
di  ari  patoloehon  ditotopkon  Debata  inganan  ni  laoet,  dano, batang 
aek,  soenge  dohot  moeal,  asa  tarida  ma  tano  na  mahiang  i  na  nidok 
darat,  djadi  binoto  ma  dolok  dohot  roera.  Asa  doeng  songon  i,  didok- 
kon  Debata  na  angkon  toeboe  ha  joe,  doehoet  dohot  soean-soeanan, 
bo  ma-rmoeldopan  ma  i,  adong  ma  padang  na  mangarata,  oeroeng- 
oeroeng,  harangan  dohot  tombak  godang  i.  Asa  doeng  sidoeng  i, 
potang  ma  ari,  salpoe  ma  ari  j)atoloehon  i. 

Djadi  doeng  dapot  ari  paopatkon,  ditompa  Debata  ma  mat  a  ni 
ari,  boelan  dohot  bintang  baen  sipanorangi  djadi  totop  ma  i  dibaen 
parsorin-sorin  ni  ari,  boelan  dohot  taon.  Asa  doeng  sidoeng  i,  potang 
ma  ari,  salpoe  ma  ari  paopatkon  i. 

Doeng  i  pe  asa  ditompa  Debata  na  markosa  i,  harana  madoeng 
adoi  g  hangoloehono -1  ni  i.  Di  ari  palimahon  i  nidjadihon  ma  ihan 
laoet  dohot  ihan  batang  aek,  angka  na  goemolmoet  di  aek  i.  Doeng  i, 
laing  di  na  sadari  i  dope,  angka  oenggas  dohot  soede  na  marka- 
bong.   Asa  doeng  sidoeng  i,  potang  ma  ari,  salpoe  ma  ari  palimahon  i. 

Djadi  di  ari  paonomkon  maroedjoeng  ma  soede,  ditompa  Debata 
ma  angka  pahan-pahanan,  binatang-binatang,  angka  na  mandjoeroer 
songo  1  oelok  ragam  bage,  dohonon  sandok  na  markosa  adong  ma  i 
di  na  sadari  i  mangihoetkon  lomo  ni  roha  ni  Debata.  la  na  parpoedi 
ro,  manoesia  i  do  i,  harana  soemoeroeng  soemangap  ia.  Laing  di  ari 
paonomkon  i  do  nian,  tapi  ia  ma  pant  jidoeng anna  i. 

Djadi  denggan  soen  dibaen  Debata  soede.  Boti  ma  roehoet  ni 
hatotompa  ni  langit  dohot  tano  dohot  pangisina. 


PONGGOL  2. 
Taringot  toe  djolma  iia  pardjolo  ilohot  ingaiiauiia  di  tano  on. 

Macloeng  tangkas  taboto  taringot  toe  langit  dohot  tano  on,  sanga 
bia  panompana  dibaen  Debata.  Djohna  i  pe  na  nitompa  ni  Debata 
do  ia.  Diboeat  Debata  ma  tano  liat,  digana  la  i,  djadi  tarida  ma  na 
marroepa  djolma.  Soede  goar-goaran  ma  di  si,  tapi  hoem  tompana 
do  adong,  anggo  hosana  napodo.  Djadi  diomboeskon  Debata  ma  hosa 
toe  bagasan  igoeng  ni  gambaran  djohna  i,  bo  boeioes  mangoloe  ma 
i  dibaensa.  Djadi  digoar  Debata  ma  ibana  Si  Adam. 

Sandok  tano  on  madoeng  pade  inganan,  tapi  hara  ni  holong  ni 
rohana  dipasoeroeng  Debata  dope  inganan  ni  Si  Adam,  loeat  Eden 
goarna.  Djadi  di  loeat  Eden  i  adong  moese  dope  dibaen  Debata  koboen 
na  seen  dengganna  dohot  napoena,  na  margoar  Paradis,  paoeli-oelion 
ni  Si  Adam  ma  i  didokkon  Debata.  Nada  pola  bia  halodjaannia, 
doskoi  halilian  dietong  ia  na  markaredjo  i.  Djadi  sonang  dilala  Si 
Adam  di  Paradis  i,  angke  singkop  soede  adong  di  sia,  panganon 
nada  hoerang,  pamatang  nada  haroe  lodja,  njae  orongonkon  pe  soada, 
salakoe  sonang  sad  jo. 

Sangkiboeng  do  na  nirarang  ni  Debata  di  sia.  Adong  di  tonga-tonga 
ni  koboen  i  ha  joe  na  godang,  na  margoar  ha  joe  parbinotoan  taringot 
toe  na  denggan  dohot  na  djat,  nada  djadi  dipangan  Si  Adam  batoena 
i,  angke  ro  dok  ni  Debata  toe  sia  :  ,,djago  ho  sanga  dipangan  ko  batoe 
ni  hajoe  on,  oelang  mate  ho  dibaen  i,"  ning  ia.  Dalanna  didokkon 
Debata  songon  i.  antjo  diparsipodai  Si  Adam  na  mangoloi.  Xada  bagi 
halaiango  sanga  hamatean  batoe  ni  hajoe  i,  tapi  na  mangalaosi  pan- 
dok  ni  Debata,  i  do  hamatean  i.  Moeda  djais  Si  Adam  di  hata  ni 
Debata,  hamatean  do  i  di  sia,  tapi  moeda  pantoen  rohania  adop  i, 
hangoloean  do  i. .  Djadi  dioloi  Si  Adam  na  nidok  ni  Debata,  nada 
dipangido  rohania  batoe  ni  hajoe  na  sa,ngkiboeng  i. 

Nada  sadia  lolot  doeng  i  adong  ma  toetoe  na  hoerang  dilala  Si 
Adam.  Dompak  na  manggoari  angka  binatang  i  ia,  moer  tangkas 
ma  di  sia  na  hoerang  i.  Soede  na  markosa  marrangkap  do  diida  ia, 
tapi  anggo  ia  nada  adong  rangkapnia  djolma,  laing  na  sasada  ia  ma 
matoea.  Djadi  dibaen  diboto  Debata  na  di  roha  ni  Si  Adam  hope 
dibaen  diparkatoetoei  la,  didokkon  la  ma  :  ,,nada  pade  te  he  moeda 


hoem  sasada  Si  Adam  djolma,  Hoelehen  noma  panolonginia  na  tama 
rangkapnia, "  ning  ia.  Djadi  dompak  modom  Si  Adam  diboeat  De- 
bat  a  ma  roesoeknia  angkiboeng,  dij)aoeli  la  ma  i  baen  djolma  dada- 
boroe  dongan  ni  Si  Adam. 

Asa  doeng  ngot  Si  Adam  dilehen  Debata  ma  dadaboroe  i  di  sia 
dongamiia  di  tano  on.  Djop  sitoetoe  ma  roha  ni  Si  Adam  mangi- 
dasa,  didokkon  ia  :  ,,on  ma  hape  holi-holi  sian  holi-holingkoe  bope 
siboek  sian  siboekkoe,"  ning  ia.  Intap  ni  i  laing  na  rap-rap  ma 
lialahi  marsonang  ni  roha.  Si  Hawa  do  goar  ni  dadaboroe  i.  Rap 
dioloi  djana  dihabolongi  halahi  ma  Debata,  angke  godang  do  asi 
ni  rohana  di  halahi. 


PONGGOL  3. 
Taringot  toe  moela  ni  dosa. 

Ise  djolma  diboto  hamoe  na  so  adong  dosana  ?  Nada  adong,  atehe, 
soede  djolma  manoesia  adong  do  dosana.  Barang  ise  na  mambaen 
na  so  toemboek  di  roha  ni  Debata,  na  mardosa  do  ia.  Aha  dalanna 
ra  djolma  i  mambaen  na  so  toemboek  di  roha  ni  Debata  ?  Anggo  i, 
adong  ma  sibolis  na  manggete-gete  roha  ni  djolma  i.  Na  djolo,  dompak 
so  didjadihon  Debata  langit  dohot  tano,  dioloi  ia  do  Debata,  tapi 
doeng  ro  gindjang  ni  rohana  marbalik  ma  ia.  Olat  ni  i  laing  na  maralo 
ma  ia  dohot  Debata,  nada  marnaso  be  ia  mandjalahi  dalan  paarsak 
Debata. 

Songon  i  moese  ma  doeng  diida  ia  Si  Adam  dohot  Si  Hawa  mar- 
sonang-sonang  bope  ringgas  marsomba  toe  Debata.  ,,Angkon  hoese- 
gohon  i,"  ning  rohania,  djadi  na  painte-intehon  noma  ia  di  ari  na 
tarpalaloe  djat  ni  rohania  i.  Madoeng  diboto  ia  na  nidokkon  ni 
Debata  di  Si  Adam  dohot  Si  Hawa  taringot  toe  hajoe  parbinotoan  i. 
,,Soera  antong  dapot  aoe  halahi  tongkon  mam.oloes  sian  hajoe  na 
sangkambona  i,  hoeboto  do  mangelek-elek  halahi  mandai  batoena  i. 
Saoelak  pe  soegari,  daboe  ma  rohangkoe,"  ning  rohania.  Djadi 
dipoeldit  ia  ma  oelok  solopannia,  angke  sian  sagoeman  binatang, 
i  ma  sada  na  oembisoek. 

Djadi  doeng  solop  ia  toe  si,  mandjoeroer  ma  ia  toe  bona  ni  hajoe 
nangkinan  i,  laloe  markarpe  ma  ia  di  si  painte-intehon  sanga  andi- 


gan  mamoloes  Si  Adam  dohot  Si  Hawa.  Nada  sadia  lolot,  bo  ro  ma 
toetoe  halahi  marlaho-laho.  Djadi  doeng  di  toroe  ni  hajoe  i,  diingot 
halahi  do  nia  \  hata  ni  Debata,  tapi  nada  tarorom  halahi  so  manaili 
toe  si.  Denggan  ni  panjarmpokna  bolbol  ni  parboeloengna  diida  halahi, 
batoena  pe  antong  roepa  tabo  do.  Djadi  dompak  songon  i  dipalaloe 
sibohs  i  ma  bisoeknia,  angke  mang'koeling  ma  oelok  i,  ning  ia  ma 
mandok  Si  Hawa  :  ,.atehe,  toetoe  de  he  na  hoebege,  did  ok  Debata 
di  hamoe  na  so  tola  pa,nganonmoenoe  batoe  ni  hajoe  na  di  koboen 
o.i  ?"  ning  ia.  Ro  Si  Hawa:  ,,nada  songon  i  pandok  ni  Debata,  tola 
do  nian  panganonnami  batoe  ni  hajoe  na  di  koboen  on,  tai  toetoe, 
anggo  batoe  ni  hajoe  na  sangkambona  on  nada  tola,  harana  moeda 
hami  pangan  i,  mate  ma  hami,"  ning  ia.  Ro  oelok  i  :  ,,nada  toetoe  i 
le  !  nada  pola  mate  hamoe  anggo  hoem  didai  hamoe,  tapi  on  do  da  i, 
diboto  Debata  moeda  dipangan  kamoe  i,  pistar  ma  hamoe  songon 
la,  torang  ma  diboto  hamoe  na  denggan  dohot  na  djat.  Dai  ir-;?. 
da,  nada  bagi  mahoea  hamoe  dibaen  i,"  ning  ia.  Djadi  ditangihon 
Si  Hawa  ma  hobar  ni  oelok  i,  por  ma  rohania  mangankon.  Djadi 
dipoetik  ia  ma  sada  laloe  dipangan  ia,  doeng  i  dipoetik  ia  sada  nari, 
dilehen  ia  di  Si  Adam,  bo  dohot  ma  Si  Adam  mangankon. 

I  le  otona  i !  hoem  soen  dipangansa  ta^rsoenggoel  ma  roha  i,  boeloes 
ma^go  ma  sonangiia  i  dibaen  dilaosi  halahi  na  nidok  ni  Debata.  Ta- 
roktok  ma  dosar-dosar,  badagiot  toeboema,  harana  ma  marsisol solan. 
Sahonokna  moeda  marsimora-mora  toe  Debata,  sonaaig  ma  pangkila- 
alaan,  tapi  doeng  na  marsala  i  mabiar  ma,  ilana  pe  so  doeng.  ,,Bia  he 
mondjap  kita  toe  roemboen-roemboen  i,  oelang  diida  Debata  hita  !" 
boti  ma  tahi  ni  halahi.  Djadi  mondjap  ma  halahi.  Ma  songon  na 
maoto  halahi,  angke  aha  na  so  diboto  na  so  diida  Debata,  tarbaen 
ma  lakna  mondjap  adop  Ibana  ? 

Djadi  andos  potang  pio-pio  ma  Debata  :  ,,djo  Adam,  di  dia  do  ho?" 
ning  ia.  Ro  Si  Adam  :  ,,di  son  do  a.oe,  mabiar  do  hami  hope  ila 
rohanami,  harana  na  marsaemara  do  hami,"  ning  ia.  Ro  Debata  : 
,,ise  na  paboahon  di  ho  na  marsaemara  ho  ?  Adong  ke  dipangan  ko 
batoe  ni  hajoe,  na  Hoedokkon  na  so  djadi  panganonmoeT'  ning  ia. 
Ro  Si  Adam  :  ,,dadaboroo  i  na  nilehenmi  di  aoe,  papangankonsa 
di  aoe  djadi  hoepangan,"  ning  ia.  Djadi  didokkon  Debata  di  dada- 
boroe  i  :  ,,atehe,  dibaen  ko  songon  i  ?"  ning  ia.  Ro  dadaboroe  i  :  ,,di- 
paoto-oto  oelok  i  aoe  djadi  hoepangan,"  ning  ia.  Djadi  songon  i  ma 
didoega  halahi  marsipaloeai  dirina. 


Doeng  i  hona  oehoem  ma  halahi,  halak  lahi  i  loclja  ma  ia  toe  djoloan 
on  mandjalahi  takarna,  dadaboroe  i  taonomiia  ma  parkantjitan  ragam 
bage,  oelok  i  boetoehana  m.a  patna,  doeng  i  moese.  matoea  nada  tola 
be  diingani  halahi  koboen  na  denggan  na  di  loeat  Eden  i. 

Djadi  dibaen  madoeng  masa  dosa  i  di  tano  on,  dibagahon  Debata 
ma  soeroeonnia  moese  sada  na  paloeahon  manoesia  i  sian  i  djana  na 
manaloehon  sibolis  i.  Songon  on  ma  didokkon  Debata  di  oelok  i  : 
,.baenonkoe  do  p?«raloanmoe  dohot  dadaboroe  on  bope  paraloan  ni 
pomparanmi  dohot  j)omparannia,  ropoehon  nia  ma  oeloemoe,  toer- 
bingonmoe  ma  tambihoelnia." 

Songon  i  ma  da,  barang  ise  na  mangkombar  dosa  dohot  hadjaha- 
tan,  hamatean  do  na  nidokna,  tapi  na  mangkombar  Toehan  dapotan 
hangoloean. 


PONGGOL  4. 
Tariogot  toe  Si  Kaiii  doiiot  Si  Abel. 

Nada  sadia  honok  doeng  dipaorot  Debata  Si  Adam  dohot  Si  Hawa 
sian  Paradis  i,  sorang  ma  di  halahi  dakdanak  halak  lahi  na  margoar 
Si  Kain.  Na  djopan  do  roha  ni  halahi  doeng  adong  i,  daon  ni  marsak 
do  i  toetoe.  Goemodang  moese  do^oe  roha  ni  halahi  doeng  adong 
anggina  Si  Abel. 

Asa  doeng  magodang,  marsidjama  karedjona  ma  halahi.  Sipambaen 
do  Si  Kain,  parkoboen  do  ia,  anggo  Si  Abel  marmahan  do  karedjona. 
Haroe  saama-saina  pe  halahi,  roha  i  paasing-asing  do.  Si  Abel  ma  na 
toemoroek  rohana,  salang  di  bagasan  parkared Joanna  nada  djoengada 
loepa  ia  di  Debata.  Moeda  hatiha  maranak  poso  pahan-pahanannia 
dipili  ia  ma  anak  ni  lomboe  sanga  anak  ni  biri-biri  na  oemmokmok 
lehenonnia  di  Debata. 

Bia  ma  pangalehenna  dibaen  ia  ?  Songo  ^  o  i :  dipaoeii  ia  ma  par- 
kaoelan,  batoe  na  nipatimboen  do  i  marbandjar-bandjar.  Doeng 
sidoeng  i.  diboeat  ia  ma  anak  ni  lomboe  i  sanga  anak  ni  biri-biri  i, 
disambol  ia  ma.  Doeng  ias  nibobahan  dohot  niboetoehaan  dipa- 
jakkon  ia  ma  i  di  gindjang  ni  soban  na  di  parkaoelan  i.  Doeng  i 
ditoetoeng  ia,  ant  jo  abis  dipangan  api  i.  I  ma  na  nidok  mangalehen 


haoel.  Angkon  sian  godang  doliot  djop  ni  roha  do  binaen,  ant  jo 
toemboek  di  roha  ni  Debata. 

Anggo  Si  Abel  na  boerdjoe  sitoetoe  do  rohana  mangalehen  haoel 
toe  Debata.  Hara  ni  i  dipasoe-pasoe  Debata  ibana,  popar  do  pahan- 
pahanannia  dibaen  i.  Si  Kain  pe  laing  na  mangalehen  haoel  do  moese, 
tapi  nada  adong  pangasianna,  nangke  hoem  saratiia  do  di  sia,  adatoea 
adong  labona.  Djadi  nada  didjagit  Debata  haoelna  i. 

Hara  ni  i  mangiboeroe  ma  roha  ni  Si  Kain,  sego  ma  rohania  adop 
angginia,  joola  dipaingot  Debata  ibana,  ning  ia  :  ,,o  Kain,  biasi 
hantjit  rohamoe  i  moeda  dipaoeba  ho  rohamoe,  doempang  ko  ma  na 
nipangido  ni  rohamoe,  tapi  moeda  laing  didatdati  ho,  djago  ma  ho, 
diondjap  hadjahatan  i  ma  ho  !"  ning  ia.  Tama  soegari  ditangihon 
Si  Kain  hata  sipaingot  i,  tapi  moer  poetoes  rohania  mambadai  anggi- 
nia i.  Djadi  diboan  ia  ma  Si  Abel  toe  balian  ni  hoeta  i,  toe  na  tar 
loengoen,  ant  jo  padoea-doea,  doeng  i  ditangkoep  ia  ma  Si  Abel, 
dioemban  ia  lo^Does  mate,  bangkena  dipadiar  ia  songon  i,  nada  diT)ar- 
doelihon  ia.  Djadi  doeng  moeli,  dipaoela-oela  ia  songon  na  so  adong 
bagiaha  na  masa,  manjapai  pe  simatobangnia,  didokkon  ia  na  so 
adong  pamotoannia.  Haroe  so  adong  pe  djolma  na  midaan  i,  anggo 
Debata  diidasa  do. 

Djadi  didokkon  Debata  di  sia  :  ,.o  Kain,  di  dia  do  anggimoe  Si 
Abel  ?*'  ning  ia.  Ro  Si  Kain  :  ,,hoepaboto-boto  he  i,  parorotonkoe 
dope  laki  a  ibana  ?"  ning  ia.  Doeng  i  didokkon  Debata  di  sia  :  ,,nada 
he  diboto  ho  na  binaenmi  ?  So  dipaboa  ho  pe  i,  tano  i  na  rara  dibaen 
moedar  ni  anggimi  paboahonsa  di  aoe.  Mardjaja  ma  ho  dibaen  djahat 
ni  rohamoe,  tondimoe  alomoe,  nada  djadi  be  ingananmoe  loeat  o\ 
Sandok  na  nidjamami  angkon  adong  tiiakona,  pahae  pahoeloe  ma 
ho,  nada  be  marondjolan",  ning  is.  Djadi  tarsonggot  ma  Si  Kain 
•hara  ni  posi  li  oehoem  i,  mabiar  ma  ia  mangaligi  halak.  Djadi  didokkon 
ia  di  Debata  :  ..betak  diboenoe  halak  aoe,"  ning  ia.  Ro  Debata :  ,jiada 
i,  mabiar  do  halak  mida  ho.  angke  barang  ise  na  mamoenoe  ho, 
marloeloe  ma  i  di  sia  pitoe  lipat. '"  ning  ia. 

Mangonai  do  toe  Si  Kain  hata  boera  i,  oempe  sada  halak  na  ra 
mardongan  ia. 


PONGGOL   5. 
Taringot  toe  Aek  na  oto. 

Djadi  doeng  lolot  moer  djadji  ma  manoesia.  i  di  tano  on,  roha  i  p& 
moer  marragam  ma,  nada  piga  be  na  maradat  maroehoem,  salakoe 
hoin  na  marsibaen  rohana  na  masa,  ranggo-ranggo  noma  adong  na 
manjomba  Toehan  Debata.  Na  djahat  dohot  na  gedoek  na  binota 
ni  halak,  pola  marsak  roha  ni  Debata  paida-ida  parange  ni  manoesia 
i.  ,,Na  sai  denggan  do  Hoebaen  soede  di  moela-moelana,  hape  songon 
i  ma  oedjoengna,  tama  soega,ri  Hoepatimpas  soede,  tapi  atena  Hoepa- 
diar  dope  saratoes  doea  x^oeloe  taon  nari,  betak  moeba  roha  ni  ma- 
noesia i,"  ning  roha  ni  Debata.  Djopan  do  antong  rohania  pango- 
loehon  oelang   na   mangagohon. 

Saripe  nari  noma  adong  na  marroha  na  denggan  na  so  ra  satoep- 
toep  dohot  na  djat  roha  i,  i  ma  ripe  ni  halak  Si  Noak.  Hara  ni  holong 
ni  roha  ni  Debata,  dipaingot  la  ma  halahi,  didokkon  la  ma  :  ,,0 
Noak  !  denggan  do  Hoeida  pangalahomoe,  Hoepaboa  ma  di  ho  na 
di  rohangki,  moeda  toek  saratoes  doea  poeloe  taon  nari,  mate  mogap 
ma  Hoebaen  soede  na  markosa  dibaen  aek  na  magodang,  tapi  anggo 
ho  dohot  hamoe  saripe  pangoloeonkoe  do.  Baen  ma  paraoe  na  godang, 
oendjoerna  toloe  ratoes  eto,  bohangna  Hma  poeloe  eto,  hintjatna 
toloe  poeloe  eto.  Martirkat-tirkat  bope  marbilik-bilik  baenonmoe 
i,  ant  jo  masoek  toe  si  sian  sagoeman  bangso  ni  binatang  sasarangkap 
be.  Sada  moese,  pasingkop  ma  bohal  ni  i,  angke  honok  do  djabat  in- 
gananmoe  paraoe  i,"  ning  Debata. 

Djadi  porsaja  ma  Si  Noak  di  na  nidokkon  ni  Debata,  dipalagoet 
ia  anaknia  na  toloe  i  Si  Sem,  Si  Kam  dohot  Si  Japet,  ning  ia  ma 
mandok  halahi  :  ,,oehoemcn  ni  Debata  ma  tano  on,  pamasaonnia  ma 
aek  na  magodang,  antjo  mate  mogap  soede  na  markosa,  djadi  disoeroe 
la  ace  mambaen  paraoe  na  godang,  tama  ma  da  tapoengka  i  saonari, 
harana  anggo  roha  ni  dongan  i  nada  tarparbaga  i,  djadi  hoemon  hita 
na  opat  do  na  markaredjo.  Ra  dipartatai  dongan  i  hita,  tai  nada 
mahoea,  asal  tabaen  na  nidok  ni  Toehanta",  ning  ia. 

Ro  anaknia  :  ,, antong,  tapoengka  ma,  moeda  na  so  ra  dongan  i 
manolong,  hoem  hita  pe  djadi  do,"  ning  halahi.  Djadi  doeng  diiDoeng- 
ka   halahi,   peto   ma   na  nidok  ni  Si  Noak,  marragam   ma  hata   ni 


halak.  ,,Na  mahoea  do  loeai  Si  Noak,"  ning  na  sacla.  ,,Na  rintik  do 
ia,"  ning  na  sada,  djadi  marpoepoe  ro  intjak  dohot  podoe  ni  halak. 
Anggo  Si  Noak  dohot  anaknia,  nada  dipatangi-tangi  halahi,  tapi 
laing  na  markaredjo  ma  halahi  loj)oes  sidoeng. 

Asa  doeng  dapot  hatiha  na  nidokkon  ni  Debata  palaloeonnia 
oehoem  i,  didokkon  la  ma  di  Si  Noak  :  ,,pamasoek  ma  saonari  sian 
sagoeman  bangso  ni  binatang  sasarangkap  be,"  ning  ia,  djadi  di- 
pamasoek  Si  Noak.  Doeng  i  masoek  moese  ma  ia  dohot  dongan 
saripena  dohot  anaknia  na  toloe  bope  sorangan  ni  halahi  be,  roehoet 
salapan  halak. 

Asa  doeng  nigoroek  paraoe  i  togoe,  ro  ma  da  oehoem  i.  Opat  poeloe 
ari  opat  poeloe  borngin  soeksek  hilap,  roeprap  ronggoer,  ro  oedan 
potir,  djadi  moer  magodang  aek,  moer  manjonak  ma  i  di  tano  on  lo- 
poes  lipoet  dolok  na  hoemintj^t  i.  Sanga  toe  dia  pe  dilodjong  kalak 
sanga  dilange  halahi,  laing  laloe  aek  i  toe  si,  maranggoehan  ma 
sandok  na  markosa.  Ia  halahi  na  di  paraoe  i  sonang  do,  oenipe  bagi 
mahoea,  harana  Debata  mandjagahon  halahi. 

Djadi  binong  ma  tano  on  dibaen  aek  i  saratoes  sampoeloe  ari, 
doeng  i  asa  mamoengka  meroes  ma.  Nada  sadia  honok  tarida  ma 
oedjoeng  ni  dolok  na  hoemintjat  i  djadi  sangkot  ma  paraoe  i  di 
oedjoeng  ni  dolok  Ararat.  Djadi  adong  ma  opat  poeloe  ari  dicengkap 
Si  Noak  ma  tingkap  ni  paraoe  i,  dipaloea  ia  ma  kak.  Na  moelak- 
oelak  do  kak  i,  harana  dapot  ia  do  panganonna,  angka  bangke  na  mar- 
moembangan  di  aek  i.  Djadi  adong  ma  pitoe  ari,  doeng  i  dipaloea  ia 
ma  darapati,  tapi  tiboe  do  i  moelak,  harana  nada  adong  songgopanna 
boti  pe  nada  ra  i  mangan  na  boesoek.  Djadi  adong  mangoelahi 
pitoe  ari,  dipaloea  ia  ma  darapati  i  padoeanolihon,  dioban  dara- 
pati i  ma  ranting  ni  hajoe  na  marboeloeng  di  na  moelak  i. 
Djadi  diboto  Si  Noak  ma  na  giot  hiang  tano  i.  Djadi  mangoelahi 
ma  adong  pitoe  ari.  dipaloea  ia  saoelak  nari  darapati  i,  bo  nada 
moelak  be. 

Asa  doeng  songoii  i  poeloek  ma  Si  Noak  manadingkon  paraoe  i. 
Tardok  so  djop  sitoetoe  roha  ni  halahi,  doeng  tarbaen  morot  sian 
paraoe  i,  djadi  has  ma  roha  ni  Si  Noak  mandok  tarima  kasi  toe  Debata 
na  mangondingi  halahi.  Djadi  didokkon  Debata  :  ,,o  Noak.  saonari 
Hoepaboa  ma  di  ho  rohangki,  nada  ra  be  Aoe  mangoehoem  tano  on 
dibaen  aek  na  magodang.  Haliboetongan  i  na  niidami  di  langit  i,  i 
ma  tanda  hasaksian  ni  rohangkoe  di  ho.     Soeang  toe  na  djoloaii  i 

marsorin-sorin  ma    ari    logo  doliot  nonat.   hatiha  soeanon  dohot   sa- 
Ibion,"  ning  ia. 


PONGGOL  6. 


Taringot  toe  aiiak  ni  Si  Noak  doliot  taringot  toe 
palas-palas  na  di  hoeta  Babel. 

Asa  doeng  haroear  Si  Noak  dohot  dongannia  siaii  paraoe  i,  bahat 
ma  adong  paresoon.  Salapan  do  lialahi  na  so  mate  dibaen  aek  na  oto 
i,  djadi  bohal  na  nipasingkop  laho  masoek  toe  paraoe  soede  ne  ma. 
Hara  ni  i  sosak  ma  roha  ni  halahi  mambaen  saba  dohot  koboen, 
ragam-ragam  ma  nisoean,  antjo  adong  panganon. 

Djadi  adong  ma  saragam  hajoe  disoean  Si  Noak,  na  margoar  hajoe 
anggoer,  na  tonggian  do  batoena,  moeda  niporo  i,  dapot  ma  inoemon 
na  lobi  tabo.  Hoem  on  do  salana,  moeda  ma  bahat  toe  niinoem  i,  ra 
do  iba  mabok  dibaensa.  Djadi  saoelak  tarinoem  Si  Noak  ma  lobi 
sian  na  tama,  djadi  mabok  ma  ia.  Djadi  doeng  diida  Si  Kam  amang- 
nia  mabok,  dipartatai  djana  diintjahi  ia.  Djadi  moeroek  ma  Si  Japet 
dohot  Si  Sem  oembege  intjaknia  i,  didokkon  halahi  ma  di  sia:  ,, doeng 
na  songon  i  tarsoeng  pangalaho  ni  amanta,  nada  patoet  dope  diengen- 
engen  ko,  na  so  oemboto  oehoem  do  ho,"  ning  halahi,  djadi  kehe 
ma  halahi  patoerehon  amang  ni  halahi. 

Asa  doeng  tarkalak  Si  Noak,  tarboto  ma  disia  parange  ni  Si  Kam, 
djadi  dimoeroehi  ia,  didokkon  ia  ma  :  „dibaen  na  songon  i  djat  ni 
parangemoe,  bona  boera  ma  ho  dohot  pomparanmoe  barang  na  piga 
soendoet,  hatoban  ni  kahanggimoe  ma  ho,  pomparanmi  pe  hatoban 
ni  pomparan  ni  halahi  do,'"'  ning  ia.  Anggo  Si  Japet  dohot  Si  Sem 
dipoedji  djana  dipasoe-pasoe  ia. 

Tiboe  do  mangoelahi  riboer  manoesia  i  di  tano  on,  mari-ari  ma  di- 
baen gindjang  ni  oemoer  dompahi.  Songon  Si  Noak  ma,  toemboek 
onom  ratoes  taon  oemoernia,  di  na  mantak  aek  na  oto  i.  Djadi  nada 
sadia  lolot,  angkon  manjarsar  m^a  halak  hara  ni  sompit  ni  tano.  Saoelak 
mandjalahi  tano  pambaenan  ma  haiak,  dapot  ma  padang  na  bidang 
na  homop  di  loeat  Sinear,  na  momoan  tomboeron  ni  aek.  Djadi  ma- 
moengka  hoeta  ma  deba  pomparan  ni  Si  Noak  di  si.  Mangasa  riboerna 


11 

dohot  denggan  ni  parkoetaan  diambang  halahi,  na  doeng  tarbaen 
ma   marroha-roha   sanga   songon  dia   hagiotna. 

,,Hita  do  na  nialo,  goeroe  di  rohanta  do  soede  !"  boti  ma  hata  ni 
na  deba.  „Tama  do  p.ntong  tabaen  tanda  ni  sinaloanta  dohot  bisoekta, 
tanda  saroha  hita  moese,  oelang  be  padao-dao  liita.  oelang  be  marserak 
barana  saroempoen  do  hita,"  ninna  na  deba  nari.  Djadi  poeloe  ma 
tahi  ni  halahi  padjongdjongkon  palas-palas  na  hint j at  sanoli.  ,,  Angkon 
soengkot  di  langit  oedjoengna  i  !"  ninna  sada.  ,,Tano  tako  tabaen 
antjo  tahan  honok,*'  ninna  sada  nari.  Djadi  doeng  di]3oengka  halahi, 
hoem  satonga  sidoeng  dope,  bo  soendat  ma  karedjo  i,  harana  di^^a- 
roendoet  Debata  ma  parkataan  ni  halahi,  oempe  marsiastoean  be. 
Djadi  i  do  pasarsar  halahi. 

la  pomparan  ni  Si  Japet  kehe  toe  tano  Eropa,  pomparan  ni  Si  Sem 
tinggal  di  si  laloe  rarat  toe  tano  Asia,  pomparan  ni  Si  Kam  kehe  toe 
dangsina,  toe  tano  Afrika. 


POXGGOL  7. 
Tariiigot  toe  Si  Abraham. 

Djadi  adong  ma  di  na  rentje  na  galia  halak  na  boerdjoe  roha.  na 
margoar  Si  Abraham,  pomparan  ni  Si  Sem,  pasambilan  soendoet  ni  i 
ma  ia.  Na  markoeta  do  ia  di  loeat  Oer,  tapi  hara  ni  dok  ni  Debata 
boengkas  ma  ia  toe  tano  Kanaan.  Asa  doeng  di  si,  dibagahon  Debata 
ma  di  sia,  soede  loeat  haboengkasan  i  ia  ma  nampoenasa  moese  dohot 
pomparannia.  Tangkas  do  didokkon  Debata  :  ,,lehenonkoe  do  i  di 
pomparanmoe, "  ning  ia.  Djadi  homang  do  nian  roha  ni  Si  Abraham 
dohot  Si  Sara,  dongannia  saripe,  oembege  baga-baga  i,  harana  madoeng 
matobang  halahi.  dakdanakna  so  adong,  roha  -pe  ma  sajoj)  antong. 
Oemoer  ni  Si  Abraham  pitoe  poeloe  lima  taon  ma,  oemoer  ni  Si  Sara 
ma  onom  poeloe  lima  taon. 

Djadi  didokkon  Si  Abraham  di  sorangannia  :  ,. sanga  na  bia 
pangalahona  nada  taboto  i,  asal  tagolom  hata  ni  Toehanta,  nada  ra 
la  paoto-otohon  hita,"  ning  ia.  Na  honok  ma  sai  dipangido-idohon 
halahi,  oelang  so  adong  dakdanak,  nangke  aha  ma  hamoraan  dohot 
sinadongan.  moeda  na  soada  dakdanak,  tapi  nada  ra  halahi  pahae 
23ahoeloe  patopot-topot  datoe,  salakoe  hoem  Debata  do  pos  ni  roha, 

sanga    andigan    ma  toemboek  rohania  pasomboe  haloeloengoen    ni 
halahi  di  sinoean  toenas. 

Adong  do  nian  Si  Lot  anak  ni  angginia,  tapi  nada  sadia  niardomoe 
ia  dohot  i  boti  pe  nada  sahoeta  be  halahi.  Dalanna  dibaen  na  morot  Si 
Lot,  marbada  sauelak  siparmahan  iiia  dohot  siparmahanni  Si  Abraham 
hara  ni  padang  djalangan.  Djadi  didokkon  Si  Abraham  di  Si  Lot  : 
,,atehe,  amang,  gozan  sirang  kita  oelang  dohot  kita  marsahsi,  si- 
parmahanta  i  pe  nada  tama  marbadai  hara  ni  djpompalan,  dok  ma 
sanga  toe  dia  giotmoe  ;  moeda  pahae  ho,  pahoeloe  aoe,  toe  siamoen 
ho,  toe  siambirang  aoe,  pili  ma  di  ho  !"  ning  ia..  Soegari  diboto  Si 
Lot  pantoen  ni  roha,  patoet  ro  aloes  nia  :  ,,nada  songon  i,  amang  toea  ! 
ho  do  na  patoet  mamili  djoemolo",  tapi  hara  ni  hoerang  ni  rohania 
dipili  ia  manigor  loeat  na  doemenggan  anggo  idaon  ni  mata.  Djadi 
didokkon  ia  di  Si  Abraham  :  ,,doeng  na  gonan  paasing-asing  hita 
nimmoe,  toe  loeat  Sodom  Gomorra  ma  aoe  markoeta,"  ning  ia.  Djadi 
boengkas  ma  Si  Lot  toe  si. 

Asa  doeng  loemolot  maringanan  Si  Lot  di  si,  manolsoli  ma  rohania. 
Toek  do  nian  panganon  dapot,  djampalan  ni  pahan-pahanan  bidang 
do,  tapi  roha  i  nada  tarbaen  sonang,  harana  na  djorboetan  do  parange 
ni  halak  loeat  i,  nada  holang  masa  hamoesoeon.  Saoelak  ro  moesoe 
i,  bo  djabat  dohot  Si  Lot  tarpangoes  dohot  ripenia,  barang-barang- 
nia  tartaban  soede.  Djadi  soegari  nada  ro  Si  Abraham  mardongan 
toloe  ratoes  halaknia  paioeahon  Si  Lot,  bo  hatoban  ni  halak  do  ia 
matoea.  Adong  doj)e  angka  radja  ni  loeat  i  dohot  halak  koeta  i  na 
tartaban,  dipaloea  Si  Abraham  moese,  djadi  giot  mangalehen  siloea 
ma  angka  radja  i,  tanda  godang  ni  roha,  na.da  ra  Si  Abraham  man- 
djagitsa.  Ning  ia  do  mandok  halahi  :  ,,na  nilehen  ni  Debata  di  aoe, 
toek  do  i,  boti  pe  indada  tama  didok  halak  hara  ni  silehen-lehen  ni 
halak  mamora  Si  Abraham",  ning  ia. 

Djadi  dibaen  toemboek  di  roha  ni  Debata  pangaloesi  ni  Si  Abra- 
ham, didokkon  Debata  ma  di  sia  di  bagasan  amal :  ,,o  Abraham.  Aoe 
do  na  mangondingi  ho  sahonokna,  i  pe  dibaen  so  giot  ko  na  baroe 
on  di  siloea  ni  halak,  Aoe  ma  mangalehen  siloea  na  doemenggan  di 
ho,  pos  ma  rohamoe,"  ning  ia.  Ro  Si  Abraham;  :  ,,iale  Toehan,  aha 
ma  goenana  mangalehen  Ko  di  aoe,  so  adong  anakkoe  manean  sina- 
dongankoe.  Na  doeng  toemboek  ma  rohangkoe  Si  Elieser  naposongko& 
na  toemobang  i  mandjagit  barang-barangkoe  soede,"  ning  ia.  Ra 
Debata  :  nada  i,  pos  ma  rohamoe,  toeboe  dope  anak  di  ho  sipanean". 

ning  ia.  Doeng  i  dioban  Debata  ma  ibana  toe  balian,  didokkon  la  ma : 
,,o  Abraham,  ligi  toe  gindjang,  diida  ho  bmtang  na  di  langit  i?"  ning 
ia.  Ro  Si  Abraham :  ,,hoeida.  ale  Toehan  !"  ning  ia.  Doeng  i  ro  Debata: 
,,bia  do,  tarbilang  ko  i  ?"  ning  ia.  Ro  Si  Abraham  :  ,,nada  tarbilang 
aoe.  ale  Toehan,"  ning  ia.  Doeng  i  didokkon  Debata  :  ,,antong,  son- 
go  i  i  ma  moese  torop  ni  pomparanmoe,"  ning  ia.  Doeng  i  sada  ma 
roha  ni  Si  Abraham. 

Hoem  Si  Sara  do  na  tar  dele  rohana,  moer  matobang  ia  moer  soada 
a,rop  ni  rohania.  Djadi  sai  disosoi  ia  Si  Abraham  mamboeat  Si 
Hagar.  boedjing-boedjing  pangoloi  i,  harana  didok  rohania  :  ,,betak 
te  he  angkon  songon  i  do,  antjo  toeloes  na  nidok  ni  Debata,"  djadi 
dioloi  Si  Abraham.  Aha  dope,  olat  ni  i  mago  ma  dame  dohot  sonang 
di  bagas  ni  halahi,  ganop  tongkin  marbada  ma  Si  Sara  dohot  Si 
Hagar,  djadi  torang  ma  niida,  sala  do  hape  na  binaen  ni  Si  Abra- 
ham. Sanoh  gilo  Si  Hagar,  tapi  tiboe  do  ia  moelak.  Nada  sadia  lolot 
doeng  i  sorang  ma  Si  Ismail,  i  ma  na  oempompar  halak  Arab  dohot 
halak  Badawi. 


PONGGOL  8. 
Tariugot  toe  Si  Abraham  (oedoetna). 

Moeda  doeng  mangalehen  baga-baga  Debata  di  hita  djolma, 
dipatoeloes  la  do  i  di  hatihana,  asal  togoe  rohanta.  Tarida  ma  i  di 
vSi  Abraham.  Dompak  djoegoek  ia  sanoli  di  alamannia  marajak 
hos  ari,  ro  ma  toloe  halak,  na  so  ditanda  ia.  Djadi  dialo-alo  ia,  di- 
pangido  ia.  oelang  so  maradian  halahi  di  bagasnia  pinomat  santong- 
kin.  Djadi  doeng  olo  bajo  na  toloe  i,  disoeroe  ia  ma  Si  Sara  paoelihon 
panganon,  antjo  mangan  halahi.  Ia  halak  na  toloe  i  soeroe-soeroean 
ni  Debata  "do  hape,  na  mamboeat  roepa  ni  djolma,  antjo  goemomos 
roha  ni  Si  Abraham  mangkaporsajai  na  giot  dohonon  ni  halahi.  Djadi 
doeng  sidoeng  mangan,  didokkon  soeroe-soeroean  i  :  ,,o  Abraham, 
roehoet  sataon  nari  adong  ma  anakmoe  sian  Si  Sara,"  ning  ia.  Dohot 
do  Si  Sara  oembegesa  djadi  sim  ma  rohania  harana  songon  na  so 
toetoe  dilala  ia.  Djadi  didokkon  soeroe-soeroean  i  di  Si  Abraham  : 
,,biasi  sim  roha  ni  Si  Sara  ?  aha  lakna  na  so  tarpatoepa  Debata  ? 
Porsaja  ma  hamoe,  sataon  nari  toeloes  pe  na  hoedokkon  i,"  ning  ia. 

Doeng  i  laiigka  ma  halahi  manopot  hoeta  Sodom  dohot  Gomorra, 
djadi  dohot  ma  Si  Abraham  pataroe  halahi. 

Asa  doeng  di  tongan-dalaii  halahi,  didokkon  soeroe-soeroean  i  ma 
di  Si  Abraham  :  ,,nada  ra  Aoe  mamoenihon  di  ho  na  hami  topot  toe 
hoeta  Sodom  dohot  Gomorra,  giot  oehoemonnami  do  hoeta  na  doea 
i  hara  ni  djahat  ni  pangisina  i,"  ning  ia.  Djadi  tarsonggot  ma  Si 
Abraham  oembegesa,  didokkon  ia  :  ,,rap  dohot  na  gedoek  roha 
boenoeonmoe  ma  lakna  na  tigor  roha  ?  Betak  adong  lima  poeloe  na 
tigor  roha  di  si,  dohot  ma  i  lakna  boenoeonmoe  ?  Nada  he  djopan 
rohamoe  marasi  ni  roha  mida  hoeta  i  patoenda  ni  na  hma  poeloe 
na  tigor  roha  i  ?  Dao  ma  i  sian  rohamoe  mambaen  songon  i  mamoenoe 
na  tigor  roha  rap  dohot  na  gedoek  roha,  nipados  ma  lakna  bagian  ni 
halahi  ?  Dao  ma  i  sian  rohamoe,  nada  he  sibaen  oehoem  na  lidang 
Pangoehoem  satano  0:1  ?"  ning  ia. 

Djadi  ro  soeroe-soeroean  i  :  ,,moeda  dapot  aoe  di  Sodom  dohot 
Gomorra  lima  poeloe  halak  na  tigor  roha,  ra  do  Aoe  marasi  ni  roha 
mida  hoeta  i,"  ning  ia.  Doeng  i  ro  Si  Abraham  :  ,,.iale  Toehan,  hoe- 
poeragai  mangkoelingkon  Ko,  betak  hoerang  lima,  ant  jo  toek 
lima  poeloe  na  tigor  roha,  ra  ma  Ho  manimpaskon  hoeta  i  hara  ni  na 
lima  i?  ning  ia.  Ro  soeroe-soeroean  i  :  ,,ibo  do  rohangkoe  soegari," 
ning  ia.  Djadi  sian  na  opat  poeloe  lima  toe  opat  poeloe,  sian  i  toe 
toloe  poeloe  lopoes  toe  sampoeloe  laing  dipoepoe  dipangido  Si  Abra- 
ham oelak  ni  roha  di  Debata.  Djadi  ro  soeroe-soeroean  i  :  ,, sam- 
poeloe pe  adong  na  tigor,  nada  Hoeoehoem  hoeta  i",  ning  ia.  Salang- 
sa  i  nada  adong.  Doeng  i  moelak  ma  Si  Abraham. 

Ia  soeroe-soeroean  i  laloe  ma  toe  Sodom  dohot  Gomorra,  djadi 
doeng  laloe,  dipakehe  halahi  ma  Si  Lot  dohot  ripena  i,  oelang  dohot  tar- 
kona  dibaen  oehoem  i.  Djadi  la,ho  kehe  halahi,  dipaingot  soeroe-soe- 
roean i  dope,  oelang  manaili  toe  poedi  halahi  toe  hoeta  na  nitinggalkon  i. 

Djadi  hoem  morot  halahi  ro  ma  lalo  na  gogo  sanoli,  mangkapoentar 
ma  dolok  api  na  donok  toe  hoeta  i,  martimboeali  ma  sian  i  timoes 
dohot  barerang,  marboerak-boerak  ma  angka  harinte,  moeal  barerang 
soede,  djadi  moelak  madaboe  ma  barerang  na  milas  i  songon  oedan, 
gor  ma  hoeta  na  doea  i,  ditoetoepi  barerang  na  milas  i  ma,  djadi  mate 
ma  pangisi  ni  hoeta  i,  oempe  adong  na  maloea. 

Djadi  lopoes  saonari  laing  dano  na  bidang  ma  na  saloeat  i,  ihan  nada 
mangoloe  di  si,  harana  dai  sira  hope  oeap  barerang  sadjo  do  aekna  i. 
Djadi  i  ma  na  nidok  ni  halak  ,,dano  hamatean." 

langgo  Si  Lot  dohot  ripena  i,  doeng  kehe  sian  i,  nada  poeloek  be 
nianaili  toe  poedi,  halis  hoem  sorangannia  nada  taroromsa  so  ma- 
ngaligi  na  masa  di  hoeta  na  baroe  nitinggalkon  i,  djadi  dapot  barerang 
i  ma  ibana,  bo  laloe  batoe  barerang  nia  ia  dibaensa.  Saotik  do  salana> 
tai  hamatean  do  na  nidokna. 

Djadi  laloe  ma  Si  Lot  rap  dohot  boroenia  na  doea  i  toe  hoeta^  Zoar^ 
Hang  ma  ingana^n  ni  halahi. 


PONGGOL  9. 
Taringot  toe  Si  Abraham  dehot  Si  Isak. 

Toemboek  sataon  doeng  maradian  soeroe-soeroean  na  toloe  i  dj 
bagas  ni  Si  Abraham,  sorang  ma  anaknia  sian  Si  Sara,  goarna  Si 
Isak  ma  dibaen.  Asa  doeng  goemodang  dakdanak  i,  mambaen  hordja 
ma  Si  Abraham  mangoej)a  ibana.  Djadi  dompak  mangan  bajo  i 
diintja.hi  Si  Ismail  ma  Si  Isak,  bo  siar  ma  Si  Sara  oembegesa,  djadi 
didokkon  ia  ma  di  Si  Abraham  :  ,,oesir  hatobanmi  rap  dohot  anak- 
nia, nada  djadi  dos  ia  dohot  anakki,"  ning  ia.  Digagai  Si  Abraham 
do  nian,  tapi  moeli  dioloi  ia,  torang  arina  i  di^^akehe  ia  ma  Si 
Hagar  rap  dohot  anaknia  Si  Ismail. 

Asa  doeng  nioesir  Si  Hagar  sian  bagas  ni  morana,  giot  moelak  ma 
ia  toe  tano  Misir,  harana  boroe  sian  i  do  ia.  Laho  toe  loeatnia  i  halo- 
ngonan  do  boloeson,  djadi  dompak  di  halongonan  i  halahi  mangido 
aek  ma  Si  Ismail,  harana  ngoeasan  ia.  Aek  na  nioban  di  laboe  ma 
soede,  lodja  halahi  rnandjalahi  moeal,  moeal  pe  so  dapot.  Moer  ma- 
namba  ngoeas  ni  Si  Ismail,  moer  so  tolap  ia  be  mardalan,  songon 
na  marnjae  hantjit  dibaensa,  pola  tarkatos.  Djadi  dipajakkon  Si 
Hagar  ma  ibana  di  toroe  ni  balangka,  doeng  i  dipadao  ia  saotik,  angko 
nada  tarligi  ia  anaknia  mangkip-angkip.  Djadi  di  hahantjitanna  i 
ro  ma  soeroe-soeroean  sian  gindjang,  dipatidahon  ia  ma  moeal  di  Si 
Hagar,  Ian  sadjo  haroear  aek  sian  i.  Djadi  dilodjong  Si  Hagar  ma 
toe  si,  diisi  ia  ma  laboe  i,  dipainoem  ia  anaknia.  Doeng  i  tarkalak 
ma  Si  Ismail,  moelak  margogo  ma  ia,  djadi  mardalan  ma  halahi 
mangoelahi. 

Djadi    doeng    magodang  Si  Ismail  diboeat  inangnia  ma  boroe  di 

«*ia   boroe   Misir.    Halongonan   i    ma  inganannia,    harana  parboeroe 
godarg  do  ia. 

langgo  Si  Isak  simboer  do  magodang.  Djadi  doeng  godang  ia, 
togap  marmahan  ma,  ro  ma  pangoedjian  na  paet  toe  Si  Abraham, 
migke  didokkon  Debata  di  sia  :  ,,o  Abraham,  kehe  ma  ho  toe  tano 
Moria,  boan  anakmoe  Si  Isak,  hasian  ni  rohamoe,  haoeikon  ibana 
di  si,"  ning  ia.  Hantjit  dilala  Si  Abraham,  doeng  didokkon  Debata 
songon  i,  nisoeroe  ia  antong  manjamboh  anaknia,  sadia  djorboet  i! 
Piga  noH  madoeng  ma,rkaoel  ia  di  Toehan,  midoek  do  parkaoelan  na 
nipadjongdjongnia,  manamboes  do  biri-biri  sihaoelkononkon  na 
doeng  disambol  ia,  tapi  sanoH  on  loemobi  hantjitna  dilala  ia.  Hoem 
saotik  dipingkiri  ia,  hoemitir  ma  ate-atenia,  sadari  saborngin  i  nada 
mangan  ia,  djadi  marajak  andos  torang,  boeha-boeha  idjoek  dope, 
poetoes  ma  rohania  mambaen  na  nidok  ni  Debata 

,,Hoegolom  ma  Toehankoe  barang  na  songon  dia  pe,"  ning  ia. 
Djadi  markobas  ma  ia,  dipake  ia  ma  halodenia,  ditaha  ia  ma  soban 
na  giot  boa,non  i,  doeng  i  dingoti  ia  ma  halahi,  naposonia  doea  ha^ak 
dohot  anaknia.  Djadi  doeng  hobas  soede,  langka  ma  halahi,  nada 
adong  na  poeloek  manjapai  bagiaha,  harana  hohom  sadjo  do  Si  Abra- 
ham. 

Patoloearihon  doeng  kehe,  bolkas  ma  halahi  toe  dolok  Moria,  djadi 
didokkon  Si  Abraham  di  naposo  na  doea  i  :  ..tinggal  ma  hamoe  di 
son,  di  bona  ni  dolok  on,  rap  dohot  halode  i,"  ning  ia,  doeng  i  dipa- 
porsankon  ia  ma  soban  i  di  Si  Isak,  api  dohot  goloek  ia  ma  maroban- 
sa.  Homang  do  roha  ni  Si  Isak  mida  soede,  djadi  disapai  ia:  ,,o  amang! 
^})i  dohot  soban  madoeng  singkop,  tapi  aha  do  sambolan  ?"  ning  ia. 
Ko  Si  Abraham  :  ,,disarihon  Debata  do  i,  amang  !"'  ning  ia. 

Djadi  doeng  bolkas  halahi  toe  oedjoeng  ni  dolok  i,  dipaoeli  Si 
Abraham  ma  parkaoelan  ;  sidoeng  i  diboeat  ia  ma  soban  i,  dipajakkon 
ia  di  parkaoelan  i.  Doeng  i  diboeat  ia  ma  anaknia,  diihoti  ia,  dipajak- 
kon ia  di  gindjang  ni  soban  i.  Doeng  i  diboeat  ia  goloeknia,  giot 
dioloskon  ia  ma  toe  tolonan  ni  anaknia,  bo  nada  podo  dais  goloek 
i,  tarbege  ma  sora  na  pio-pio  :  ,,djo  Abraham!  djo  Abraham  !"  ninna. 
Ro  Si  Abraham  :  ,,di  son  do  aoe,"  ning  ia.  Doeng  i  ninna  ma  mangoe- 
lahi:  ..oelang  hahoea  dakdanak  i,  saonari  ma  tangkas  di  aoe,  na  mabiar 
do  ho  mida  Debata,  salang  anakmoe  na  sasada  i  nada  diolani  ho." 

Aha  dope,  hapogan  ma  antong  Si  Abraham  mangarkari  anaknia, 
dihaol  ia,  manetehi  ma  iloenia  sian  djop  ni  roha.  Djadi  di  na  manga- 

ligi  ia,  sanga  sian  do  ro  sora  i,  diida  ia  ma  hambeng  iia  sangkot  tan- 
doekna  di  andor-andor.  Djadi  ditangkoep  ia  hambe.ig  i  baen  ali  ni 
anaknia  haoelkononnia  djadi  dipanggoarkon  Si  Abraham  inganan 
i  :  ,,disarihon  Debata  do  i." 

Doeng  i  saoelak  nari  dope  tarbege  sora  i  mandok  :  ,,o  Abraham, 
dibaen  dioloi  ho  Aoe,  pola  dilehe  nko  anak  haholongan  ni  rohamoe, 
Aoe  ma  mangalehen  di  ho  pasoe-pasoe  na  godang.  Songon  bahat  ni 
T3intang  di  langit  dohot  pasir  di  topi  laoet,  songon  i  moese  ma  bahat 
ni  pomparanmoe.  Djadi  markite-hite  pomparanmi  dapotan  pasoe- 
pasoe  soede  djohna  manoesia,"  ning  ia. 

Asa  songon  i  ma  pamalos  ni  Debata  di  boerdjoe  ni  roha  dohot 
di  godang  ni  haporsajaan,  targoar  ma  Si  Abraham  :  ama  ni  angka  na 
porsaja,    astoeanna  :    nada  adong  na  mangalompoi  haporsajaannia. 


PONGGOL  10. 
Tarlngot  toe  Si  Isak. 

Asa  doeng  toek  oemoer  ni  Si  Isak  toloe  poeloe  taon,  mate  ma  inang- 
nia.  Marsak  sad  jo  roha  ni  Si  Abraham,  pala  na  oemboting  diiala  ia, 
na  so  mamboeat  boroe  dope  Si  Isak.  Bahat  do  nian  boroe  di  loeat 
inganannia,  tapi  nada  adong  na  tama.  Djadi  adong  dope  bona  ni 
ari  ni  halahi  di  tano  na  dao,  tano  Mesopotamia,  disoeroe  Si  Abraham 
ma  naposonia  Si  Eiieser  toe  si  manga] igi.  Na  doeng  tobang  do  Si 
Elieser  on  boti  na  boeidjoe  rohana,  apala  ia  ma  haposan  ni  Si 
Abraham. 

Djadi  didokkon  Si  Abraham  di  sia  :  ,,o  Eheser  !  ma  matobang  aoe, 
&adia  lolot  nari,  antjo  malos  boeloeng  na  hoegolom-golom  on,  langka 
ma  ho  toe  loeat  Mesopotamia  manopot  moranta  na  di  sini  manga- 
loeloei  boroe  di  anakta  Si  Isak,"  ning  ia. 

Doeng  i  laho  ma  Si  EUeser,  diboan  ia  sampoeloe  oento  lomboeton, 
sere  dohot  abit,  angka  na  tama  boanon,  moeda  giot  mangkobar  boroe 
halak.  Godang  do  nian  roha  ni  Si  Eheser  dibaen  na  nipasahat  di  sia 
hata  boroe,  tapi  laing  adong  haskasna  saotik.  ,, Moeda  marsoehat 
di  aoe  soede,  betak  adong  antong  solsolan  di  poedi,"  ning  rohania, 
hara  ni  i  mangido  tolong  ia  di  Debata,  antjo  Debata  ma  nian  pat-oe- 
doehon  boroe  na  tama  boeaton. 

2 


18 

Asa  doeng  bolkas  ia  toe  hoeta  ni  mora  ni  Si  Abraham,  maradian. 
ma  ia  di  parikna  i  di  lamboeng  pantjoer  na  di  sini.  Djadi  martang- 
iang  ma  ia  toe  Debata  :  ,,o  Toehan  Debatangkoe,  diboto  Ho  do  na 
hoetopot  toe  son,  moeda  ro  boroe  ni  halak  koeta  on  moehat,  moeda 
boepangido  di  boroe  na  ro  i  aek  inoemon  saotik,  djadi  ringgas  ia  ma- 
nolong  aoe,  ringgas  moese  mangalehen  aek  di  oento,  na  hoeoban  on, 
ant  jo  sian  i  ma  nian  hoeboto  boroe  na  tama  di  anak  ni  morangkoe 
Si  Abraham,"  ning  ia.  Hoem  sidoeng  didokkon  ia  hata  tangiang 
nangkinan  i,  bo  ro  ma  da  boedjing-boedjing  moehat.  Djadi  dipang- 
koeHngkon  Si  Elieser  ibana,  ning  ia  ma  :  ,,atehe  ompoeng,  sajang^ 
djolo  rohamoe  di  na  tobang  on,  lehen  djolo  aek  inoemonkoe  saotik,'^ 
ning  ia.  Ro  boedjing-boedjing  i  :  ,,olo  da  ompoeng  !"  ning  ia,  djadi 
dilehen  ia.  Doeng  i  didokkon  boedjing-boedjing  i  :  ,,ma  dao  aropkoe 
na  niboloesmoenoe,  atehe?  tama  de  he  hoepainoem  oentomoenoe  on, 
ant  jo  hoetaroehon  aek  toe  palangka  an  ?"  ning  ia.  Ro  Si  EHeser  : 
,,tama  moeda  ibo  rohamoe,"  ning  ia.  Djadi  dibaen  ia  aek  toe  palangka. 
i,  ant  jo  minoem  oento  i. 

Anggo  Si  Eheser  ma  longang  sadjo  paida-ida  ringgas  ni  boroe  i. 
,,Na  bia  do  loeai,-  na  doeng  marpasoe-pasoe  langkangkoe  dibaen 
Debata  ?"  ning  rohania.  Djadi  doeng  sidoeng  boroe  i  manaroe  aek, 
diboeat  Si  EHeser  ma  pamonting  dohot  golang  sere,  dilehen  ia  di 
sia  :  ,,Na  bo  inang,  hara  ni  djop  ni  rohangki  paida-ida  ringgasmi,  on 
ma  djolo  siloeangkoe  di  ho,"  ning  ia.  Alang  djolo  roha  ni  boroe  i 
mandjagitsa,  tapi  laing  didjagit  ia.  Doeng  i  didokkon  Si  Elieser  : 
,,paboa  djolo  di  aoe,  boroe  ni  ise  do  ho  ?"  ning  ia.  Ro  boroe  i  :  ,, boroe 
ni  Si  Betoeel  do  aoe,"  ning  ia.  Doeng  i  ro  Si  EHeser  :  ,  ise  goarmoe  ?" 
ning  ia.  Ro  boroe  i  :  ,,Si  Rebekka  dibaen  halahi  goarkoe,"  ning  ia. 
Doeng  i  didokkon  Si  Elieser  :  ,,loengga  de  he  bagas  ni  amanta  ho  ? 
diloas  do  marborngin  aoe  di  si  ?"  ning  ia.  Ro  boroe  i  :  ,,diloas," 
ning  ia. 

Djadi  daboe  ma  roha  ni  Si  Elieser,  dipoedji  ia  ma  Debata,  na 
paboeloes  langkania. 

Djadi  dilodjong  Si  Rebekka  ma  toe  bagas,  dipaboa  ia  soede  di 
inangnia.  ,,0  inang,  adong  bajo  boto  ho  di  pantjoer  an,  nada  hoeboto 
sanga  halak  dia,  mangido  aek  ia,  hoelehen  ;  disapai  ia  boroe  ni  ise 
aoe,  hoepaboa.  Doeng  i  mangalehen  siloea  ma  ia  di  aoe  pamonting 
dohot  golang  sere,  indon  ma  bo  !"  ning  ia.  Djadi  adong  ma  ibotonia 
Si  Laban,  dibege  ia  barita  ni  Si  Rebekka,  diida  ia  moese  siloea  i. 

bo  impol  ma  matania.  ,,Roepana  halak  na  moia  do  bajo  on,"  ning 
rohania,  dilodjong  ia  ma  toe  pantjoer  an  mangaligi,  sanga  di  si  dope 
bajo  i,  dapot  ia  dope  antons^.  Djadi  didokkon  Si  Laban  :  ,,biasi  laing 
di  son  hamoe,  beta  toe  bagas,  ant  jo  mangan  kamoe  djolo,"  ning  ia. 
Ro  Si  Elieser  :  ,, djadi",  ning  ia.  Djadi  disoeroe  Si  Laban  mardahan, 
anggo  ia  kehe  ma  paoeli  oento  ni  Si  Elieser. 

Asa  doeng  masak,  diabing  halahi  ma  panganon  i,  antjo  mangan  Si 
Elieser.  Djadi  didokkon  ia  :  ,,godang  rohangkoe  marnida  on  soede, 
mangan  pe  da  aoe,  tai  angkon  djolo  lapang  rohangkoe,  antjo  tarbaen 
aoe  sonang  mangan.  Pangidoankoe  nian  mangkobar  ma  hit  a  djolo," 
ning  ia.  Djadi  ro  simatobang  ni  Si  Rebekka  :  ,,songon  i  pe  pade," 
ning  halahi.  Djadi  didokkon  Si  Elieser  :  ,,antong,  on  ma  da  dalanna 
dibaen  na  ro  aoe  toe  son,  na  nisoeroe  ni  morangkoe  Si  Abraham  do 
aoe  manjapai  boroe  di  anaknia  Si  Isak.  Djadi  dibaen  so  tangkas 
hoeboto,  sanga  ise  na  toemboek  sapaankoe  di  anak  ni  morangkoe, 
mangido  tanda  aoe  di  Debata.  Djadi  ibo  rohana  nian.  dapot  aoe  do 
tanda  i,  toemboek  ro  Si  Rebekka,  boroemoenoe  hape.  I  pe.  na  manja- 
pai ma  aoe  saonari  di  hamoe,  sanga  holong  rohamoenoe  di  morangkoe 
mangalehen  Si  Rebekka  on,  oelang  sai  markamarsahan  halahi," 
ning  ia.  Djadi  ro  aloes  ni  halahi  :  ,,taringot  toe  na  nidokkonmoenoe 
i,  na  ro  sian  Debata  do  i  antong,  bia  ma  panoelaknami  be  di  hata- 
moenoe  !  Toemboek  do  rohanami,  boan  hamoe  ma  Si  Rebekka," 
ning  halahi.  Djadi  ro  Si  Elieser  :  ,,toeani  ma  i  dioloi  hamoe  pangi- 
doan  ni  morangkoe,"  ning  ia.  Djadi  mangalehen  siloea  ma  ia  di  ha- 
lahi soede,  doeng  i  asa  mangan  ia. 

Asa  doeng  torang  ari,  markobas  ma  Si  Elieser,  angke  giot  sigop  ia. 
Djadi  didokkon  simatobang  ni  Si  Rebekka  :  ,,atena  di  son  dope  Si 
Rebekka  bagi  tar  sampoeloe  borngin  nari,"  ning  halahi.  Ro  Si  Elieser  : 
,, oelang  ma  nian,  gonan  kehe  hami  saonari,  harana  madoeng  dipa- 
boeloes  Debata  pardalananki"  ning  ia.  Doeng  i  didok  halahi  :  ,, an- 
tong, moeda  songon  i,  tasapai  djolo  Si  Rebekka,  sanga  bia  roha  nia, 
ning  halahi.  Djadi  disapai  halahi,  olo  do  ia  manigor  dohot.  Doeng 
i  dipatoere  halahi  ma  barang  siboanonnia  hope  pandongani  rading- 
nia  i. 

Djadi  laho  kehe  boroe  i  didok  halahi  ma  hata  pasoe-pasoe,  antjo 
sonang  rohania  moeda  doeng  bolkas. 

Ia  Si  Abraham  pe  roemia  ma  rohania  doeng  ro  halak  paroemaen- 
nia.  Honok  dope    ia    mangoloe,    djabat   diida    ia    pahompoenia    Si 

Esaoe    dohot    Si  Jakob.     Djadi  saratoes  pitoe  poeloe  lima  taon  ma 
oemoernia  di  na  mate  ia. 


PONGGOL  11. 
Taringot  toe  Si  Esaoe  dohot  Si  Jakob. 

Doea  do  anak  ni  Si  Isak  dohot  Si  Rebekka,  na  sada  Si  Esaoe  goarna, 
na  sada  nari  Si  Jakob  ;  silindoeat  do  nian,  tapi  tompana  dohot  ro- 
hana  paasing-asing  sitoetoe.  Si  Esaoe  na  tar  bolon-bolon  do  halakna. 
soede  pamatangnia  marimboeloe  ;  dao  toemeger  anggo  Si  Jakob, 
na  limoesan  hoeling-koeHngnia. 

Djadi  doeng  magodang  halahi,  parboeroe  ma  Si  Esaoe  ;  Si  Jakob 
tinggal  di  bagas  pareso-reso  koboen  sanga  marmahan,  i  do  djop  ni 
rohana.  Hara  ni  i  hoemolong  do  roha  ni  Si  Rebekka  di  Si  Jakob,  tapi 
Si  Esaoe  haholongan  ni  roha  ni  amangna  do,  angke  na  djopan  roha 
ni  i  mangan  na  nioban  ni  Si  Esaoe  moeli  sian  parboeroean. 

Djadi  saoelak  moeli  Si  Esaoe  sian  na  marboeroe,  lodjana  so  doeng, 
dapotan  pe  soada  hope  horsang  dilala  ia  dibaen  las  ni  ari,  male  moese. 
Djadi  manaek  ma  ia  toe  bagas,  bo  diida  ia  ma  angginia  mangalompa 
di  dapoer  djadi  didokkon  ia  ma  di  sia:  ,,na  maroentoeng  dope  aoe  hape, 
anggi,  mangalompa  ho  hoedapot,  tagaskoe  boese  do.  Sajang  ma 
djolo  rohamoe,  di  aoe  ma  na  nilompamon,  angke  male  sadjo  do  aoe," 
ning  ia.  Ro  angginia  :  ,, djadi,  tai  angkon  aoe  do  siangkaan  toe  djo- 
loan  on,  moeda  nada  songon  i  nada  hoelehen,"  ning  ia.  Ro  Si  Esaoe  : 
,,di  ho  toe  si,  saratna  mangan  aoe,"  ning  ia.  Ro  Si  Jakob  :  ,,soem- 
pahon  bo!"  ning  ia.  Ro  Si  Esaoe  :  ,,marimbar  i,  nisoempahon  pe 
djadi,"  ning  ia.,  djadi  doeng  disoempahon  ia,  dilehen  Si  Jakob  ma 
panganon  i. 

Nada  i^ade  antong  na  binaen  ni  Si  Jakob,  mangadang  di  na  gonting 
do  ia,  tapi  Si  Esaoe  pe  sala  do.  harana  lajas  rohania  di  sangap  dohot 
tohapnia.  Na  doeng  diloembahon  Debata  hian  do  i  di  Si  Rebekka, 
taran  so  sorang  dope  dakdanak  i.  ,,01oan  ni  siangkaan  do  sianggian 
i,"  ninna.  Atik  pe  adong  hata  na  songon  i,  nada  patoet  marbisoek 
ia,  ant  jo  doempang  na  niloembahon  ni  Debata.  Si  Isak  pe  harana  ma 
holong  toe  rohania  di  Si  Esaoe,  nada  haroe  diingot  ia  hata  loemba- 
loemba  i. 

.  Asa  doeng  matobang  Si  Isak,  disoeroe  alap  ia  Si  Esaoe,  djadi  didok- 
kon  ia  di  sia  :  ,,dibaen  na  hoesoeroe  alap  ko,  amang,  ma  matobang 
aoe,  sadia  lolot  nari  ant  jo  malos  boeloeng  na  di  tanganki,  gonan 
hoelehen  di  ho  pasoe-pasoengkoe  sadari  on,  antjo  sonang  rohangkoe, 
ampot  mate  aoe.  On  pe  amang,  marboeroe  ma  ho  djolo,  mardohar 
ma  ho,  antjo  adong  panganonkoe  anon  songon  na  soma!  dipaoeli  ho, 
doeng  hoepangan  hoepasoe-pasoe  ho,"  ning  ia.  Doeng  i  laho  ma  Si 
Esaoe  marboeroe. 

Djadi  dompak  mangkobari  halahi.  manangi-nangi  ma  Si  Rebekka, 
tarsonggot  ma  ia  oembege  parkobaran  i,  angke  didok  rohania  nada 
patoet  so  di  Si  Jakob  pasoe-pasoe  i.  Djadi  didokkon  ia  di  Si  Jakob: 
..hoebege  nangkin  didok  amangmoe  lehenonnia  ma  sadari  on  pasoe- 
pasoe  di  angkangmoe,  tadjoloi  ibana,  angke  toe  ho  do  patoet  kehena. 
I  pe,  tangkoep  ma  hambeng,  samboi  ma,  antjo  taompot  tapaoeh  pa- 
Dganon  di  amangmoe,  djadi  ho  ma  mangalehensa  di  sia,  dapot  ko  ma 
pasoe-pasoe  i",  ning  ia.  Ro  Si  Jakob  :  ,,inda  na  tarboto  ma  i  di 
amang,  angke  haroe  rambon  pe  parnidaannia  betak  did  jama  ia  aoe. 
Na  marimboeloe  do  pamatang  ni  Si  Esaoe,  pamatangkoe  iimoes,  djadi 
na  paoto-otohon  ma  aoe,  singkat  ni  na  dapotan  pasoe-pasoe  hona 
boerania  ma  aoe,"  ning  ia.  Ro  inangnia  :  ,,aha  he  sak  ni  rohamoe 
di  si,  sandok  boera  aoe  m^a  hahonaanna.  I  pe,  baen  sadjo  ma  na  hoe- 
dokkon  i,"  ning  ia.  Djadi  dibaen  Si  Jakob  ma  i.  Doeng  i  dipaoeh  Si 
Rebekka  ma  bobak  ni  hambeng  i,  diholtingkon  ia  toe  tangan 
dohot  tolonan  ni  Si  Jakob,  antjo  songon  na  marimboeloe  moeda 
nidjama.  Doeng  i  disoeroe  ia  Si  Jakob  manaroehon  panganon  i  toe 
amana. 

Asa  doeng  di  lamboeng  ni  podoman  ni  amangnia  Si  Jakob,  ning  ia 
ma  :  ,,o  amang!"  ning  ia.  Ro  amangnia  :  ,,bo,  ise  do  ho,  amang?" 
ning  ia.  Ro  Si  Jakob:  ,,Si  Esaoe  do  aoe,  anakmoe  siangkaan  i;  noem- 
ma  hoebaen  na  nidokmi  nangkin,  amang,  pangan  ma  i  saonari:  doeng 
boetong  ko,  pasoe-pasoe  ma  aoe",  ning  ia.  Ro  Si  Isak:  ,,na  tiboe 
ma  dapot  ko  i,  amang  !"  ning  ia.  Ro  Si  Jakob  :  ,,i  ma  da  doharki, 
amang!  dibaen  Debat  a  sanolion,"  ning  ia.  Ro  Si  Isak  :  ,,padonok 
djolo  toe  son,  antjo  hoedjama  ho,  sanga  toetoe  anakkoe  Si  Esaoe  ho," 
ning  ia.  Djadi  doeng  didiama  ia,  didokkon  ia,  :  ,,sora  i  sora  ni  Si  Ja- 
kob, tai  tangan  i  tangan  ni  Si  Esaoe  do;  toetoe  Si  Esaoe  ho?"  ning 
ia.  Ro  Si  Jakob:  ,, toetoe,"  ning  ia.  Doeng  i  didokkon  Si  Isak:  ,,antong, 
baen  ma  panganon  i  di  djolcngkoe,  antjo  hoepangan.    Doeng  hoepa- 

ngan  hoepasoe-pasoe  ma  ho,"  ning  ia.  Djadi  dibaen  Si  Jakob  ma  son- 
gon  i  ;  asa  doeng  boetong  Si  Isak,  dipasoe  pasoe  ia  ma  Si  Jakob. 

Asa  adong  ma  sangombas  doeng  i,  moeli  ma  Si  Esaoe  sian  na  mar- 
boeroe  i,  has  ma  rohania  paoeli  panganon  i  di  amangnia.  Doeng  si- 
doeng  i  diboan  ia  i  toe  djolo  ni  amang  nia,  didokkon  ia  ma:  ,,o  amang ! 
ma  di  son  da  na  nipangido  ni  rohamoe,  pangan  ma  i  djolo,  ant  jo 
dipasoe-pasoe  ho  aoe,"  ning  ia.  Ro  amangnia  :  ,,ise  do  ho  lakna  ?" 
ning  ia.  Ro  Si  Esaoe:  ,,Si  Esaoe  anakmoe  siangkaanta  i,"  ning  ia.  Bo, 
tarsonggot  ma  Si  Isak  oembegesa,  djadi  didokkon  ia:  ,,ise  do  anggo 
songon  i  na  maroban  panganon  nangkin?  Angke  doeng  hoepangan  i. 
hoepasoe-pasoe  do  na  maroban  i.  Bia  ma  pangoelak  ni  i  ?"  ning  ia. 
Bo,  manompoek  andora  ma  Si  Esaoe,  toematangis  ma  ia  gogo,  robak 
ma  iioenia,ni  ng  ia  ma  :  ,,o  amang,  amang  !  dohot  aoe  pasoe-pasoe 
amang  !"  nins"  ia.  Ro  amangnia  :  ,,marbisoek  do  anggimi  hape  man- 
djoloi  ho  mamboeat  pasoe-pasoe  i,"  ning  ia.  Ro  Si  Esaoe:  ,,hona  ma 
antong  goarnia  Si  Jakob  (astoeanna  sitiop  tambihoel  sanga  sibisoek) 
padoeanoli  on  ma  dibisoehi  ia  aoe.  0  amang,  hoem  pasoe-pasoe  na 
sada  i  lakna  dipadjop  ko  ?  Dohot  aoe,  amang,  angkon  dohot  da  aoe 
maroeli,  amang  !"  ning  ia.  Ro  Si  Isak  :  ,, adong  dope  nian,  amang, 
tai  na  doemenggan  i  ma  hoelehen  i  di  anggimoe,"  ning  ia.  Djadi  si- 
an ibo  ni  rohana  dipasoe-pasoe  ia  dope  Si  Esaoe,  haroe  pe  so  sadia 
toea  ni  i. 


PONGGOL  12. 
Taringot  toe  Si  Esaoe  dohot  Si  Jakob  (oedoetna). 

Lajak  ma  hosom  roha  ni  Si  Esaoe  di  angginia.  ,,Hoem  mate  pe 
amang,  angkon  hoeboenoe  ibana,"  ning  rohania.  Djadi  doeng  tar- 
boto  di  Si  Rebekka  na  di  roha  ni  Si  Esaoe  i,  dipaboa  ia  i  di  Si  Jakob, 
didokkon  ia  :  tagonan  da,  amang,  morot  ko  djolo  sian  on,  painte 
so  momboen  roha  ni  angkangmoe,  harana  boenoeon,  nia  ma  ho.  Di 
toelangman  ma  ho  djolo,  moeda  doeng  borgo  roha  ni  Si  Esaoe  hoe- 
soeroe  alap  pe  ho,"  ning  ia. 

Asa  doeng  didok  Si  Rebekka  songor  i,  markobas  ma  Si  Jakob  ; 
doeng  markobas,  didjalang  ia  ma  simatobangnia  ant  jo  kehe.  Djadi  ro 
amangnia  :    ,, songon  on  ma  da  amang,  laho  ma  ho  djolo,  torkis  ma 

ho.  Taringot  toe  pasoe-pasoe  na  hoelehen  di  ho,  totop  noma  i  di  ho, 
didongani  Debata  ma  ho.  Doeng  i  on  ma  sipaingotkoe  di  ho,  moeda 
mamboeat  boroe  ho,  oelang  boeat  boroe  ni  halak,  angkon  boroe  ni 
toelangmoe  hoemani  do,"  nmg  ia.  Ro  Si  Jakob  :  ,,olo  amang,"  ning 
ia.  Doeng  i  laho  ma  ia. 

Na  daoan  do  anggo  hoeta  Haian,  hoeta  ni  toelangnia  i,  sagogo 
ni  halak  mardalan  adong  ma  sapardoeaarian.  Djadi  dipoepoe  Si 
Jakob  na  mardalan  i  lopoes  samon  ;  dibaen  na  so  dapot  ia  parbor- 
nginan,  marborngin  ma  ia  di  padang  i,  tano  i  ma  podomannia,  bantal- 
nia  batoe,  tai  laing  sinok  ia.  Djadi  ro  ma  nipinia,  diida  ia  ma  tangga 
na  hintjat  sanoli,  bonana  di  tano  on,  oedjoengna  soengkot  di  langit. 
Djadi  manaek  midjoer  ma  sian  tangga  i  soeroe-soeroean  ni  Debata. 
Dompak  songon  i,  dibege  ia  ma  sora  ni  Debata  na  mandok  di  sia  : 
,,o  Jakob,  oelang  ko  mabiar,  saonari  toetoe  markantjit  ko,  tai  soede 
tano  on  angkon  ho  do  nampoenasa  moese  ;  donganankoe  do  ho, 
paoelahonkoe  pe  ho  toe  tano  hagodanganmi  !"  Djadi  tarsoenggoel 
ma  Si  Jakob,  didokkon  ia  :  ,,habiaran  do  hape  inganan  on,  Debata  do 
hape  di  son,"  ning  ia.  Djadi  dibaen  ia  ma  goar  ni  inganan  i  ,, Bethel." 
Asa  doeng  torang  ari,  mardalan  ma  Si  Jakob,  djadi  marajak  golap 
pe  asa  bolkas  ia  toe  Haran,  hoeta  ni  Si  Laban  toelangnia  i. 

Djop  do  roha  ni  Si  Laban,  na  ro  baberenia  i,  didokkon  ia  di  sia  : 
,,denggan  ma  i  di  son  ko  djolo,  here  !  songon  anakkoe  hoeetong 
ho,"  ning  ia. 

Djadi  adong  ma  saboelan,  mangkobari  ma  halahi,  dipangido  Si 
Laban  oelang  so  hot  di  si  baberenia,  harana  na  maloan  do  ia  paoeli 
pahan-pahanan,  boti  pe  na  oegoel  do  ia  markaredjo.  Si  Jakob  pe 
madaboe  pade  ma  dilala  ia  na  tinggal  di  si,  harana  laing  so  ro  dope 
tona  ni  inangnia  mandokkon  moelak. 

Djadi  didokkon  Si  Laban  :  ,,o  Jakob,  laloe  tinggal  di  son  noma 
ho,  hoebaen  pe  oepamoe  sanga  sadia  na  tama,"  ning  ia.  Ro  Si  Ja- 
kob :  ,, djadi,  tai  indangkon  maroepa  aoe,  hoepambaenkon  pe  ho, 
asal  dilehen  ko  boroemoe  Si  Rahel  di  aoe,"  ning  ia.  Djadi  mardo- 
moe  ma  hata  ni  halahi,  pitoe  taon  ma  djandjina  maninian  Si  Jakob 
hara  ni  Si  Rahel. 

Asa  doeng  salpoe  na  pitoe  taon  i,  dipangido  Si  Jakob  ma  Si  RaheK 
tapi  dilehen  Si  Laban  Si  Lea,  boroenia  siangkaan,  harana  ning  ia, 
nada  adat  djoemolo  nipabagas  sianggian  sian  siangkaan,  tapi  moeda 
mangoelahi  pitoe  taon  dipambaenkon  Si  Jakob  ia,  ra  ia  mangalehen 

moese  Si  Rahel.  Tolpoek  do  niar  roha  ni  Si  Jakob,  tai  bia  m-a  dibaeiD 
ia,  ditolopkon  ia  noma  hata  ni  toeiangnia  i. 

Doeng  salpoe  hatiha  na  maninian  i,  adong  dope  onom  taon  nari 
tinggal  Si  Jakob  di  bagas  ni  toeiangnia.  Djadi  dipasoe-pasoe  Debata 
ibana,  moer  manamba  ma  sinadongannia.  Dompak  di  si  ia,  topak 
ma  sabolas  anaknia,  i  ma  Si  Roeben,  Si  Simeon,  Si  Lepi,  Si  Joeda 
Si  Dan,  Si  Naptali,  Si  Gad,  Si  Aser,  Si  Isasar,  Si  SeboeJon  dohot  Si 
Josep  ;  doeng  i  boroenia  sada,  Si  Dina  goarna.  Pahan-pahanannia 
pe  bahat  do,  dohonon  dos  ne  ma  hamoraannia  dohot  hamoraan  ni 
toeiangnia,  pola  maranjok  ni  roha  toelang  dohot  toengganenia  mi- 
dasa.  Hara  ni  i  mandjagahon  oelang  moer  toe  djatna,  toeboe  ma 
di  roha  ni  Si  Jakob  moelak  toe  hoetania.  Sada  moese,  doeng  na 
morot  sian  i,  nada  oendjoeng  be  marsoeo  ia  dohot  simatobangnia. 

Djadi  saoelak  borngin  dipalagoet  ia  ma  dakdanaknia  dohot  so- 
rangannia  dohot  barangnia,  djadi  gilo  ma  halahi.  Doeng  pe  torang 
ari  asa  habotoan  di  Si  Laban,  manigor  diajak-ajak  ia  halahi.  Doeng 
dapot,  didokkon  ia  ma  di  Si  Jakob  :  ,,biasi  songon  i  parangemoenoe, 
sip-sip  hamoe  kehe,  oempe  marpaboa,  nada  tola  be  hoedjalang  bo- 
roengkoe  dohot  pahompoengkoe  laloe  hoetoeloetkon  hamoe.  I  pe, 
doeng  na  dipangido  rohamoe  moelak,  nada  hoeantak,  oelang  djat 
pe  hita.  Torkis-torkis  ma  hamoe  di  adoe  i,  hami  pe  nian  songon  i 
moese,"  ning  ia.  Doeng  i  marsidjalangan  ma  halahi  asa  kehe  be. 

Di  tongan-dalan  padoempang  moese  dope  Si  Jakob  dohot  angkang- 
nia  Si  Esaoe,  djadi  mardenggan  ma  halahi.  Doeng  i  laloe  ma  Si  Jakob 
dohot  dongannia  saripe  dohot  dakdanaknia  dohot  barangnia  toe 
hoeta  ni  amangnia,  dapot  ia  dope  mangoloe  simatobangnia  i. 
Dangol  do  ia  na  kehe  i,  gabe  do  ia  moelak,  harohaonna  dohot  pa- 
rangena  pe  ma  dao  moeba. 

Nada  sadia  lolot  doeng  moelak  ia,  mate  ma  amangnia.  Djadi 
ditanom  Si  Esaoe  dohot  Si  Jakob  ma  ibana,  sangap  ditanom  halahi, 
dibaen  do  adatna  soede. 


PONGGOL  13. 
Taringot  toe  Si  Josep. 

Sian  soede  anak  ni  Si  Jakob  apala  Si  Josep  ma  haholongan  ni 
rohana  na  goemodang,  dipasoeroeng  ia  ibana  tongtong  ro  di  para- 

bitonna.  Hara  ni  i  nada  mardomoe  Si  Josep  dohot  angkangnia^ 
didok  halahi  pidong  djabia-djabia  niangalap  manaroehon  do  ia, 
angke  moeda  adong  na  so  toere  dibaen  halahi,  djahoet  dipaboa  ia  i 
di  amangnia.  Djadi  gigi  ma  roha  ni  halahi  mida  Si  Josep,  nada  ra 
halahi  be  mangkoelingkon  ibana,  mari-ari  ma  doeng  dipaboa  ia 
saoelak  nipinia.  Diipi  ia  mangolting  sagean  ia  di  saba  rap  dohot 
kahangginia,  djadi  dipadjongdjong  ia  ma  sagean  na  niholtingnia  i, 
bo  marroan  ma  sagean  na  niholting  ni  kahangginia  i  marsomba 
toe  sageannia.  Djadi  doeng  dipadjodjor  Si  Josep  nipinia  i,  ro  ma 
hata  ni  halahi  djoedjar-djoedjar,  mandok  :  ,,na  godangan  do  ate- 
atemoe,  ho  lakna  radjanami   ?"  ning  halahi. 

Doeng  i  marnipi  ma  ia  saoelak  nari,  diida  ia  ro  mata  ni  ari,  boelan 
dohot  sabolas  bintang  manjomba  ibana.  Doeng  dipadjodjor  ia  i, 
soen  ma  gojak  ni  roha  ni  kahangginia,  pola  dohot  amangnia  ma- 
mint  jang  ibana,  ning  ia  :  ,,ma  poran  toe  do  i  amang,  aropmoe  lakna 
dohot  aoe  dohot  inangmoe  ro  manjomba  ho  ?"  Toetoe  do  nian  anggo 
nipi  djotdjotan  paoto-otohon  na  modom  do,  tapi  idaonta  do  i  moese 
nipi  na  doea  on  na  ro  sian  Debata  do.  Djadi  intap  ni  i  martoep- 
toep  ma  kahangginia  i  mambaloskon  toe  sia  gindjang  ni  roha- 
nia  i. 

Asa  adong  ma  sadia  lolot  doeng  i,  kelie  ma  kahanggi  ni  Si  Josep 
marmahan  pahan-pahanan  toe  djalangan  na  dao,  marborngin-borngin 
pola.  Djadi  dibaen  honok  nada  oendjoeng  moeli  halahi,  ro  ma  dok 
ni  Si  Jakob  toe  Si  Josep  :  ,,kehe  ho  djolo,  amang,  mangaligi  ang- 
kamoe  sanga  bia  do  halahi,  honok  ma  nada  ro  hobarna,  tai  tiboe  ho 
moelak,  da  !"  ning  ia.  Ro  Si  Josep  :  ,,olo  amang  !"  ning  ia.  Djadi 
laho  ma  Si  Josep  mandjalahi  kahangginia  i,  dapot  ia  donokkon 
hoeta  Dotan.  Djadi  doeng  ditatap  halahi  na  ro  Si  Josep,  didok 
halahi  ma  :  ,,adoe  ma  siparnipi  i,  bia  tapalaloe  saonari  tahinta 
naingkan  i,  mare  taboenoe  ibana,  taamboengkon  bangkena  toe 
piloebang,  tadok  di  amanta  binatang  manjoro  ia.  Taboto  ma  sanga 
mangoloe  nipinia  sanga  nada,"  ning  halahi.  Ro  Si  Roeben  :  ,,oelang 
taboenoe,  ale  !  nada  tola  saboer  moedarnia,  tai  moeda  didaboehon 
hamoe  ibana  toe  piloebang  i,  nada  mahoea  anggo  i,"  ning  ia.  Si- 
angkaan  do  anggo  Si  Roeben,  giot  pangoloeonnia  angginia,  didok 
rohania  :  moeda  doeng  didaboe  halahi  Si  Josep  toe  piloebang  i, 
elaonkoe  do  ibana  sian  i,   ant  jo  moelak  ia. 

Djadi  hoem  mardomoe  tahi  songon  i,    laloe  ma  Si  Josep  ;    nada- 

djabat  dope  mangkoeling  ia,  ma  ditangkoep  halahi  ibana,  diboeka 
balahi  badjoenia,  disarat  halahi  ma  ibana  toe  piloebang  na  di  sini, 
laloe  didaboe  halahi  ibana  toe  si.  Anggoek  ni  Si  Josep  nada  na  boti- 
boti,  tapi  inda  ro  di  si  halahi.  Doeng  i  kehe  ma  halahi  mangan.  Djadi 
tongkon  dompak  na  mangan  i,  mamoloes  ma  saoedagar,  na  maroban 
djagalan  toe  tano  Misir.  Djadi  ro  Si  Joeda  :  ,,aha  ma  labona  moeda 
mate  angginta,  nada  he  gonan  tagadis  ia  toe  saoedagar,  na  mamoloes 
an  ?"  ning  ia.  Djadi  maradoe  olo  ma  halahi  laloe  digadis  ma  Si  Jo- 
sep. Anggo  Si  Roeben,  dibaen  so  di  si  ia,  nada  adong  pamotoannia, 
na  doeng  targadis  Si  Josep,  djadi  lo  ia  toe  piloebang  i  paloeahon 
-angginia  i,  hape  nada  di  si  be.  Djadi  ditompoek  ia  ma  andorania. 
disoeak-soeak  ia  ma  abitnia,  dilodjong  ia  ma  toe  kahangginia,  ning 
ia  ma  :  ,,nada  di  si  be  Si  Josep,  bia  noma  hoebaen,  aoe  do  siangkaan^ 
tardok  so  aoe  diboerai  amanta",  ning  ia.  Ro  kahangginia  :  ,,oelang 
marsak  ko  anggo  hara  ni  i  do,  tasambol  hambeng,  tarondjomkon 
badjoenia  toe  moedar  ni  hambeng  i,  tadok  di  amanta  babiat  ma- 
njoro  ia,  aha  dope!"  ning  halahi.  Djadi  dibaen  halahi  ma  songon  i, 
disoeroetaroehon  halahi  ma  badjoe  na  sap  moedar  i. 

Asa  doeng  laloe  halak  soeroean  i,  dipatodahon  ia  ma  badjoe  i  di 
Si  Jakob,  djadi  didokkon  ia :  ,,atehe,  badjoe  ni  ise  do  on?  dapot 
kami  do  i  di  padang  i,  nada  he  badjoe  ni  anakmoe  ?"  ning  ia.  Ro  Si 
Jakob,  dipatangkas  ia,  didjangka  ia,  manigor  bo  giot  tarkatos  ma, 
manggoek- anggoek  ma  ia  gogo,  ning  ia  ma  :  ,,iale,  badjoe  ni  Si  Josep 
do  on  toetoe,  disoro  babiat  ibana  !  iale  Josep,  amang  na  poso  boe- 
loeng,  andap  oelang  hoesoeroe  ho  nian  !  0  amang,  lolos  ni  rohangki 
da,  amang,  marsoeroe  ho  !"  ningia.  Djadi  diandoengi  ia  ma  anaknia, 
margoendongpong  ma  rohania,  ro  pe  halak  mandok  hata,  na  so  haa- 
poan  do.  Doeng  honok-honok  pe  asa  soemabo  rohania. 


PONGGOL  14. 
Si  Josep  di  tauo  Misir. 

Anggo  Si  Josep  laloe  ma  dioban  saoedagar  i  ibana  toe  tano  Misir. 
Dompah  i  mardjagal  hatoban  dope  halak,  songon  dia  ma  barang  dja- 
galan di  poken,  songon  i  ma  somal  mardjagal  djolma.  Si  Josep  pe 
dioban  ma  toe  poken,  ampot  adong  na  giot  manoboesi  ibana,  djadi 

hara  ni   posona   dohot  tompana  tiboe  do  ia  lakoe  di  halak  na  mora 
Si  Potipar. 

Asa  doeng  di  si  Si  Josep,  diida  Si  Potipar  ma  toere  ni  parangena 
dohot  ringgasna  markaredjo,  holong  ma  rohania  di  sia.  Apala  na 
goemodang  lomo  rohana  di  Si  Josep,  sorangan  ni  Si  Potipar  do  i. 
Dompak  mardalaiian  saoelak  Si  Potipar,  dinoengnoeng  dadaboroe 
i  ma  Si  Josep  mambaen  na  so  oehoem.  Djadi  ro  ma  dok  ni  Si  Josep  : 
,,nada  tarbaen  aoe  songon  i,  nada  poeloek  aoe  mambaen  na  djat  ha- 
rana  mardosa  ma  aoe  adop  Debata",  ning  ia.  Ila  dirasa  dadaboroe 
i,  doeng  ro  aloes  ni  Si  Josep  songon  i,  sego  ma  rohania,  djadi  dipabalik 
ia  noma,  Si  Josep  didokkon  ia  na  giot  mambaen  na  so  oehoem  toe 
sia.  Djadi  doeng  moelak  Si  Potipar  sian  na  mardalanan  i,  diadoehon 
ia  ma  Si  Josep.  Djadi  tarrimas  ma  roha  ni  Si  Potipar,  disoeroe  oban 
ia  manigor  Si  Josep  toe  hoeroengan. 

Dangol  ma  antong  dilaia  Si  Josep,  tapi  dibaen  na  marsigantoeng 
ia  toe  Debata,  dapotan  pasoe-pasoe  ma  ia,  angke  doeng  di  hoeroengan 
i  ia,  hara  ni  todas  ni  parangena  ibo  ma  roha  ni  sidjaga  hoeroengan  i 
di  sia,  djadi  dipabangkit  ia  ma  ibana  gabe  mondoer  ni  na  tarkoe- 
roeng  i. 

Asa  nada  sadia  honok  doeng  i,  tarkoeroeng  ma  doea  halak  na 
marpangkat  ;  na  sada,  paoelihon  inoemon  ni  radja  i  ma  karedjona 
na  sada  nari,  paoelihon  panganonna.  Tartoehas  do  halahi  giot  ma- 
ngarasoen  radja  i,  tapi  nada  torang  binoto  sanga  ise  halahi  na  doea 
na  songon  i  rohana.  Djadi  dip?»sahat  sidjaga  hoeroengan  i  ma  di  Si 
Josep  maimareso  dohot  mangoloi  halahi.  Asa  doeng  djoemotdot  mar- 
soeo  roemosoe  ma  halahi,  ganop  markaredjo  Si  Josep  di  bilik  ni 
halahi  mangkobar-kobar  ma  halahi.  Djadi  saoelak  ro  ma  Si  Josep 
manjogot,  diida  ia  nada  songon  na  somal  panaili  ni  halahi.  Djadi 
disapai  ia  :  ,,nada  songon  soeat  ni  ari  hoeida  panailimoenoe  manjo- 
got on,  aha  do  na  masa  ?"  ning  ia.  Ro  halahi  :  ,,rap  ro  nipi  di  ha  mi 
na  pot  an  gin,  mangasa  roendoetna  nada  hai  boto  sanga  aha  na  ni- 
dokna.  Soeia  adong  ma  nian  na  malo  mangastoei  nipi,"  ning  halahi. 
Ro  Si  Josep  :  ,,anggo  na  mangastoei  nipi,  pangalehen  ni  Toehan  do 
i,  tapi  bo  songon  i  padjodjor  hamoe  ma  !"  ning  ia.  Djadi  dipadjo- 
djor  sipaoeli  inoemon  i  ma  pardjolo  nipinia,  ning  ia  ma  :  ,,hoeipi 
hoeida  hajoe  anggoer  sabatang,  dangkana  toloe,  martoemboer  ma 
dangka  na  toloe  i  laloe  marboenga,  doeng  marboenga  marmoetik. 
doeng  marmoetik  marbatoe  ma.  Djadi  hoepoetik  batoena  i,  hoeporo, 

aekna  i  hoebaen  toe  panginoeman  ni  radja  i,  doeng  i  hoesoerdoehon 
i  di  radja  i.  Songon  i  ma  da  nipingki,"  ning  ia.  Ro  Si  Josep  :  ,,on 
ma  da  astoeanna,  dangka  na  toloe  i  mandok  toloe  ari ;  di  bagasan 
na  toloe  ari  on  maloea  ma  ho  sian  hoeroengan  on,  moelak  ma 
pangkat  i  toe  ho.  Djadi  saboeli-boeli  pangidoankoe  nian,  moeda 
doeng  moelak  marpangkat  ko,  sajang  ma  djolo  rohamoe,  ingot  aoe, 
holoskon  djolo  pardangolanki  di  radja  i,  ant  jo  maloea  noma  aoe  sian 
hoeroengan  on.  Hara  ni  tigor  ni  rohangkoe  do  dibaen  na  mago  aoe, 
so  adong  salangkoe,"  ning  ia.  Ro  sipaoeli  inoemon  i  :  ,,pos  ma  roha- 
moe, anggia  !  nada  loepa  aoe  di  si,  hoepaboa  pe  di  radja  i,"  ning  ia. 

Doeng  dibege  sipaoeli  panganon  i  denggan  dipatorang  Si  Josep 
nipi  ni  dongannia  i,  dipadjodjor  ia  moese  ma  nipinia,  ning  ia  :  ,,aoe 
hoeipi  mandjoedjoeng  toloe  ampang  na  marisi  pangan-panganon 
do  aoe,  djadi  di  na  mandjoedjoeng  ampang  i  aoe,  bo  rongom  ma 
songgop  toe  si  oenggas,  na  giot  mangankon  sian  na  di  ampang  par- 
gindjang  i.  I  ma  da  nipingki,  aha  do  astoeanna  diboto  ho  ?"  ning 
ia.  Ro  Si  Josep  :  ,,na  samboran  do  anggo  nipimi.  Na  toloe  ampang  i 
mandok  toloe  ari  moese  do.  Di  bagasan  na  toloe  aii  on  disoeroe  radja 
i  manggantoeng  ko,  rongom  ma  ro  oenggas  i  mangankon  siboek- 
mi,"  ning  ia.  Djadi  tarkohom  ma  bajo  i,  langan  ma  ia  manigor 
oembege  hata  ni  Si  Josep,  songon  na  so  martondi  be  idaon. 

Djadi  peto  do  na  nidok  ni  Si  Josep,  doeng  adong  toloe  ari  moelak 
did  jama  sipaoeli  inoemon  i  karedjonia,  anggo  sipaoeli  panganon  i 
toeloes  nigantoeng. 


PONGGOL  15. 
Maloea  Si  Josep  sian  hoeroengan  i. 

Asa  doeng  sonang  sipaoeli  inoemon  i;  nada  diingot  ia  be  pangidoan 
ni  Si  Josep .  Gari  oelang  Debata  na  marningot  di  sia,  mate  di  hoeroe- 
ngan i  noma  ia.  Adong  ma  doea  taon  dipatama  Debata  ma  dalan, 
ant  jo  tarsingot  roha  ni  sipaoeli  inoemon  i. 

Saoelak  marnipi  ma  radja  ni  halak  Misir,  d'ipi  ia  djongdjong  ia 
di  topi  ni  batang  aek,  diida  ia  ro  sian  aek  i  pitoe  lomboe  na  denggan 
na  mokmok,  na  mandjampal  di  napa  na  di  topi  aek  i.  Doeng  i  ro 
ma  sian  aek  i  pitoe  lomboe  na  djat  na  marniang,  na  manolon  lomboe 

na  denggan  i.  Djadi  tarsoenggoel  ma  radja  i,  homang-komang  ma  ia. 
,,Bia  do  loeai  nipingkon,"  ning  rohania,  tai  dibaen  nono  matania, 
tarpodom  ma  ia  mangoelalii.  Doeng  tarpodom,  bo  ro  ma  da  nipinia 
mangoelahi,  diida  ia  ma  toeboe  eme  sabatang  pitoe  boerirna,  godang- 
godang  do  boerirna  i  bope  porngis.  Doeng  i  toeboe  ma  eme  sabatang 
nari  pitoe  boerirna  moese  tai  na  lambang.  Djadi  dipangan  na  lam- 
bang  i  ma  na  porngis  i.  Doeng  i  tarsoenggoel  ma  radja  i,  ning  roha- 
nia ma  :  ,,na  mahoea  de  he  aoe  ?  i)adoeanoli  on  ma  ro  nipingkoe, 
paasing-asing  do  nian^  tai  songon  na  tar  dos  do  na  nidokna,  hoesa- 
pai  ma  na  malo  mangastoei  ripi,  nada  sonang  rohangkoe  moeda 
so  hoeboto  i,"  ning  ia. 

Djadi  disoeroe  alap  radja  i  borngin  i  dope  na  mamboto  ;  doeng  ro, 
dipadjodor  ia  nipinia  i,  tapi  oempe  adong  na  mangastoei  nipi  na  doea 
i,  doet  sadjo  roha  ni  halahi,  radja  i  moeroek-moeroek  ma  antong. 
Djadi  dompak  mangkobari  halahi  tarsingot  ma  roha  ni  sipaoeli  i- 
noemon  i  di  Si  Josep.  Djadi  dipoeragai  ia  mangkoelingkon  radja  i, 
ning  ia  ma  :  ,,santabe  di  radja  i  sampoeloe  noli,  dibaen  sompit  hoeida 
roha  ni  radja  i  bope  roha  ni  datoe-datoe  on  soedena,  aropkoe  hoebo- 
to do  na  malo  manoiangkon  nipi.  Moeda  toemboek  rohanta  i  ma 
djoio  nisapaan,"  ning  ia.  Ro  radja  i  :  ,,ise  i?  anggo  na  hoeboto  na- 
da adong  be  na  so  nisapaan,"  ning  ia.  Ro  sipaoeli  inoemon  i  :  ,,tabe 
di  radja  i,  bajo  na  hoedokkon  i  halak  na  tarkoeroeng  do  i,  Si  Josep 
goarna.  Nipingki  pe  dipatorang  ia  na  djoio  dompak  tarkoeroeng 
aoe,"  ning  ia.  Ro  radja  i:  ,,  antong,  alap  kamoe  ibana,  ant  jo  binoto 
sanga  na  peto  hata  ni  sipaoeli  inoemon  i,"  ning  ia.  Djadi  dialap  ha- 
lahi ma  Si  Josep. 

Asa  doeng  di  adopan  ni  radja  i  ia,  didokkon  radja  i  ma  di  sia  : 
,,atehe,  hoebege  didok  kalak  malo  do  ho  mangastoei  nipi,  peto  de 
he  ?"  ning  ia.  Ro  Si  Josep  :  ,,santabe  di  radja  na  sangap  i,  marsoe- 
hat  di  Toehan  Debata  do  i  nian,  tapi  betak  tarpatorang  aoe  do  nipi 
i  di  radja  i.  Santabe  di  radja  i,  dipadjodjor  radja  i  ma  djoio  nipi  i," 
ning  ia.  Djadi  dipadjodjor  radja  i.  Doeng  sidoeng  dipadjodjor  radja  i, 
didokkon  Si  Josep  :  ,,na  denggan  do  na  nidokkon  ni  nipi  i.  Dos  do 
anggo  astoeanna.  Asi  do  roha  ni  Debata  mida  radja  i  bope  mida  na 
nigomgomanna.  Ia  na  nidok  ni  nipi  i  on  do  :  lomboe  na  pitoe  na  mok- 
mok  i  bope  boerir  ni  eme  na  pitoe  na  porngis  i  mandok  pitoe  taon 
eme  na  mardonaon.  Lomboe  na  pitoe  na  marniang  i  bope  boerir  ni 
eme  na  pitoe  na  lambang  i  mandok  pitoe  taon  eme  haleon.  Djadi  na 

pitoe  taon  on  markalobian  ma  halak  di  erne,  tapi  salpoe  i  pitoe  taon 
honokna  nada  dapotan  erne  halak  oempe  sangkamata.  I  ma  astoeanna, 
lani  !  Sada  moese,  dibaen  na  pola  doea  noli  ro  nipi  i,  mandok  na  mar- 
sitoetoe  ma  roha  ni  Debata  di  si.  Hara  ni  i  moeda  tama  dibege  radja 
i  hatangki,  nipabangkit  ma  sada,  na  mandasdas  halak  soede  paloehoet- 
loehoet  eme  di  bagasan  na  pitoe  taon  on  dompak  markalobian,  djadi 
saparlima  ni  eme  na  dapot  angkon  nipasahat  toe  radja  i.  antjo  adong 
toboesan  ni  halak  moeda  ro  haleon  i, "  ning  ia. 

Asa  doeng  dibege  radja  i  hata  ni  Si  Josep,  homang  sitoetoe  ma 
rohania,  didokkon  ia  ma  :  „denggan  sadjo  do  hoebege  hatami,  ho 
ma  toetoe  sada  na  pistar,  na  niasian  ni  Debata  do  ho,  djadi  ho  ma  hoe- 
pabangkit  saonari  mandjama  karedjo  na  songon  i.  I  pe,  nada  djadi 
so  dioloi  halak  ho,  sintap  ni  on  toe  djoloan  on  sahat  di  ho  patoerehon 
sasoedena  i.  oelang  hoerangan  halak  di  panganon,  moeda  ro  haleon  i. 

Hormat  dohot  sangap  angkon  dilehen  halak  di  ho,"  ning  ia. 
Djadidi  paniho-nihohon  radja  i  ma  i  di  soede  hoeta  na  di  haradjaan- 
nia,  oelang  adong  na  so  oembotosa. 

Asa  songon  i  ma  halak  na  godang  na  markoeaso  Si  Josep  dibaen 
dihaposi  ia  Debata  tongtong.  Tambana  dipatama  radja  i  boroe  na 
mora  di  sia. 


PONGGOL  16. 
KaLanggi  ni  Si  Josep  toe  tano  Misir. 

Asa  doeng  salpoe  taon  na  pitoe  na  mardonaon  i,  ro  ma  na  haleon 
i.  Di  moela-moelana  nada  sadia  tarkilala  dope  di  halak,  tapi  doeng 
doea  toloe  taon  marpoepoe  manaon,  mamoengka  markantjit  ma 
halak  Misir,  ro  ma  halahi  toe  adopan  ni  Si  Josep  manoboesi  eme. 
Mangasa  poranna  pola  digadiskon  halak  barangna  toe  eme. 

Nada  hoemon  di  tano  Misir  masa  i,  dohot  di  loeat  na  dao  songon  di 
loeat  hagodangan  ni  Si  Josep.  Anggo  amang  dohot  kahangginia 
mangoloe  dope.  Saidanna  i  nada  parkaleon  halahi, pareme  na  bahat  do, 
tapi  dibaen  na  manangging  logo  ni  ari  sai  lolot,  martahi  ma  Si  Jakob 
dohot  anaknia  mamboeat  eme  di  tano  Misir,  harana  ma  tarbortik 
toek  dope  eme  sitoboesan  di  si.  Djadi  ro  ma  dok  ni  Si  Jakob  toe  anak- 
nia: ,,kehe  ma  hamoe  maieme  toe  tano  Misir,  oelang  mate  so  mangan 

hita,  tapi  oelang  boan  hamoe  Si  Benjamin,"  ning  ia.  Djadi  kehe  ma 
halahi. 

Asa  doeng  laloe  toe  tano  Misir,  ditopot  halahi  ma  radja  pandoea  i, 
harana  barang  ise  na  giot  manoboesi  erne  angkon  djolo  dapotan 
isinna.  Nada  didjangka  halahi  Si  Josep,  angke  doeng  digadis  halahi 
ibana,  inda  djoengada  marsipaidaan  be,  boti  madoeng  marsangap 
ia,  goarna  pe  madoeng  dipaoeba  radja  i.  Anggo  Si  Josep,  hoem 
diida  ia  kahangginia  manigor  ditanda  ia,  tapi  sip  do  ia,  dipaoela- 
oela  ia  songon  na  so  ditanda  ia,   baliksa  disonggak-songgak  ia. 

,,Halak  dia  do  hamoe  ?"  ning  ia.  Ro  halahi  :  ,,sian  tano  Kanaan  da 
hami,  lani,  giot  manoboesi  eme  do  nian,"  ning  halahi.  Ro  Si  Josep  : 
,,ah!  nada  toetoe  i,  pangkahap  do  hamoe  !  Na  ro  do  hamoe  toe  son, 
hoem  antjo  diboto  hamoe,  sanga  sian  dia  na  oemmomo  tarbaen  ma- 
njoloek,"  ning  ia.  Ro  halahi  :  ,,santabe  di  hita,  nada  songon  i  nian 
lani!  manoboesi  eme,  i  do  na  hami  toentoen  toe  son, "  ning  halahi. 
Ro  Si  Josep  :  ,,gaboes  do  i  soede,  giot  aropanmoenoe  do  hami,"  ning 
ia.  Ro  halahi  :  ,, oelang  moeroek  radja  i  di  hami,  doea  bolas  do  hami 
saama,  sianggian  i  rap  dohot  na  tobang  i  dope  ;  na  toemodohon  i 
madoeng  djoemolo,"  ning  halahi.  Ro  Si  Josep  :  ,,niligi  ma  djolo, 
sanga  na  tigor  hamoe.  Anggo  nada  hoeida  anggimoenoe  i,  nada 
porsaja  aoe  di  hamoe.  Hoehoeroeng  ma  hamoe  soede,  hoem  sada 
na  tola  moelak  mangalap  ibana,"  ning  ia.  Djadi  tarkoeroeng  ma 
halahi. 

Asa  doeng  toloe  ari  disoeroe  alap  Si  Josep  halahi,  didokkon  ia 
ma  :  „songon  on  noma  rohangkoe,  moeda  toetoe  halak  na  tigor  hamoe, 
sada  pe  tinggal  di  hoeroengan  i,  na  asing  i  tola  moelak  maroban  eme 
sanga  sadia  hasaja,  tapi  moeda  saoelak  nari  toe  son  hamoe,  nada 
djadi  so  nioban  anggimoenoe  i,  hoem  i  do  tandana  na  tigor  hamoe," 
ning  ia. 

Djadi  didok  halahi  sama  halahi  :  ,,mamoengka  marbalos  ma  toe 
hita  na  tabaen  na  djolo  di  angginta  Si  Josep,  i  do  dibaen  na  ro  soesa 
toe  hita,"  ning  halahi.  Ro  Si  Roeben  :  ,,nada  he  hoedok  di  hamoe, 
oelang  hahoea  dakdanak  i  ningkoe,  tapi  nada  ditangihon  hamoe, 
sannari  bo,  marloeloe  ma  moedarnia  !"  ning  ia. 

Nada  diboto  halahi  na  torang  di  Si  Josep  hata  ni  halahi,  harana 
marpande-pande  do  ia.  Djadi  didokkon  Si  Josep  Si  Simeon  na  angkon 
tinggal  di  hoeroengan.  Doeng  i  disoeroe  isi  ia  haroeng  ni  halahi,  he- 
peng  garar  ni  eme  i  didokkon  ia  baenon  toe  haroeng  i,  tapi  oelang 

■dibotosa.  Doeng  sidoeng,  diangkat  halahi  ma  erne  i  toe  halode  i 
djadi  langka  ma  halahi. 

Asa  doeng  bolkas  toe  parbomginan,  dioengkap  sada  ma  haroengnia 
giot  mamboeat  panganon  ni  halodenia  saotik,  bo  diida  ia  ma  pajak 
di  gindjang  ni  eme  i  hepeng  i.  Djadi  didokkon  ia  di  dongannia  :  ,,ma 
sambang  kita,  ale  !  ma  moelak  di  aoe  hepengki,  di  son  do  bo  dapot 
aoe  di  haroengki,"  ning  ia.  Djadi  bobos  diJala  halahi,  taroe  so  malo 
mangkoeling.  ,,Bia  do  loeai  pambaen  ni  Toehan  toe  hita,"  boti  be  do 
pandjarkai  ni  roha  ni  halahi. 

Asa  doeng  bolkas  toe  hoeta,  dipadjodjor  halahi  ma  soede  di  ompoe 
i,  marsak  ma  rohania  oembegesa,  mari-ari  ma  doeng  dapot  hepeng 
^arar  ni  eme  i  di  haroengna  be.  Djadi  didokkon  Si  Jakob  :  ,,iale  ! 
dipamboeati  hamoe  dakdanakkoe  soede  !  Si  Josep  ma  mate,  Si  Simeon 
ma  tarkoeroeng  di  tano  ni  halak.  Si  Benjamin  boanonmoenoe  moese 
—  dapot  di  ari  ma  aoe  antong  !"  ning  ia.  Ro  Si  Roeben  :  ,,aoe  do 
anakmoe  siangkaan,  anakkoe  na  doea  i  tola  boenoeonmoe,  moeda 
so  hoepaoelak  Si  Benjamin.  Pasahat  sadjo  ma  ibana  di  aoe,"  ning  ia. 
Ro  Si  Jakob  :  ,,nada  djadi  boanonmoe  Si  Benjamin  ;  Si  Josep  na 
toemadohon  ia,  ma  mate  ;  hoem  halahi  doea  na  saina.  Moeda  mate 
moese  Si  Benjamin,  aoe  pe  na  mate  ma,"  ning  ia. 


PONGGOL  17. 
Si  BeiijamiQ  dohot  toe  tano  Misir. 

Djadi  marajak  soede  eme  na  nialap  i,  didokkon  Si  Jakob  di  anak- 
nia  :  ,,laing  manaon  do  haleon  i,  oelahi  hamoe  toe  tano  Misir  maieme," 
ning  ia.  Ro  anaknia  Si  Joeda  :  ,,anggo  nada  diloas  ko  Si  Benjamin 
dohot,  hoin  daroeng  sadjo  ma  hami  toe  si,  angke  pir  didokkon  radja 
i  nada  djadi  so  dohot  ia,  tai  moeda  dilehen  ko  asa  langka  hami," 
ning  ia.  Ro  Si  Jakob  :  ,,hoemon  aoe  diarsak  kamoe,  biasi  antong 
diroengkaskon  hamoe  adong  doj)e  anggimoenoe  ?"  ning  ia.  Ro  Si 
Joeda  :  ,, doeng  ke  sihir  dipareso  radja  i  soede  partoetoeronta, 
nada  hai  paboa  ?  So  hai  boto  na  giot  ro  dohononnia  angkon  nioban 
Si  Benjamin.  I  pe  amang,  pasahat  ma  ia  di  aoe,  aoe  mangokoe  moeda 
nada  denggan  hoepaoelak  ibana,  maroetang  aoe  di  ho  matoea  tano 
on,"  ning  ia,  Ro  Si  Jakob  :  ,, moeda  na  songon  i  ma  pangalahona,  bia 

ma  binaen!  Boan  hamoe  ma,  boan  moese  ma  siloea,  na  tama  lehenon 
toe  radja  i,  bope  hepeng  garar  ni  eme  naon  i,  na  tarsoeng  moelak  toe 
son.  Ibo  ma  roha  ni  Debata  mangalehen  lambok  ni  roha  di  radja 
i,  antjo  diloas  ia  hamoe  sonang  moelak,"  ning  ia. 

Asa  doeng  sidoeng  markobas,  langka  ma  halahi.  Djadi  bolkas  ma 
halahi  toe  tano  Misir,  mangadap  ma  halahi  manigor  toe  Si  Josep, 
djadi  didokkon  Si  Josep  di  naposonia  :  ,,boan  ma  halahon  toe  bagas, 
dokkon  na  mardahan,  angkon  rap  dohot  aoe  do  halahi  mangan  anon 
tonga  ari,"  ning  ia.  Djadi  dioban  naposo  i  ma  halahi  toe  bagas  ni 
Si  Josep.  Dosar-dosar  do  taroktok  ni  halahi,  sak  moese  roha  hara  ni 
hepeng  i,  djadi  didok  halahi  ma  di  naposo  i:  ,,santabe  di  hita  !  dibaen 
na  ro  hami  toe  son  naingkan  i,  toetoe  antjo  manoboesi  eme  do.  Djadi 
laho  moelak,  dompak  di  parbornginan,  hai  boeka  haroengnai,  bo 
dapot  kai  di  si  hepeng  garar  ni  eme  i,  sapitis  nada  moerak  !  Saonari 
hai  boan  i  moelak,  nada  hami  boto  sanga  sian  dia  ro  i  toe  si,"  ning 
halahi.  Ro  naposo  i  :  ,,pos  ma  rohamoenoe  da,  Debata  do  aropkoe 
mambaen  i  toe  si,  anggo  hepeng  toehor  ni  eme  i,  ma  bolkas  toe 
hami,"  ning  ia.  Dibaen  na  songon  i  pangaloesinia,  na  nipodaan  ni 
Si  Josep  do  ia  taringot  toe  si. 

Djadi  marajak  tonga  ari  moeli  ma  Si  Josep  sian  kantor,  disapai 
ia  ma  manigor  :  ,,bia  do,  torkis  do  ompoe  i  ?"  ning  ia.  Ro  halahi  : 
,,torkis  do  nian,  lani,  hami  tinggalkon,"  ning  halahi.  Djadi  doeng 
diida  Si  Josep  Si  Benjamin  disapai  ia  :  ,,on  do  lakna  anggimoenoe 
na  menekna  i  na  nidokkonmoenoe  na  baroe  on  ?"  ning  ia.  Ro  halahi  : 
,,i  ma  ibana,  lani,"  ning  halahi-Djadi  didokkon  Si  Josep  ma  di  Si  Ben- 
jamin :  ,,asi  ma  roha  ni  Debata  di  ho,  amang  !"  ning  ia.  Hoem  di- 
dokkon ia  songon  i,  mantak  ma  ia  manigor,  harana  manombo  dilala 
ia  loengoen  ni  rohania  paadop-adop  dohot  angginia  saama  saina, 
giot  manetek  ma  iloenia,  djadi  oelang  diida  halak,  kehe  ma  iat  oe  bilik, 
tangis  ma  ia  di  si  lopoes  loemoeboeng  dilala  ia.  Doeng  i  marsoeap 
ma  ia  oelang  tanda,  djadi  ro  ma  ia  mangkobar  dohot  halahi,  dipapir 
ia  ma  rohania. 

Doeng  i  disoeroe  abing  ia  panganon  i,  dipadjoegoek  ia  ma  halahi 
mangihoetkon  tobangna  be.  Homang  do  roha  ni  halahi,  mari-ari 
hara  ni  na  dipasoeroeng  ia  Si  Benjamin,  toempoek  ni  i  lima  lipat 
dibaen  fci  Josep  sian  toempoek  ni  na  asing  i. 

PONGGOL  18. 
Dipatandahon  8i  Josep  ibana  di  kaliangginia. 

Asa  doeng  simpoel  mangan  markobas  ma  halahi.  Djadi  dihoesip- 
kon  Si  Josep  toe  naposonia.  ant  jo  mangoelahi  dibaen  ia  hepeng  i  to& 
haroeng  i,  tambana  moese  panginoemannia  perak  i  angkon  nipama- 
soek  toe  haroeng  ni  sianggian  i.    Djadi  dibaen  naposo  i  songon  i. 

Torang  arina  i  langka  ma  halahi.  Nada  sadia  lolot  doeng  kehe  hala- 
hi, didokkon  Si  Josep  ma  di  naposonia  :  ,,kehe  niajak  halahi,  doeng 
dapot,  dok  di  halahi:  biasi  dibaloskon  hamoe  na  djat  toe  na  denggan, 
biasi  ditangko  hamoe  panginoeman  ni  morangkoe,  na  somal  dipake  ia 
ari-ari,  paralamatannia  moese  do  !  Na  doeng  godang  do  salamoenoe 
nimmoe,"  ning  ia.  Ro  naposo  i  :  ..djadi,"  ning  ia.  Doeng  i  laho  ma 
naposo  i  manga jak  halahi,  doeng  dapot,  didokkon  ia  ma  :  ,, biasi  di- 
baloskon hamoe  na  djat  toe  na  denggan  ?  biasi  ditangko  hamoe 
panginoeman  ni  morangkoena  somal  dipake  ia  ari-ari,  paralamatan- 
nia moese  do.  Na  doeng  godang  do  salamoenoe  adop  morangkoe  !"" 
ning  ia.  Aha  dope,  tarsonggot  ma  halahi  oembege  hata  ni  naposo  i, 
djadi  didok  halahi  :  ,, biasi  didok  ko  songon  i  toe  hami  ?  nada  ra  hami 
mambaen  i.  Di  dia  ma  patoet  hami  tangko  sere  sanga  perak  sanga 
aha  pe  sian  bagas  ni  moramoe  !  I  -pe,  sanga  di  haroeng  ni  ise  dapot 
ko  panginoeman  i,  maroetang  kosa  ma  ia,  na  asing  i  hatobanmoenoe 
ma  i  soede,"  ning  halahi.  Ro  naposo  i  :  ,,pade,  sanga  di  haroeng  ni 
ise  dapot  aoe  panginoeman  i,  hatobannami  ma  i  !"  ning  ia.  Djadi 
diharkari  halahi  ma  haroeng  i,  doeng  i  diligi  naposo  i,  bo  dapot  ia 
panginoeman  i  di  haroeng  ni  Si  Benjamin.  Nada  be  antong,  taroe 
so  toek  be  roha  ni  halahi  bagi  na  mahoea  !  Marsisoeak  abitna  be  ma 
dibaen  dele  ni  roha.  djadi  rap  moelak  ma  halahi  toe  hoeta  i. 

Asa  doeng  di  djolo  ni  Si  Josep  halahi,  ro  m^a  doknia  :  ,,na  bia  de  he 
rohamoenoe  adop  aoe  ?  gail  dope  aropmoenoe  hapistaranki  ?"  ning 
ia.  Ro  Si  Joeda  :  ,,aha  dope  hami  boto  dohononnami,  hatobanta  ma 
hami  soede  !"  ning  ia.  Ro  Si  Josep  :  ,,nada  songon  i,  hoem  na  manang- 
ko  panginoemanki  do  hatobankoe,  na  asing  i  tola  do  kehe,"  ning  ia. 
Harana  didokkon  ia  songon  i  mangoedji,  sanga  toetoe  holong  roha 
ni  halahi  di  Si  Benjamin.  Djadi  ro  ma  aloes  ni  Si  Joeda  :  ,,soegari 
moelak    hami  nada  dohot  angginami,  na  mamoenoe  ompoe  i  sadjo 

do  i.  Aoe  do  mangokoe  ia,  antong  aoe  ma  gontinia  di  son  hatoban 
ni  radja  i,  tapi  anggo  anggingki  oelang  so  moelak  ia.  Moeda  nada 
moelak  ia,  aoe  pe  nada  moelak,  angke  nada  tarligi  aoe  bohi  ni  da- 
mang,"  ning  ia. 

Asa  doeng  dibege  Si  Josep  hata  ni  Si  Joeda,  nada  taralo  ia  be  roha- 
nia.  Djadi  doeng  dipakehe  ia  halak  Misir  i,  ant  jo  hoem  halahi  di  si, 
dipatandahon  ia  ma  ibana,  ning  ia  ma  :  ,,aoe  do  Si  Josep,  mangoloe 
dope  amanta  ?"  ning  ia,  laloe  tangis  ma  ia  pangoentjombopon.  Djadi 
nada  diboto  halahi  mandok  bagiaha,  ma  songon  na  maoto.  Ro  ma 
hata  ni  Si  Josep  mangoelahi  :  ,,aoe  do  Si  Josep  anggimoenoe,  na 
nigadismoenoe  na  djolo,  oelang  mabiar  hamoe,  oelang  aha  roha- 
moenoe,  harana  Toehanta  do  na  mambaen  i,  ant  jo  adong  na  pango- 
loehon  hamoe  sannari.  On  pe,  tiboe  ma  moelak  hamoe,  tangkas- 
tangkas  paboa  di  amanta  pangalahongkoe  di  son,  dokkon  sigop  ia 
ro,  harana  maloengoen  sitoetoe  do  aoe,  diboto  hamoe  na  so  tarting- 
galkon  aoe  dope  karedjongki,"  ning  ia.  Doeng  i  dihaol  hope  didja- 
lang  ia  halahi  sada-sada,  honok  dope  mangkobar-kobar  halahi 
martaringot-taringot. 

Djadi  doeng  dibege  radja  Parao  baritana  i,  dohot  ma  ia  mardjop 
ni  roha,  disoeroe  ia  mandokkon  toemboek  sitoetoe  rohania,  moeda 
boengkas  halahi  sian  tano  Kanaan  toe  tano  Misir.  Ditongos  ia  siloea 
tanda  ni  godang  ni  rohana,  dohot  dope  kareta  ditongos  ia,  oelang 
ma  lodja  toe  Si  Jakob  laho  toe  tano  Msir. 

Asa  doeng  daboe  be  roha,  moelak  ma  kahanggi  ni  Si  Josep.  Laho 
kehe  dipaingot  Si  Josep  halahi,    oelang  marbada  di  tongan-dalan. 

Djadi  doeng  bolkas,  marbarita  ma  halahi  di  ompoe  i.  Songon  na 
so  toetoe  dibege  Si  Jakob  barita  i,  tapi  doeng  diida  ia  siloea  dohot 
kareta  na  nitongos  ni  radja  i,  porsaja  ma  ia.  Ro  madoknia:  „anggo 
na  mangoloe  dope  anakkoe  Si  Josep,  kehe  ma  aoe  toe  si  mangaligi 
ibana  taran  so  mate  aoe,"  ning  ia. 


PONGGOL  19. 
Si  Jakob  na  boengkas  toe  tano  Misir. 

Asa  doeng  songon  i  dihobas  Si  Jakob  ma  barangnia,  angke  madoeng 
mardomoe  tahi  ni  halahi,  antjo  boengkas  toe  tano  Misir.  Bangkoldope 

djolo  dilala  Si  Jakob  na  maninggalkon  hoetania  i,  tapi  doeng  mar- 
borngin  halahi  di  hoeta  Berseba,  soemada  ma  rohania  dibaen  ro 
amalnia  bori  gin  i,  didokkon  Debata  ma  di  sia  :  ,,o  Jakob  !  oelang 
aha  rohamoe  na  boengkas  toe  tano  Misir  i,  bangso  na  godang  do 
hamoe  moese  di  si  baenonkoe.  Aoe  do  donganmoenoe  toe  si,  Aoe 
maroban  hamoe  moelak  sian  i.  Sada  moese,  anakmoe  Si  Josep  pe 
mangampoe  ho  laho  mate  ho,"  ning  ia.  Djadi  sada  ma  roha  ni  Si 
Jakob. 

Asa  nada  piga  borrgin  nari  laloe  ma  halahi  toe  tano  Misir,  djadi 
disoeroe  Si  Jakob  ma  anaknia  Si  Joeda  djoemolo  paboahon  di  Si 
Josep,  na  doeng  donok  halahi.  Djadi  manigor  kehe  ma  Si  Josep  ma- 
ngalo-alo  amangnia.  Asa  doeng  marsoeo.  dihaol  ia  ibana,  rap  tangis 
ma  halahi  sian  djop  ni  roha.  Djadi  didokkon  Si  Jakob  :  ,,anggo 
saonari  sonang  ma  rohangkoe  mate,  harana  madoeng  marsipaidaan 
hita,  boti  na  mangoloe  do  ho  hape  markatorkisan, "  ning  ia. 

Asa  doeng  daboe  be  roha  na  mangkobar  i,  martahi  ma  halahi  sanga 
songon  dia  na  toemama  baenon.  Ro  Si  Josep  :  ,,aoe  ma  djolo  mandok 
timbangan,  gonan  djoemolo  aoe  paboahon  di  radja  Parao,  na  doeng  ro 
hamoe,  laloe  hoepangido,  ant  jo  diloas  ia  hamoe  markoeta  di  loeat 
Gosen  ;  na  napoe  do  tano  di  si,  djalangan  ni  pahan-pahanan  pe  lomak 
sadjo.  Ampot  disapai  radja  i,  sanga  aha  pantjarianmoenoe,  dok 
kamoe  na  marmahan,"  ning  ia. 

Djadi  doeng  dipaboa  Si  Josep  di  radja  i,  na  doeng  ro  amangnia, 
didokkon  radja  i  :  ,,toeana  ma  i  ro  halahi  !  toemboek  rohangkoe 
moeda  giot  halahi  markoeta  di  loeat  Gosen,"  ning  ia.  Djadi  doeng 
ro  Si  Jakob,  dioban  Si  Josep  ma  ibana  toe  adopan  ni  radja  i.  Djadi 
doeng  didokkon  Si  Jakol  hat  a  sombania,  disapai  radja  i  :  ,,sadia  ma 
oemoermoenoe  ?"  ning  ia.  Ro  Si  Jakob  :  ,anggo  oemoerkoe  ma  toek 
saratoes  toloe  poeloe  taon,  tai  toetoe  bahat  doempang  di  aoe  ha- 
marsahan,"  ning  ia.  Doeng  i  marsantabe  ma  ia  laloe  mandok  hata 
pasoe-pasoe,  djadi  moelak  ma  ia. 

Djadi  markoeta  ma  halahi  di  loeat  Gosen.  Sagogonia  dibaen  Si 
Josep  pasonang  halahi.  Anggo  Si  Jakob  pitoe  bolas  taon  nari  dope 
ia  mangoloe,  djadi  soede  oemoernia  toemboek  saratoes  opat  poeloe 
pitoe  taon.  Hara  ni  roemoek  ni  pamatangnia  moer  djotdjot  ma  ia 
marnjae-njae,  pola  saoelak  ditonahon  ia  Si  Josep.  Doeng  ro  ia,  di- 
dokkon Si  Jakob  ma  di  sia  :  ,, ampot  na  mate  aoe,  amang,  ibo  roha- 
moe di  aoe,  oelang  tanom  aoe  di  tano  Misir  on,  angkon  rap  dohot  da- 

ompoeng  aoe  modom.  Doeng  mate,  boan  aoe  toe  tano  parkoeboeran- 
ta,  liang  na  di  haoema  ni  Si  Epron  i,  haoema  Makpela  goarna,  donok 
toe  Mamre  di  tano  Kanaan.  Djadi  ant  jo  diboto  ho,  haoema  i  ditoboe- 
si  daompoeng  Si  Abraham  sian  Si  Epron  baen  tano  parkoeboerannia 
bope  parkoeboeran  ni  soede  sidonoknia.  Di  si  tanom  aoe,  da  amang  !" 
ning  ia.  Ro  Si  Josep  :  ,,olo  amang  !"  ning  ia.  Doeng  oemaha  saotik 
dilala  Si  Jakob,  moelak  ma  Si  Josep  toe  karedjonia. 

Nada  sadia  lolot  doeng  i,  mangoelahi  ma  ditonahon  Si  Jakob  Si 
Josep,  harana  moer  manamba  njaenia  dilala  ia.  Djadi  kehe  ma  Si 
Josep  toe  si  mangaligi,  diboan  ia  anaknia  na  doea  i,  Si  Manasse  do- 
hot  Si  Epraim.  Djadi  doeng  dipaboa  halak  di  Si  Jakob,  na  doeng  ro 
Si  Josep  rap  dohot  pahompoenia,  dipatogar  ia  ma,  djoegoek  ma  ia 
di  podomanna  marsisande.  Djadi  didokkon  ia  di  Si  Josep  :  ,,anggo 
anakmoe  na  doea  on,  na  topak  taran  so  toe  son  aoe,  bagian  anak  do 
lehenonkoe  di  halahi,"  ning  ia,  laloe  dipasoe-pasoe  ia  dakdanak  i. 
Doeng  i  didokkon  ia  di  anaknia,  na  marlagoet  di  lamboengnia  : 
„anggo  aoe,  na  kehe  ma  aoe  saonari,  tapi  Debata  do  dongan,  moenoe, 
boanonnia  do  moese  hamoe  moelak  toe  tano  ni  ompoenta,"  ning  ia. 
Doeng  i  djodjor  dipasoe-pasoe  ia  anaknia.  Dipasoeroeng  ia  Si  Joeda 
di  pasoe-pasoe  i,  didokkon  ia  pomparan  ni  i  radja  godang  boese.  Pa- 
jak  toe  halahi  do  haradjaan  i  marsoendoet-soendoet,  lopoes  ro  Radja 
na  soemangap  i,  oloan  ni  sandok  djolma  manoesia,  i  ma  Toehanta 
Jesoes.  Doeng  i  tos  ma  hosa  ni  Si  Jakob,  djadi  moelak  ma  ia  toe  De- 
bata. Doeng  i  disooroe  Si  Josep  mangkapoeri  bangkena  i,  djadi  dian- 
doengi  diondasi  halahi  ma  ibana  pitoe  poeloe  ari  pitoe  poeloe  borngin. 
Doeng  i  ditaroehon  halahi  ma  ibana  toe  tano  Kanaan,  ditanom  ha- 
lahi ma  ibana  di  liang  Makpela  mangihoetkon  pangidoannia  i. 

Djadi  doeng  mate  Si  Jakob,  mabiar  ma  kahanggi  ni  Si  Josep,  harana 
didok  roha  ni  halahi,  betak  ra  Si  Josep  mambaloskon  djahat  ni  halahi 
na  djolo.  Djadi  disoeroe  halahi  ma  mandok  di  sia;  pandok  ni  amanta, 
sobarkon  ma  sala  ni  kahanggimoe.  Marsak  ma  roha  ni  Si  Josep, 
harana  oempe  saotik  adong  rohania  songon  i.  Doeng  i  ro  ma  ka- 
hangginia  manopot  ia  mandok  :  ,,hatobanmoe  ma  hami  !"  ninna. 
Ro  Si  Josep  :  ,,oelang  dok  songon  i,  aoe  lakna  Debata  ?  Toetoe  do 
nian  dipingkirkon  hamoe  na  djat  toe  aoe,  tapi  maroedjoeng  toe  na 
denggan  do  hape  dibaen  Debata.  Oelang  mabiar  hamoe,  hoepango- 
loe  pe  hamoe  dohot  dakdanakmoenoe  !"  ning  ia. 

Intap  ni  i  laing  saroha  satahi  ma  halahi.    Djadi  doeng  saratoes 

sampoeloe  taon  oemoer  ni  Si  Josep,  marnjae  ma  ia  hantjit.  Djadi 
dipa'agoet  ia  kahangginia,  didokkon  ia  di  halahi  :  „aropkoe  na 
kehe  ma  aoe,  tapi  toengkiron  ni  Debata  do  hamoe,  diboan  la  do 
hamoe  moelak  toe  tano  Kanaan  na  nibagahonnia  di  ompoenta.  Sada 
do  na  hoepangido  :  moeda  toeloes  moelak  hamoe  toe  si,  boan  holi- 
holingkoe,  tanom  di  sadoe  i,"  ning  ia.  Ro  halahi :  ,,olo  anggi,"  ning 
halahi.  Doeng  i  tos  ma  hosana,  moelak  ma  ia  toe  Debata.  j 


PONGGOL  20. 
Taringot  toe  Si  Moses. 

Di  na  boengkas  Si  Jakob  dohot  soede  halahi  sabagas  toe  tano  Mi- 
sir,  onom  poeloe  onom  do  halahi.  Di  hatiha  na  mate  Josep  dao  oem- 
bahat  halahi,  nada  adong  be  roha  moelak  toe  tano  Kanaan,  harana 
ma  sonang  halahi.  Doeng  pe  mate  radja  na  basa  i,  na  pabangkit  Si 
Josep,  asa  moeba  roha  ni  halak  Misir.  Dibaen  na  marpoepoe 
manamba  halak  Israel,  mabiar  ma  halak  Misir,  djadi  martahi-tahi  ma 
radja  i  dohot  parripenia,  sanga  bia  ma  baenon,  oelang  moer  bahat 
halak  paisolat  i. 

,,Hita  do  antong  nampoena  tano,  halak  na  ro  do  halahi,  moeda 
tapadiar  sadjo,  tardok  so  satahi  halahi  dohot  moesoenta  mamoenoe 
hita,  moeda  masa  hamoesoeon,"  boti  be  ma  roha  ni  halak  Misir  i. 
Djadi  dipamilas  radja  i  ma  rodi  i  di  halak  Israel,  soen  milasna  dibaen 
ia,  oelang  tahan  halahi,  ning  rohania.  Doeng  songon  i,  bo,  tahan  do 
halahi  hape,  balik  noma  te  he,  moer  hantjit  rodi  i  moer  gogo  moer 
bahat  ma  halahi,  oempe  mangasi  na  binaen   ni  radja  i. 

Doeng  i  ro  ma  parenta  na  imbaroe  na  hoemantjit  dope  mandok  : 
soede  dakdanak  halak  lahi,  na  sorang  di  halak  Israel,  angkon  niajoep 
di  batang  aek  Nil.  Moeda  dadaboroe,  na  baroe  sorang  i,  tola  do  nipa- 
ngoloe.  Nada  na  boti-boti  anggoek-anggoek  ni  ina-ina  i  hara  ni  pa- 
renta i.  Haroe  djotdjot  pe  diboenihon  halahi  dakdanak  i,  moeda 
hoem  habotoan  di  oeloebalang  ni  radja  i,  manigor  niboeat  do  laloe 
niajoep. 

Asa  adong  ma  dompahi  halak,  na  margoar  Si  Amram,  goar  ni  do- 
nganna  saripe  Si  Jokabet.  Djadi  sorang  ma  di  halahi  dakdanak  halak 
lahi.  Sai  tangis-tangis  do  halahi  marningot  parenta  i,  tapi  nada  toroes 

Toha  ni  halahi  mambaen  i.  Djadi  diboenihon  halahi  dakdanak  i, 
lopoes  maroemoer  toloe  boelan,  tapi  doeng  i  moer  mabiar  ma  halahi, 
angke  sai  adong  do  na  goetgoet  rohana  paboahonsa. 

Djadi  dibajoe  halahi  ma  hirang  togoe  sitoetoe,  dirapot  halahi  do- 
hot  imbalo,  oelang  masoek  aek.  Djadi  doeng  dipamasoek  halahi 
•dakdanak  i  toe  si,  ditaroehon  halahi  toe  batang  aek  i,  dipajakkon 
halahi  di  tonga- tonga  ni  aroeng  i,  oelang  manigor  majoep  dibaen  do- 
ras  ni  aek.  Sada  moese,  dipili  halahi  do  hapajahanna  i,  angke  donok 
toe  si  adong  tapian  ni  boroe  ni  radja  i.  Djadi  dipadjagahon  halahi 
hirang  i  di  Si  Mir  jam,  iboto  ni  dakdanak  i,  na  maroemoer  doea  bolas 
taon,  ning  inangnia  di  sia  :  ,,djago  anggimoe,  da  inang,  oelang  bagi 
mahoea,  santongkin  nari  ro  ma  boroe  ni  radja  i  maridi,  tapi  moeda 
ro  ia  mondjap  ko,  oelang  raso  rohana,"  ning  ia.  Djadi  moelak  ma 
natoras  ni  dakdanak  i  toe  hoeta. 

Asa  nada  piga  dan,  ro  ma  toetoe  boroe  ni  radja  i  rap  dohot  dongan- 
nia  boedjing-boedjing  maridi.  Djadi  dompak  marmajam-majam  di 
topi  aek  i,  ta.rbege  ma  sora  ni  dakdanak  i  di  halahi  tangis-tangis  di 
tonga- tonga  ni  aroeng  i.  Djadi  ro  dok  ni  halahi  :  ,,aha  do  loeai  na  tan- 
gis  i  ?"  ning  halahi.  Djadi  disoeroe  ligi  boroe  ni  radja  i,  bo  dapot  ma 
liirang  i.  Djadi  doeng  dioengkap,  diida  halahi  ma  dakdanak  na  menek 
di  bagasan.  Ibo  sitoetoe  ma  roha  ni  boroe  ni  radja  i  midasa,  ning  ia  : 
,, dakdanak  ni  halak  Heber  do  on,  na  giot  ajoepan  mangihoetkon 
parenta  ni  amanta,"  ning  ia.  Djadi  dompak  mangkobari  halahi  tar- 
ingot  toe  si,  ro  ma  Si  Mir  jam,  iboto  ni  dakdanak  i,  djadi  didokkon 
ia  di  boroe  ni  radja  i  :  ,,tabe  ma  di  boroe  ni  radja  i,  toemboek  dilala 
hamoe  hoedjalahi  ina-ina,  na  ra  patagoekkon  dakdanak  on?"  ning 
ia.  Ro  boroe  ni  radja  i  :  ,, toemboek,  djalahi  ma,"  ning  ia.  Djadi  di- 
alap  Si  Mir  jam  inangnia,  diboan  ia  toe  boroe  ni  radja  i,  djadi  didok- 
kon ia  :  ma  dapot  aoe  na  hoedok  nangkin,  indon  ma,"  ning  ia.  Ro 
boroe  ni  radja  i  mandok  ina-ina  i  :  ,, moeda  toemboek  rohamoe,  boan 
ma  dakdanak  on,  paoeli-oeli  denggan,  hoelehen  pe  oepamoe,  tapi 
moeda  mantak  managoek  ia,  paoelak  ia  di  aoe,  ant  jo  aoe  pagodang- 
kon,"  ning  ia.  Aha  dope,  na  djop  ma  antong  roha  ni  dadaboroe  i 
maroban  anaknia  moeli,  djadi  doeng  di  bagas  mandok  tarima  kasi 
ma  halahi  toe  Debata. 

Asa  doeng  goemodang  dakdanak  i,  dipasahat  inangna  i  ma  ibana 
toe  boroe  ni  radja  i,  djadi  dibaen  boroe  ni  radja  i  ma  goarna  Si  Moses, 
^stoeanna  ;  na  hoeela  sian  aek.     Djadi  disoeroe  boroe  ni  radja  i  ma 

ibana  manggoeroehon  soede  hapistaran  ni  halak  Misir.  Sonang  do 
dilala  Si  Moses  di  moelana  i,  tapi  doeng  toemobang  ia,  nada  sadia 
mararga  be  di  sia  hasonangannia  i,  harana  markantjit  diida  ia  halak 
Israel  pambaen  ni  halak  Misir.  Djadi  moer  disarihon  ia  i  moer  so 
tahan  be  ia  di  bagas  ni  radja  i,  djadi  gonan  di  sia  markantjit  rap  do- 
hot  dongan  sabangsonia  sian  na  marsonang- sonang  rap  dohot  halak 
Misir. 

Djadi  doeng  opat  poeloe  taon  oemoernia,  kehe  ma  ia  saoelak  ma- 
ngaUgi  dongannia  halak  Israel,  sanga  na  bia  pangaean  ni  halahi  di 
rodi  na  milas  i.  Djadi  diida  ia,  dioemban  halak  Misir  halak  Israel,  bo 
aha  dope,  manigor  ro  ma  poetoengnia,  djadi  doeng  dipatangkas  ia, 
sanga  adong  halak  na  asing  donok,  diboenoe  ia  ma  halak  Misir  i, 
ditoetoep-toetoepi  ia  bangkena  dohot  tano.  Sapetona  giot  dipapatar 
vSi  Moses  do  rohania,  ant  jo  satahi  halak  Israel  dohot  ia  mangalo  halak 
Misir,  mandjalahi  haloeaan  sian  parkantjitan.  Adong  do  nian  roha  ni 
Debata  mambaen  Si  Moses  oeloeamia  paloeahon  halak  Israel,  tapi 
nada  podo  doempang  hatihana,  boti  pe  anggo  halak  na  songon  i, 
sioekna  nada  toemboek  di  roha  ni  Debata. 

Torang  arina  i  marlaho-laho  ma  Si  Moses  mangoelahi,  padoem- 
pang  ma  ia  dohot  doea  halak  Israel  na  marbada.  Djadi  disapai  ia  ma 
na  sada  :  ,,biasi  diboenoe  ho  donganmoe  ?"  ning  ia.  Ro  bajo  i  :  ,,ise 
do  pabangkit  ko  oloan  dohot  paroehoemnami  ?  Giot  boenoeonmoe 
aoe  lakna  songon  na  diboenoe  ho  halak  Misir  i  nantoeari?"  ning  ia. 
Djadi  tarsonggot  ma  Si  Moses  dibaen  madoeng  mehet  toe  djae  toe 
djoelce  na  binaennia  i,  mari-ari  ma  mabiar  ia,  doeng  dohot  radja 
i  oembotosa,  djadi  gilo  noma  ia  toe  tano  Midian. 

Djadi  bolkas  ma  ia  toe  hoeta  ni  malim  Reguel  sanga  Jetero,  mara- 
dian  ma  ia  di  soemoer  na  donok  toe  hoeta  i.  Djadi  adong  ma 
sangombas  doeng  di  si  ia,  ro  ma  boroe  ni  malim  i  mangajak  biri-biri 
toe  si  painoemsa.  Djadi  adong  ma  santongkin,  doeng  ro  boedjing- 
boedjing  i,  bo  ro  ma  halak  siparmahan,  giot  disoloek  halahi  ma 
boedjing-boedjing  i,  antjo  djoemolo  halahi.  Djadi  dioeroepi  Si  Moses 
boedjing-boedjing  i,  tarbaen  halahi  djoemolo  sanoli  on.  Djadi  doeng 
moeli  halahi,  homang  ma  roha  ni  malim  i,  didokkon  ia  ma  :  ,,biasi 
songon  i  sigopna  hamoe  ro  ?"  ning  ia.  Ro  halahi :  adong  bajo,  na  ro 
sian  tano  Misir,  na  manolong  hami,  ditahoe  ia  aek  painoem  biri-birinta 
i,"  ning  halahi.  Ro  malim  i  :  ,,di  si  dope  bajo  i  ?  biasi  nada  dipiohon 
hamoe  ?  kehe  ni,  piohon  ia  mangan,"  ning  ia,  djadi  dipiohon  halahi- 

Asa  i  ma  dalanna  laloe  tinggal  Si  Moses  di  bagas  ni  malim  i,  djadt 
doeng  hoemonok  ia  di  si,  dilehen  malim  i  boroenia  Si  Sipora  di  sia. 


PONGGOL  21. 
Disoeroe  Debata  8i  Moses  paloeahon  halak  Israel. 

Opat  poeloe  taon  tinggal  Si  Moses  di  bagas  ni  toelangnia.  Dompak 
di  bagas  ni  radja  Misir  i  digoeroehon  ia  roepa-roepa  hapistaran  tano 
on  na  hasaja  soede  ;  di  tano  Midian  dapot  Si  Moses  roha  na  lambok, 
na  goeroe  di  Debata  sambing. 

Djadi  doeng  salpoe  na  opat  poeloe  taon  i,  dipasahat  Debata  ma 
di  sia  karedjo  na  godang,  na  maol  moese.  Moer  poran  ma  parkantji- 
tan  ni  halak  Israel,  moer  dipangidohon  halahi  ma  toe  Debata,  oelang 
so  asi  rohania  mangalehen  haloeaan.  Djadi  dibaen  na  toemboek 
di  roha  ni  Debata  pangidoan  i,  disoeroe  la  ma  Si  Moses  patoerehon 
na  hasaja  toe  si. 

Saoelak  diboan  Si  Moses  biri-biri  ni  toelangnia  toe  djalangan  na 
dao,  djabat  laloe  ia  toe  bona  ni  dolok  Horeb.  Djadi  sindorang  dipai- 
hoet-ihoet  ia  pahan-pahanan  i,  diida  ia  di  padang-padang  i  haramon- 
ting  saroemboen-roemboen  na  gor.  Gara-gara  diida  ia  api  i  mar- 
djilam-djilam,  tapi  nada  mosok  haramonting  i.  Homang  rohania 
midasa,  giot  dipadonok  ia  ma  patangkaskon,  bo  tarbege  ma  di  sia 
sora,  na  ro  sian  tonga- tonga  ni  haramonting  i,  mandok  :  ,,o  Moses! 
o  Moses  !"  ninna.  Ro  ma  aloes  ni  Si  Moses  :  ,,di  son  do  aoe,"  ning  ia. 
Doeng  i  ninna  ma  :  ,, oelang  padonok  be  toe  son  !  harkari  ma  tapak- 
tapak  na  di  patmi,  harana  na  badia  do  tano  hadjongdjonganmi.  Aoe 
do  Debata  na  nisomba  ni  ompoengmoe,"  ninna.  Djadi  doeng  dibege 
Si  Moses  songon  i,  digoepgoepi  ia  bohinia.  harana  mabiar  do  ia  ma- 
naili  toe  si.  Djadi  mangoelahi  ma  dipangkoelingkon  Debata  ibana, 
ning  la  ma  :  „madoeng  bolkas  toe  Aoe  pangidoan  ni  halak  Israel, 
ma  Hoeboto  panaonan  ni  halahi,  kehe  ma  ho  saonari  manopot  radja 
Misir  i,  dok  dipaloea  ia  halak  Israel.  Aoe  do  donganmoe,  Jahowa  do 
goarkoe,"  ning  la. 

Bahat  dope  djolo  sidalian  ni  Si  Moses,  oelang  disoeroe  Debata 
ibana,  tapi  moeli-moeli  so  hagagaan  ia  be.  Djadi  dilehen  Debata  di 
sia    koeaso    mambaen    toloe    tanda    hahomangan.     Na  pardjolo  i  : 

moeda  diamboengkon  ia  toengkotnia  toe  tano,  djadi  oelok  do  mani- 
gor  toengkot  i ;  moeda  didjompoet  ia  di  lailaina,  moelak  djadi  toeng- 
kot.  Tanda  padoeahon  :  moeda  dipamasoek  ia  tangannia  poeroeon 
ma  tangan  i ;  moeda  mangoelahi  dipamasoek  ia,  maloem  ma  poeroe- 
na  i,  moelak  denggan  songon  na  djolo.  Tanda  patoloehon  :  moeda 
ditahoe  ia  aek  saotik  sian  batang  aek  Nil,  didoeroeskon  ia  toe  tano, 
djadi  moedar  ma  aek  na  nitahoenia  i.  Tanda  na  toloe  i  angkon  di- 
patidahon  ia,  moeda  hoerang  porsaja  halak  di  sia.  Djadi  diloas  De- 
bata  moese  diboan  Si  Moses  angkangnia  Si  Aaron  dongannia,  harana 
oemmalo  i  markata. 

Asa  doeng  i  diboan  Si  Moses  ma  dongannia  saripe  dohot  anaknia 
na  doea  i,  djadi  laho  ma  halahi  toe  tano  Misir. 

Djadi  doeng  laloe,  dipalagoet  Si  Moses  ma  na  tobang-tobang  ni 
lialak  Israel,  dipadjodjor  Si  Aaron  ma  na  nidokkon  ni  Debata,  dipa- 
tidahon  Si  Moses  moese  ma  tanda  hahomangan  na  toloe  i,  djadi  por- 
saja ma  halahi. 


PONGGOL  22. 
Taringot  toe  oehoem  na  sampoeloe  i. 

Asa  doeng  mardomoe  tahi,  dipangido  Si  Aaron  dohot  Si  Moses  ro 
toe  adopan  ni  radja  Misir  i,  djadi  didok  halahi  ma  di  sia  :  ,,pandok 
ni  Toehan  Jahowa,  Debata  ni  halak  Israel,  loas  djolo  kehe  halahi 
toe  halongonan  manjomba  Ibana,"  ning  halahi.  Doeng  dibege  radjai 
pangidoan  ni  halahi,  moeroek  ma  ia,  didokkon  ia  ma  :  ,,ise  he  Ja- 
howa ?  nada  hoeboto  oloankoe  i,  nada  hoetanda  i  ;  i  pe,  nada  tola 
morot  halak  Israel !"  ning  ia. 

Doeng  i  nada  piga  ari  nari  mangoelahi  dipangido  halahi,  laing  nada 
diloas.  Djadi  disoeroe  alap  radja  i  mondoer  rodi  i,  diparentahon  ia, 
angkon  dipadokdok  halahi  rodi  i  di  halak  Israel.  Salolotna  radja  i  pa- 
singkop  parkokas  soede,  tapi  olat  ni  i  toe  poedi  angkon  dipasingkop 
halak  Israel  sendiri  sasoedena  i,  tambana  bagian  na  somal  sidoeng 
sadari,  nada  djadi  moerak.  Moeda  adong  na  so  sidoeng,  hona  poekoel 
do  na  tobang-tobang  i. 

Hara  ni  hantjitna  mangadap  ma  halak  Israel  mangido  sajang  ni 
roha,  tapi  ro  hata  ni  radjai :  ,,ah  !  na  losok  do  hamoe,  pasigop  pasi- 

cloeng  hamoe  rodi  moenoe  !  Songon  dia  hoedok  na  baroe  on,  songon 
i  moese  saonari,"  ning  ia.  Djadi  moelak  boti  ma  halahi.  Djadi  disol- 
soli  halahi  ma  Si  Moses  dohot  Si  Aaron,  didok  halahi  ;  ,,biasi 
antong  dihobar  hamoe  hami,  hape  mandjalak  toe  segona  do,"  ning 
halahi. 

Doeng  i  martangiang  ma  Si  Moses  toe  Debata  mangido  ibo  ni 
rohana,  djadi  ro  ma  dok  ni  Debata  di  sia  :  ,,oelang  ganggoe  rohamoe, 
paloeaonkoe  do  halak  Israel,  ant  jo  tangkas  di  hamoe,  Aoe  do  Toe- 
han  Debatamoenoe.  On  pe,  oelahi  ma  topot  radja  i,  dok  dipaloea  ia 
halak  Israel.   Moeda  nada  ra  ia,  gogo  do  Hoebaen,"  ning  la. 

Djadi  dibaen  vSi  Moses  dohot  Si  Aaron  ma  na  nidok  ni  Debata, 
diamboengkon  Si  Moses  ma  toengkotnia  toe  tano  i  di  djolo  ni  radja 
i,  ant  jo  gabe  oelok.  Djadi  oelok  do  nian  toengkot  i,  tapi  nada  pola 
sadia  homang  roha  ni  radja  i,  harana  datoe  dohot  paralemoenia  pe 
malo  mambaen  i.  Goemodang  do  nian  alemoe  ni  Si  Moses,  angke 
toengkotnia,  na  doeng  djadi  oelok,  manolon  toengkot  ni  halahi.  Djadi 
dipaingot  Si  Moses  dohot  Si  Aaron  radja  i,  oelang  dipapir  ia  rohana, 
oelang  moer  ro  moeroek  ni  Debata  toe  sia.  Ro  radja  i :  ,,garogokmoe 
do  i,"  ning  ia. 

Asa  doeng  i  dipadalan  Debata  ma  hagogoannia,  diparo  la  ma 
sampoeloe  oehoem  na  posi,  na  mangonai  toe  halak  Misir.  Songon  on 
ma  pangalahona  ;  oehoem  na  pardjolo  i  :  gabe  moedar  do  soede 
aek  na  di  tano  Misir,  aek  inoemon  pe  nada  adong  be,  ihan  soede 
marmatean.  Mantak  i,  ro  ma  oehoem  padoeahon  :  tohoek  na  lobi 
bahat,  nada  adong  bagas  na  so  gok  tohoek,  rongkomna  so  doeng  ! 
Salpoe  i,  ro  ma  oehoem  patoloehon :  manamboes  masa  rongit  na  man- 
doit.  Mantak  i,  ro  ma  oehoem  paopatkon  :  masa  roepa-roepa  pandoit, 
na  lobi  hantjit  pandoitna.  Doeng  i  ro  ma  oehoem  palimahon  :  masa 
ma  bala  'ni  pahan-pahanan  ni  halak  Misir,  tapi  na  halak  Israel 
nampoena  nada  bona.  Salpoe  i,  ro  ma  oehoem  paonomkon  :  baro- 
baroon  ma  halak  soede  hope  pahan-pahanan.  Mantak  i,  ro  ma  oehoem 
papitoehon  :  madaboe  ma  oedan  ambolas  mardongan  ronggoer  na 
gogo,  bahat  sego  soean-soeanan,  djolma  dohot  pahan-pahanan  bahat 
mate  disoro  porkas.  Doeng  i  ro  ma  oehoem  pasalapankon  :  manga- 
rongom  ma  ro  siapor  na  lobi  tobal,  abis  ma  soean-soeanan  i,  siida 
na  so  sego  dope  dibaen  oedan  ambolas  i.  Salpoe  i,  ro  ma  oehoem 
pasambilankon  :  masa  ma  hagolapan  boelita  toloe  ari  toloe  bor- 
ngin,  oempe  bagiaha  niida,  soen  ma  biar  ni  halak.  Anggo  radja  i  na 

balik-balik  bontar  do,  ganop  tongkin  moeba  rohana.  Moeda  di 
hahantjitanna  i,  lambok  ma  rohania,  dibagahon  ia  ma  na  tola  kehe 
halak  Israel,  sonang  mantak  oehoem  i,  tapi  moeda  hoem  mantak, 
dipoetcr  ia  ma  hatania  i,  nada  diloas  ia  be.  Songon  i  ma  dibaen  ia 
lopoes  ro  oehoem  pasampoeloehon,  i  dope  na  djoemorboet.  Doeng 
mantak  oehoem  pasambilankon  i,  moer  dipadjogal  radja  i  ma  roha- 
nia, hatania  pe  moer  pir  ma  adop  Si  Moses.  Doeng  honok  martang- 
kang  halahi,  ro  ma  dok  ni  radja  i  :  ,,patiboe  morot  sian  on,  moeda 
poeloek  ko  saoelak  nari  toe  son,  boenoeonkoe  do  ho,"  ning  ia.  Ro  Si 
Moses  :  ,,olo,  toetoe  na  nidokmi,  nada  idaonmoe  be  aoe  !"  ning  ia. 
I  do  dalanna  dipadokdok  dipahantjit  Debata  oehoem  pangabisan  i. 
Marmatean  do  antong  soede  anak  siangkaan,  manganggoehi  ma 
halak  Misir  soede,  harana  djodjor  bagas  adong  na  mate,  bo  radja 
bo  halak  parditoroe,  nada  marimbar,  rap  bona  do  soede. 

Hoem  halak  Israel  na  so  bona,  harana  disoeroe  Debata  Si  Moses 
mamodai  halahi,  angkon  dipili  ma  anak  ni  biri-biri  na  so  adong  gasa- 
na  sanga  tihasna,  doeng  disambol  angkon  nidaiskon  moedarna  toe 
tiang  ni  pintoe  ni  bagas  ni  halahi  sian  balian,  ganop  bagas  na  mar- 
tanda  songon  i,  nada  bona  nampoenasa  i.  Doeng  i,  born  gin  haroro  ni 
oehoem  i,  angkon  dipangan  halak  Israel  biri-biri  i  hoem  nitoetoeng 
sadjo  mardongan  roti  na  so  niasoman  dohot  ingkajoe  na  paet.  I  pe, 
nada  tola  djoegoek  mangan,  angkon  djongdjong  do,  hobas  hoemani 
songon  halak  na  giot  mardalanan  dao.  Djadi  dibaen  halak  Israel 
ma  songon  i. 

Djadi  borngin  i  martangisan  ma  halak  Misir,  disoeroe  alap  radja 
i  ma  Si  Moses,  ning  ia  ma  :  ,,kehe  ma  hamoe,  baen  kamoe  ma  na 
nidokmoenoe  i,  boan  barang-barang  moenoe  soede,  nada  hoerarang 
be,"  ning  ia.  Dohot  halak  Misir  i  manosoi  halak  Israel,  oelang  so  tiboe 
kehe  halahi.  Mangalehen  siloea  do  halak  Misir  i,  abit  dohot  sere 
dohot  na  asing-asing,  saratna  morot. 

Djadi  parningotan  godang  ma  dibaen  halak  Israel  borngin  i  ganop 
taon,  margoar  ma  i  :  ,,Pesta  Paska",  harana  disalpoei  soeroe-soe- 
roean  ni  Debata  bagas  ni  halahi,  oelang  dohot  tarkona. 

PONGGOL  23. 
TariQgot  toe  pardalanan  ni  halak  Israel. 

Dibaen  na  markobas  hian  halak  Israel,  tarbaen  halahi  ma  marda- 
lan  manigor.  Na  bahatan  do  halahi,  hoem  ama-ama  i  pe  dapot  ma 
onom  ratoes  riboe  halak,  sadia  bahat  dope  barang  dohot  pahan-pa- 
hanan.  Adong  ma  opat  ratoes  toloe  poeloe  taon  honokna  maringa- 
nan  halahi  di  tano  Misir.  Laho  kehe  diingot  halahi  maroban  holi-holi 
ni  Si  Josep  mangihoetkon  pangidoannia,  laho  mate  ia. 

Madoeng  ro  dok  ni  Debata  toe  Si  Moses,  nada  pade  boanon  halahi 
sian  dalan  na  toemigor,  moesoe  dohot  panjamoen  bahat  di  si,  djadi 
moeda  doempang  ragam  hasoesaan  hoem  morot,  manolsoli  ma  roha 
ni  halak  Israel  laloe  mandele.  Sada  moese,  Debata  do  patoedoehon 
dalan  boloeson  ni  halahi,  arian  dipatama  la  omboen,  na  tongtong 
mardalan  di  djolo,  api  do  gontina  born  gin. 

Asa  doeng  kehe  halak  Israel,  manolsoli  ma  roha  ni  radja  Misir  i, 
nada  be  diingot  ia  angka  oehoem  i,  harana  ma  roegi  dilala  ia  na 
morot  halahi,  nada  adong  be  parrodi.  Boti  pe,  dibaen  sian  dalan  na 
mangalit  dioban  Si  Moses  halak  Israel  i,  diambang  ia  na  liloe  halahi, 
djadi  diompot  ia  palagoetkon  soridadoenia,  ant  jo  diajak  ia  halahi. 
Sangkap  ni  rohania,  moeda  doeng  dapot,  boanonnia  ma  halahi  moe- 
lak.  Dapot  ia  ma  halak  Israel  i,  dompak  maradian  halahi  di  pasir 
ni  Laoet  Aroengan. 

Asa  doeng  diida  halak  Israel,  na  ro  radja  Misir  i  maroban  soridadoe, 
hepoet  ma  halahi,  didok  halahi  ma  di  Si  Moses  :  ,,mate  ma  da  hita 
dibaen  halak  Misir  i  !  biasi  antong  dioban  ko  hami  toe  son  ?  Inda  go- 
nan  marrodi  hami  di  tano  Misir  sian  na  mate  sambing  di  halongonan 
on  ?"  ning  halahi.  Ro  Si  Moses  :  ,,oelang  mabiar  hamoe,  pir  ma  tondi- 
moenoe  !  Idaon  moenoe  do  saonari  panolongi  ni  Debata.  Indangkon 
hamoe,  Debata  do  alo  ni  halahi,  so  sadjo  ma  hamoe,"  ning  ia.  Doeng 
i  didokkon  Debata  ma  di  Si  Moses  :  ,,dok  di  halak  Israel  mardalan 
halahi,  pahortang  moese  ma  toengkotmoe  di  gindjang  laoet  i,  mabola 
ma  aek  i,  tarbaen  halahi  ma  mardalan  di  laoet  i  songon  di  darat 
on,"  ning  la. 

Omboen  i  pe  na  somal  di  djolo,  mimbar  ma  toe  poedi  dibaen  Deba- 
ta, ant  jo  di  holang-kolang  ni  halak  Israel  dohot  halak  Misir  inganan- 

na.  Djadi  nada  tarbaen  halak  Misir  i  doemonok  ;  hara  ni  hapal  ni 
omboen  i  golap  anggo  sian  bariba  ni  halak  Misir,  tapi  torang  sian 
bariba  ni  halak  Israel. 

Asa  doeng  dipahortang  Si  Moses  toengkotnia  di  gindjang  ni  laoet 
i,  ro  ma  haba-haba  toenggal  sian  poerba  na,  manjerakkon  aek  i,  dja- 
di dapot  ma  na  hiang  di  tonga- tonga  ni  aek  i  na  tama  pamoloesan 
ni  halak  Israel.  Djadi  sonang  taripar  halahi.  Anggo  halak  Misir,  dii- 
hoetkon  halahi  do  halak  Israel,  tapi  doeng  laloe  taripar  halak  Israel, 
bo  moelak  mardomoe  ma  aek  i,  djadi  mate  mogap  ma  halak  Misir  i. 

Doeng  diida  halak  Israel,  na  maloea  halahi  sian  moesoe  i,  djop  ma 
roha  ni  halahi,  dipoedji  halahi  ma  Debata   na  mangoercepi  halahi. 


PONGGOL  24. 
Sian  Laoet  Aroengan  i  lopoes  toe  dolok  Sinai. 

Bahat  dope  angka  pangoedjian  na  asing  ro  toe  halak  Israel,  bia  ma 
moeda  halongonan  boloeson.  Sabolak  ni  mata  adong  do  panatapan 
na  tardas  hara  ni  saena,  manalese  noma  toe  baribana.  Harangan  par- 
silaoengan  ranggo  do,  doehoet  j)e  maol,  taroe  na  soada  anggo  aek. 
Barang  ise  na  giot  mamoloes  halongonan,  angkon  maroban  panganon 
dohot  inoemon,  oelang  mate  tangkoeraparan  ;  hoeta  pe  so  adong,  aha 
ma  hangoloean  di  si  ! 

Maroban  bohal  do  nian  halak  Israel,  tapi  sadia  ma  tarpasingkop 
di  halak  na  marratoes  riboe,  oelang  nihobar  djolo  pahan-pahanan  i. 
Hoem  di  paradianan  asa  soemonang. 

Doeng  mardalan  halak  Israel  toloe  ari,  bolkas  ma  halahi  toe  Adian 
Mara.  Aek  inoemon  na  nioban  i  ma  soede,  djadi  moga  ma  halahi,  doeng 
dapot  moeal  di  si,  hape  paet  sira  do  aekna  i,  nada  tarinoem.  Djadi 
hara  ni  oengoet-oengoet  ni  halahi  hoemolos  ma  Si  Moses  toe  Debata, 
djadi  dipatodahon  Debata  ma  saroepa  hajoe  di  sia,  moeda  disom- 
samkon  ia  i  toe  aek  i,  tonggi  ma  daina,  pade  inoemon. 

Na  so  holang  do  marmoengoet-moengoet  halak  Israel,  sanoli  hara 
ni  panganon,  dibaen  so  djoengada  be  boetong  mangan  djoehoet  do- 
hot  roti.  Dipasonang  Debata  moese  do  halahi  taringot  toe  si,  ang- 
ke  potang  ro  ma  leto  na  lobi  tobal,  momo  sadjo  tangkoepon;  manjo- 

got  dapot  halak  Israel  ma  saroepa  panganon  na  margoar  Manna, 
tar  hiboel  bope  bontar  tompana,  daina  tar  songon  aer  ni  loba.  Ganop 
manjogot  dapot  na  imbaroe  pajak  di  tano  i ;  moeda  hoemonok  ni- 
padjop  sian  sadari,  oelohon  ma.  Hoem  na  nidjompoet  di  pant j  along 
ni  ari  Sabbat  i  manaon  doea  borngin. 

Nada  sadia  lolot  doeng  i,  masa  ma  hasoesaan  dibaen  halak  Amalek, 
na  ro  mamorangi  halahi.  Djadi  disoeroe  Si  Moses  Si  Josoea  pala- 
goetkon  ama-ama  i  soede,  ant  jo  rim  dialo  halahi  halak  Amalek  i. 
Djadi  didokkon  ia  ma  di  Si  Josoea  :  ,, moeda  toeloes  na  marporang 
i  antjogot,  manangkok  ma  aoe  toe  dolok  an,  hoeboan  Si  Aaron  dohot 
Si  Hoer  dongankoe,  djadi  hoetangiangkon  ma  hamoe,  antjo  dioeroepi 
Debata  hamoe,"  ning  ia.  Torang  arina  i  marporang  ma  halak  Israel 
dohot  halak  Amalek,  dibaen  Si  Moses  ma  na  nidoknia.  Sahonok 
hortang  tangannia  adop  gindjang  dompak  marsimora-mora,  soemoe- 
roet  ma  halak  Amalek  ;  tapi  moeda  madaboe  tangannia  hara  ni  na 
lodja,  soemoeroet  ma  halak  Israel.  Djadi  djoegoek  ma  ia,  ditiop 
dongan  i  ma  tangannia  antjo  tongtong  adop  gindjang  lopoes  loesoet 
mat  a  ni  ari. 

Aha  dope,  taloe  ma  halak  Amalek,  monang  ma  halak  Israel,  djadi 
lopoes  bolkas  toe  dolok  Sinai  diondingi  Debata  halahi. 


PONGGOL  25. 
Taringot  toe  Hata  na  Sampoeloe  i. 

Doea  boelan  doeng  morot  sian  tano  Misir,  boJkas  ma  halak  Israel 
toe  dolok  Sinai.  Djadi  dipaingot  Si  Moses  ma  halahi  di  si,  oelang 
so  dioloi  halahi  Toehan  Debata,  disoeroe  ia  moese  halahi  marsipaias 
abitna  be  bope  marparange  na  tama,  antjo  tardjagit  halahi  patik 
dohot  atoeran,  na  giot  lehenon  ni  Debata. 

Asa  toloe  ari  doeng  i,  tarbege  ma  ronggoer  na  gogo  sahali,  hilap- 
kilap  nada  marnamantak  hoemaliang  oedjoeng  ni  dolok  i,  manjorop 
moese  omboen  na  lobi  golap,  pola  hoemoetoer  dolok  i  bope  marti- 
moes.  Djadi  dioban  Si  Moses  ma  halak  Israel  i  toe  bona  ni  dolok  i, 
doeng  i  so  ma  halahi  di  si,  angke  nada  tola  manangkok,  salang  dais 
toe  dolok  i  nada,  djadi  mabiar  ma  halak  socde. 

Doeng  i  tarbege  ma  sora  na  gogo  na  mandok  : 

1°.  Aoe  do  Toehan  Debatamoe,  na  paroear  ko  siaa  tano  par- 
katobanan  tano  Misir  i,  nada  djadi  mardebata  na  leban  di 
balikkoe. 

2°.  Oelang  ko  manggana-ganai,  maniroe  pe  nada  tola,  bo  na  di 
gindjang  di  langit,  bo  na  di  toroe  di  tano  on,  bo  na  di  aek 
na  di  toroe  ni  tano  on.  Nada  djadi  sombaonmoe  soedena 
i,  harana  Aoe,  Toehan  Debatamoe,  Debata  parrimas  do 
Aoe,  na  mangaloeloehon  dosa  ni  ama  toe  anakna  lopoes 
toe  soendoet  patoloehon  dohot  paopatkon  pomparan  ni 
ha^ak,  na  magigi  mida  Aoe,  tapi  ho  long  do  rohangkoe  sa- 
pandjangna  mida  pomparan  ni  halak,  na  markolong  ni  roha 
di  Aoe,   bope  na  mangoloi  hatangkoe. 

3°.  Oelang  dokkon  goar  ni  Toehan  Debatamoe  moeda  soada  da- 
lanna,  angke  dioehoem  Debata  do  ha^ak,  na  mandokkon 
goarnia,  moeda  soada  dalanna. 

4°.  Ingot  ma  ari  Sabbat  i,  antjo  dlparbadiai  ho  ari  i.  Onom  ari 
ma  lolotna  na  mambaen  barang  aha  baenonmoe,  tapi  ari 
papitoehon,  i  ma  ari  Sabbat  ni  Toehan  Debatamoe,  nada 
djadi  mambaen  di  na  s^adari  i,  bo  ho,  bo  anakmoe,  bo  bo- 
roemoe,  bo  naposomoe  halak  lahi,  bo  naposomoe  dada- 
boroe,  bo  pahan-pahananmoe,  bo  ha  ak  na  mardagang  di 
hoetamoe.  Harana  di  baga?,an  onom  ari  ditompa  Debata 
langit  dohot  tano  dohot  laoet  dohot  isina  soedena  ;  doeng  i 
maradian  ma  la  di  ari  papitoehon.  Hara  ni  i  dipasoe-pasoe 
djana  diparbadiai  Debata  ma  ari  Sabbat  i. 

5°.  Oelang  so  pantoen  ko  di  amangmoe  dohot  di  inangmoe,  antjo 
lolot  ko  mangoloe  di  tano  na  nilehen  ni  Toehan  Debata- 
moe di  ho. 

6°.    Oelang  ko  mamoenoe  djolma. 

7°.    Oelang  ko  markarosoean. 

8°.    Oelang  ko  manangko. 

9°.    Oelang  ko  margaboes  adop  donganmoe. 
10°.    Oelang  impol  rohamoe  di  bagas  ni  donganmoe.  Oelang  im- 
pel   rohamoe  di  dadaboroe  ni  donganmoe,  bo  di  naposona 
halak  lahi,  bo  di  naposona  dadaboroe,  bo  di  lomboena,  bo 
di  hadjaranna,  bo  di  barang  aha  pe  na  ia  poena. 
Asa  i  ma  na  margoar  Hata  na  Sampoeloe,  di  bagasan  ni  i  dipaboa 

Debata  rohana  taringot  toe  parange  na  patoet  dohot  harohaon  na 
tama  di  sandok  djolma  manoesia. 

Djadi  doeng  dibege  halak  Israel  liata  nangkinan  i,  songgop  ma 
biar  ni  roha  toe  halahi,  djadi  soemoeroet  ma  halahi.  Mangasa  to- 
ngamna  dipangido  halahi  di  Si  Moses,  sasada  ia  noma  toe  djoloan  on 
mangkobar  dohot  Debata,  antjo  ia  pabolkaskon  i  toe  halahi.  Doeng 
i  manangkok  ma  Si  Moses  toe  dolok  i,  tinggal  ma  ia  di  si  opat  poeloe 
ari  opat  poeloe  borngin. 


PONGGOL  26. 
Taringot  toe  gana-ganaan  lomboe  sere. 

Nada  diboto  halak  Israel  songon  i  lolotna  di  dolok  i  Si  Moses,  djadi 
ganggoe  ma  roha  ni  halahi,  didok  halahi  ma  :  ,,nada  binoto  sanga 
aha  na  masa  di  oeloeanta  Si  Moses,  betak  na  doeng  mate  do  !  Aha 
ma  sombaonnami  hami  boto  ?  Gonan  dibaen  ko  di  hami  gana- 
ganaan  sombaonnami,  antjo  adong  parsimora-moraan,"  ning  halahi. 

Soehar  do  nian  hata  i  di  roha  ni  Si  Aaron,  tapi  nada  poeloek  ia 
manggagai,  hoem  dipamaol-maol  ia,  angke  dipangido  ia  sere  pakean 
ni  halahi  sanga  sadia  ma  adong.  Arop  rohania  holongan  do  roha  ni 
halahi  di  sere  oelang  di  gana-ganaan,  hape  maradoe  olo  halahi. 
Dipaloehoet  halahi  ma  barang  sere  i,  dipasahat  halahi  ma  di  Si 
Aaron.  Doeng  didjagit  ia,  dipalala  ia  i,  ditoeang  ia  sian  i  gana-ganaan 
gambaran  ni  lomboe.  Toemboek  do  i  di  roha  ni  halak  Israel,  angke 
somal  diida  halahi  dipasomba-somba  halak  Misir  na  songon  i. 

Asa  doeng  sidoeng  gana-ganaan  i,  didok  halahi  :  ,,on  noma  som- 
baonta  toe  djoloan  on,  on  do  debata,  na  paroear  hita  sian  tano  Misir  !" 
Djadi  marpesta-pesta  ma  halahi  ari- ari  manortori  gana-ganaan  i. 

Madoeng  diida  Debata  na  binaen  ni  halak  Israel,  djadi  tarrimasma 
rohania  dibaen  i,  didokkon  la  ma  di  Si  Moses ;  ,,manoeat  ma  ho  sa- 
or  ari,  angke  madoeng  mardosa  halak  Israel,  disomba  halahi  do  de- 
bata na  leban.  Djadi  diamboengkon  halahi  Aoe,  antong,  Hoetimpas- 
kon  ma  halahi  soede,  antjo  ho  Hoebaen  ompoe  parsadaan  ni  bangso 
na  imbaroe  !"  ning  la.  Ro  Si  Moses  :  ,, oelang  songon  i,  ale  Toehan  ! 
ibo  ma  djolo  rohamoe  di  helahi  !"  ning  ia.  Djadi  hara  ni  pangondihon 
ni  Si  Moses  nada  dipalaloe  Debata  rohania  i. 

Djadi  di  na  manoeat  i  Si  Moses,  ditatap  ia  ma  halak  Israel  mar- 
moga-moga  hoemaliang  lomboe  sere  i,  tarmilas  ma  rohania  midasa, 
djabat  di  bagasan  moeroeknia  ditombomkon  ia  batoe  panjoerataa 
ni  Hata  na  Sampoeloe  i  toe  taiio  i,  djadi  matapor  ma  i  doea-doea. 

Doeng  i  dilodjong  ia  ma  toe  gana-ganaan  sere  i,  diroempak  ia, 
disego-sego  ia,  diamboengkon  ia  toe  api,  siraboenna  i  disaboerkon 
ia  toe  aek  inoemon  ni  halahi.  Djadi  disolsoli  ia  Si  Aaron,  dibaen 
dioloi  ia  hata  ni  halahi.  Ro  Si  Aaron  :  ,,bia  ma  hoebaen,  nada 
taralo  aoe  roha  ni  halahi,  diboto  ho  do  djogalna  i,"  ning  ia. 

Djadi  dipalagoet  Si  Moses  ma  halak  Israel  soede,  didokkon  ia  di 
halahi  :  ,,barang  ise  na  ra  manjomba  Toehan  Debata,  ro  ma  ia  toe 
lamboengkoe, "  ning  ia.  Djadi  ro  ma  toe  lamboengnia  soede  halak 
marga  Levi.  Doeng  i  didokkon  Si  Moses  ma  di  halahi  :  ,,sintak 
kamoe  podangmoenoe  be,  boenoe  barang  ise  na  manjimbil  sian 
Toehan  Debata,"  ning  ia.  Djadi  dibaen  halahi  songon  i,  adong  ma 
hira-hira  toloe  riboe  halak  mate. 

Torang  arina  i  didokkon  Si  Moses  di  halahi  :  ,,godang  sitoetoe  do 
dosamoenoe,  disomba  hamoe  na  so  patoet,  antong,  kehe  ma  aoe 
toe  dolok  Sinai  mangido  toe  Debata,  oelang  mamboeat  mosal  la," 
ning  ia.  Doeng  i  manangkok  ma  Si  Moses,  djadi  didjagit  Debata^ 
ma  pangidoannia  i.  Adong  ma  opat  poeloe  ari  opat  poeloe  borngin 
mangoelahi  ia  di  si,  djadi  digonti  Debata  ma  batoe  panjoeratan  na 
matapor  i  dohot  na  imbaroe,  momosan  ni  halak  Israel  baen  siingo- 
tan  ni  halahi. 


PONGGOL  27. 
Taringot  toe  bagas  djoro  i. 

Sada  na  godang  na  nidok  ni  Debata  di  Si  Moses  di  dolok  Sinai,  i 
ma  na  mambaen  bagas  parsombaan  sanga  bagas  djoro.  Hara  ni  na 
di  pardalanan  halak  Israel,  nada  tarbaen  dope  na  togoe  ingananna, 
angkon  na  momo  boekaon  do.  Paratoeranna  i  nada  djadi  so  toedos 
toe  tiroean  na  nilehen  ni  Debata.  Pandoknia  moese,  angkon  ditoem- 
poer  halak  Israel  soede  na  hasaja  toe  si.  Djadi  sian  djop  ni  rohana 
dilehen  halahi  tohapanna  be,  adong  na  mangalehen  sere  sanga 
perak    sanga   toembaga   sanga   batoe   intan  ;  adong  na  mangalehen 

abit  dagangan,  soerto,  bobak,  hajoe  dohot  na  asing-asing.  Doeng 
singkop  soede,  dikaredjohon  doea  halak  na  malo  martoekang  ma  i, 
dibaen  halahi  ma  bagas  djoro  i,  tolou  poeloe  elak  do  oendjoerna,  sam- 
poeloe  elak  bohangna,  sampoeloe  elak  hintjatna,  dorpina  papan  na 
nilampisan  dohot  sere,  taroepna  abit  soerto  na  bontar  dohot  bobak 
ni  hambeng  na  nipadomoe,  pintoena  abit  na  aloes.  Doea  do  bilikna  ; 
bilik  na  sian  djolo  margoar  bilik  na  badia  ;  bilik  na  sada  nari  i  mar- 
goar  bilik  na  badia  sanoU.  Hire-hire  parbolatan  ni  bilik  na  doea  i. 
Maralaman  hope  marparik  do  bagas  djoro  i,  nihandang  haliang, 
handangna  i  saratoes  elak  oendjoerna,  lima  poeloe  elak  bohangna. 
Bahat  do  barang-barang  dohot  parkokas  pakeon  ni  malim,  na 
totop   be  ingananna.  Na  di  bilik  na  badia  sanoli,  on  do  : 

Sada  poti  na  nilampisan  dohot  sere  sian  balian  hope  sian 
bagasan,  Poti  parpadanan  goarna.  Toetoepna  sere  mata.  Di 
gindjang  ni  toetoepna  i  djongdjong  doea  gambaran  ni  soe- 
roe-soercean,  Keroebim  goarna.    Paadop-adop  do  na  doea  i 
boti    oendoek    pardjongdjongna,    angke  i    do  tanda  ni  na 
marsomba.  Di  bagasan  poti  i  dimomos  halahi  batoe  panjoe- 
ratan    ni    Hata    na  Sampoeloe  i,  sada  katjo  sere  na  marisi 
Manna,    doeng  i  toengkot  ni  Si  Aaron,  sintoea  ni  malim  i. 
Na  di  bilik  na  badia  i,  on  do  : 
1°.    Sada  parlampoean  sere,  na  pitoe  dangkana  ;  di  ganop  dangka 
sada  lampoe.  Toloe  lampoe  nada  djadi  marnamintop,  ang- 
kon  tongtong  gara   arian   na  borngin.  Borngin  hope  di  ari 
Sabbat  angkon  nitoetoeng    i  pitoe-pitoe.  Karedjo  ni  malim 
do  i  patoerehon  i. 
2°.    Sada  medja  pajahan  ni  roti  sipaidahononkon.  Tongtong  ang- 
kon   pajak  di  medja  i  doea  bolas  kamata  roti,  gontion  di 
ganop  ari  Sabbat.  Harana  didok  roti  sipaidahononkon,  ant  jo 
tongtong  diida  Toehan  Debata,   angke  tanda  ni  na  mandok 
tarima  kasi  do  i. 
3°.    Sada  parkaoelan  parasapan,  na  nilampisan  dohot  sere.  Ganop 
manjogot    dohot  potang  ditoetoeng  malim  pamoerpoeri  na 
hoeskoes  di  gindjangna  i. 
Na  di  alaman  ni  bagas  djoro  i,  on  do  : 

1°.  Sada  parkaoelan  panoetoengan.  Hajoe  do  parkaoelan  i  na  ni- 
lampisan dohot  toembaga.  Di  gindjangna  i  nibaen  tano, 
nada  hoti  tataring.  Hasaja  sitoetoe  do  i  di  halak  Israel,  ha- 

rana  na  nihaoelkon  ni  halahi,  somalna  lomboe  do  sanga  biri- 
biri  sanga  hambeng.     Doeng  disamboli  malim  i,  ditoetoeng 
ia  i  di  parkaoelan  i  lopoes  abis  dipangan  api  i. 
2°.    Sada  parboerian  toembaga,  na  bahat  pantjoerna   baen   pari- 
dian  ni  malim. 
Mangihoetkon  pandok  ni  Debata,hoem  marga  Levi  do  na  tola  man- 
djama  karedjo  na  di  ba.gas  djoro  i.  Malimna  i  angkon  sian  horong  ni 
Si  Aaron  moese.  Radja  ni  malim  i  margoar  Sintoea  ni  malim.  Atoeran 
ni  i,  tongtong  anak  siangkaan  manggonti  amana. 

Bahat  do  ari  na  godang  di  halak  Israel.  Toloe  do  na  goemodang, 
na  masa  saoelak  sataon,  i  ma  Ari  Paska,  Ari  Pentahoste  dohot  Ari 
Bandar. 

Di  Ari  Paska  diingot  halahi  haroeroear  sian  tano  Misir. 

Ari  Pentakosfe  i,  donok  do  i  toe  na  didok  di  hita  on  oeloe  ni  taon. 

Di  Ari  Bandar  i  diingot  halahi  na  marbandar  i  di  halongonan  i. 


PONGGOL  28. 
Taringot  toe  halak  Israel  dompak  di  halongonan. 

Goeroe  di  Debata  do  hatiha  mardalan  dohot  maradian  halak  Israel. 
Sapandjang  dok  ni  Debata,  moeda  manaek  omboen  i  diida  hal&k  Is- 
rael, mandok  na  langka  ma  ;  moeda  moelak  toe  toroe  laloe  so,  mandok 
na  maradian  ma.  Djadi  doeng  sidoeng  bagas  djoro  i,  di  gindjang  ni  i 
noma  omboen  i  tongtong. 

Adong  ma  hira-hira  sataon,  doeng  di  bona  ni  dolok  Sinai  halak  Is- 
rael, manaek  ma  omboen  i  diida  halahi,  djadi  manigor  markobas  ma 
soede.  Bagas  djoro  i  dirorak  halahi,  asa  doeng  simpanparkajoena  do- 
hot  parkokasn?,  dihaldoeng  halak  Levi  soedena  i. 

Sangkap  ni  roha  ni  Si  Moses  oelang  so  tiboe  nian  laloe  toe  tano  Ka- 
naan,  tano  na  nibagahon  ni  Debata.  Djadi  doeng  mardalan  halahi 
toloe  ari,  bolkas  ma  toe  halongonan  Paran,  maradian  ma  halahi  di 
si.  Sahonok  di  bona  ni  dolok  Sinai  halahi,  adong  dope  sonangna  sao- 
tik,  tapi  doeng  mardalan  mangoelahi,  ro  moese  ma  na  markantjit. 
Hara  ni  na  so  holang  marmoengoet-moengoet  halahi,  djotdjot  dipa- 
tidahon  Debata  rimas  ni  rohana.   Songon  i  ma  saoelak  gor  padang  na 

di  lamboeng  ni  paradianati  i,  nada  binoto  sanga  aha  dalanna,  djabat 
dipangan  api  i  bandar  dohot  baratig-barang  i  deba.  Soesa  ma  roha  ni 
halak  Israel,  harana  na  maolan  intopan.  Djadi  diokoe  halahi,  oehoem 
na  ro  sian  Debata  do  i,  dJadi  ditopot  halahi  Si  Moses,  antjo  ia  mangi- 
do  di  Debata,  oelang  moer  rarat  api  i.  Djadi  di]3angido  Si  Moses  ma, 
mintop  ma  sigop  doeng  i. 

Nada  piga  ari  doeng  i,  hoemolos  ma  halak  Israel  mangoeIahi,dibaen 
so  djoengada  mangan  djoehoet  be.  Didok  halahi  :  ,,tarsingot  roha- 
nami  di  hasonangan  dompak  di  tano  Misir.  Momo  ni  goelaen  antong 
di  si,  mamili  sad  jo  ma  !  Ingkajoe  pe  marroepa-roepa  !  Aha  ma  ua 
dapot  di  son  ?  Manna  i,  i  ma  ia,  dai  aha  ma  i  ?"  ninna.  Doeng  dibege 
Si  Moses  na  so  igon  i,  diholoskon  ia  i  toe  Toehan  Debata,  angke  ma- 
noes  rohania  patangi-tangi  bahat  ni  oengoet-oengoet  i. 

Djadi  didokkon  Debata  di  sia  :  ,,paboa  ma,  dapotan  djoehoet  do 
halahi  antjogot,  nada  hoem  sadari  sanga  doea  ari,  tapi  saboelan  lo- 
Jotna  lopoes  sobalan.  I  ma  antjo  diboto  halahi  na  mangan  djoehoet," 
ning  ia.  Ro  aloes  ni  Si  Moses:  ,, bahat  ni  halahi  adong  ma  onom  ratoes 
riboe,  patoepaonmoe  ma  lakna  djoehoet  di  halak  na  sai  bahat,  sa- 
boelan moese  lolotna  ?  Dapot  di  dia  ma  lomboe  sanga  biri-biri  sam- 
bolan  antjo  toek  santanggo  be  ?  Moeda  ihan  lehenonmoe,  inda  na 
paloehoetonmoe  ma  soede  ihan  na  di  laoet  na  godang  i  ?"  ning  ia. 
Ro  Debata  :  ,,na  hoerang  koeaso  he  Debata  ?  Idaonmoe  do  i,  sanga 
tcetoe  sanga  nada,"  ning  la. 

Aha  dope,  peto  ma  nada  piga  danro  ma  haba-haba  toenggal,  na 
maroban  leto  na  lobi  tobal,  barang  na  piga  hoelanan  -pe,  nada  tarra- 
djoem.  Tongkon  hoemaliang  paradianan  i  mangkadaboe  leto  i,  sap 
padang  i.  Djadi  marsidjolo-djoloan  ma  halak  mandjompoetsa.  Hara 
ni  hisapna  dipoernas  halahi  ma  na  mangankon  i,  na  lobi  do  tjongok 
ni  halahi.  Djadi  masa  ma  hantjit  ni  boetoeha  dibaen  i,  na  bahatan 
na  marnjae  laloe  mate,  Djadi  digoar  halahi  ma  paradianan  i  ,,Tano- 
man  ni  na  hisapan." 


PONGGOL  29. 
Disoeroe  Si  Moses  mangkahap  tauo  lianaan. 

Doeng  i  mardalan  ma  halak  Israel  mangoelahi.  Djadi  doeng  donok 
halahi  toe  tanoKanaan,  didokkon  Debata  di  Si  Moses,  angkon  disoeroe 

ia  doea  bolas  halak  djoemolo  mangkahap  tano  i.  Djadi  dipili  Si 
Moses  ma  doea  bolas  halak,  didokkon  ia  di  halahi  :  ,,tangkas-tangkas 
pareso  hamoe  soede  sanga  na  bia  pan^alaho  ni  tano  i,  napoena,  ga- 
riangna,  bahat  ni  ha^akna,  harohaonna,  pandaramanna,  parkoetaanna, 
soedena  i  nada  djadi  so  sihir  diboto  hamoe,  moeda  moslak  kamoe", 
ning  ia.  Doeng  i  kehe  ma  halahi. 

Djadi  dompak  di  tano  Kanaan  pangkahap  i,  laloe  ma  halak  Israel 
toe  hoeta  Kades  na  di  parbalohan  ni  tano  Kanaan,  dipainte  halahi 
ma  di  si  hamoemoelak  ni  sipangkahap  i.  Tama  moese  hoemonok  halahi 
maradian,  angke  ma  sabolas  borngin,  doeng  boeat  sian  dolok  Sinai. 

Asa  doeng  moelak  pangkahap  i,  disapai  halak  Israel  ma  manigor. 
,,Bia  do,  pade  de  he  tano  i  diida  hamoe  ?  napoedo?"  ning  na  sada. 
,,Lajak  mangoloe  do  hit  a  di  si  dipingkir  hamoe  ?"  ning  na  sada. 
,,Taralo  hita  de  he  halak  Kanaan  ?"  ninna  deba.  Djadi  song  on  i  ma 
marsisosahan  halak  hoemaliang  pangkahap  i.  Djadi  marbarita  ma 
pangkahap  i,  didok  halahi  :  ,,anggo  tano  i  denggan  do,  napoe  moese  ! 
Indon  ma  bo  batoe  ni  hajoe,  na  hami  boai  sia  i  i,  inda  na  pade  ma 
diida  hamoe  ?  Songon  i  ma  soede  !  Saotik  do  salana,  hoeta  ni  halak 
di  si  na  togoean,  benteng  do  cardok,  halakna  pe  na  bolonan  !"  ning 
halahi.  Ro  Si  Kaleb,  i  ma  sada  na  dohot  mangkahap,  ning  ia  ma  : 
,,olo,  toetoe  do  i,  tapi  bo  songon  i,  taralo  hita  do  i  !"  ning  ia.  Ro 
pangkahap  na  asing  i  :  ,,ah  !  nada  toetoe  i,  siapor  do  hita  na  soada 
gogo  soada  bisoek  martimbangkon  halak  Kanaan,"  ning  halahi. 

Asa  doeng  dibege  halak  na  torop  barita  i,  gaor  ma  halahi,  disolsoli 
halahi  ma  Si  Moses,  didok  halahi  Aia  di  sia  :  ,,ho  do  maroban  hami 
toe  son,  na  manosoi  hami  maninggalkon  tano  Misir,  aha  do  lakna 
sangkap  ni  rohamoe  ?  Ant  jo  mate  dakdanaknami  diboenoe  halak 
Kanaan,  ning  halahi.  Djadi  giot  diamboengkon  halahi  ma  Si  Moses, 
ant  jo  nipabangkit  oeloean  na  asing  gontina,  na  maroban  halahi 
moelak  toe  tano  Misir.  Djadi  tarkohom  ma  Si  Moses  dohot  Si  Aaron, 
hoem  doea  halak  na  poeloek  mangkosling,  Si  Josoea  dohot  Si  Kaleb, 
didok  halahi  ma  :  ,,ia  hami,  dongan  !  nada  he  dohot  hami  mangka- 
hap tano  i  ?  Oelang  gaor  hamoe  hara  ni  soada.  Nada  patoet  so- 
ngoan  i  pangkoelingmoenoe  adop  Si  Moses  dohot  Si  Aaron,  angke 
toetoe  do,  na  denggan  sadjo  do  tano  i.  Moeda  ditolong  Debata  hita, 
taloe  hita  do  halak  Kanaan  i.  Moeda  mabiar  hamoe,  poeraga  ma 
moesoe  i,  tapi  moeda  poeraga  hamoe,  moesoe  i  maporoes  ma  !" 
ning  ia. 

Lodja  sadjo  do  Si  Josoea  na  mandok  hata  i,  ma  songon  na  haban- 
dolan  roha  ni  halak  Israel.  Giot  didanggoeri  halahi  noma  Si  Josoea 
dohot  Si  Kaleb,  djadi  soegari  nada  diambat  Debata,  laloe  diboenoe 
halahi.  Angke  hoem  didjompoet  halahi  dope  batoe  danggoer-dang- 
goer  i,  manjorop  ma  omboen  i  toe  bagas  djoro  ,  tanda  na  doeng 
ro  toe  si  hasangapan  dohot  hamoeliaiin  ni  Toehan.  Djadi  didokkon 
Debata  di  Si  Moses:  ,,sadia  honok  nari  tarligi  Aoe  parange  ni  ha- 
Jak  Israel,  gonan  mate  rontjo  Hoebaen  soede  !"  ning  la.  Djadi  diam- 
poe  Si  Moses  halahi,  dipangido  ia  oelang  langlang  pangoesajang  ni 
Debata  di  halahi.  Djadi  dioloi  Debata  do  nian,  tapi  nada  tarbaen 
so  bona  oehoem  halahi.  Oehoemna  sanga  na  piga  ari  tinggal 
pangkahap  i  di  tano  Kanaan,  sa  i  ma  bahat  ni  taon  angkon 
diingani  halak  Israel  halongonan  i,  toemboek  opat  poeloe  taon  do 
j.  Soendoet  na  mangoloe  dompahi,  nada  djadi  masoek  toe  tano 
Kanaan,  soendoet  na  ro  pe.  Hoem  Si  Josoea  dohot  Si  Kaleb  na 
tola  hara  ni  boerdjoe  ni  roha  ni  halahi. 

Doeng  dipaboa  Si  Moses  oehoem  i,  boeloes  tirdang  ma  pangka- 
hap na  sampoeloe  na  mangirang-irangi  roha  ni  halak  na  torop  i. 
Djadi  mabiar  ma  halak  soede,  dilodjongi  halahi  ma  sian  i  toe  ban- 
darna  be,  nada  piga  na  tarpodom  sabomgin  i,  habatanna  martoeng- 
kol  isang  ma  manolsoli  diri,  dibaen  ditangkangi  halahi  hata  ni  Si 
Josoea  dohot  Si  Kaleb. 

Torang  arina  i  ditopot  halahi  ma  Si  Moses,  didok  halahi  ma  : 
,,ma  marsala  hami  toetoe  adop  Toehan,  saonari  ra  ma  hami  toe  tano 
Kanaan,  ma  tadjom  sendjatanami, "  ning  halahi.  Ro  Si  Moses 
,,nada  tarbaen  be,  anggo  roha  ni  Debata,  angkon  moelak  kamoe 
saonari  toe  Laoet  Aroengan  i",  ning  ia.  Ro  halak  Israel  :  ,,bo  songon 
i,  laing  kehe  do  hami  mamorangi  halak  Kanaan  i,"  ning  halahi.  Ro 
Si  Moses  :  ,,nada  dohot  aoe,  poti  parpadanan  i  pe  nada  tola  dohot, 
oelang  diarop  rohamoenoe  na  marnidok  langkamoenoe  on,"  ning 
ia. 

Laing.  kehe  do  toetoe  halak  Israel  mamorangi  halak  Kanaan,  ta- 
pi potang,  napodo  loesoet  mata.  ni  ari,  moelak  ma  halahi  lebak  sa- 
djo, angke  diajak  moesoe  i  halahi,  bahat  na  mate  saclari  i. 

Torang  arina  i  manaek  ma  omboen  i,  na  di  gindjang  ni  bagas  djoro 
i,  dioeloehon  i  ma  halahi  moelak  toe  halongonan. 

PONGGOL  30. 

Moelak  toe  halongonan. 

Aha  dope,  toengki  be  do  panaili  ni  halak  Israel  dibaen  ilana  do- 
hot  tolpoekna,  na  so  tola  masoek  toe  ta,no  na  nitodo  ni  roha  i.  So 
adong  be  na  niparajak,  hoem  na  hoemadal-kadal  sadjo  noma  di  ha- 
longonan  i  hara  ni  oehoem  i. 

Djadi  adong  ma  na  djoemoengkat  roha,  na  mandjadjang  halak  na 
torop,  oelang  sai  dipaolo-oloi  haiahi  hata  ni  Si  Moses  dohot  Si  Aaron. 
Toloe  halak  do  djodjonangna,  Si  Korak,  Si  Datan  dohot  Si  Abiram, 
dapot  haiahi  ma  doea  ratoes  lima  poeloe  halak  namora-mora  dongan 
ni  haiahi. 

Djadi  ro  ma  dok  ni  haiahi  di  Si  Moses  :  ,,na  boting  ma  antong 
pambaenpaimoe,  hoem  na  pasoeroeng  diri  do  ho,  angke  adop  Debata 
na  doeng  dos  do  soede.  Didok  ko  boanonmoe  do  hami  toe  tano  Ka- 
naan,  na  djabaran  do  dadi  dohot  aer  ni  loba  di  si  nimmoe,  tombom 
toe  na  sadarion  so  adong  dope  na  hami  ida,  oempe  saloepak  saba 
pambaenannami  sanga  tano  santoempoek  parkoboenan  dilehen  ko 
di  hami,  aha  goenana  radja  ho  !"  ning  haiahi. 

Ro  aloes  ni  Si  Moses  :  ,,ro  ma  hamoe  antjogot  toe  alaman  ni  bagas 
djoro  i,  diboto  hamoe  ma,  sanga  ise  dipoeldit  Debata  oeloean  dohot 
malimmoenoe,"  ning  ia. 

Torang  arina  i  marlagoet  ma  halak  Israel  toe  alaman  ni  bagas  djo- 
ro i,  asa  tarida  ma  hasangapan  dohot  hatongaman  ni  Toehan,  didok- 
kon  Toehan  ma  di  Si  Moses  :  ,,padao  ho,  Moses  !  hope  ho,  Aaron  ! 
ant  jo  Hoetimpaskon  halak  Israel  soede  di  na  santongkin  on,"  ning 
ia. 

Djadi  marsimora-mora  ma  Si  Moses,  ning  ia  ma  :  ,,o  Toehan  !  sa- 
da  do  na  marsala,  angkon  nioehoem  ma  he  soede  ?"  ning  ia.  Ro  De- 
bata :  ,, antong,  padao  ma  halak  soede  sian  Si  Korak,  Si  Datan  do- 
hot  Si  Abiram  oelang  dohot  taroehoem,"  ning  ia.  Djadi  morot  ma 
halak  Israel  sian  sipanggaori  i.  Doeng  i  didokkon  Si  Moses  di  adopan 
ni  halak  soede  :  ,,moeda  mate  halahon  songon  na  somal  djolmamate, 
peto  ma  na  so  disoeroe  Debata  aoe,  tapi  moeda  mabola  tano  i  laloe^ 
dibondoetsa  halahon  rap  dohot  bagas  dohot  barang-barang  ni  haiahi,, 
peto  ma  disoeroe  Debata  aoe,"  ning  ia.  Hoem  didok  Si  Moses  songon 
i,  maboJa  ma  tano  i  toetoe,  dibondoetsa  ma  halak  na  toloe  i  rap  do- 
hot  bagas  dohot  barang-barang  ni  haiahi,  djadi  mago  ma  di  na  san- 

tongkin  i.  Hara  ni  biarna  dilodjongi  halak  Israel  noma  sian  i.  Doeng 
i  madaboe  ma  api,  dipangansa  ma  na  doea  ratoes  lima  poeloe  halak 
namora-mora  i  na  saroha  dohot  na  toloe  i.  Djadi  dibaen  marmoe- 
ngoet-moengoet  halak  Israel  hara  ni  posi  ni  oehoem  i,  masa  moese 
ma  bala  di  halahi,  manamboes  mate. 

Asa  doeng  i  dipatangkas  Debata  moese  ma,  na  nipoelditnia  Si  Aaron 
gabe  sintoea  ni  malim.  Mangihoetkon  pandoknia  ro  dok  ni  Si  Moses 
di  na  tobang-tobang  ni  na  doea  bolas  marga  ni  halak  Israel  i,  ganop 
marga  angkon  mangalehen  sada  toengkot  di  sia.  Goar  ni  margana 
i  angkon  nisoeratkon  di  ganop  toengkot,  tapi  di  toengkot  ni  marga 
Levi  goar  ni  Si  Aaron  do  baenon  toe  si.  Djadi  doeng  dibaen  halahi 
songon  i,  didokkon  Si  Moses  ma  :  ,,iabo,  madoeng  hoedjagit  doea 
bolas  toengkot,  sian  ganop  marga  sada.  Hoepajakkon  ma  toengkot 
na  doea  bolas  i  di  bagas  djoro  i  di  djolo  ni  poti  parpadanan  i,  sanga 
toengkot  ni  ise  moelak  rata,  marboeloeng  laloe  marbatoe  antjogot 
manjogot,  nampoenasa  i  ma  na  nipabangkit  ni  Debata  gabe  sintoea 
ni  malim,"  ning  ia.  Djadi  dibaen  Si  Moses  ma  songon  i. 

Torang  arina  i  diligi  halahi,  bo  dapot  ma  toengkot  ni  Si  Aaron  moe- 
lak  rata,  songon  dia  ma  hajoe  na  mangoloe  marboeloeng  marbatoe 
denggan.  Djadi  longang  ma  roha  ni  halak  midasa.  Djadi  dibaen  Si 
Moses  ma  toengkot  i  toe  bagasan  poti  parpadanan  i,  ant  jo  momosan 
ni  halak  Israel  baen  tanda  hasaksian  dohot  parningotan. 

Asa  marajak  salpoe  na  opat  poeloe  taon  i,  bolkas  ma  halak  Israel 
toe  halongonan  Sin,  donok  toe  hoeta  Kades.  Djadi  dompak  maradian 
halahi  di  si,  hoerangan  aek  ma  halahi  sanoli.  Djadi  soelpi  ma  hata 
ni  halahi  toe  Si  Moses  hara  ni  i,  djadi  hoemolos  ma  ia  toe  Debata. 
Ro  dok  ni  Debata  :  ,,paloehoet  ma  halak  Israel  soede  toe  batoe  ma- 
mak  i;  doeng  marloehoet  di  si,  pangkoelingkon  sadjo  ma  batoe  i, 
asa  mabaor  ma  aek  sian  i  inoemon  ni  halahi,"  ning  la. 

Djadi  dipaloehoet  Si  Moses  ma  halak  Israel  toe  si,  didokkon  ia 
ma  :  ,,hamoe  halak  na  tangkang,  ligi  hamoe,  sanga  dapot  hami  aek 
sian  batoe  on,"  ning  ia.  Doeng  i  dilipat  ia  ma  batoe  i  doea  noli,  djadi 
godang  ma  aek  marboeldak-boeldak  sian  i. 

Anggo  saoelak  on  marsala  do  Si  Moses.  Pandok  ni  Debata,  hoera 
pangkoelingkononkon  do  batoe  i,  nada  anggo  lipatan.  Hara  ni  i  bona 
oehoem  ia,  ro  dok  ni  Debata  toe  sia  :  ,, dibaen  so  diparbadiai  ho 
Aoe  di  djolo  ni  halak  Israel,  nada  djadi  dohot  ho  masoek  toe  tano 
Kanaan,"  ning  ia. 

Matondo  do  nian  roha  ni  Si  Moses  dibaen  i,  tapi  diboto  ia  moese 
na  lidang  do  Debata. 

Djadi  dipanggoarkon  halahi  ma  aek  i  Aek  Meriba,  astoeanna  Aek 
Parbadaan. 

Asa  doeng  morot  halak  Israel  sian  halongonan  Sin,  bolkas  ma  ha- 
lahi toe  Dolok  Hor.  Mate  di  si  ma  Si  Aaron,  sintoea  ni  malim  i.  Ros- 
Tos  do  roha  ni  Si  Moses  marningot  angkangnia  i,  angke  laing  i  do 
dongannia  sian  na  hinan.  Djadi  diandoengi  halak  Israel  ibana  toloe 
poeloe  borngin. 

Djadi  moer  donok  noma  halak  Israel  toe  tano  Kanaan.  Hoem  tano 
ni  halak  Edom  di  holang-kolangna,  angke  i  do  torbing  balok  ni  halak 
Kanaan.  Djadi  dibaen  so  dipaloas  radja  ni  tano  Edom  i  diboloes  ha- 
lak Israel  tanonia,  dioban  Si  Moses  ma  halahi  sian  dalan  na  manga- 
lit.  Djadi  diagan  halahi  na  moelak  toe  halongonan,  bo  mandele  ma 
halahi,  marmoengoet-moengoet  ma  adop  Si  Moses,  ninna  ma:  ,,mang- 
oelahi  ma  lakna  boanonmoe  hami  toe  halongonan,  ant  jo  poesa  hami 
di  si  ?  Panganon  dohot  inoemon  so  adong,  anggo  Manna  i,  na  hami 
pangan  sahonokna  i,  ma  biasan  hai  di  si  !" 

Djadi  moeroek  ma  Debata,  marroan  ma  oelok  todoeng  api  na  lobi 
I)ahat  dibaen  la,  na  mamagoeti  djolma  i.  Marragean  ma  djolma  i 
dibaen  bisana.  Djadi  ro  ma  halak  Israel  manopot  Si  Moses,  didok 
halahi  :  ,,tangiangkon  ma  hami  toe  Debata,  antjo  mantak  on  !"  Dja- 
di  ditangiangkon   Si   Moses. 

Djadi  didokkon  Debata  di  Si  Moses  :  ,,paoeli  ma  gambaran  toem- 
baga  ni  oelok,  baen  i  toe  oedjoeng  ni  tonggol,    pagohon  i  toe  tano  i. 
Earang    ise  na  manatap  toe  oelok  toembaga  i,  nada  bagi  mahoea  !" 
ning  la.  Djadi  dibaen  Si  Moses  ma  songon  i. 

Toetoe  do,  sada  na  manatap  toe  oelok  toembaga  i  maloem  do  ma- 
nigor. 


PONGGOL  31. 

Taringot  toe  Si  Bileara. 

Barang  na  sian  bariba  dia  pe  giot  masoek  halak  Israel  toe  tano 
Kanaan,  laing  na  boloeson  do  tano  ni  halak.  Djadi  doeng  bolkas  ha- 
lahi toe  Aek  Arnon,  batas  ni  tano  ni  halak  Amor,  disoeroe  Si  Moses 

ma  mangido  di  Si  Sihon  radja  i,  ant  jo  dipatola  ia  mamoloes  tanona 
i.  Haroe  diokoe  Si  Moses  pe  nada  manjimbil  sian  dalan  baloboeng  i, 
manangko  sanga  mansalong  pe  nada,  laing  so  ra  radja  i  patolahonsa, 
hapogan  noma  ia  palagoet  halaknia  mamorangi  halak  Israel  i.  Dja- 
di  taloe  ma  ia,  tanona  diboeat  halak  Israel. 

Songon  i  moese  ma  Si  Og,  radja  Basan,  giot  mangalo  ia,  tapi  taloe 
moese,  tanona  pe  dapot  ma  di  halak  Israel. 

Doeng  i  maradian  ma  halahi  di  Padang  Moab  di  topi  Aek  Jordan, 
tontang  ni  hoeta  Jeriko  na  di  tano  Kanaan.  Djadi  bahat  ma  radja 
hoemontji-hontji,  doeng  sar  barita  na  monang  i  halak  Israel. 

Djadi  adong  ma  radja  Moab,  Si  Balas  goarna,  na  seen  biarna 
marnida  halak  Israel.  Nada  na  lajak  taralo  ia  halahi  dipingkir  rohana, 
tapi  anggo  na  patoe  sad  jo,  ila  dilala  ia.  Djadi  toeboe  ma  rohania 
mangalap  Si  Bileam,  na  markoeta  di  loeat  Aram,  paralemoe  godang 
•do  i,  habiaran  ni  soede  halak.  Djadi  disoeroe  Si  Balas  ma  manopot 
ibana  mangido,  antjo  ro  ia  toe  tano  Moab.  Djadi  didokkon  soeroean 
i  ma  di  sia  :  ,,pangidoan  ni  radja  i,  ro  ina  hamoe  djolo  toe  sadoe  i 
mamoerai  halak  Israel,  angke  goemogo  do  halahi  oelang  radja  i; 
b>inoto  do,  barang  ise  na  nipasoe-pasoemoenoe,  martoea  ;  na  niboe- 
raanmoenoe,  mardjaja,"  ning  halahi.  Ro  Si  Bileam  :  ,,di  son  ma  ha- 
moe djolo  saborngin  on,  antjogot  pe  hoealoesi  hatamoenoe  i,"  ning 
ia.  Djadi  borngin  i  ro  ma  dok  ni  Debata  toe  sia,  na  so  tola  oloannia  ha- 
ta  ni  halak  Moab  i.  Asa  doeng  torang  ari  didokkon  Si  Bileam  ma 
di  halahi  :  ,,nada  diloas  Debata  aoe  dohot,  moelak  ma  hamoe, "ning 
ia.   Djadi  moelak   ma  halahi. 

Asa  doeng  dibege  radja  Balas  barita  ni  soeroeannia,  na  so  olo  Si 
Bileam  dohot,  raso  ma  rohania,  hara  ni  na  hoerang  mora  soeroean 
i  sanga  hara  ni  na  hoerang  bahat  hepeng  pangelekna.  dibaen  ditoelak 
Si  Bileam  pangidoannia.  Djadi  mangoelahi  ma  disoeroe  ia  na  oem- 
bangso  dope  oelang  na  pardjolo  i,  hepeng  i  pe  ditamba  ia.  Djadi  doeng 
laloe  soeroean  i,  didok  halahi  ma  di  Si  Bileam  :  ,,mantjot  bia  ma 
dibaen  hamoe  antjo  dohot,  sarohamoenoe  ma.  Anggo  doeng  diboerai 
hamoe  halak  Israel  i,  sagodang  ni  rohania  nada  djadi  so  dipatidahon 
radja  i,"  ning  halahi.  Ro  Si  Bileam  :  ,,sagok  ni  bagasnia  pe  dilehen 
radja  i  sere  sanga  perak,  nada  halaosan  aoe  hata  ni  Debata,  tapi  di 
son  ma  hamoe  saborngin  on,  ampot  ro  dope  parsoeroe  ni  Toehan, 
inda  hoepaboa  i  antjogot,"  ning  ia.  Djadi  borngin  i  ro  ma  dok  ni 
Debata   toe  sia  :    ,, dohot  ma  ho,  Bileam  !  tapi  i  Hoedok  di  ho,  hoem 

i  na  tola  dohononmoe  toe  halak  Israel,"  ning  ia.  Torang  arina  i  kehe 
ma  Si  Bileam  rap  dohot  soeroean  i  toe  tano  Moab. 

Djadi  tongan-dalan,  tongon  dompak  na  mamoloes  gonting,  ompot 
nada  ra  mardalan  be  halode  na  nilomboet  ni  Si  Bileam.  Djadi  dilipat 
ia  haJode  i,  tapi  dibaen  so  adong  panjimbilan  hara  ni  hohot  ni  dalani, 
montjong-ontjong  ma  halode  i,  bo  tarkapit  ma  pat  ni  Si  Bileam  di 
holang-kolang  ni  boetoeha  ni  halode  i  dohot tobing  nidalan  i.  Ahadope, 
milas  ma  roha  ni  Si  Bileam,  dilontjing  ia  halode  i  mangoelahi,  tapi 
moer  so  ra  be  halode  i  mardalan,  dipagompang  ia  moese  ma.  Asa  di 
na  santongkin  i  malo  ma  halode  i  mangkobari  hara  ni  pambaen  ni 
Toehan,  ninna  ma  :  ,,aha  de  he  salangkoe  dibaen  dilipat  ko  aoe  pola 
toloe  noli  ?"  ning  ia.  Ro  Si  Bileam  :  ,,gari  maroban  podang  aoe,  ma 
hoetiham  ko  mate  '/'  ning  ia.  Ro  halode  i :  ,,nada  he  halcdemoe  aoe 
na  nipalomboet-lomboetmi  sai  honok,  djoengada  he  marparange  aoe?" 
ning  ia.  Ro  Si  Bileam  :  ,,nada  nian,"  ning  ia.  Doeng  i  dipatorang 
Debata  ma  parnidaan  ni  Si  Bileam,  diida  ia  ma  soeroe-soeroean 
ni  Debata  djongdjong  di  dalan  i  maniop  podang.  Djadi  mabiar  ma 
Si  Bileam.  Djadi  ro  ma  dok  ni  soeroe-soeroean  i  toe  sia  :  ,,biasi 
dilipat  ko  halodemoe  pola  toloe  noli  ?  Aoe  do  na  mangolat  ko  di  son," 
ning  ia.  Ro  Si  Bileam  :  ,.nada  hoeboto  antong  ho  mangolat  aoe. 
Moeda  nada  toemboek  di  rohamoe  langkangkon,  moelak  pe  djadi  do," 
ning  ia  Ro  soeroe-soeroean  i  :  ,,palaloe  ma,  tapi  ingot  ma,  i  Hoedok 
di  ho,  hoemi  do  na  tola  dohononmoe  di  halak  Israel,"  ning  ia. 

Asa  doeng  dibege  radja  Balas,  na  ro  ma  Si  Bileam,  diaio-alo  ia  ma 
ibana,  diambangi  ia  godang-godang.  Torang  ari  diboan  radja  i  ma 
ibana  toe  gindjang  ni  tor  Baal,  harana  tartatap  ma  sian  i  parbaroeng- 
baroengan  ni  halak  Israel.  Djadi  doeng  di  si,  didokkon  Si  Bileam  : 
,,bia  ma  pambaenkoe  mamoerai  na  so  bona  boera  ni  Debata,  bia 
ma  panjaor-njaorkoe  di  na  so  nipanjaor-njaor  ni  na  Sangkiboeng  i  ! 
Poendjoeng  do  bangso  Israel  on,  nada  tola  dos  nietong  i  dohot  halak 
sisomba  begoe,"  ning  ia.  Djadi  doeng  dibege  radja  Balas  hata  i,  ning 
ia  :  ,,na  bia  do  ho  ?  Hoesoeroe  alap  ko  mamoerai  halak  Israel,  hape 
dipasoe-pasoeho!**  ning  ia.  Ro  Si  Bileam:  ,,nada  he  dohononkoe  na 
nidok  ni  Debata  di  aoe  ?"  ning  ia.  Ro  Si  Balas  :  ,, antong,  tapaimbar 
ma  hadjongdjonganmi,  beta  ma  toe  panindoan  na  asing,"  ning  ia. 
Djadi  kehe  ma  halahi  toe  tor  Pisga.  Doeng  di  si,  laing  hata  pasoe- 
pasoe  didok  ia.  Toloe  noli  mimbar  panindoan  halahi,  toloe  noli  ro 
hata  pasoe-pasoe.    Djadi  gojak  ma  roha  ni  Si  Balas,  didokkon  ia 

ma  di  Si  Bileam  :  ,,nada  hasaja  be  di  son  ko,  angk©  nada  ra  ho  mam- 
baen  na  hoedok,  gonan  moelak  ko  !"  ning  ia.  Ro  Si  Bileam  :  ,,nada 
he  hoepabibi  hoomani  di  ho,  hoem  na  nidok  ni  Debata  do  dohonon- 
koe,"  ning  ia.  Doeng  i  moelak  ma  Si  Bileam. 


PONGGOL  32. 
Taringot  toe  hamamate  ni  Si  Moses. 

Sian  soede  halak  Israel  na  haroear  sian  tano  IVIisir,  hoem  toloe 
nari  noma  na  mangoloe,  Si  Moses,  Si  Josoea  dohot  Si  Kaleb.  Ma- 
doeng  taboto,  Si  Moses  pe  nada  tola  masoek  to©  tano  Kanaan,  harana 
dilaosi  ia  sanoli  na  nidok  ni  Debata.  Mangasa  por  ni  rohania  dipangi- 
dohon  ia  i  toe  Debata,  ning  ia  :  ,,ale  Toehankoe  !  ma  datdat  dipato- 
dahon  Ko  sangap  gogomoe  di  aoe  naposomon,  pangidoankoe  nian, 
dohot  ma  aoe  taripar,  antjo  hoeida  tano  na  denggan  i,"  ning  ia.  Ro 
Debata  :  ,,toek  ma  di  Ho  na  doeng  Hoelehen  i,  oelang  be  taringoti 
i  di  Aoe,  tapi  manangkok  ma  ho  toe  dolok  Pisga,  tatap  ma  sian  i  tano 
i,  angke  nada  dapotan  ko  dohot  taripar.  Doeng  diida  ho,  mate 
ma  ho,"  ning  ia.  Ro  Si  Moses  :  ,,antong,  ale  Toehan,  pangidoankoe 
pabangkit  ma  gontingkoe.  oelang  songon  biri-biri  na  so  niparmahan 
halak  Israel  i,"  ning  ia.  Ro  Debata  :  „olo,  pabangkit  ma  Si  Josoea 
gontimoe,  pabotohon  ma  i  di  soede  halak  Israel",  ning  ia.  Djadi  di- 
pabangkit  Si  Moses  ma  Si  Josoea  baen  gontinia. 

Doeng  i  mangalehen  sipaingot  ma  Si  Moses  di  na  tobang-tobang 
dohot  di  halak  na  torop,  ning  ia  ma  :  ,, oelang  so  holong  rohamoenoe 
di  Debata  sian  soede  gogomoenoe,  sian  soede  ate-atemoenoe  dohot 
sian  soede  pingkiranmoenoe.  Oelang  taldoes  rohamoenoe  sian  De- 
bata. Barang  ise  na  padonok  dirina  toe  Ibana,  dapotan  pasoe-pasoe 
di  soede  parkaredjoanna.  Barang  ise  na  padao  dirina  sian  Ibana. 
ma:djaja  tonan.  Ingot  hamoe  ma  na  hoepodahon  di  hamoe.  podahon 
moese  ma  i  di  dakdanakmoenoe.  Langit  dohot  tano  hoobaen  sak- 
singkoo  saonari,  basa  na  so  oendjoeng  dope  hatinggalan  aoe  paboa- 
hon  di  hamoe  dalan  hangoloean  dohot  hamatean.  Poeldit  hamoo 
ma  hangoloean  i  !"  ning  ia. 

Asa  doeng  sidoeng  didokkon  Si  Moses    hatania,    manangkok  ma 

ia  toe  dolok  Nebo  lopoes  toe  oedjoengna  i,  antjo  ditatap  ia^tanoKa- 
naan.  Djadi  mate  ma  ia  di  si.  Nada  dapot  halak  Israel  bangkena  sa- 
nga  tanomamia,  hara  ni  i  didok  halahi  Debata  do  mananom  ibana. 
Anggo  oemoer  ni  Si  Moses  saratoes  doea  poeloe  taon.  Lopoes  toshosa- 
nia  laing  na  sior  ma  matana,  gogona  pe  oempe  moerak.  Tardok  Si 
Moses  ma  djolma  na  soemolkot  toe  Debata.  Di  poedinia  nada 
adong  be  na  songon  i  sahalana. 

Djadi  diandoengi  halak  Israel  ibana  toloe  poeloe  ari. 


PONGGOL  33. 
Taringot  toe  Si  Josoea. 

Djadi  doeng  Si  Josoea  oeloean  ni  halak  Israel,  dipaingot  ia  ma 
halahi,  antjo  marrim  ni  tahi,  harana  tardok  so  bahat  moesoe  i  na 
ro  mangalo,  moeda  masoek  toe  tano  Kanaan.  Djadi  olo  be  ma  halahi. 

Djadi  taran  so  ditaripari  halahi  Aek  Jordan,  disoeroe  Si  Josoea  ma 
doea  halak  djoemolo  mangkahap  hoeta  Jeriko,  hoeta  na  pardjolo 
dapot  haroroan  sian  Aek  Jordan  i.  Djadi  doeng  laloe  pangkahap  i 
toe  hoeta  i,  tinggal  ma  halahi  di  lopo  ni  Si  Rahab.  Dipaoela-oela  ha- 
lahi do  nian  songon  halak  na  ro  mardjagal,  tapi  laiiig  tarbege  di  ra- 
dja  ni  hoeta  i  na.nitopot  ni  halahi,  disoeroe  ia  manigor  oeloebalangnia 
manangkoepsa.  Djadi  didokkon  oeloebalang  i  di  anakboroe  nampoe- 
na  lopo  i :  ,,atehe,  di  dia  do  bajo  na  doea  na  baroe  roi,  paboa,  antjo 
hami  tangkoep,"  ning  halahi.  Bo  anakboroe  i :  ,,toetoe  ro  nangkin 
doea  halak,  nada  hoeboto  sanga  halak  dia,  tapi  madoeng  kehe,  baroe 
dope,"  ning  ia.  Ro  oeloebalang  i  :  ,,nada  toetoe  i,  di  son  dope  halahi, 
hai  ligi  ma  djolo  bagasmi,"  ning  halahi.  Djadi  diligi  halahi,  tapi  na- 
da dapot  halahi  bajo  na  doea  i,  harana  diboenihon  anakboroe  i  halahi 
di  toroe  ni  baioimia. 

Asa  doeng  kehe  oeloebalang  i,  dipiohon  ia  ma  pangkahap  i,  didok- 
kon ia:  ,,angkon  moelak  dope  hamoe  borngin  on,  tapi  mondjap  hamoe 
djolo  doea  sanga  toloe  borngin  on  di  harangan  i,  harana  didjalahi  ha- 
lahi do  hamoe.  Doeng  i  moese,  sada  na  hoepangido,  moeda  ro  hamoe 
halak  Israel  mamorangi  hoeta  on,  hoeboto  hian  do  na  monang  ha- 
moe, angke  Debata  do  donganmoenoe,  tapi  ibo  ma  rohamoenoe, 
pangoloe  aoe  dohot    sisolkotkoe,   toembas  ni  na  hoebaen  di  hamce 

saonari."  ning  ia.  Ro  pangkahap  i  :  ,.anggo  i  pos  ma  rohamoe,  tapi 
baen  ma  tali  na  rara  gantoerg  di  djandela  sian  balian,  ant  jo  adong^ 
tandana  di  hami,"  ning  halahi.  Djadi  doeng  golap,  hatiha  sampino- 
dom,  midjoer  ma  pangkahap  i  sian  djandela  i,  tali  do  tangga  ni  ha- 
lahi, angke  di  gindjang  ni  tano  bato  ni  hoeta  i  do  bagas  i.  Djadi  di- 
baritahon  halahi  ma  di  Si  Josoea  hope  di  dongan  i,  na  doeng  hepoet 
hoemani  halak  Jeriko. 

Aha  dope,  oembege  barita  i  has  ma  roha  ni  halak  Israel  marko- 
bas  manaripari  Aek  Jordan.  Djadi  doeng  laloe  halahi  toe  batang  aek 
1,  bo  nada  tarboloes,  harana  tongkon  ari  nonat,  djadi  magodang  aek 
i  boti  na  lobi  doras.  Djadi  tolpoek  ma  roha  ni  halak  Israel. 

Djadi  ro  ma  hata  ni  Debata  toe  Si  Josoea  mandok  :,,mamoengka 
ma  di  ari  sadarion,  pasangaponkoe  ma  ho,  ant  jo  diboto  halak  Israel^ 
na  Hoedongani  ho  songon  na  Hoedongani  Si  Moses  na  djolo.  Dok 
ma  di  malim  i,  dioesoeng  halahi  poti  parpadanan  i,  asa  halahi  ma 
djoemolo  masoek  toe  aek  i,  doras  so  doras,  hoem  dais  pe  pat  ni  halahi 
toe  aek  i.  meroes  ma  i  manigor  lopoes  marsik.  Doeng  di  tonga-tonga 
ni  batang  aek  i  so  ma  halahi  painte  so  taripar  halak  soede,  doeng 
i  pe  asa  tola  morot  malim,  i,"  ning  ia. 

Asa  doeng  taripar  halak  Israel,  dibaen  halahi  ma  doea  bolas  batoe 
tanda  parningotan  di  godang  ni  panolongi  ni  Toehan. 

Na  papatoehon  hoeta  Jeriko  i  pe,  hara  ni  panolongi  ni  Toehan  do 
dibaen  na  momo  dapot.  Didokkon  Debata  di  Si  Josoea,  angkon  disoe- 
roe  ia  halak  parangan  i  mardalan  sanoli  sadari  hoemaliang  hoeta  i, 
malim  i  di  djolo  mangoesoeng  poti  parpadanan  i.  Di  djolo  ni  i  pitoe 
malim  na  maroban  saroene.  Dompak  na  mardalan  i,  angkon  dipaloe 
halahi  saroene  i,  tapi  halak  parangan  i  nada  djadi  mangkoeling, 
angkon  sip  sadjo.  Di  ari  papitoehon  i  angkon  pitoe  noli  halahi  mar- 
dalan hoemaliang  hoeta  i,  papitoenolihon  i  tola  ma  halak  soede  mar- 
soerak  gogo  asa  magargar  ma  tano  bato  i,  talak  ma  hoeta  i,  halakna 
pe  patoe  ma. 

Djadi  dibaen  halak  Israel  ma  na  nidok  ni  Debata,  toetoe  di  ari 
papitoehon,  doeng  pitoe  noli  mardalan  hoemaliang  hoeta  i,  magargar 
ma  tano  batona  i,  masoek  ma  halahi  toe  si,  djadi  diboenoe  halahi  ma 
soede  na  markosa,  hoem  anakboroe  'Si  Rahab  dohot  sitondongna 
nipangoloe.  Doeng  i  disoerboe  halahi  hoeta  i.  Sere  dohot  perak  na 
dapot  di  si  diboeat  halahi  baenon  pandjamaan  toe  bagas  djoro  i. 

PONGGOL  34. 

Taringot  toe  halak  Israel,  doeng  baroe  masoek  toe  tano  Kanaan. 

Pir  do  nian  didokkon  Debata,  na  so  tola  boeaton  bagi  aha  barang- 
barang  ni  halak  Jeriko,  laet  adong  na  mangalaosi  hata  i.  Si  Akan  do 
goar  ni  bajo  i.  Abit  na  godang  arga,  sere  dohot  perak  diboeat  ia. 
Djadi  oelang  habotoan,  dilodjongkon  ia  na  nitangkonia  i  toe  bandar- 
nia,  ditanom  ia  di  si.  Boeni  pe  dibaen  ia,  moeU  moeap  do. 

Adong  ma  dompahi  hoeta  Ai,  hoeta  na  menek,  na  giot  mangalo, 
djadi  disoeroe  Si  Josoea  ma  mamorangisa,  bo  taloe  ma  hape  halak 
Israel.  Lebak  sadjo  dirasa  Si  Josoea  dohot  na  tobang-tobang  i,  sadari 
laing  na  gompang  ma  halahi  di  tano  i  hara  ni  marsakna.  Djadi  ro 
ma  hata  ni  Debata  toe  Si  Josoea  :  ,,tardok  so  taloe  hamoe  saoelak 
on,  harana  adong  do  djajamoenoe.  Songon  dia  ma  hadonganan  Aoe 
halak  na  manangko.  Angkon  djolo  dipaorot  hamoe  panangko  i,  asa 
tarbaen  Aoe  donganmoenoe,"  ning  ia.  Djadi  dipareso  Si  Josoea  sanga 
ise  i,  dapot  ma  Si  Akan.  Djadi  didokkon  Si  Josoea  di  sia :  ,,0  Akan! 
okoe  ma  salamoe,  paboa  ma  sanga  di  dia  diboenihon  ko  na  nitang- 
komi,"  ning  ia.  Ro  Si  Akan  :  ,,toetoe  marsala  aoe,  impol  matang- 
koe  marnida  barang  i,  nada  tarorom  be  so  hoeboeat,  djadi  hoetanom 
<li  bandarki,"  ning  ia.  Djadi  disoeroe  Si  Josoea  mangkalisa,  dapot 
ma  toetoe  barang  i.  Djadi  doeng  torang  sala  :ii  Si  Akan,  dioehoem  na 
tobang-tobang  i  ibana,  an<^jo  nidanggoer  ia  hope  donganna  sabagas 
hope  barang-barangnia.  Djadi  mate  didanggoer  halak  ibana.  Posi 
do  dibaen  oehoem  i,  antjo  mabiar  halak  toe  djoloan  on. 

Doeng  i  dioeroepi  Debata  ma  halak  Israel  mangoelahi,  momo  noma 
toendoek  soede  tano  Kanaan. 

Sian  soede  bangso  na  mangingani  tano  Kanaan,  halak  Gibeon  ma 
na  oembisoek.  Didok  roha  ni  na  tobang-tobang  ni  halahi,  nada 
hasaja  nipaalo-alo  halak  Israel,  gonan  marale-ale.  Djadi  disoeroe 
halahi  ma  manopot  Si  Josoea.  Abit  ni  soeroean  i  abit  na  boeroek  do, 
panganon  na  doeng  bari  hian  diboan  paoela-oelahon  songon  na  dao  na 
niboloes  ni  halahi. 

Djadi  doeng  di  adopan  ni  Si  Josoea,  didok  halahi :  ,,santabe  di 
radja  i,  oelang  moeroek  djolo  radja  i,  dibaen  na  hoerang  tama  haroro- 
nami  toe  adopanta.  Di  na  kehe  hami  imbaroe  dope  pakeannami, 
indahan  na  hami  oban  pe  baroe  nilompa,  tapi  hara  ni  daona  inda 

hasaja  be.  I  pe,  parsintaannami  oelang  so  toemboek  roha  ni  radja 
i  bope  namora-mora  i  marale-ale  dohot  halak  kami,"  ning  halahi. 

Djadi  doeng  dibege  Si  Josoea  hat  a  ni  halak  Gibeon  i,  martahi  ma 
ia  dohot  na  tobang-tobang  i,  toemboek  ma  roha  ni  halahi  marale-ale. 
Doeng  i  moelak  ma  soeroean  i. 

Asa  doeng  moer  toe  tonga  an  diboloes  halak  Israel  tano  Ka.naan, 
hape  djolko  sadjo  do  tano  Gibeon.  Djadi  didokkon  na  tobang-tobang 
i  di  Si  Josoea  :  ,,ma  diakaH  halahi  hita,  bia  ma  binaen  !  Anggo  padan 
i  nada  tarsegohon  be,  atena  mangoloe  halahi,  tapi  timbangannami 
pade  ma  i  taparkatoban  halahi,"  ning  halahi.  Djadi  toemboek  ma 
roha  ni  Si  Josoea  songon  i. 

Asa  doeng  patoe  tano  Kanaan  i,  dibagi  Si  Josoea  ma  i,  di  ganop 
marga  ditoedoehon  ia  loeat  ingananna,  bagas  djoro  i  totop  do  dibaen 
di    hoeta    Silo. 

Djadi  doeng  marondjolan  marga  ni  halak  Israel  di  loeatna  be, 
dipiohon  Si  Josoea  ma  halahi  toe  djolonia,  ant  jo  marsipaingot  ia  di 
halahi.  Djadi  didokkon  ia  :  ,,hamoe  dongan  !  na  tobang-tobang  bope 
sitoean  na  torop,  na  godang  dohot  na  menek,  oelang  paihoet-ihoet 
kamoe  halak  na  manjomba  begoe.  Dok  kamoe  saonari,  sanga  ise  oloan- 
moenoe,  Debata  sanga  begoe.  Anggo  di  aoe  dohot  di  dongan  sabagas- 
koe,  Toehan  Jahowa  do  oloannami,"  ning  ia.  Djadi  rim  ma  aloes 
ni  halak:  ,,hami  pe,  Toehan  Jahowa  do  oloannami."  Djadi  disoerat- 
kon  Si  Josoea  ma  i  toe  poestaha,  dibaen  ia  moese  batoe  na  bolon  di 
toroe  ni  haroeaja  na  di  lamboeng  bagas  djoro  i,  didokkon  ia : 
,, batoe  on  ma  hasaksian  toe  djoloan  on,  na  so  ra  hamoe  maning- 
galkon  Debata,"  ning    ia. 

Nada  piga  dan  doeng  i,  mate  ma  Si  Josoea,  saratoes  sampoeloe  taon 
ma    oemoernia. 


PONGGOL  35. 

Taringot  toe  Si  Gidion. 

Asa  doeng  sonang  di  loeat  dohot  hoetana  be  halak  Israel,  tar- 
baen  halahi  ma  marsaba,  markaoema  sanga  markoboen.  Di  moelana 
i  laing  oemolat  ma  halahi  sian  halak  Kanaan,  nada  marbaoer  dohot 
sisomba  begoe  i.  Doeng  mate  pe  dongan  sasoendoet  ni  Si  Josoea,  asa 

moer  langkot  roha  parbegoe,  tarihoet  ma  halahi  di  na  manjomba 
begoe  i.  Tiboe  do  tarkilala  rimas  ni  roha  ni  Debata  hara  ni  i,  angke 
masa  ma  hamoesoeon,  markantjit  ma  halahi.  Doeng  soen  hantjitna, 
manolsoli  ma  halak  Israel,  moelak  disomba  halahi  ma  Debata  na 
sasada  i.  Djadi  ibo  ma  roha  ni  Debata,  diiehen  la  ma  halak  na  poeraga 
mangoeloehon  halak  Israel  i  mangalo  moesoe  i.  Halak  na  songon 
i,  didok    ma    oeloebalang    sanga    paroehoem. 

Apala  na  hoemantjit,  pambaenan  ni  halak  Midian  do,djabat  mang- 
oeraba  halak  Israel.  Dohonon  ganop  tongkin  ro  halak  Midian  ma- 
moehar  sanga  manjoerboe  hoeta  i,  pangisina  dipangoes  halahi.  Na 
djoemotdjot  ro  moesoe  i  di  hatihasabion  mangkoroessoede.  Adongma 
salapan  toe  na  pitoe  taon  na  masa  na  songon  i,  moer  so  tartaon  be, 
diingot  halak  Israel  ma  Debata,  djadi  sian  ibo  ni  rohana  dipatoepa 
la  halak  na  malo  parim  tahi  mangalo  moesoe  i.  Si  Gidion,  ma  goar 
ni  bajo  i.  Saoelak  ro  ma  soeroe-soeroean  ni  Debata  toe  Si  Gidion. 
didokkon  ia  :  ,,didongani  Debata  ma  ho,  ale  oeloebalang  na  poeraga!*' 
ning  ia.  Ro  Si  Gidion  :  ,, doeng  na  toetoe  ma  Debata  dongannami, 
biasi  masa  parkantjitan  di  hami  ?  Di  dia  ma  tarida  tanda  hahomangan 
na  binaennia  na  hinan  songon  na  nibaritahon  ni  ompoenami,"  ning 
ia.  Ro  Debata  :  ,,kehe  ma  ho  di  bagasan  gogomon  paloeahon  halak 
Israel  sian  tangan  ni  moesoe  halak  Midian  i,"  ning  ia.  Ro  Si  Gidion 
,,iale  Toehan,  bia  ma  panolongingkoe  di  halak  Israel,  apala  hami  na 
sahorong  ma  na  so  margogo,  aoe  boese  dope  na  oemmenek  hami 
saparkahamaranggion  !"  ning  ia.  Ro  Debata  :  ,,baen  ma  na  Hoedok, 
Aoe  do  donganmoe,"  ning  ia.  Doeng  i  sada  ma  roha  ni  Si  Gidion. 

Djadi  adong  ma  parkaoelan  na  margana-ganaan  don  ok  toe  hoeta 
ni  Si  Gidion,  parsombaan  ni  halak,  na  nipadjongdjong  ni  amangnia. 
I  ma  djoemolo  diroempak  ia.  Torang  ari  diida  halak  hoeta  i  na  ni- 
roempak  gana-ganaan  begoe  Baal  i,  dipareso  halahi,  sanga  ise  mambaen 
i,  dapot  ma  Si  Gidion.  Djadi  didok  halahi  di  amangnia  ;  ,,anakmoe 
do  hape  mambaen  i,  boan  ia  toe  son,  antjo  hami  boenoe!"  ning  hala- 
hi. Ro  amangnia  :  ,,ra  ma  hamoe  marbada  hara  ni  begoe  Baal  i  ? 
Na  oto  ma  hamoe  !  Moeda  toetoe  Debata  ia  na  margogo,  ia  ma  mam- 
balossa  toe  anakki,  indangkon  hamoe  !"  ning  ia.  Djadi  tarkohom  ma 
halahi. 

Asa  nada  sadia  lolot  doeng  i,  ro  ma  halak  Midian  i  marmoesoe, 
djadi  soesoer  ma  Tondi  ni  Debata  toe  Si  Gidion,  dipalagoet  ia  ma 
halak    Israel,    sada    na    margogo  toe  porang.  Djadi  mangido  tanda 

<ma  ia  toe  Debata.  na  papos  rohania  laho  toe  porang  i,  ning  ia  ma  : 
,,moeda  toetoe  dongan  nami  Ho,  ale  Toehan,  hoepajakkon  ma  bo- 
"bak  ni  biri-biri  di  tano  i  borngin  on,  moeda  hoeligi  antjogot  man  jo- 
got,  dapot  aoe  bobak  i  marnamboer,  tano  i  hoemaliang  nada,  tanda 
ma  i  di  aoe,  na  doeng  peto  dongannami  Ho,"  ning  ia.  Djadi  dibaen  ia 
ma  songon  i.  Torang  ari  diligi  ia,  toetoe  marnamboer  bobak  i,  tano  i 
hoemaliang  nada.  Diporo  ia  bobak  i,  dapot  ia  aek  sasambong.  Djadi 
•ant jo  sada  rohania,  didokkon  ia  toe  Debata  :  ,,o  Toehan,  oelang 
djolo  moeroek  Ko  di  aoe,  saoelak  nari  ma  hoepajakkon  bobak  ni 
biri-biri  i,  djadi  on  ma  pangidoankoe,  moeda  hiang  bobak  i,  tano  i 
marnamboer  hoemaliang,  sonang  ma  rohangkoe,"  ning  ia.  Djadi 
■dioloi  Debata  moese.  Torang  ari  diligi  ia,  dapot  ia  ma  bobak  i  hiang, 
tano  i  m^raek  haliang. 

Asa  doeng  i  langka  ma  ia  rap  dohot  dongannia  mangalo  moesoe 
i,  adong  ma  halahi  toloe  poeloe  doea  riboe  halak.  Djadi  ro  hata  ni 
Debata  toe  sia:  ,,mabahat  toe  do  hamoe,radidokhamoe,  haranibahat- 
moenoe  na  maporoes  moesoe  i,  soeroe  moeli  angka  na  mabiar  i,"  ning 
ia.  Djadi  adong  ma  doea  poeloe  doea  riboe  halak  na  moeli.  Doeng  i 
TO  mangoelahi  hata  ni  Debata  :  ,,laing  na  ma  bahat  toe  dope  hamoe  ! 
Pili  na  doemenggan  i,  songon  on  ma  pamilina  baen  :  sada  na  man- 
jaoek  aek  i  moeda  minoem  ia,  painding  manigor  ;  sada  na  manosop 
songon  horbo,  painding  moese,"  ning  ia.  Djadi  adong  ma  toloe  ra- 
toes  halak  na  manosop  songon  horbo  di  na  minoem  i.  Djadi  didok- 
kon Debata  :  ,,markite-hite  na  toloe  ratoes  i  pasalmtonkoe  halak  Mi- 
dian  i  toe  tanganmoe,  na  asing  i  soeroe  moeli,"  ning  la.  Djadi  dibaen 
^i  Gidion  ma  songon  i. 

Asa  doeng  i  kehe  ma  Si  Gidion  mangaligi  moesoe  i,diboan  ia  doea 
sanga  toloe  halak  dongannia.  Djadi  dapot  ia  moesoe  i  maradian  di 
padang  na  hornop.  Na  lobi  bahat  halahi  songon  halilinge  tonan. 
Djadi  dipainte  Si  Gidion  lopoes  golap,  antjo  dipadonok  iatoe  si.  Doeng 
golap  manjoeroek-njoeroek  ma  ia  rap  dohot  dongannia  lopoes  do- 
nok  sitoetoe,  manangi-nangi  ma  ia  di  parik  ni  bandar  ni  moesoe  i, 
tongkon  marsipaboahon  nipina  be  halahi  dibege  ia.  Adong  ma 
na  mandok  :  ,,taloe  do  hita  antjogot  da,  dibaen  halak  Israel!  sam- 
bor  do  nipingki !"  ninna.  Ro  na  mangaloesi :  „aoe  pe  songon  i  do  ! 
Podang  ni  Si  Gidion  tangkas  hoeida,"  ninna.  Djadi  diboto  Si  Gidion 
ma,  na  doeng  hepoet  hoemani  halak  Midian  i. 

Asa  doeng  moelak  Si  Gidion  toe  dongannia,  dibaen  ia  ma  halak- 

nia  na  toloe  ratoes  i  toloe  toempoek,  antjo  sian  toloe  bariba  ro  halahi 
mandapotkon  moesoe  i.  Djadi  dilehen  ia  di  halahi  be  saroene  sada, 
hoedon  tano  sada  dohot  hedje  sada  soemboengonkon  toe  pamangan 
ni  hoedon  nangkinan  i.  Djadi  didokkon  Si  Gidion  di  halahi:  ,, tonga 
borngin  anon,moeda  sampinodom,langka  hita.Rap  naasoek  hita  tompoe- 
tompoe  toe  inganan  ni  moesoe  i.  Moeda  hoepaloe  saroenengkoe  dibege 
hamoe,  paloe  hamoe  moese  ma  saroenemoenoe.  Doeng  i  marsita- 
porkon  hoedonta  be  ma  hita  antjo  soen  gaorna  i,  marsoerak  moese 
ma  hita  gogo  mandok  :  ,,podang  ni  Toehan  dohot  Si  Gidion  !"  ning 
ia.  Djadi  dibaen  halahi  ma  songon  i.  Djadi  tarkanjongnjong  ma 
moesoe  i,  hara  ni  gaorna  hope  hara  ni  tompoena  nada  diboto  halak 
Midian,  sanga  dia  djoemolo  baenon.  Djadi  maporoes  ma  halahi. 

Doeng  i  nada  poeloek  be  halak  Midian  mamorangi  halal^  Israel. 
Djadi  doeng  moelak  Si  Gidion  dohot  dongannia  sian  na  mangajak. 
moesoe  i,  giot  dipabangkit  halak  Israel  ma  ibana  djadi  radja,  tapi 
nada  toemboek  rohania,  ning  ia:  ,,oelang  songon  i,  dongan!  Debata 
do  radjamoenoe." 


PONGGOL  36. 
Taringot  toe  Si  Roet. 

Adong  ma  na  djolo,  sindorang  di  na  itom  na  robi,  halak  na  margoar 
Si  Elimelek,  na  maringanan  di  hoeta  Betlehem  di  loeat  Joedea.  Si 
Naomi  do  goar  ni  sorangannia,  doea  do  anaknia  Si  Maklon  dohot 
Si  Kildjon.  Djadi  masa  ma  haleon  potir,  toeboe  ma  roha  ni  Si  Ehmelek 
boengkas  toe  tano  Moab,  harana  didok  rohania  mangoloean  do  halahi 
di  si  oelang  di  hoeta  Betlehem.  Djadi  boengkas  ma  halahi  toe  si. 

Asa  nada  sadia  honok  doeng  di  tano  Moab.  mate  ma  Si  Ehmelek. 
Djadi  mardomoe  ma  tahi  ni  Si  Naomi  dohot  anaknia  na  doea  i 
tinggal  di  si.  Doeng  i  mamboeat  boroe  ma  Si  Maklon  dohot  Si  Kildjon. 
Si  Orpa  do  goar  ni  boroe  na  binoeat  ni  Si  Maklon.  Si  Roet  goar  ni 
boroe  na  binoeat  ni  Si  Kildjon.  Djadi  adong  ma  sampoeloe  taon,  mate 
moese  ma  anak  ni  Si  Naomi  na  doea  i,  rap  matilpok  di  harapotan, 
hoem  Si  Naomi  noma  tinggal  dohot  paroemaennia  i.  Djadi  dibaen 
so  adong  be  na  mamareso  halahi  di  tano  Moab,  didok  roha  ni  Si 
Naomi,  gonan  ia  moelak  toe  Betlehem  toe  kahangginia  i. 


o9 

Asa  doeng  di  tongan-dalan,  ro  ma  hata  ni  SiNaomitoe  paroemaennia: 
,,aha  ma  he  labona  dohot  hamoe  markantjit  di  sadoe  i,  moelak  ma 
hamoe  toe  kaoemmoenoe,  angke  na  so  adong  be  hoeboto  na  lajak 
ra  paoelihon  hamoe.  Betak  tarbaen  hamoe  dope  marbagas  di  tano 
hagodanganmoenoe  i.  On  pe  da,  maen  !  nada  tarbalos  aoe  holong  ni 
rohamoenoe  toe  na  kehe  i,  Toehanta  ma  mambalossa  di  hamoe. 
Anggo  aoe  na  siak  panamoean,  hoetaonkon  pe  soedena  i,  bagiankoe 
noma  i  dibaen  Debata,"  ning  ia.  Djadi  gogo  toematangis  bope  mang- 
andoeng  paroemaennia  i,  didok  halahi  ma  :  ,,o  namboroe,  nada  ra 
hami  sirang  sian  ko,  dohot  do  hami  toe  sadoe  i  !"  ning  halahi.  Ro  Si 
Naomi :  ,,aha  ma  hasajana  manamba-nambai  marsak,  moelak  ma 
hamoe,"  ning  ia.  Djadi  mangoelahi  mangandoeng  ma  halahi.  Doeng 
i  dioemma  djana  didjalang  Si  Orpa  ma  namboroenia,  djadi  moelak 
ma  ia.  Anggo  Si  Roet,  nada  tartinggalkon  ia  namboroenia,  ditiop 
ia  ibana  togoe-togoe.  Djadi  ro  Si  Naomi :  ,,madoeng  moelak  ang- 
kamoe,  gonan  diihoetkon  ko  !"  ning  ia.  Ro  Si  Roet  :  ,,iale  namboroe, 
oelang  be  dok  moelak  aoe,  sanga  toe  dia  ho,  toe  si  aoe  ;  sanga  di  dia 
hoetamoe,  di  si  hoetangkoe  ;  bangsomoe  bangsongkoe,  Debatamoe 
Debatangkoe,"  ning  ia.  Doeng  diida  Si  Naomi  na  songon  i  roha  ni 
pai;oemaennia,  nada  diantak  ia  be,  djadi  rap  ma  halahi  toe  hoeta 
Betlehem. 

Asa  doeng  bolkas  toe  si,  nada  didjangka  halak  be  Si  Naomi,  harana 
ma  moeba  sadjo  tompania  hara  ni  bahat  ni  pa»dangolannia  i,  pola 
ro  hata  ni  ina-ina  :  ,,ile  baja,  i  de  he  Si  Naomi  na  hinanan  ?"  Djadi 
harkar  ma  sipareon  ni  Si  Naomi,  didokkon  ia  :  ,, oelang  be  dok  hamoe 
aoe  Si  Naomi,  Si  Mara  noma  goarkoe  toe  poedi  on,  angke  songon  on 
ma  iba  hadonsaon.  Bahat  na  paet  na  barnit  dibaen  Debata  toe  aoe, 
gabe  do  aoe  na  kehe  i,  dangol  dipaoelak  Debata  aoe  toe  son,"  ning  ia, 

Djadi  maringanan  ma  Si  Naomi  rap  dohot  paroemaennia  di  hoeta 
Betlehem  markantjit-kantjit.  Na  padot  do  Si  Roet,  na  ringgasan 
mangomo  marbabo  sanga  mardege.  Moeda  hatiha  sabion  kehe  ma 
Si  Roet  toe  saba  ni  halak  mamoeai  hajoe  ni  eme,  na  marderetan  dibaen 
na  manjabi  i.  Anggo  hasomalan  ni  halak  Israel  i,  moeda  halak  namora, 
parsaba  na  bolak,  diloas  ia  ro  na  pogos  toe  sabania  di  sabion  i  pa- 
loehoetkon  hajoe  ni  eme,  na  marderetan  i,  boanonnia  moeli.  Nada 
digorahon  panjabi  i,  angke  toempoek  ni  na  pogos  do  i. 

Djadi  dompak  mamoeai  hajoe  ni  eme  Si  Roet  di  saba  ni  Si  Boas, 
ro  ma  nampoena  i  toe  si   mangaligi  na  manjabi  i.   Djadi  disapai  ia 

ma  sanga  ise  anakboroe  i  na  mamoeai  erne  di  sabania  i.  Ro  na 
manjabi  i :  ,,.i  ma  Si  Roet,  boroe  Moab  i,  paroemaen  ni  Si  Naomi. 
Dipangido  ia  mamoeai  eme  na  deret  i,  hami  loas.  Na  ringgasan  ia, 
nada  marnalodja  ia  sian  na  sogot  lopoes  saonari,"  ning  ia. 

Djadi  dipangkoelingkon  Si  Boas  Si  Roet,  didokkon  ia  :  ,4ndangkon 
toe  saba  ni  halak  ko,  inang,  di  sabangkon  pe  ho  paihoet-ihoet  na 
manjabi  i.  Moeda  male  sanga  mangoeas  ko,  adong  do  na  nipaoeli  di 
sopo  an,  pangido  ma  toe  si,"  ning  ia.  Ro  Si  Roet  :  ,,nada  hoeboto 
dohononkoe  mangasa  ibo  ni  rohanta  di  aoe  boroe  dagang  on,"  ning 
ia.  Ro  Si  Boas  :  ,,madoeng  dipaboa  halak  di  aoe  denggan  ni  rohamoe 
adop  namboroemoe  markajahon  ibana.  Dibalos  Debata  ma  i  toe 
ho,  inang  !"  ning  ia.  Doeng  i  dihoesipkon  ia  di  na  manjabi  i  :  „sanga 
di  dia  giotna  mamoeai,  oelang  gorahon.  Oentil  deretkon  oembahat,"^ 
ning  ia.  Djadi  marajak  potang  ari  mantak  ma  Si  Roet,  antjo  djabat 
didege  ia  dope  na  nipamoeaannia  taran  so  moeli.  Djadi  disoehat  ia, 
dapot  ia  lobi  saharoeng  godang.  Djadi  doeng  diida  Si  Naomi  eme  i 
didokkon  ia  :  ,,bahat  ni  eme  i  da  dapot  ho  !  Mamoeai  di  saba  ni  ise 
ho  nangkin?"  ning  ia.  Ro  Si  Roet  :  ,,di  saba  ni  Si  Boas  !"  ning  ia, 
djadi  dipaboa  ia  moese  na  nidokkon  ni  Si  Boas.  Ro  Si  Naomi  :  ,,di- 
pasoe-pasoe  Debata  ma  halahi.  Halahi  ma  na  waris  di  hita,"  ning  ia. 
Djadi  opoes  simpoel  sabion  i.  laing  toe  saba  ni  Si  Boas  ma  Si  Roet. 
Asa  doeng  simpoel  sabion  i,  dijDaboa  Si  Naomi  di  Si  Roet  parsolkotna 
toe  Si  Boas.  Djadi  didokkon  ia  moese  :  ,,dibaen  na  waT-is  halahi  di 
hita,  patoet  dipaoeli  halahi  ho,  maen  !  Tama  aropkoe  tasoenggoel  i, 
betak  na  so  toe  si  dope  roha  ni  halahi,"  ning  ia.  Ro  Si  Roet:  ,, aropkoe 
pe  te  he,  sanga  na  dia  ma  baenonkoe  nimmoe,  hoebaen  pe,"  ning  ia.  Ro 
namboroenia:  ,,antong  mamake  ma  ho,  topot  ma  halahi,  hoem  jiiida 
pe  ho,  radiingot  halahi,"  ning  ia.  Doeng  i  kehe  ma  Si  Roet  manopot 
Si  Boas  mangkoloskon  dangolnia,  didokkon  ia  ma  :  ,,dibaen  na  ro 
aoe  toe  son,  mangido  ibo  ni  roha  do  aoe  harana  hamoe  do  nampoena 
aoe,"  ning  ia.  Ro  Si  Boas  :  ,,toetoe  do  nian  na  nidokmi,  tai  adong  dope 
na  soemolkot  oelang  aoe.  I  do  dibaen  na  hohom  aoe  sahonokna.  On 
pe,  pot  so  giot  ia  di  ho,  aoe  paoelihon  ko.  Moelak  ma  ho  saonari, 
sigop  pe  hoepareso.  Boan  ma  dahanon  saotik,  siloeangkoe  di  nam- 
boroemoe, tanda  ni  denggan  ni  rohangkoe,"  ning  ia.  Doeng  i  moelak 
ma  Si  Roet,  dibaritahon  ia  i  di  namboroenia.  Ro  namboroenia  : 
,,antong,  tapainte  ma,  maroedjoeng  ne  ma  da  hata  i,"  ning  ia. 

Djadi  dipareso  Si  Boas  ma  na  nidokkon  ni  Si  Roet.  Dompak  mar- 

lagoet  na  tobang-tobang  ni  hoeta  i  di  sopo  godang  i,  diboan  ia  ma  na 
waris  i  toe  si,  dipatimbangkon  ia  ma  hat  a  i.  Djadi  didokkon  Si 
Boas  di  waris  i :  ,,dibaen  adong  dope  paninggalan  ni  mandiang 
kahangginta  Si  Elimelek,  ra  do  ho  paoehhon  i  ?"  ning  ia.  Ro  waris 
i :  ,,ra  do  aoe,"  ning  ia.  Ro  Si  Boas  :  ,,pade,  tai  moeda  songon  i 
angkon  dipatoehintjat  ko  Si  Roet,"  ning  ia.  Ro  waris  i  :  ,,anggo 
songon  i  pangalahona,  nada  olo  aoe  be,  sahat  toe  ho  noma  i," 
ning  ia.  Ro  Si  Boas  :  ,,toe  aoe  pe  djadi,  tapi  hamoe  na  tobang-tobang 
di  hoeta  on,  ma  dibege  hamoe,  na  doeng  ditoelak  halahanon  paning- 
galan ni  mandiang  Si  EHmelek  toe  aoe.  Saonari  hoeparsaksihon  ma 
i  di  hamoe,"  ning  ia.  Ro  na  tobang-tobang  i :  ,,olo,  saksimoenoe  ma 
hami,  sai  dipasoe-pasoe  Debata  ma  hamoe  hope  boroe  i,  na  giot  ro 
toe  bagasmoenoe,"'  ning  halahi. 

Asa  boti  ma  panoembas  ni  Debata  di  denggan  ni  roha  ni  Si  Roet. 


PONGGOL  37. 
Taringot  toe  Si  Eli  dohot  Si  Samoeel. 

Na  doeng  hasomalan  do  i  di  halak  Israel,  barang  ise  na  adong 
pangidoanna  di  Toehan,  ditopot  ia  bagas  djoro  i  na  di  hoeta  Silo 
marsombahonsa. 

Djadi  adong  ma  halak  hoeta  Ramataim,  na  margoar  Si  Elkana, 
doea  do  soranganna.  Si  Panina  dohot  Si  Hanna.  Anggo  Si  Panina 
bahat  do  anak  dohot  boroenia,  tapi  Si  Hanna  nada  markaoentoe- 
ngan.  Djadi  pis  do  mata  ni  Si  Panina  adop  Si  Hanna,  datdat  dipapatar 
ia  lajas  ni  rohana.  Djadi  sai  na  madaboe  doea  madaboe  toloe  iloe  ni 
Si  Hanna,  tapi  hara  ni  lambok  dohot  pohom  ni  rohana  nada  dialoesi 
ia  i.  Djadi  ganop  taon  kehe  Si  Elkana  toe  hoeta  Silo  marsomba  toe 
Toehan,  tong  do  dohot  Si  Hanna  hoemoloskon  dangolnia  i.  Djadi 
saoelak  dompak  di  si  ia,  singgang  ma  ia  marsomba  toe  Toehan,  ning 
ia  ma  :  ,,o  Toehankoe,  moeda  na  asi  rohamoe  di  aoe,  patoeloes  ma 
pangidoanki,  oelang  so  adong  anakkoe  nian.  Moeda  dilehen  Ko  i  di 
aoe,  sorpaonkonkoe  do  ibana  toe  Ho.  matoea  ia  oloannia  ma  Ho  di 
bagasmon,"  ning  ia.  Djadi  dompak  na  martangiang  i,  ro  ma  Si  Eli, 
sintoea  ni  malim  i,  toe  si.  Djadi  dibaen  hoem  moebit-oebit  Si  Hanna, 
nada  bagi  na  loeas  sorana,  diambang  Si  Eli  na  maboek  do  anakboroe  i. 

Djadi  disonggak  ia  Si  Hanna,  ning  ia  :  ,,nada  he  maila  ho  maboek  di 
bagas  na  badia  on  ?  Andigan  ma  tarkalak  ko  ?  Djongdjong  ko,  ant  jo 
kehe  ho  !"  ning  ia.  Ro  Si  Hanna  :  „nada  bagi  na  maboek  aoe,  toean  ! 
Na  hoemoloskon  dangolki  do  aoe  toe  son.  Oelang  didok  rohamoe 
dadaboroe  na  djahat  aoe,"  ning  ia.  Ro  Si  Eli :  ,,antong  moeda  so- 
ngon  i  do  hapeng,  denggan  ma  i,  inang !  moelak  ma  ho,  ibo  roha  ni 
Toehan,  dilehen  ia  ma  pangidoanmi".  ning  ia.  Doeng  i  moelak  ma 
Si  Hanna.  Djadi  adong  ma  sataon,  sorang  ma  toetoe  dakdanaknia 
halak  lahi,  Si  Samoeel  dibaen  ia  goarna,  astoeanna  :  na  hoepangido 
di  Toehan.  Djadi  doeng  godang  dakdanak  i,  diboan  Si  Hanna  ma 
ibana  toe  hoeta  Silo,  didokkon  ia  di  Si  Eli,  sintoea  ni  malim  i  :  ,,ale 
toean,  aoe  do  anakboroe  i,  na  nigorahonmi  na  djolo.  Madoeng  toe- 
loes  pangidoankoe,  ma  dilehen  Debata  anak  di  aoe,  on  ma  ibana. 
I  pe,  hatangkoe  na  djolo  sorpaonkonkoe  do  ibana  toe  Toehan,  saonari 
na  pasahatkon  ibana  ma  aoe  di  hamoe,  antjo  rap  dohot  hamoe  ia 
mangoloi  di  bagas  djoro  on,"  ning  ia.  Ro  Si  Eli  :  ,, denggan  ma  i, 
inang,  tinggal  ma  ia  di  son  rap  dohot  aoe,"  ning  ia.  Doeng  i  moelak 
ma  simatobang  ni  Si  Samoeel. 

Lomo  do  roha  ni  Si  Eli  marnida  dakdanak  i  hara  ni  todasna. 
Adong  do  nian  anak  ni  Si  Eli  doea,  Si  Hopni  dohot  Si  Pinihas,  na 
doeng  marripean,  tapi  nada  haroe  toere  parange  ni  halahi.  Siloea 
na  nioban  ni  halak  toe  bagas  djoro  i,  diagohon  halahi  djadi  hodar 
hamalimon  i  dibaen  halahi.  Nada  masoek  sipaingot  ni  Si  Eh  toe 
halahi,  hoerang  j^ir  didokkon  ia  i,  ma  lambok  toe  rohania,  nada 
malo  ia  moeroek. 

Djadi  saoelak  borngin,  dompak  modom  Si  Samoeel,  tarsoenggoel 
ma  ia  hara  ni  adong  na  mamio  ia,  diagan  ia  Si  Eli  do  i.  Djadi  kehe 
ma  ia  toe  bilik  ni  Si  Eli,  ning  ia:  ,,aha  lakna  dibaen  dipiohon  ko  aoe?" 
Ro  Si  Eli  :  ,,nada  hoepio  ho,  amang,  modom  ma  ho,"  ning  ia.  Hoem 
pajak  Si  Samoeel,  mangoelahi  ro  sora  i  pio-pio  :  ,,djo  Samoeel  !  djo 
Samoeel!"  ninna.  Djadi  mangoelahi  disapai  ia  Si  Eli.  Ro  Si  Eli:  ,,nada 
hoepio  ho,  amang,  modom  ma  ho,"  ning  ia.  Patoloenolihon  ro  sora  i, 
patoloenolihon  diligi  Si  Samoeel  Si  Eli.  Djadi  markoesari  ma  Si  Eli, 
mangarti  ma  ia,  nadadjolma  na  mamio  Si  Samoeel,  Toehan  do  i.  Djadi 
dipodai  ia  Si  Samoeel,  ning  ia  :  ,, moeda  mangoelahi  dibege  ho  sora  i, 
on  ma  dok  :  paboa  ma,  ale  Toehan,  na  manangihon  do  naposomon." 
Djadi  doeng  mangoelahi  ro  sora  i,  ning  Si  Samoeel  ma  :  ,, paboa  ma, 
ale  Toehan,  na  manangihon  do  naposomon,"  ning  ia.  Djadi  ro  ma 

pandok  ni  Debata  :  ,,oehoenionkoe  do  Si  Eli  dohot  anaknia,  harana 
so  djoengada  barnit  bohinia  adop  halahi.  Na  lobi  djat  do  parange 
ni  halahi.  Paboa  ma  i  di  Si  Eli,  antjo  diboto  ia  hian,"  ning  ia.  Torang 
ari  patoerehon  karedjona  ma  Si  Samoeel  songon  soeat  na  ari,  tapi 
hohom-kohom  do  ia,  angke  alang  do  rohania  paboahonsa.  Djadi  disa- 
pai  Si  Eli  ma  ia  :  ,,aha  de  he  na  nidok  ni  Debata  di  ho  borngin  on  ? 
Oelang  boenihon  i  adop  aoe,"  ning  ia.  Djadi  dipadjodjor  Si  Samoeel. 
Ro  Si  Eli  :  ,,Ia  do  Toehan  na  koeaso,  dibaen  la  ma  toemboek  ni 
rohana,"  ning  ia. 

Hatiha  i  masa  ma  hamoesoeon,  diporangi  halak  Pilisti  ma  halak 
Israel,  djadi  dibaen  marpoepoe  taloe  halak  Israel,  ro  ma  hata  ni  na 
tobang-tobang  i  :  ,,bia  taboan  poti  parpadanan  i  laho  mangalo 
moesoe  i,  betak  monang  do  hita,"  ning  halahi.  Djadi  dialap  Si  Hopni 
dohot  Si  Pinihas  poti  i,  diboan  halahi  toe  porang  i.  Dibaen  na  mato- 
bang  Si  Eli  nada  dohot  ia,  sambilan  poeloe  salapan  taon  oemoernia 
boti  pe  nada  haroe  marnida  be,  tapi  ari-ari  djoegoek  ia  di  lamboeng 
horbangan  ni  hoeta  i  painte-intehon  barita  taringot  toe  porang  i. 
Moeda  diingot  ia  poti  na  badia  i,  hoemitir  ma  ate-atenia. 

Djadi  saoelak  ro  ma  halak  marlodjong  toe  hoeta  i  maroban  barita 
na  djat,  eroek  ma  halak  oembegesa.  Djadi  disapai  Si  Eli  ma  :  ,,aha 
do  na  masa.  dibaen  na  eroek  halak  di  hoeta  on  ?"  ning  ia.  Ro  na 
maroban  barita  i :  ,, oelang  tarsonggot  rohamoe,  madoeng  taloe  hita. 
Di  moelana  i  hoem  diida  halak  Pilisti  poti  parpadanan  i,  soemoeroet 
ma  halahi,  tapi  moelak  pir  ma  roha  ni  halahi,  djadi  taloe  ma  hita. 
Marpoeloeriboe  do  dongan  mate,  anakmoe  pe  mate  doea-doea, 
dohonon  sasada  aoe  do  na  maloea.  Na  oemboting  dope,  poti  parpa- 
danan i  ditaban  moesoe  i,  dioban  ia  laloe,''  ning  ia.  Djadi  tarkalomong 
ma  Si  Eli,  madaboe  ma  ia  singgalak  sian  djoegoehannia,  maripoek 
ma  roengkoengnia  laloe  mate  di  na  santongkin  i. 

Hira-hira  pitoe  boelan  ditahan  halak  Pilisti  poti  parpadanan  i. 
Harana  hoem  na  maroban  djaja  tonan  do  i  di  halahi,  ragam  bage 
masa  hasoesaan,  angka  bala  ni  djolma  dohot  pahan-pahanan,  ra  ma 
halahi  paoelakkon  poti  i.  Intap  ni  i  laing  di  toroe  ni  parenta  ni 
halak  Pilisti  ma  halak  Israel,  doea  poeloe  taon  honokna.  Djadi  hoemo- 
los  ma  halahi  di  Si  Samoeel,  na  manggonti  Si  Eli.  Ro  Si  Samoeel  : 
„nada  ra  Debata  manolong  hamoe,  moeda  so  dipaorot  hamoe  gana- 
ganaan  i  sian  tonga-tongamoenoe.  Paoeba  hamoe  djolo  rohamoenoe", 
ning  ia.  Djadi  dipaorot  halahi  ma  gana-ganaan  i,  disomba  halahi  ma 

Debata  na  sasada  i.  Doeng  i  pe  asa  dipalagoet  Si  Samoeel  halak  pa- 
rangan  i,  dioeloehon  ia  mangalo  halak  Pilistii  diadi  monaig  ma  halahi, 
Djadi  dipadjongdjong  Si  Samoeel  ma  batoe  toenggal,  tanda  parningo- 
tan,  di  parbalohan  ni  tano  Kanaan  dohot  tano  Pilisti.  Digoar  ia  ma 
batoe  i  :  Eben  Haeser,  astoeanna  :  lopoes  toe  on  ditolong  Debata 
hit  a. 


PONGGOL  38. 
Taringot  toe  Si  Samoeel  doliot  Si  Saoel. 

Doeng  matobang  Si  Samoeel  dipabangkifc  ia  anaknia  paroehoem, 
tapi  hara  na  hoerang  pade  narohaon  ni  halahi,  ro  namora-mora  ni 
halak  Israel  manopot  ibana  mandok:  ,,ma  matoDang  kamoe',  anak- 
moenoe.  na  nipaoangkitmoenoe  na  baroe  on,  hoerang  tama  antong 
manggonti  hamoe,  pangidoannami,  pabangkit  ma  sada  djadi  radja 
di  hami,  ant  jo  dos  moese  hami  dohot  angka  bangso  na  hoemaliang 
kita,  na  doeng  adong  radjana  be,"  ning  halahi.  Djadi  tarkohom  ma 
Si  Samoeel,  harana  nada  pade  dibege  ia  hata  i,  timbangannia  hoem 
Debata  do  na  patoet  Radja  ni  halak  Israel.  Djadi  ro  ma  dok  ni 
Debata  toe  sia  ;  .,baen  ma  na  nidok  ni  halahi,  angke  nada  ho  diam- 
boengkon  halahi,  Aoe  do,"  ning  ia. 

Asa  adong  ma  dompahi  halak  na  margoar  Si  Saoel,  anak  ni  Si  Kis, 
marga  Benjamin,  na  gindjang  na  bolon,  sandjongkal  ma  hagindja- 
nganna  sian  halak  soede.  Djadi  mago  ma  saoelak  haiode  ni  halahi, 
disoeroe  Si  Kis  ma  anaknia  Si  Saoel  rap  dohot  naposonia  sada  man- 
djalahisa.  Lodja  halahi  mandjalahi,  laing  so  dapot,  ro  ma  dok  ni  Si 
Saoel  toe  dongannia  :  ,,beta  moelak  Idta,  nada  dapot  be  haiode  i, 
moer  didok  roha  ni  amanta  moese  ma  na  dohot  hita  mago,"  ning  ia. 
Ro  dongannia  :  ,,pade,  tapi  bia  sian  hoeta  Rama  hita,  adong  di  si 
halak  na  margoar  Si  Samoeel,  na  doeng  tarbonggal  solkot  ni  rohana 
toe  Toehan,  tasapai  ia,  betak  diboto  ia,  sanga  didia  halodenta  i," 
ning  ia.  Ro  Si  Saoel :  ,,aha  salana,  tasapai  pe  djadi,"  ning  ia. 

Djadi  doeng  bolkas  toe  hoeta  Rama  i,  padoempang  ma  halahi  do- 
hot  Si  Samoeel  di  horbangan  ni  hoeta  i,  nada  diboto  halahi.  Djadi 
disapai  Si  Saoel  ma  ibana  :  ,,dia  do  bagas  ni  Si  Samoeel  ?"  ning  ia. 
Ro  Si  Samoeel  :  ,,aoe  do  ibana,  rap  ma  hita  sadari  on,  antjogot  pe 


ho  moelak,  doeng  mangkobar  kita.  Taringot  toe  halode  i,  indangkon 
be  soesa  rohamoenoe.  harana  madoeng  dapot.  On  pe,  soede  na 
mararga  di  tano  Israel  ise  do  nampoenasa  ?  Nada  he  ho  dohot  hamoe 
saparkahamaranggion  ?"  ning  ia.  Longang  do  nian  roha  ni  Si  Saoel 
oembege  hata  i,  nada  diboto  ia  na  nidokna  i,  djadi  sip  ia.  Dalanna 
didok  Si  Samoeel  songon  i,  madoeng  dipaboa  Debata  hian  di  sia 
na  giot  ro  ma  halak  manopot  ia  na  tama  baenon  radja.  Djadi  di  na 
padoempang  halahi,  dipatorang  Debata  ma  di  Si  Samoeel,  basa  i  ma 
ibana. 

Djadi  tinggal  ma  Si  Saoel  di  bagas  ni  Si  Samoeel.  Torangari  dioban 
Si  Samoeel  ma  ibana  toe  balian  ni  hoeta  i,  doeng  di  si  diboeat  ia 
ma  tandoek,  na  marisi  miak  na  niobannia  sian  hoeta,  dioesehon  ia 
ma  miak  i  toe  oeloe  ni  Si  Saoel,  didokkon  ia:  ,,on  ma  tandana,  na  doeng 
dipabangkit  Debata  ho  djadi  radja  ni  halak  Israel,"  ning  ia.  Doeng  i 
moelak  ma  Si  Saoel  dohot  dongannia.  Asa  doeng  di  bagas,  dipadjodjor 
Si  Saoel  do  nian  lodja  ni  halahi  hope  na  marborngin  i  di  bagas  di  Si 
Samoeel,  tapi  parkaro  haradjaan  i  nada  dihobar  ia,  harana  didok  roha- 
nia,  nipainte  ma  djolo  ari  na  toemboek  di  roha  ni  Toehan  pabotohonsa 
di  halak. 

Nada  sadia  lolot  doeng  i  dipalagoet  Si  Samoeel  ma  halak  Israel  di 
hoeta  Mispa  ant  jo  dipaboa  ia,  sanga  ise  na  nipili  ni  Debata  baenon 
radja.  Djadi  disoeroe  ia  halahi  mardadoe  hara  ni  i,  asa  binoto  marga 
dia  dohot  horong  ni  ise  na  nitoedoe.  Djadi  dapot  ma  haradjaan  i  di  Si 
Saoel.  Anggo  Si  Saoel,  nada  di  si  ia  dompahi,  na  mondjapdo  ia.  Djadi 
dialap  halahi  ma  ibana,  hoem  ro,  marsoerak-soerak  marolop-olop 
ma  soede  pahoras  radja  baroe  i.  Adong  do  nian  sada-sada  na  mangi- 
boeroe,  tapi  habahatanna  martoemboek  ni  roha  do. 

Doeng  i  dioeloehon  Si  Saoel  ma  halak  Israel  mamorangi  halak  A- 
mon,  monang  ma  halahi,  mari-ari  ma  godang  roha  ni  halak  mida 
ibana. 

Doeng  i  dipabolkas  Si  Samoeel  ma  tona  ni  Debata  di  Si  Saoel,  di- 
dokkon ia,  ,,palagoet  ma  mangoelahi  halak  Israel  mamorangi  halak 
Amalek,  doeng  monang,  boenoe  soede  halahi,  bo  radja  bo  na  torop, 
dohot  moese  pahan-pahanan  i,  poesa  baen,"  ning  ia.  Doeng  i  kehe 
ma  Si  Saoel  dohot  parangan  ni  halak  Israel  mamorangi  halak  Amalek, 
monang  ma  halahi,  diboenoe  halahi  do  soede  halak  Amalek,  hoem  ra- 
djana  i  nipangoloe.  Pahan-pahanan  i  pe  diripaskon  halahi  do,  hoem 
lomboe  dohot  biri-biri  na  doemenggan  i  dipangoloe  halahi,  ant  jo  a- 

dong  sihaoelkononkon  toe  Toehan.  Djadi  laho  moelak  sian  parpora- 
ngan  i  padoempang  ma  halahi  dohot  Si  Samoeel.  Djadi  didokkon  Si 
Saoel  ma  di  sia  :  ,,madoeng  hoepatoeloes  na  nidok  ni  Debata,"  ning 
ia.  Ro  Si  Samoeel  :  ,,moeda  peto  dipatoeloes  ko,  lomboe  ni  ise  do  hoe- 
bege  marmoa,  biri-biri  ni  ise  marmehe  ?  "ning  ia.  Ro  Si  Saoel  : 
,,i  ma  tabannami,  nahami  pangoloe,  ant  jo  adong  sihaoelkononta  toe 
Debata,''  ning  ia.  Djadi  moeroek  ma  Si  Samoeel,  didokkon  ia  :  ,,hape 
na  marroha  diri  do  ho,  biasi  nada  dioloi  ho  hata  ni  Debata  ?  Doemeng- 
gan  do  na  mangoloi  sian  na  markaoel  !  I  pe,  diamboengkon  ko  Deba- 
ta, antong,  Debata  ma  mangamboengkon  ko,  nada  tola  be  radja  ho", 
ning  ia.  Ro  Si  Saoel  :  ,,toetoe  marsala  aoe,  tapi  hara  ni  songkal  ni 
halahanon  hoeihoetkon  roha  ni  halahi.  Oelang  paila  aoe.  oelang  ting- 
galkon  aoe,"  ning  ia.  Ro  Si  Samoeel :  ,,angkon  kehe  do  aoe,  di- 
baen  diapasi  ho  hata  ni  Debata,"  ning  ia. 

Djadi  laho  kehe  Si  Samoeel  ditangkoep  Si  Saoel  abitnia,  masibak 
mai  dibaen  i,  djadi  ro  Si  Samoeel:  .songon  i  dodisibakkon  Debata  ha- 
radjaan  i  sian  ko,"  ning  ia.  Doeng  i  kehe  ma  ia,  intap  ni  i  nada  marsi- 
pangkoelingan  sanga  marsipaidaan  be  halahi.  Tarida  moese  na  so 
didongani  Debata  be  Si  Saoel,  marsala-salaan  do  soede  karedjonia, 
liasonangannia  pe  moer  mago,  djat  ni  roha  moer  tarida. 


PONGGOL  39. 

Taringot  toe  Si  Daoet. 

Mansai  marsak  do  roha  ni  Si  Samoeel,  dibaen  ditinggalkon  Si  Saoel 
Debata.  Hara  ni  i  ro  hata  ni  Debata  toe  sia  mandok,  ,, oelang  sai  di 
si  be  rohamoe  !  Madoeng  Hoepili  na  manggonti  ibana.  Kehe  ma  ho 
toe  hoeta  Betlehem,  adong  di  si  halak  na  margoar  Si  Isai,  anak  ni 
i  ma  baenonkoe  radja,"  ning  ia.  Djadi  kehe  ma  Si  Samoeel  toe  si. 
Oelang  raso  roha  ni  Si  Saoel,  mamoenoe  lomboe  ma  ia  di  si  baen  haoel 
toe  Toehan.  Doeng  simpoel  mangan,  dipiohon  ia  ma  Si  Isai  dohot 
anaknia.  Djadi  doeng  diida  Si  Samoeel  anak  siangkaan  i,  didok  roha- 
nia,  i  ma  na  tama  hara  ni  bolonna  dohot  denggan  ni  tompana.  Hape 
dipintjang  Debata  ma  ibana,  ning  la  :  ,,nada  ibana  i  !  Oelang  ligi 
tompa  sanga  bolon  ni  pamatang.  Djolma  mangaligi  tompa,  Debata 
mangaligi  roha." 

Doeng  i  ro  ma  na  nitadohon  ni  i,  i  pe  nada  ibana!  Songon  i  ma  lima 
nari  anak  ni  Si  Isai  ro  toe  adopan  ni  Si  Samoeel,  nada  adong  dope  na 
toemboek  di  roha  ni  Debata  mandjoedjoeng  haradjaan  i.  Djadi  disa- 
pai  Si  Samoeel  m.a  Si  Isai :  ,,on  do  anakmoe  soede  ?"  ning  ia  Ro  Si 
Isai  :  ,, adong  dope  sada  nari,  sianggian  i,  Si  Daoet  goarna,  tapi  di 
padang  i  do  ia  noeaeng  marmahan  biri-biri,"  ning  ia.  Ro  Si  Samoeel  : 
,,soeroe  alap  kamoe,"  ning  ia.  Djadi  dialap  halahi.  Hoem  ro  ia,  didok- 
kon  Debata  ma  di  Si  Samoeel  :  ,,on  do  ibana  !  Boeat  ma  tandoek 
parmiahan  i,  miahi  ma  ibana,  harana  ia  do  na  tama  radja",  ning 
la.  Djadi  dimiahi  Si  Samoeel  ma  Si  Daoet. 

Hatiha  i  dodas  do  Si  Daoet  toe  bagas  na  godang  hara  ni  radja  Saoel. 
Doeng  maralo  radja  Saoel  dohot  Si  Samoeel,  moer  liloe  ma  pingkiran- 
nia,  pasoe-pasoe  ni  Debata  pe  ma  morot  sian  ia,  hoehoel  sego  akalnia 
laloe  pasik.  Manjorpc-njorpo  do  pasiknia  i ;  moeda  manjorpo,  taroe 
na  so  hatahanan  be  ia,  tapi  moeda  nipaloe  arbap  sanga  hasapi,  moe- 
lak  so  ma  rohania,  mago  ma  rintiknia  i.  Djadi  vSi  Daoet  ma  sada  na 
loemo  mamaloe  na  songon  i,  hara  ni  i  ganop  tongkin  nisoeroe  alap  ia. 


PONGGOL  40. 
Taringot  toe  Si  Daoet  doliot  Si  Goiiat. 

Hatiha  i  masa  ma  mangoelahi  porang  ni  halak  Israel  dohot  halak 
Pilisti,  martontangan  ma  halahi  paipar-ipar  roera.  Djadi  adong  ma 
oeloebalang  ni  halak  Pilisti  na  margoar  Si  Goiiat,  na  gindjang  na  bo- 
lon,  gindjang  ni  bajo  i  onom  eto  sandjongkal.  Sindjatana  singkop  soe- 
de, totoran  ni  hoedjoernia  adong  ma  saindaloe,  tahoeloeknia  toem- 
baga,  badjoenia  bosi  marsisik  songon  tanggiling.  Ganop  manjogot 
dohot  potang  mamoloes-moloes  ma  ia  sian  inganan  ni  halak  Israel 
mangoeai. 

,,Ise  hamoe  na  poeloek  mangalo  aoe!  Ro  ma  ia  toe  on!  Moeda  taloe 
ia  aoe,  taloe  ma  hami  soede;  tapi  moeda  taloe  aoe  ibana, taloe  hamoe 
soede,"  sai  ning  ia.  Madoeng  adong  opat  poeloe  ari  marpoepoe  dipa- 
bile  diintjahi  ia  halak  Israel,  laing  so  adong  na  poeloek  pasip  ia. 

Djadi  adong  ma  dohot  di  si  toloe  angkang  ni  Si  Daoet,  halak  Bet- 
lehem  i.  Djadi  dibaen  na  honok  ma  nada  ro  barita  ni  halahi,  disoeroe 
Si  Isai  ma  Si  Daoet  manaroehon  panganon  toe  si  laloe  manjapai,  sanga 

hisar  halahi,  Djadi  kehe  ma  Si  Daoet  toe  si.  Bolkas  ia,  tongkon  lua 
marclalan  halak  Israel  laho  mangalo  moesoe  i.  Djadi  dipasahat  Si 
Daoet  na  iiiobannia  di  dongannia,  diihoetkon  ia  halak  Israel  i.  Djadi 
.•sindorang  mangkobar  ia  dohot  angkangnia,  ro  ma  Si  Goliat  mangoe- 
ai.  Dibege  Si  Daoet  soede,  milas  ma  rohania.  Anggo  halak  Israel  soe- 
moeroet  ma  hara  ni  biar  ni  halahi.  Djadi  disapai  Si  Daoet  ma  dongan 
i.  sanga  ise  bajo  i  na  sai  djat  pangkoelingna,  sanga  aha  oepa  ni 
na  mamoenoe  ibana.  Ko  halahi  :  ,a  m^a  da  Si  Goliat,  oeloebalang  ni 
Iialak  Pilisti  i.  Pasangapon  ni  radjanta  do  na  mamoenoe  ibana, sa- 
iang  boroenia  ra  dilehen  ia,  asal  mate  bajo  i."  Djadi  dibaen  sai  tangi 
pinggol  ni  Si  Daoet,  dimoeroehi  angkangnia  Si  Eliab  ma  ibana,  ning 
ia  :  ,,hape  i  do  dibaen  na  ro  ho  toe  son  !  Na  djoengkat  ma  ho  !  Biasi 
ditinggalkon  ko  biri-birinta  ?"  ning  ia.  Ro  Si  Daoet  :  ,,aha  he  salana 
manjapa-njapai  iba,"  ning  ia. 

Djadi  adong  ma  na  paboahon  di  radja  Saoel,  na  poeloek  Si  Daoet 
mangalo  Si  Goliat.  Djadi  manigor  disoeroe  alap  radja  i  ibana,  disapai 
ia,  sanga  toetoe  na  nidok  ni  halak  di  sia.  Ro  aloes  ni  Si  Daoet  :  ,,oelang 
sak  roha  ni  radja  i  !  Aha  he  halak  Pilisti  on,  aoe  ma  djolo  alonia  !" 
ning  ia.  Ro  radja  i  :  ,,Oea,  na  posoan  dope  ho,  ho  ma  alona  nimmoe, 
nada  he  diboto  ho  pandingkar  godangdobajo  i?"  ning  ia.  Ro  Si  Daoet: 
,,marmahan  biri-biri  aoe  sanoh,  bo  ro  ma  babiat,  ditangkoep  ia  mabiri- 
birinami  sada,  giot  disarat  ia  ma.  Halak  na  manolong  nada  adong, 
angkiboeng  aoe  do  tongkon,  tai  bintoaon  pe  aoe  soada,  laing  torang 
akalkoe,  aha  dope,  hoedagap  babiat  i,  hoesoeakkon  babana,  mangang- 
goek  ma  ia,  marobo  ma  laloe  mate.  Gompoel  -pe  songon  i  do  saoelak. 
Halak  Pilisti  i  pe  angkon  mangihoet  hoebaen  di  babiat  dohot 
gompoel  i.  Boti  pe,  Debata  mangoeroepi  aoe  mamoenoe  binatang  i 
dompahi,  dioeroepi  la  moese  aoe  saonari  mangalo  bajo  i,"  ning  ia. 
Doeng  i  didokkor  radja  i  :  ,,antong,  doega  ma  i,  didongani  Debata 
ma  ho,"  ning  ia.  Djadi  dilehen  radja  i  ma  bad  joe  bosi  di  sia,  tapi 
hatoek  dirasa  Si  Daoet,  ning  ia  :  ,,santabe  di  radja  i,  nada  malo  aoe 
mamake  na  songon  i,  gonan  badjoengkoe  na  somal  i  hoepake,"  ning  ia. 

Doeng  i  kehe  ma  ia  toe  soenge  na  donok  di  si,  dipili  ia  ma  lima  batoe 
na  hiboel  na  limoes,  dibaen  ia  toe  hoentjangnia.  Djadi  digolom  ia  ma 
toengkotnia,  ambalangnia  pe  ditiop  ia  ma,  djadi  songon  i  ma  ditojDot- 
kon  ia  Si  Goliat.  Homang-komang  do  Si  Gohat  diida  ia  ro  Si  Daoet, 
tapi  dakdanak  dietong  ia  ibana.  Djadi  ro  ma  doknia  toe  Si  Daoet  : 
,,andjing  aoe  lakna  diida  ho,  dibaen  maroban  toengkot   ko  mangajak 


aoe  ?  Painte  so  hoelehen  ko  panganon  ni  binatang  !"  ning  ia.  Ro  Si 
Daoet  :  ,.mangasahon  bahat  ni  sindjatamoe  poeloek  ko  mangalo  aoe, 
aoe  hoealo  ho  mangasahon  goar  ni  Debata  na  goemogo  i,  na  niintja- 
hanmi.  Di  ari  sadari  on  ma  pasahaton  ni  Debata  ho  toe  tangankoe. 
ant  jo  hoebaen  ko  panganon  ni  binatang.  Tangkas  ma  diboto  halak 
anonna  gogo  do  Debata,  nami,"  ning  ia,  Diroro  Si  Goliat  ma  ibana, 
hape  ma  dibaen  Si  Daoet  batoe  toe  ambalangnia,  diambalangkon 
ia  toe  Si  Goliat.  Djadi  hona  ma  bohi  ni  bajo  i,  masoek  ma  batoe  i  toe 
bagasan,  tinggang  ma  ia  laloe  mate  na  santongkin  i.  Djadi  diboeat 
Si  Daoet  ma  podang  ni  vSi  Goliat,  digotap  ia  oeloena  dohot  i.  Asa 
hoem  diida  halak  Pilisti,  na  doeng  mate  oeloebalang  ni  halahi,  mar- 
lodjongi  ma  halahi  maporoes.  Anggo  halak  fsrael  marsoerak-soerak 
ma,  marolop-olop.  Djadi  olat  ni  ari  na  sadari  i  marale-ale  ma  Si 
Daoet  dohot  Si  Jonatan,  anak  ni  radja  Saoel. 


PONGGOL  41. 
Taringot  toe  paraloan  ni  Si  Saoel  dohot  Si  Daoet. 

Sigop  do  tarbortik  hamonangan  ni  Si  Daoet.  Djadi  di  na  moelak 
ia  rap  dohot  parangan  i,  dialo-alo  ina-ina  dohot  boedjing-boedjing 
manggondangi  manortori  ibana,  marende  ma  halahi  songon  on  ma 
hatana  :  sariboe  halak  patoe  radja  Saoel,  ^^^mpoeloe  r  boe  patoe 
dibaen  Si  Daoet.  Djadi  menek  ma  roha  ni  radja  i  hara  ni  i.  I  do  pang- 
kal  ni  paraloan  ni  halahi,  olat  ni  i  laing  na  sego  ma  roha  ni  radja  i 
adop  Si  Daoet. 

Saoelak  manjorpo  njae  ni  radja  i,  dialap  halahi  ma  Si  Daoet  mama- 
loe  arbap  :,  hoem  diida  radja  i  ibana,  manamba  ma  pasiknia, 
ditoeldangkon  ia  ma  tombak  toe  Si  Daoet.  Hara  ni  na  mangamboer 
noma  Si  Daoet  nada  hona  ia,  pantom  toe  dorpi  i  tombak  i.  Ha  dirasa 
Si  Saoel  doeng  moelak  torang  akalnia,  angke  nada  ra  ia  dope  papatar 
na  di  rohania  i. 

Na  goemodang  dihabiarkon  Si  Saoel  sorta  ni  Si  Daoet  toe  halak 
soede,  betak  mimbar  haradjaan  i  toe  sia,  ninna  rohania.  Di  moelana 
i  diparosoe-rosoe  Si  Saoel  djolo,  tapi  bisoek  do  i.  ant  jo  maroedjoeng 
toe  hamagoan.  Salang  boroenia  dilehen  ia,  pola  didokkon  ia  di  Si 
Daoet  :  ,,indangkon  niserean  boroengki,  hoelehen  sadjo,  tapi  angkon 

diboenoe  ho  saratoes  halak  Pilisti,  i  ma  serena,"  ning  ia.  Didokkon 
ia  pe  songon  i,  arop  rohania,  nada  dapot  Si  Daoet,  balik  te  he  oelang 
so  halak  Pilisti  mamoenoe  ibana.  Hape  dipatoeloes  Si  Daoet,  djadi 
nada  hatalgangan  ia  be  hata  i,  dilehen  ia  boroenia  Si  Mikal.  Boroe  i 
saroha  do  dohot  Si  Daoet,  nada  ra  mangihoet  di  roha  ni  am  ana. 

Moer  dipasangap  halak  SI  Daoet,  moer  ho?om  ma  roha  ni  radja  i. 
Nada  diboenihon  ia  be  rohania.  Saoelak  borngin  disoeroe  ia  oeloe- 
balangnia  toe  bagas  ni  Si  Daoet  manangkoep  ibana.  Hoem  tarboto  di 
Si  Mikal  na  nitopot  ni  halahi,  disosak  ia  ma  Si  Daoet,  antjo  maporoes 
ia,  djadi  midjoer  ma  ia  borngin  sian  djandela  ni  bagas  i,  nada  diboto 
soeroean  i.  Doeng  kehe  Si  Daoet,  didokkon  Si  Mikal  di  oeloebalang 
i  :,,  nada  tarbaen  ia  dohot,  marnjae  do  ia,"  ning  ia.  Djadi  moelak  boti 
halahi.  Doeng  dipaboa  halahi  di  radja  i,  na  marnjae  Si  Daoet,  moeroek 
ma  radja  i,  ning  ia  ma  :  ,,nada  marimbar  di  aoe,  marnjae  so  marnjae 
angkon  dioban  kamoe,  patiboe  oelahi  toe  si,"  ning  ia.  Djadi  mang- 
oelahi  ma  halahi  toe  si.  Asa  doeng  di  si,  dioban  Si  Mikal  halahi  toe 
bilik  podoman  i,  dapot  halahi  na  marnjae  i  nigoepgoepan.  Doeng 
dioengkap  halahi  oelosna,  hape  nada  di  si  Si  Daoet,  gambaran  ni 
djolma  do  marabit  maroelos.  Songon  i  ma  dipaoto-oto  Si  Mikal  ha- 
lahi. Lebak  dirasa  oeloebalang  i,  moelak  boti  halahi  mangoelahi.  Na 
milasan  do  roha  ni  radja  i  oembegesa,  dimoeroehi  ia  ma  Si  Mikal, 
ning  ia  :  ,,biasi  antong  dipaloea  ho  ibana  ?"  Ro  Si  Mikal  :  ,, doeng 
so  hoepaloea,  bia  ma  ?  Inda  na  mate  ma  aoe  dibaen  ia,"  ning  ia. 

Sintap  ni  i  nada  doempang  hasonangan  be  Si  Daoet,  angke  songon 
parkosom  ni  boeaja  do  roha  ni  radja  i.  Hara  ni  pangajak  ci  radja  i 
hoehoel  Hang  inganannia,  hoehoel  marbandar-bandar  ia  di  tombak 
godang  i.  Na  sobaran  do  rohania,  nada  ra  ia  mambaen  na  so  patoet 
ad  op  radja  i.  Marsoeo  ia  saoelak  dohot  Si  Jonatan,  ale-alenia,  disapai 
ia:  ,,dia  de  he  salangkoe  adop  amanta  dibaen  diloeloei  ia  hosangkoe?" 
ning  ia.  Ro  aloes  ni  Si  Jonatan  :  ,.nada  adong  anggo  na  hoeboto,  ang- 
gia",  ning  ia. 

Doea  noli  ma  na  tangkas  tarida  denggan  ni  roha  ni  Si  Daoet  adop 
radja  i.  Na  doea  noli  i  momo  sadjo  soegari  tarboenoe  ia  ibana.  Saoelak 
di  halongonan  Engedi,  modom  Si  Saoel  di  liang  na  di  sini,  ro  Si  Daoet 
toe  si  rap  dohot  dongannia.  Djadi  ro  ma  hata  ni  dongan  i  toe  sia 
,,aha  dope,  onmaarinapade,  dilehen  Debata  moesoe  i  toe  tanganmoe," 
ning  halabi.  Ro  Si  Daoet  :  ,,dao  m^  i  sian  aoe  mamoenoe  radja  i,  ang- 
ke Debata  pabangkit  ia  na  djolo,"  ning  ia.  Hoem  digotap  ia  abit  ni 

radja  i  sanlobong,  doeng  i  mondjap  ma  ia.  painte  so  ngot  radja  i. 
Doeng  ngot  Si  Saoel,  haroear  ma  ia  sian  liang  i,  pio-pio  ma  Si  Daoet  : 
,,tabe  ma  di  radja  i  !  Dipasahat  Debata  do  hita  nian  toe  tangankoe, 
momo  soegari  tarboenoe  aoe  hita  nangkin,  tapi  nada  ra  aoe.  Ligi 
ma  djolo  abit  na  sanlobong  na  di  tanganki,  i  ma  tandana  na  so  adong 
rohangkoe  na  djat  adop  kita  !"  ning  ia.  Ro  Si  Saoel :  ,,toetoe  do, 
amang  !  toemigor  do  ho  oelang  aoe.  Debata  ma  mamalossa  di  ho," 
ning  ia.  Doeng  i  kehe  be  ma  halahi. 

Saoelak  nari  i  na  momo  sadjo  soegari  boenoeon  ni  Si  Daoet  radja 
i,  dompak  ro  ia  borngin  rap  dohot  baberenia  Si  Abisai  toe  bandar 
ni  radja  i.  Madoeng  sinok  modom  Si  Saoel  hope  oeloebalangnia  Si 
Abner  dohot  dongan  na  asing  i.  Djadi  ro  Si  Abisai,  dihoesipkon  ia 
toe  Si  Daoet  :  ,,bia  he  hoetoeldang  Si  Saoel  marsangkalan  toe  podo- 
mannia  ?"  ning  ia.  Ro  Si  Daoet  :  ,, oelang,  nada  pade  mambaen  na 
so  oehoem  toe  radja,  tombak  dohot  panginoemannia  pe  taoban,  toek 
ma  i,"  ning  ia.  Doeng  i  moelak  ma  halahi  asok-asok,  nada  adong  na 
tarsoenggoel. 

Asa  doeng  torang  ari  djongdjong  ma  Si  Daoet  di  tor  na  di  tontang 
ni  bandar  ni  Si  Saoel,  pio-pio  ma  ia  :  ,,djo  Abner  !  nada  mangaloesi 
be  ho  ?"  nirg  ia.  Ro  Si  Abner  :  ,,ise  do  na  poeloek  gaor  saonari  ?" 
ning  ia.  Ro  Si  Daoet  :  ,,oeloebalang  aha  he  ho  !  Na  lobi  denggan  ma 
toetoe  pandjagomoe  di  radja  i  na  potangin.  Patoetna  maroetang  ko- 
sa  do  ho,  masoek  halak  toe  bandar  ni  radjamoe  nada  diboto  ho  !  Ligi 
ma  djolo  sanga  di  si  tombak  dohot  panginoeman  ni  radja  i,"  ning  ia. 

Madoeng  dibege  radja  i  na  mangkobar  halahi,  djadi  didokkon  ia  : 
,,ho  do  i,  atehe,  Daoet  ?"  ning  ia.  Ro  Si  Daoe+-  :  ,,olo  lani  !  aoe  do 
i,  biasi  sai  diajak-ajak  radja  i  aoe  songon  manoek  harangan?"  ning 
ia.  Ro  Si  Saoel  :  ,,diora  ma  aoe,  amang,  nada  be  soesaankoe  ho  toe 
djoloan  on,"  ning  ia.  Ro  Si  Daoet  :  „disoeroe  radja  i  ma  na  mangalap 
tombak  dohot  panginoeman  i.  Arga  do  hosa  ni  radjp  i  di  aoe,  hosang- 
koe  pe  nian  arga  ma  di  radja  i,"  ning  ia.  Ro  Si  Saoel  :  ,,olo  da  amang! 
didongani  Debata  ma  ho,"  ning  ia.  Doeng  i  kehe  be  ma  halahi. 

PONGGOL  42. 

Tarin^ot  toe  pandelean  ni  raclja  Saoel. 

Dibaen  diboto  Si  Daoet,  na  so  boeaton  do  hata  ni  radja  Saoel,  na- 
da  poeloek  dope  ia  moelak  toe  hoetania,  djadi  kehe  ma  ia  toe  tano 
ni  halak  Pilisti,  dilehen  radja  na  di  sini  ma  hoeta  Siklak  inganai  nia. 
Si  Daoet  do  na  goemodang  habiaran  ni  halak  Pilisti,  djadi  doeng- 
maralo  ia  dohot  radja  i,  pola  mandjalahi  haporoesan  ia  toe  tano  ni 
moesoe,  poeraga  ma  halahi  mamorangi  halak  Israel. 

Asa  doeng  dibege  radja  Saoel  na  giot  ro  ma  halak  Pilisti  marporang, 
marsak  ma  rohania,  angke  dongan  martahi  nada  adong  be.  Si  Samoeel 
madoeng  mate,  ise  noma  sapaannia,  sanga  tama  mangalo  ia  sanga 
nada.  Disoeroe  ia  do  nian  malim  manjapai  Debata,  tapi  nada  mang- 
aloesi  Debata  oempe  sandok. 

Djadi  dompak  boeha-bahe  boti  rohania,  ditopot  ia  ma  anakboroe 
hasandaran  ni  begoe,  na  maringanan  di  hoeta  Endor.  Na  nirarang 
ni  radja  i  do  na  djolo  mamake  na  songon  i,  tapi  adong  dope  sada-sada 
marpantjarian  sian  i  di  na  boeni.  Djadi  oelang  diboto  halak,  borngin 
ma  kehe  radja  i  toe  si.  Anakboroe  i  nada  diboto  ia,  radja  i  do  namano- 
pot  ia.  Djadi  doeng  mangkobar  halahi  santongkin,  disoeroe  ia  ma 
anakboroe  i  manjapai  begoe  i  taringot  toe  na  giot  masa.  Djadi  didok- 
kon  anakboroe  i :  ,,soemangot  ni  ise  ma  hoeparo  ?"  ning  ia.  Ro  Si 
Saoel  :  ,,soemangot  ni  Si  Samoeel  ma,"  ning  ia.  Ro  anakboroe  i  : 
,, radja  Saoel  do  ho,  oedjionmoe  aoe  hape.  antjo  adong  dalan  mamoe- 
noe  aoe,"  ning  ia.  Ro  Si  Saoel  :  ,,nada  i,  oelang  ko  mabiar!  paboa  ma 
sanga  aha  na  ro  diida  ho,"  ning  ia.  Ro  anakboroe  i  :  „na  sangap  do 
na  hoeida  i,  na  roear  sian  tano  i,"  ning  ia.  Ro  Si  Saoel :  ,,bia  tompana  ? " 
ning  ia.  Ro  anakboroe  i :  ,,halak  na  tobang  do  hoeida  margobak," 
ning  ia.  Djadi  diboto  Si  Saoel,  na  doeng  soemangot  ni  Si  Samoeel  do 
i,  dipaoendoek  ia  ma  adop  i.  Djadi  mangkoeling  ma  soemangot  i:  ,,aha 
do  na  masa  na  moeba  dibaen  disoesai  hamoe  aoe  ?"  ning  ia.  Ro  Si 
Saoel:  ,,on  do  da  ompoeng,  dibaen  niparo  hamoe,  na  tarsosak  do  aoe, 
angke  ma  ro  halak  Pilisti  marporang,  madoeng  ditinggalkon  Debata 
aoe,  nada  ra  la  mamodai  aoe,  djadi  i  do  dibaen  hoeparo  hamoe,  antjo 
hamoe  djolo  marsajang  ni  roha  paboahon  diaoe,  sanga  aha  na  tama 
baenonkoe,"  ning  ia.  Ro  soemangot  i  :  ,,moeda  doeng  morot  Debata 
sian  ko,  aha  dope  sapaonmoe  aoe.  I  pe,    na  mandok  ma  aoe  di  ho^ 

pasahaton  ni  Debata  ma  ho  toe  tangan  ni  moesoe.  Antjogot  mate 
ma  ho  rap  dohot  anakmoe/'  iiiiig  ia.  Doeiig  i  moeli  ma  ia.  Djadi 
tartomos  ma  radja  i  dibaen  hata  ni  soemangot  i,  oempe  margogo  be 
pamatangnia  na  gale  hoemani,  dibaen  sadari  saborngin  nada  rongkot 
rohania  mangan.  Doeng  tarkalak  radja  i,  disosoi  anakboroe  i  ma  iba- 
na  mangan.  Djadi  mangan  ma  ia  saotik,  doeng  i  kehe  ma  ia. 

Djadi  toeloes  ma  na  marporang  i,  martontangan  di  dolok  Giiboa. 
Djadi  nada  taralo  halak  Israel  halak  Pilisti,  na  bahatan  halahi  mate, 
maramparan  songon  i  di  padang  i.  Djadi  doeng  diida  radja  i,  na  doeng 
mate  anaknia  hope  na  margiloan  parangannia  i,  mandele  ma  ia, 
didokkon  ia  ma  di  oeloebalangnia  :  ,,tiham  aoe  mate,  oelang  dapot 
halak  Pilisti  aoe  ngoloe-ngoloe,"  ning  ia.  Alang  do  roha  ni  oeloeba- 
lang  i,  nada  poeloek  ia.  Djadi  diboeat  radja  i  ma  podangnia,  dida- 
boehon  ia  ma  pamatangnia  toe  si.  Songon  i  ma  hamamate  ni  radja 
Saoel.  Djadi  doeng  diida  oeloebalang  i,  na  mate  radja  i,  ditiham  ia 
moese  dirinia,  mate  ma  ia  rap  dohot  radjana  i.  Torang  ari  dapot 
halak  Pilisti  ma  bangke  ni  radja  Saoel,  digotap  halahi  ma  oeloena, 
diboeat  halahi  sendjatana,  dipaoban-oban  halahi  tanda  hamonangan. 
Anggo  bangkena  i  digantoeng  halahi  di  tano  bato  ni  hoeta 
Betsan . 

Toloe  ari  doeng  i,  bolkas  ma  barita  ni  i  toe  Si  Daoet,  djadi  mang- 
goek-anggoek  ma  ia  laloe  mangandoeng  songon  on :  ,,djo  dolok  Giiboa  ! 
indangkon  be  dipatinggang-tinggang  siroemondop  oedan  tombak 
sitoemaloen  na  di  robaenmi,  dibaen  na  mate  maroboer  na  sangap  ni 
halak  Israel  di  gindjangmoe.  Djo  Saoel!  djo  Jonatan!  na  tarpalobi 
tarpasoeroeng  dangolki  dibaen  na  marobo  hamoe,  dibaen  na  taloe 
sendjatamoenoe,"  ning  ia. 

Doeng  i  moelak  ma  Si  Daoet  sian  tano  ni  halak  Pilisti  toe  tano  Joe- 
da,  diingani  ia  ma  hoeta  Hebron.  Djadi  ro  ma  radja-radja  Joeda  toe 
sia  mandok,  na  doeng  dipili  halahi  ibana  radja  godang.  Anggo  marga 
na  sabolas  nari  i  nada  dohot,  angke  madoeng  dipabangkit  halahi  Si 
Isboset  anak  ni  Si  Saoel.  Doeng  pe  mate  i,  asa  olo  halahi  diradjai  Si 
Daoet  halahi.  Djadi  mimbar  ma  Si  Daoet  sian  hoeta  Hebron  toe  hoeta 
Jeroesalem,  i  ma  dibaen  ia  hoeta  raja  ni  soede  tano  Israel.  Sonang 
do  roha  ni  halak  marradja  toe  sia,  harana  tigor  do  ia,  nada  hoemon 
sangapnia  didjalahi  ia,  dohot  hangoloean  ni  parripenia  dihaskon  ia. 
Sada  moese,  dioeloehon  ia  halak  marsomba  toe  Toehan  na  sasada  i. 
Djadi   dibaen  na  boerdjoe  hope  pantoen    rohania    adop  Debata  di- 

pasoe-pasoe  Debata  ma  ibana.  Ganop  masa  hamoesoeon,  monang  do 
ia  djadi  moer  bidang  ma  haradjaannia. 

Doeiig  i  toeboe  ma  rohania  padjongdjong  bagas  parsombaan,  i- 
nganan  ni  poti  parpadanan  moese,  djadi  disoeroe  alap  ia  ma  panoe- 
rirang  Si  Natan  manjapai  timbanganna.  Anggo  na  margoar  panoe- 
rirang  dompahi,  halak  na  mardomoe  dohot  Toehan  do  i.  Dipasahat 
Debata  hata,  nia  toe  halahi,  ant  jo  halahi  pabolkaskon  toe  halak  na 
torop,  tardok  pangitean  do  halahi. 

Djadi  doeng  ro  panoerirang  Si  Natan,  didokkon  radja  i  toe  sia  : 
,,dalanna  hoesoeroe  alap  hamoe,  on  do:  denggan  do  bagaskoe,  tapi 
anggo  inganan  ni  poti  parpadanan  i  bandar-bandar  do,  hara  ni  i  didok 
rohangkoe  padjongdjong  bagas  parsombaan  na  tama,"  ning  ia.  Ko 
panoerirang  i :  ,, denggan  do  i,  tama  tapatoeloes  i,  Debata  do  dongan- 
ta",  ning  ia.  Doeng  i  moelak  ma  panoerirang  i  toe  bagasnia.  Djadi 
borngin  ro  ma  hata  ni  Debata  mandok  di  sia  :  ,,topot  ma  radja  i  an- 
tjogot,  dok  ma  di  sia,  nada  tola  padjongdjongonnia  bagas  parsom- 
baan. harana  bahat  masa  porang  hatiha  radja  ia,  bahat  saboer  moedar 
ni  halak.  I  pe,  so  bagi  mantak  dope  na  marporang  i.  Doeng  pe  anak- 
nia  radja,  asa  dapot  hatiha  na  sae  padjongdjong  bagas  na  songon  i. 
Totop  pe  baenonkoe  haradjaan  i  di  sia  hope  di  pomparannia,  nada 
djadi  morot  i  sian  halahi,"  ninna.  Torang  ari  laho  ma  panoerirang 
i  toe  bagas  ni  radja  i  pabolkaskon  hata  i.  Djadi  doeng  dibege  radja 
i,  didokkon  ia  :  ,,o  Toehan,  ise  he  aoe,  ise  he  pangisi  ni  bagaskoe, 
dibaen  na  songon  i  denggan  ni  rohamoe  manogoe  aoe.  Tambana 
moese  didok  Ko  patoeloesonmoe  do  na  di  rohangki  di  hatiha  anak- 
koe  radja,"  ning  ia.  Djadi  dipoedji  ia  ma  asi  ni  roha  ni  Debata. 


PONGGOL  43. 

Taringot  toe  radja  Daoet. 

Na  godang  sitoetoe  do  hasaja  ni  panoerirang  di  halak  Israel,  angke 
na  poeragaan  do  halahi  mandok  hata  sipaingot  di  halak  na  marsala, 
nada  marnida-ida  bohi  halahi.  Poeraga  pe  halahi  hara  ni  parsoeroe 
ni  Debata  do.  Tarida  do  i  sanoli  di  panoerirang  Si  Natan. 

Adong  ma  dompahi  di  hoeta  Jeroesalem  dadaboroe  na  lobi  denggan 
tompana,  Si  Batseba  goarna.  Por  do  roha  ni  radja  i  di  anakboroe  i. 


85 

tapi  dibaen  sorangan  ni  halak  ia,  nada  poeloek  radja  i  mangalangkoep. 
Djadi  pake  akal  na  djat  ma  radja  i,  ant  jo  di  sia  dadaboroe  i,  Hatilia 
i  masa  porang  ni  halak  Israel  dohot  halak  Amon,  dohot  ma  toe  si 
na  nisondoek  ni  dadaboroe  i,  vSi  Oeria  goarna.  Djadi  didokkon  radja 
i  Si  Oeria  ma  tongtong  baenon  di  djolo,  ant  jo  momo  boenoeon  ni 
moesoe  ia,  ninna  roha  ni  radja  i.  Djadi  toetoe,  mate  ma  Si  Oeria 
di  porang  i.  Doeng  dapot  radja  i  baritana  i,  disoeroe  alap  ia  ma 
dadaboroe    i    baen    sorangannia. 

Tarrimas  do  roha  ni  Debata  marnida  pambaenan  ni  radja  i,  disoeroe 
la  ma  panoerirang  Si  Nat  an  mamintjang  ibana.  Djadi  kehe  ma 
panoerirang  i  toe  bagas  na  godang,  didokkon  ia  ma  di  radja  i  :  ,,adong 
do  dohononkoe  di  radja  i,"  ning  ia.  Ro  radja  i  :  ,,dia  i  ?"  ning  ia. 
Ro  panoerirang  i  :  ,,adong  doea  halak,  na  sada  halak  na  mora,  na 
sada  na  pogos.  Halak  na  mora  i  bahat  do  sinadonganna,  angka  horbo, 
lomboe  dohot  biri-biri.  Halak  na  pogos  i,  angkiboeng  sadjo  do  adong 
biri-birina  djop  ni  rohana.  Ringgas  dipareso  ia  biri-biri  na  sada  i, 
panganonna  inoemonna  nada  loepa  ia  mangalehen,  barana  pe  ias 
dipasapoe-sapoe  ia.  Djadi  sada  ari  ro  ma  bajo  ni  halak  na  mora  i  djadi 
ditangko  ia  biri-biri  ni  na  pogos  i  baen  panganon  ni  bajonia  i.  Haroe 
dialo  na  pogos  i,  nada  taralo  ia,  goemogo  do  halak  na  mora  i.  Bia  ma 
timbangan  ni  radja  taringot  toe  pambaenan  na  songon  i,"  ning  ia. 
Ro  radja  i  :  ,,sapiri  so  mangoloe  Debata  maroetang  kosa  do  bajo  i," 
ning  ia.  Ro  panoerirang  i  :  ,,antong,  ho  do  bajo  i  !  Disoeroe  boenoe 
ho  Si  Oeria,  antjo  di  ho  sorangannia  !  Tilakomoe  do  i  toe  djoloan  on! 
Debata  do  na  pabangkit  ko,  biasi  diapasi  ho  Ibana  mambaen  na  so 
oehoem,"  ning  ia.  Djadi  tarkohom  ma  radja  i,  diokoe  ia  ma  :  ,, toetoe 
ma  mardosa  aoe  godang  adop  Debata  I"  ning  ia.  Ro  panoerirang  i  : 
,,ra  do  Debata  manesa  dosamoe,  tapi  anggo  dakdanak  na  pardjolo 
toeboe  sian  dadaboroe  i,  nada  djadi  mangoloe,"  ning  ia.  Doeng 
i  toengkap  ma  radja  i  toe  tano  i,  martangiang  ma  ia  :  ,,o  Toehan  ! 
ibo  rohamoe  di  aoe,  sesa  ma  dosangkoe  mangihoetkon  godang  ni  asi 
ni  rohamoe.  Boeri  aoe  ias.  oelanghodar  be  aoe  dibaen  dosangki.  Angke 
ma  hoeboto  dosangkoe,  hoeingot  salangkoe.  Adop  ko  toetoe  marsala 
aoe,  angke  madoeng  hoebaen  na  so  toemboek  di  rohamoe.  0  Toehan! 
djadihon  di  bagasan  aoe  ate-ate  na  ias,  lehen  di  aoe  roha  na  im- 
baroe  djana  na  togoe,"  ning  ia. 

Asa  doeng  adong  dakdanak  ni  halahi,  peto  ma  hata  ni  panoerirang  i, 
nada  sadia  lolot,  marnjae  ma  i,  djadi  marsak  ma  roha  ni  radja  i,  pitoe 

ari  pitoe  borngin  nada  mangan  ia,  hoem  na  tangis  sasadari,  mangi- 
dohon  toe  Debata,  oelang  so  maloem  dakdanak  i,  tapi  laing  mate  do. 
Djadi  doeng  mate,  manigor  mago  marsak  ni  radja  i,  angke  ning  ia  : 
,,dompak  mangoloe,  tarpangido  dope  maloem,  saonari  madoeng  dia- 
lap  Debata,  nada  be  moelak  ia  toe  aoe,  aoe  noma  mandapoti  ibana." 

Djadi  dipoedji  radja  i  ma  Debata,  ning  ia  ma  :  ,,Poedji  ma  Toehan  i, 
ale  tondingkoe  !  oelang  loepa  ho  di  na  binaennia  toe  ho.  Na  manesa 
dosamoe  soedena,  na  pamaloem  njaemoe  soedena,  na  paloea  tondimoe 
sian  hasompitan.  Mardapot-dapot  do  di  ho  asi  ni  roha  dohot  denggan 
basa.  Ia  hosa  ni  djolma  songon  doehoet-doehoet  do,  songon  boenga- 
boenga  di  j)adang  i.  Moeda  mamoloes  angin,  maroeroes  ma,  salang 
ingananna  nada  binoto  be.  Ia  asi  ni  roha  ni  Debata  manongtong  do  di 
angka  na  mangkabiari  Ibana.  Totop  do  hatigorannia  sian  soendoet 
toe  soendoet  di  angka  na  maniop  padannia  hope  na  marningot  di 
patiknia,"  ning  ia. 

Dakdanak  padoeahon  i  pe  na  topak  di  halahi,  torkis  do,  Si  Salomo 
goarna.  Djadi  dipasahat  radja  i  ibana  toe  panoerirang  Si  Natan 
podaannia. 


PONGGOL  44. 

Taringot  toe  marsak  ni  roha,  na  doempaug  di  radja  Daoet. 

Doeng  loemolot  Si  Daoet  radja,  bahat  ma  doempang  di  sia  marsak 
ni  roha.  Soegari  hoem  halak  di  roear  paarsak  ibana,  adong  dope,  tapi 
na  oemboting  dilala  ia  pambaenan  ni  anaknia  Si  Absalom.  Hara  ni 
denggan  ni  tompana  hope  dibaen  na  malo  ia  parodop-rodop  roha, 
dapot  la  do  roha  ni  halak,  tai  anggo  toe  amangnia  nada  mardomoe 
ia.  Giotnia.  oelang  so  maradian  amangnia.  antjo  ia  gontina.  Djadi 
ragam  ma  bisoeknia,  antjo  diamboengkon  halak  radja  na  tobang  i 
laloe  dipabp.ngkit  halahi  ibana.  Djotdjot  kehe  Si  Absalom  toe  parra- 
potan  manondoer  halak  na  parkaro,  disapa-sapai  ia,  sanga  aha  par- 
karona  hope  sanga  bia  pangalahona,  lambok  sadjo  dibaen  ia  hata- 
nia.  Djadi  moeda  doeng  dipadjodjor  nampoena  parkaro  i,  ro  ma 
doknia  :  ,,asoera  sahat  di  aoe  da,  na  mangoehoem  parkaromon,  ang- 
kon  monang  ko  hoebaen,  harana  tigor  do  hoebege  na  nidokmi." 
Tabo  antong  dibege  halak,  djadi  tardok  so  masoek  elek-eleknia.  Djadi 

doeng  sar  toe  djae  toe  djoeloe  diboto  halak  sortania,  martoeptoep  ma 
ia  dohot  dongarnia  naniora-mora  manontoehon  sada  ari  ditoeroenkon 
halak  amangnia  laloe  dipili  ibana  gontina.  Angkor;  boeni  do  dibaen 
i,  ant  jo  songgot  roha  ni  radja  i  oembegesa  bope  oelang  djabat  be  tar- 
segohon  radja  i  tahi  ni  halahi. 

Asa  doeng  daj)ot  arina  i,  marroan  ma  halak  Tsrae)  marpoenpoen  toe 
hoeta  Hebron,  angke  i  do  dipadan  ia  hoetapardomoean.  Djadi  diirang- 
irangi  dongan  ni  Si  Absalom  ma  halak  na  bahat,  oelang  ra  be  halahi 
mangoloi  radja  Daoet.  Djadi  tarihoet  do  halak  na  bahat  i  di  na 
mandjadjang  i,  diolopkon  halahi  ma  boeloes. 

Asa  doeng  dibege  radja  Daoet  na  masa  di  hoeta  Hebron,  tarsong- 
got  ma  ia,  djadi  maporoes  ma  ia  toe  hoeta  Mahanaim,  diboan  ia 
dongan nia  sabagas  dohot  argka  na  saroha  dohot  ia.  Djadi  dipalagoet 
radja  i  ma  sada  na  markolong  ni  roha  dope  di  sia  mangalo  anak- 
nia  i  ant  jo  toendoek.  Laho  kehe  parangan  i  didokkon  radja  i  dope 
di  angka  oeloebalang  i  :  ,, oelang  ma  koras  toe  da  rohamoenoe  adop 
Si  Absalom,  na  poso  dope  ia  bope  anakkoe,"  ning  ia. 

Doeng  i  martontangan  ma  parangan  ni  radja  Daoet  dohot  parang- 
an ni  Si  Absalom  di  tombak  Epraim.  Djadi  taloe  ma  Si  Absalom, 
halaknia  marlodjongi  moelak  maporoes.  Mangasa  biarnia  dipahipas 
Si  Absalom  koedonia,  bo  dilodjongkon  koedo  i  ma  ibana  toe  roem- 
boen  na  lobi  potpot.  Hara  ni  gindjangna  aUt  ma  oboek  ni  Si  Absa- 
lom toe  dangka  ni  hajoe,  djadi  gorg  ma  ia  di  si,  koedo  i  laing  laloe. 
Djadi  gantoeng  ma  Si  Absalom  di  dangka  ni  hajoe  i,  nada  hahar- 
karan  ia.  Adong  ma  sangombas,  mamoloes  ma  halak  parangan  ni 
radja  Daoet,  diida  ia  ma  Si  Absalom  gantoeng,  bo  marlodjong  ma 
ia  sian  i  paboahonsa  di  Si  Joab,  oeloebalang  na  toemobang  i.  Doeng 
dibege  Si  Joab,  didokkon  ia  :  ,,biasi  antong  nada  diboenoe  ho  ? 
soegari  godang  ma  labomoe  hoebaen,"  ning  ia.  Ro  bajo  i :  ,,nada  poe- 
loek  aoe  mamoenoe  anak  ni  radja  i  haroe  sadia  godang  pe  labongkoel 
Boti  pedidoldion  radja  i,  oelang  ma  koras  toe  rohanta  adop  Si  Absa- 
lom," ning  ia.  Ro  Si  Joab  :  ,,toek  ma  i,  nada  tarpaalo-alo  ho  !  Keta 
patoedoehon  ingananna,  ant  jo  aoe  mamoenoe  ia,"  ning  ia.  Djadi 
doeng  laloe  toe  hagantoengan  ni  Si  Absalom  i,  ditoeldang  Si  Joab 
ma  ibana  toloe  noli.  Doeng  i  dipanampoel  dongannia  i  dope  ibana 
lopoes  mate.  Djadi  adong  ma  piloebang  donok  di  si,  i  ma  tanomanna 
dibaen  halahi,  ditimboen  halahi  batoe  di  gindjangna  i.  Doeng  i 
moelak   ma   halahi.  Djadi  disoeroe  Si  Joab  ma  mandjamitahonsa  di 

radja  Daoet.  Hoem  dibege  ia,  manganggoek  ma  ia,  didokkon  ia  ma  r 
,,o  amang  Absalom,  andap  soegari  aoe  ma  gontimoe  mate,  gonan  i 
amang  !"  ning  ia.  Honok  mardondam  radja  i  hara  ni  i. 

Doeng  i  moelak  ma  radja  Daoet  toe  hoeta  Jeroesalem,  djadi  nada 
adong  be  na  poeloek  mangalo  ibana. 


PONGGOL  45. 
Taringot  toe  na  niasa  di  radja  Daoet,  doeng  matobang  ia. 

Saoelak  masa  begoe  abar  di  tano  Israel.  Dalanna  masa  i.  disoeroe 
radja  Daoet  sanoli  oeloebalangnia  Si  Joab  mandjodjori  soede  hoeta 
dohot  pagaran  na  di  haradj aannia  mamilang  bahat  ni  parripe.  na 
tarbaen  dohot  toe  porang.  Digorahon  roha  ni  Si  Joab  do  nian,  tapi 
nada  poeloek  ia  manggagai  parenta  i.  Djadi  diradjoemi  Si  Joab  ba- 
hat ni  na  tarbaen  dohot  toe  porang  salapan  ratoes  riboe  halak  Israel 
hope  lima  ratoes  riboe  halak  Joeda.  Djadi  doeng  sidoeng  Si  Joab,  di- 
paboa  ia  i  di  radja  i,  bo  manolsoli  ma  roha  ni  radja  i,  dosar-dosar 
ma  taroktoknia,  djadi  diokoe  ia  sian  godang  ni  ate-ate  dibaen  ia  i. 
Djadi  disoeroe  Debata  ma  panoerirang  Si  Gad  mandokkon  di  radja  i  : 
,,madoeng  diboto  Debata  na  binaenmi,  nada  pade  i,  hara  ni  i  bona 
oehoem  ma  ho.  Pandok  ni  Debata,  pili  ma  sanga  dia  ma  sian  na  toloe 
roepa  oehoem  on  giotmoe  :  haleon  pitoe  taon  sanga  marmoesoe  to- 
loe boelan  sanga  masa  begoe  abar  toloe  ari,"  ning  ia.  Ro  radja  i  : 
,, gonan  nitaon  na  ro  sian  Debata  oelang  na  ro  sian  djolma,  harana 
parasi  ni  roha  do  anggo  Debata.  Na  masa  begoe  abar  i  ma  toloe  ari 
anggo  songoD  i,"  ning  ia. 

Djadi  masa  ma  bala  na  djorboet  di  tano  Israel  toloe  ari  honokna^ 
pola  pitoe  poeloe  riboe  halak  mate  dibaensa.  Na  toloe  ari  i  marpoepoe 
mangido  ibo  ni  roha  ma  radja  Daoet  toe  Debata  paantak  bala  i,  ning 
ia  :  ,,0  Toehan  !  aoe  do  na  marsala,  aha  ma  sala  ni  parripengkoe  di- 
baen na  dohot  tarkona  halahi.  Hoem  toe  aoe  do  na  tama  manginona 
oehoem  i,"  ning  ia.  Djadi  mambaen  parkaoelan  ma  ia  di  tor  Moria, 
di  pardegean  ni  Si  Aroena  na  di  sini.  Djadi  doeng  mangalehen  haoel 
ia,  mantak  ma  bala  i,  djadi  didokkon  ia  ma:  ,,di  son  ma  na  tama  pa- 
djongdjongon  bagas  djoro  di  Debata,  on  ma  na  pade  parbagasanna,'* 
ning  ia. 

Asa  doeng  i  clitonahon  radja  Daoet  ma  namora-mora  i  dohot  na 
tobang-tobang  i  marlagoet  toe  hoeta  Jeroesalem.  ant  jo  mambaen 
partahian.  Djadi  doeng  marlagoet  soede,  didokkon  radja  i  ma : 
„on  ma  da  dalanna  hoepalagoet  hamoe  toe  son,  diboto  hamoe  do  na 
so  tola  padjongdjongonkoe  bagas  parsombaan  hara  ni  bahat  ni  po- 
rang,  na  masa  hatiha  aoe  radja,  doeng  pe  anakta  Si  Salomo  mang- 
gonti  aoe  asa  tola.  Djadi  didok  rohangkoe,  aha  salana  tapoengka 
Man  paloehoet-loehoetkon  angka  na  hasaja  toe  si,  ant  jo  ripe  mam- 
baen noma,  moeda  dapot  hatiha  padjongdjongkon.  Martahi  ma 
hamoe  di  hoetamoenoe  be  laloe  mangalehen  goegoean,"  ning  ia. 
Djadi  olo  be  ma  halahi.  Djadi  martahi  ma  halahi  dohot  parripena  be, 
nada  adong  na  mandali,  dohonon  di  bagasan  santongkin  ro  i,  angka 
sere,  perak,  toembaga,  bosi  dohot  na  asing-asing  i.  Djadi  mandok 
tarima  kasi  ma  radja  i  di  Debata,  dibaen  na  ringgas  be  halak  manga- 
lehen bagianna. 

Asa  doeng  i  moer  matobang  ma  radja  Daoet,  moer  roemoek  ma 
pamatangna,  nada  haroe  morot-morot  be.  Djadi  dipabangkit  ia  ma 
anaknia  Si  Salomo  gontinia  radja,  marsipaingot  ma  ia  di  anaknia 
songon  on  :  ,,ho  amang  !  oelang  so  radja  na  tigor  ho,  oelang  tadingkon 
Debata,  hoem  toemboek  ni  rohania  baen,"  ning  ia. 

Nada  sadia  lolot  doeng  i,  mate  ma  radja  Daoet,  nitanom  ma  ia  di 
hoeta  Betlehem,  hoeta  hagodangannia.  Opat  poeloe  taon  didjoedjoeng 
ia  haradjaan  i.  Na  nihalomohon  ni  roha  ni  Debata  do  ia  hara  ni 
haporsajaanna  djadi  lopoes  toe  ari  sadari  on  mamboeat  tiroean  dope 
halak  toe  denggan  dohot  boerdjoe  ni  roha  ni  radja  Daoet. 


PONGGOL  46. 
Taringot  toe  radja  Salomo. 

Sapandjang  mangoloe  dope  amangnia,  tarpargoeroehon  radja 
Salomo  di  sia  soede  parkaro  pamarentaon,  tapi  doeng  monding  i. 
dokdok  dilala  ia  parobanan  i.  Tangkas  diboto  ia,  anggo  hoem  gogo 
dohot  pistarnia  nada  toek.  Djadi  sanoli  dompak  marborngin  ia  di 
hoeta  Gibeon  ro  amalnia,  dibege  ia  ma  sora  ni  Debata  mardok  : 
,,o  Salom^  !  pangido  ma  di  Aoe  sanga  aha  toemboek  ni  rohamoe,  ant  jo 
Hoelehen,"  ninna.  Ro  aloes  ni  Si  Salomo  :  ,,ale  Toehan,  madoeng 

dibaen  Ko  aoe  radja  gonti  ni  damang,  tapi  dakdanak  dope  aoe  na 
so  oemboto  bona  dohot  oedjoeng.  Pangidoankoe  nian,  iehen  di  aoe 
roha  na  pistar,  ant  jo  malo  aoe  mangoehoem  halak  na  sai  bahat," 
ning  ia.  Ro  Debata  :  ,, dibaen  na  songon  i  tama  ni  pangidoanmoe, 
palobionkoe  ma  i,  oemoer  na  gindjang  dohot  hamoraan  lehenonkoe 
moese  di  ho,"  ning  la. 

Tiboe  do  tarbonggal  hapistaran  ni  radja  Salomo.  Saoelak  ro  doea 
ina-ina  toe  adopannia  patinibangkon  parbadaan  ni  halahi.  Djadi 
didokkon  ina-ina  na  sada  di  radja  i  :  ,,on  do  lani  parbadaannami : 
adong  di  hami  dakdanak  sada  be.  Djadi  borngin  dompak  modom  ia, 
batinggangan  ia  anaknia  laloe  mate.  Doeng  diida  ia  i,  dibaen  na 
sabagas  hami,  ro  ia  toe  podomankoe,  diboeat  ia  anakkoe  asok-asok 
sian  lamboengkoe  dompak  sinok  aoe,  djadi  anaknia  na  mate  i  dipajak- 
kon  ia  di  si,  songon  i  ma  dipasambar  ia.  Andos  torang  giot  hoepata- 
goek  ma  anakki.  hape  ma  mate  hoed  jama.  Doeng  hoepatangkas,  hape 
nada  anakkoe  na  hoeabing  i,  anaknia  do,  Djadi  ro  aoe  toe  podoman- 
nia,  bo  boeloes  dibadai  ia  aoe,  didokkon  ia  anakkoe  do  na  mate,  anak 
nia  mangoloe.  Bia  noma  songon  i,  lani  ?"  ning  ia.  Djadi  manigor 
dialoesi  ina-ina  na  sada  nari  i :  ,,nada  toetoe  na  nidokkonnia,  anak- 
nia do  na  mate,  anakkoe  do  na  mangoloe,"  ning  ia.  Djadi  hohom 
djoio  radja  i  mamingkirisa,  doeng  i  didokkon  ia  di  oeloebaiangnia  : 
,,alap  podang,"  ning  ia.  Doeng  dialap  oeloebalang  i  podang,  didokkon 
radja  i  :  ,,diama  dakdanak  i,  antjo  nilobong  doea,  sanlobong  be  ha- 
moe,"ning  ia.  Djadi  manigor  manganggoek  ma  ina-ina  na  toetoe  nam- 
poena  dakdanak,  ning  ia  liia  :  ,,atena  ma  di  sia  dakdanak  i,  saratna 
oelazig  niboenoe,"  ning  ia.  Ro  moese  ina-ina  na  sada  nari:  ,,indangkon 
di  aoe,  di  sia  pe  oelang,  nilobong  ma  toe  si,"  ning  ia.  Ro  radja  i:  ,,aha 
dope,  ina-ina  na  denggan  roha  on  do  nampoenasa,  harana  holong 
do  rohania  di  hosa  ni  dakdanaknia,  toe  sia  ma  Iehen",  ning  ia. 
Djadi   homang  ma  roha  ni  halak  hara  ni  lo  ni  radja  i  maroehoem. 

Salolot  Si  Salomo  radja  nada  djoengada  masa  porang.  Malo  do  ia 
marlabohon  angka  hamonangan  ni  amangnia.  Dipadenggan  ia  soede 
hoeta  na  di  haradjaannia,  apala  hoeta  Jeroesalem  ma  na  djoemogi 
dibaen  ia.  Parboniagaan  dohot  pandaraman  ni  halak  dipatoere 
ia.  Angka  laboean,  paradianan  ni  kopal  di  topi  laoet,  dipaoeli  ia  antjo 
sonang  markopal  halak,  na  giot  maibarang  toe  ipar  ni  laoet.  Sere, 
perak,  batoe  intan,  hajoe  Seder(  songon  hajoe  djati  togoena),  dohot 
angka  na  asing-asing  diboan  na  markopal  i. 


91 

Djadi  bonggal  ma  goar  ni  radja  Salomo  lopoes  toe  loeat  na  d?«o, 
salang  di  radja  ni  haiak  Seba  dibaritahon  halak  hamoeliaannia,  pola 
ditopot  radja  Seba  i  ibana  toe  hoeta  Jeroesalem  niangaligi,  sanga 
toetoe  djamita  ni  halak.  Doeng  marsoeo  ia  dohot  radja  Salomo,  io- 
ngang  ma  ia  mambege  hapistaran  ni  radja  i.  djadi  torang  didokkon 
ia  :  ,,nada  haroe  porsaja  dope  aoe  djolo  di  djamita  ni  halak  taringot 
toe  sangap  ni  haradjaanmoe,  tapi  ma  diida  matangkoe  sasoedena 
i,  sapardoea  ni  i  nada  podo  dipaboa  halak  di  aoe,''  ning   ia. 

Bagas  na  goemodang  dohot  na  soemangap  na  nipadjongdjong 
ni  radja  Salomo,  bagas  djoro  i  do  i.  Diparkasajahon  ia  soede  na  nipa- 
lagoet  ni  amangnia  na  djolo.  Doeng  sidoeng  bagas  djoro  i,  markordja 
ma  radja  i,  horbo  parbongkot  dohot  lomboe  pangambangi  manamboes. 
Djadi  di  matana  i  masoek  ma  radja  Salomo  rap  dohot  halak  na  bahat 
i  toe  bagas  djoro  i,  djadi  djongdjong  ma  radja  i  di  djolo  ni  halak  soe- 
dena,  martangiang  ma  ia,  ning  ia  ma  : 

,,Ale  Toehan  Debata  na  so  hatoedosan  !  Hoerang  bidang  do  angka 
langit  antjo  tarbaen  ingananmoe,  pola  ma  hainganan  Ko  bagas  na 
hoepadjongdjong  on.  Atik  pe  songon  i,  djagit  ma  somba  dohot  si- 
mora-mora  ni  naposomon  !   Matai  ma  bagas  on  arian  na  borngin. 

Moeda  taloe  parripemoe  halak  Israel  dibaen  moesoe  hara  ni  dosa 
ni  halahi  adop  Ko,  moeda  dipaoeba  halahi  roha  hope  ro  halahi  toe 
bagasmon  martangiang,  tangihon  ma  halahi  ! 

Moeda  manangging  logo  ni  ari,  nada  ro  oedan  hara  ni  dosa  ni  halahi 
adop  Ko,  moeda  dipaoeba  halahi  roha  hope  ro  halahi  toe  bagasmon 
martangiang,  tangihon' ma  halahi,  sajang  ma  rohamoe,  paro  ma  oedan! 

Moeda  masa  haleon  potir  sanga  boroon  eme  sanga  antinganoon  sanga 
moeda  ro  moesoe  manjoloek  sanga  masa  begoe  abar,  hasoesaan  dohot 
park  ant  jit  an  dia  pe,  djadi  ro  parripemoe  toe  bagasmon  martangiang, 
tangihon  ma  halahi,   sajang  ma  rohamoe,   tolong  ma  ! 

Halak  pardagang  pe,  na  so  masoek  toe  parripemoe  halak  Israel, 
ro  ia  martangiang  toe  bagasmon,  tangihon  ma  ibana,  ale  Toehan  ! 
oloi  ma  pangidoanna  antjo  ditanda  soede  bangso  ni  djolma  manoesia 
Ho.   asa  dihabiari  halahi  Ho  !"  ning  ia. 

Asa  doeng  sidoeng  radja  Salomo  martangiang,  dipasoe-pasoe  ia 
ma  halak  Israel,  doeng  i  marmoelahan  ma  halak  marsitopot  hoeta- 
na  be. 

Doeng  matobang  radja  Salomo,  diloas  ia  dipadjongdjong  halak 
parbegoe  parkaoelan  dohot  gana-ganaiin  di  hoeta  Jeroesalem.  Apala 

i  ma  na  goemodang  sada  na  nirarang  ni  Deb  at  a,  angke  hodar  do 
hoeta  i  dibaensa.  Djadi  ro  ma  dok  ni  Debata  toe  Si  Salomo  :  ,,boeaton- 
koe  do  haradjaan  i  sian  ho,  asa  lehenonkoe  i  di  oeloebalangmi  Si 
Jerobeam,  tapi  sahonok  mangoloe  ho,  Hoeloas  dope  i  di  ho,  sian 
anakmoe  pe  Hoeboeat  sabagi,"  ning  ia. 

Djadi  disoeroe  Debata  ma  panoerirang  Si  Ahia  manopot  oeloebalang 
Si  Jerobeam  mandok  di  sia  :  ,,moeda  doeng  mate  radja  Salomo, 
lehenon  ni  Debata  ma  toe  ho  haradjaan  i,  mangihoet  ma  toe  ho  sam- 
poeloe  marga  ni  halak  Israel,"  ning  ia. 

Opat  poeloe  taon  diradjai  Si  Salomo  halak  Israel,  doeng  i  mate  ma 
ibana.  Djadi  a.naknia  Si  Rehabeam  ma  gontinia  radja. 


PONGGOL  47. 
Taringot  toe  Si  Rehabeam  dohot   Si  Jerobeam. 

Asa  doeng  radja  Si  Rehabeam,  ro  ma  halak  Israel  dioeloehon  Si  Je- 
robeam toe  adopannia  mangido,  oelang  so  dipanajang  ia  rodi  dohot 
beo.  ,,Boban  na  dokdok  hami  lala  na  nipajakkon  ni  mandiang  amanta 
toe  hami,"  ning  halahi.  Ro  radja  Rehabeam:  ,,painte  hamoe  ma  djolo 
toloe  ari  on  antjo  hoedok  oedjoengna,"  ning  ia.  Djadi  disapai  ia  ma  na 
tolpang-tobang  taringot  toe  si.  Ro  na  tobang-tobang  i  :  ,,dipaandjoe- 
andjoe  radja  i  ma  djolo  roha  ni  halahi,  antjo  dapot  i,  di  poedi  ari 
ringgas  ma  halahi  mangoloi  hita,"  ning  halahi.  Doeng  i  disapai  radja 
i  ma  na  oemposo,  angka  dongannia.  Ro  halahi  :  ,,anggo  pingkiran- 
nami,  didok  radja  i  ma  toe  halahi :  anak  ni  tanganlcoe  doemokdok 
do  i  oelang  tangan  ni  damang  !  Sanggar  do  lontjing-lontjing  na  ni- 
pake  ni  damang  toe  hamoe,  tai  anggo  aoe,  tada-tada  do  lipat-lipat- 
koe,"  ning  halahi.  Djadi  toemoemboek  ma  dibege  radja  i  hata  ni  na 
oemposo  i. 

Patoloe  arina  ro  ma  halak  Israel  manjapai,  djadi  didok  radja  i  ma 
hata  nangkinan  i  aloesna.  Djadi  hantjit  ma  roha  ni  halahi,  marsipan- 
dohonan  ma  halahi  :  ,,ahana  he  di  hita  pomparan  ni  radja  Daoet." 
Djadi  nada  ra  be  halahi  marradja  toe  sia.  Sampoeloe  marga  mamili 
Si  Jerobeam  radja  ni  halahi,  hoem  marga  Joeda  dohot  marga  Benja- 
min na  mangihoet  toe  Si  Rehabeam.  Giot  dialo  Si  Rehabeam  Si  Jero- 

beam,  tapi  dirarang  panoerirang  i,  ning  ia  :  ,,oelang  alo  marporang 
dongan  saboetoeha.  boti  pe  na  nibaen  ni  Debata  do  i." 

Djadi  intap  ni  i  doea  do  adong  haradjaan,  na  sada  haradjaan  Israel, 
i  ma  haradjaan  ni  sampoeloe  marga  ;  na  sada  nari  haradjaan  Joeda^  i 
ma  haradjaan  ni  doea  marga.  Di  moela-moelana  saor  dope  djotdjot 
na  doea  haradjaan  i,  harana  oegamo  i  do  pardomoean  na  goemodang. 
Djadi  dibaen  na  di  haradjaan  Joeda  hoeta  Jeroesalem,  inganan  ni 
bagas  djoro  i,  angkon  toe  si  ma  halak  haradjaan  Israel  marsomba,  na 
soadana  toloe  noli  sataon.  Djadi  aha  do  roha  ni  radja  Jerobeam  di- 
baen i,  angke  didok  rohania,  moeda  laing  toe  si  halaknia,  na  oto  so 
moeli  mardomoe  halahi  dohot  halak  na  di  sini,  djadi  mabiar  ma  ia 
diamboengkon  halahi  ibana,  alonia  Si  Rehabeam  diparradja  halahi 
moelak. 

Djadi  dipambaenkon  radja  Jerobeam  doea  gana-ganaan  sere,  na 
marroepa  anak  ni  lomboe,  na  sada  dibaen  ia  toe  hoeta  Dan  na  di  oe- 
tara  ni  haradjaannia  ;  na  sada  nari  di  hoeta  Bethel  na  di  dangsina. 
Djadi  dipaniho-nihohon  ia  :  ,,indangkon  be  sai  dipatopot-topot  ha- 
moe  Jeroesalem.  Moeda  giot  marsomba  hamoe,  toe  hoeta  Dan  ma 
hamoe  ro  sanga  toe  hoeta  Bethel,  ma  di  si  parsombaan  na  tama," 
ninna.  Djadi  dihordjahon  ia  ma  parsombaan  na  imbaroe  i. 

Djadi  dompak  na  markordja  i  di  Bethel,  ro  ma  panoerirang,  na  ni- 
soeroe  ni  Debata,  manjinsal  na  binaen  ni  radja  i.  Djadi  mangkoeling 
ma  panoerirang  i  adop  parkaoelan  i,  didokkon  ia  :  ,,djo  parkaoelan  ! 
djo  parkaoelan  !  on  do  didok  Toehan  Debata  :  toeboe  do  moese  sada 
sian  horong  ni  Si  Daoet,  na  margoar  Si  Josia,  sambolannia  do  angka 
malim,  na  manoetoeng  haoel  di  gindjangmoe,  toetoengonnia  di  gin- 
djangmoe  holi-holi  ni  djolma!"  ning  ia.  Hoem  dibege  radja  Jerobeam 
hata  i,  ditoedoe  ia  ma  panoerirang  i,  didokkon  ia  ma  toe  halaknia  : 
,,tangkoep  bajo  on,"  ning  ia.  Hoem  didok  ia  songon  i,  giot  dipalon- 
doek  ia  tangannia  na  hortang  i  hara  ni  na  manoedoe  i,  bo  nada  tar- 
palondoek  be.  Parkaoelan  i  mabola  moese  di  na  santongkin  i,  haoel 
na  di  gindjangna  i  ma  sarsar.  Dibaen  biarna  dipadenggan  radja  Jero- 
beam noma  hatania  adop  panoerirang  i,  antjo  ibo  rohana  mangido- 
hon  toe  Debata,  oelang  so  maloem  tangannia  na  djogal  i.  Djadi  di- 
pangidohon  panoerirang  i  ma  i,  maloem  ma  tangan  i  boeloes.  Djadi 
dipiohon  radja  i  ibana  mangan  toe  bagasnia,  tapi  nada  ra  panoeri- 
rang i.  Doeng  i  moelak  ma  panoerirang  i,  radja  i  pe  dohot  halak  na 
torop  marmoelahan  ma  . 

Nada  sadia  honok  doeng  i,  marnjae  ma  hantjit  anak  m  radja  Jero- 
beam.  Marragam  dibaen  datoe  obatna,  tapi  moer  toe  boratna  do.  Dja- 
di  didokkon  radja  i  di  sorangamiia  :  ,,topot  ma  djolo  panoerirang  A- 
hia  di  hoeta  Silo,  tapi  oelang  mamake  ho  sanga  mardongan  ko,  oelang 
diboto  ia  sorangan  ni  radja  i  ho.  Boan  ma  siloea  saotik.  ant  jo  taboto 
oedjoeng  ni  njae  ni  anakta  on,"  ning  ia.  Djadi  kehe  ma  sorangan  ni 
radja  i  toe  si.  Laho  manaek  dope  ia  toe  bagas  ni  panoerirang  i,  ro  ma 
hata  ni  panoerirang  i  sian  gindjang  mandok  :  ,,masoek  ma  djolo  na- 
doema  i,  nada  hasaja  dipaoela-oela  ho  sorangan  ni  hala,k  hatoropon, 
angke  madoeng  dipabotohon  Debata  di  aoe  na  giot  ro  ho.  I  pe,  gonan 
ma  ho  moelak  saonari,  dok  ma  di  radja  i,  dibaen  disoeroe  ia  parripe- 
nia  marsomba  toe  na  so  debata,  nada  lomo  be  roha  ni  Debata  mida  ia. 
Hona  oehoem  ma  ia  dohot  pomparannia.  Taringot  toe'njae  ni  dakda- 
nak  i,  aha  ma  labona  hoeboenihon  i,  hoem  bolkas  ko,  mate  ma  ia," 
ning  ia.  Djadi  moelak  ma  sorangan  ni  radja  i.  Peto  hoem  bolkas  ia, 
mate  ma  dakdanak  i. 

Djadi  moer  tarida  ma  na  so  didongani  Debata  be  Si  Jerobeam.  Nada 
marnamantak  hagaoran  dohot  parbadaan.  Doeng  mate  Si  Jerobeam, 
adong  ma  gontinia,  na  mangihoet  di  parangenia.  Djadi  nada  tot  op 
be  haradjaan  i  di  sada  horong,  mimbar-imbar  do.  Adat  dohot  oehoem 
pe  moer  mago  di  haradjaan  Israel. 


PONGGOL  48. 
Tariugot  toe  panoerirang  Elias. 

Sian  soede  angka  na  manggomgomi  haradjaan  Israel,  radja  Akab 
ma  na  djoemorboet  parangena.  Dibaen  na  mamboeat  boroe  ni  radja 
ni  halak  parbegoe  ia,  na  margoar  Si  Isabel,  tarihoet  ma  rohania  di 
sia,  diloas  ia  diboan  boroe  i  sibaso  dohot  datoe  bage,  antjo  songon  dia 
parbegoeor.  i  di  tano  hagodangannia,  songon  i  moese  ma  di  tano 
Israel,  pola  ditangihon  radja  Akab  hobar  ni  boroe  i  mandok,  oelang 
dipatola  be  halak  marsomba  toe  Debata  na  sasada  i,  begoe  Baal 
noma  na  tola  sombaon  toe  djoloan  on.  Na  poeloek  manggagai,  boe- 
noeon  do  i. 

Sada  do  na  poeraga  na  so  mabiar  mida  radja  i,  i  ma  panoerirang  E- 
lias.  Saoelak  disoeroe  Debata  ibana  manopot  radja  i  paboahon  na  giot 

oehoemon  ma  halak  Israel,  djadi  didokkon  ia  :  ,,sapiri  so  mangoloe 
Debata  na  sasada  i,  Debata  ni  halak  Israel  sian  na  hinan,  nada  djadi 
rooedan  sanga  namboer  pebarang  na,  sadialol">t  pe,  lopoes  ro  aoe  mang- 
oelahi  toe  adopanta,"  ning  ia.  Djadi  tarkohom  ma  radja  i.  Doeng  i 
kehe  ma  panoerirang  Elias,  maringanan  ma  ia  di  topi  ni  soenge  Karit, 
inganan  na  loengoen  sadjo.  Djadi  Debata  noma  manjarihon  ibana  di 
si,  angke  ganop  ari  ro  kak  maroban  roti  dohot  djoehoet  panganon- 
nia.  Anggo  inoemonnia   aek  soenge  i  do. 

Asa  doeng  moer  lolot  logo  ni  ari  i,  aek  soenge  i  pe  moer  marsik  ma 
Jopoes  mate.  Djadi  ro  ma  dok  ni  Debata  toe  sia  :  ,,kehe  ma  ho  toe 
hoeta  Sarpat,  adong  di  si  dadaboroe  na  miabaloe  na  denggan  roha,  di 
bagas  ni  i  ma  ho  djolo  tinggal,"  ninna.  Djadi  kehe  ma  ]oanoerirang 
i  toe  si.  Djadi  mandapotkon  hoeta  idiidaia  maanakboroe  namaisoban, 
diboto  ia  ma  manigor,  i  do  na  nidok  ni  Debata.  Djadi  dipangkoeling- 
kon  ia  ma  anakboroe  i,  ning  ia  ma  :  ,,sajang  djolo  rohamoe,  alap 
djolo  aek  inoemonkoe  saotik,"  ning  ia.  Ro  dadaboroe  i:  ,, djadi,"  ning 
ia  djadi  kehe  ma  ia  mangalapsa.  Donok  dope  anakboroe  i,  ro  moese 
dok  ni  panoerirang  i  :  ,, dohot  roti  laoskon  saotik  panganonkoe," 
ning  ia.  Djadi  ro  aloes  ni  anakboroe  i  :  ,,iale,  tar  sangging  nari  noma 
hoepadjop  topong  dohot  miak  saotik,  giot  paoelionkoe  do  i  di  aoe 
dohot  anakkoe,  doeng  i  mate  ma  hami,  di  dia  be  taragi  be,"  ning  ia. 
Ko  panoerirang  i  :  ,,oelang  sak  rohamoe  anggo  hara  ni  i  do.  Baen  ma 
na  hoedok,  tapi  padjolo  na  di  aoe.  Doeng  songon  i  nada  tola  marna- 
soede  topongmoe,  miak  i  pe  nada  tola  marnahoerang,"  ning  ia.  Djadi 
dibaen  anakboroe  i.  Aha  dope,  peto  ma  hata  ni  panoerirang  i,  topong 
na  sangging  i  dohot  miak  na  saotik  i,  nada  marnamoerak,  haroe 
niboeat  pe  sian  i  ari-ari. 

Djadi  dompak  di  si  panoerirang  i,  marnjae  ma  dakdanak  ni  anak- 
boroe i  laloe  mate.  Sangkiboeng  i  do  dakdanaknia,  djadi  disolsoH 
ia  panoerirang  i,  ning  ia  :  ,,hape  toe  son  ko  manjoenggoel  salangkoe 
na  djoloan  i,  saonari  marbalos  ma  i  dibaen  ko."  Ro  panoerirang  i: 
,,lehen  ma  dakdanak  i  hoeabing  santongkin,"  ning  ia.  Djadi  dilehen 
anakboroe  i.  Doeng  i  dioban  panoerirang  i  ma  dakdanak  i  toe  bihk- 
nia,  dipajakkon  ia  di  podomannia,  djadi  hoemolos  ma  ia  toe  Debata, 
ning  ia  ma  :  ,,ale  Debata  !  biasi  diboeat  Ko  anak  ni  na  mabaloe  on, 
sai  denggan  rohania  adop  aoe,"  ning  ia.  Doeng  i  dipatoengkap  ia 
dirinia  toloe  noli  toe  gindjang  ni  na  mate  i,  djadi  martangiang  ma  ia 
songon  on:  ,,ale  Debata!  paoelak  ma  tondi  ni  dakdanak  i  toe  badan- 

na  i,"  ning  ia.  Djadi  dioloi  Debata,  moelak  raa  toetoe  tondi  ni  dakda- 
Tiak  i  djadi  doeng  songon  i  dipasahat  panoerirang  i  ma  ibana  moelak 
toe  inangna.  Ro  anakboroe  i  :  ,,sannari  tangkas  ma  hoeboto  halak 
na  solkot  toe  Debata  do  ho,"  ning  ia. 

Asa  doeng  toloe  taon  manaon  logo  ni  ari,  ro  ma  hata  ni  Debata  toe 
panoerirang  i  mandok  :  „topot  ma  radja  Akab,  harana  paroonkoe  ma 
oedan,"  ning  ia.  Pjadi  kehe  ma  panoerirang  i  manopot  radja  i.  Hoem 
diida  radja  i  ibana,  ro  ma  hatania  manigor  :  ,,aha  do  baenonmoe  toe 
son  !  Ho  do  sioban  djaja  toe  tano  Israel  !"  ning  ia.  Ro  panoerirang  i: 
,,nada  aoe  na  maroban  djaja  toe  tano  Israel,  ho  do  i  dohot  dongan 
sabagasmoe,  dibaen  diapasi  ho  Debata.  I  pe,  palagoet  ma  halak 
Israel  dohot  angka  sibaso  i,  na  mangoloi  begoe  Baal  i,"  ning  ia.  Djadi 
dipaiagoet  radja  i.  Asa  doeng  marlagoet  halahi  di  dolok  Karmel, 
didokkon  panoerirang  Elias  i  ma  :  ,,sadia  honok  nari  mardoea  roha 
hamoe?  Moeda  Toehan  Jahowa  toetoe  Debata,  oloi  hamoe  Ibana. 
Moeda  begoe  Baal,  antong,  i  ma  oloanmoenoe,"  ning  ia.  Djadi  nada 
-adong  na  poeloek  mangaloesi,  sip  do  soede.  Doeng  i  didokkon  panoe- 
rirang i  :  ,,angkiboeng  aoe  do  na  manjomba  Toehan  Debata,  anggo 
sibaso  ni  begoe  Baiil  i  adong  opat  ratoes  lima  poeloe.  Taoedji  ma 
saonari,  tabaen  ma  doea  parkaoelan,  sada  di  begoe  Baal,  sada  di  Toe- 
Iian  Jahowa.  Doeng  i  tahaoelkon  ma  doea  lomboe  djara-djara,  sibaso i 
sada,  aoe  sada  ;  tapi  oelang  nibaen  api  di  gindjangna  sanga  di  toroena, 
djadi  toe  parkaoelan  ni  ise  ro  api  sian  gindjang  mangankon  lomboe  i, 
i  do  na  toetoe  Debata  napatoet  sombaon,"  ningia.Djadi  marsidokkon 
ma  halak  na  bahat  i:  „i  ma  na  tigor".  Doeng  i  didokkon  panoerirang 
Elias  di  sibaso  i  :  ,,djoemolo  ma  hamoe,  harana  oembahat  hamoe," 
ning  ia.  Djadi  dipaoeli  sibaso  i  ma  lomboe  i,  dipajakkon  halahi  ma 
di  parkaoelan  i,  doeng  i  marsimora-mora  ma  halahi  toe  begoe  Baal  i, 
antjo  didaboehon  ia  api  mangankon  djoehoeti,  tai  nada  madaboe, 
Ragam  dibaen  halahi  mangelek  begoe  i,  laing  soada  labona.  Djadi 
ro  ma  pamodoei  ni  panoerirang  i :  ,,betak  na  modom  do  begoemoenoe 
saonari  sanga  na  mardalanan,  pagogo  hamoe  djolo  soramoenoe," 
ning  ia.  Tapi  haroe  diboegangi  sibaso  i  pamatang  ni  halahi,  laing  so 
adong  na  moeba.  Djadi  marajak  potang  ari  didokkon  panoerirang  i 
ma  di  halak  na  bahat  i  :  ,,ma  ngaolan  hamoe  manotnoti  pam- 
baenan  ni  halahanon,  so  tarida  bagi  aha  labona.  Aoe  noma  djolo 
mambaen  haoel,  tapi  doeroesi  hamoe  parkaoelan  i  haliang,  oelang 
didok  hamoe  naron  na  hoeantji  hamoe,"  ning  ia.  Djadi  didoeroesi 


halahi  parkaoelan  i.  Doeng  i  dipaoeli  panoerirang  i  ma  lomboe  ha- 
oelkononkon  i,  dipajakkon  ia  di  parkaoelan  i.  Djadi  martangiang 
ma  ia,  ning  ia  ma  :  ,,ale  Toehan  Jahowa,  Debata  ni  ompoenami  Si 
Abiaham.  Si  Isak  dohot  Si  Jakob,  pabotohon  ma  saonari  di  halak 
na  marlagoet  di  son,  basa  toetoe  Debata  ni  halak  Israel  ho  '.  Sajang 
ma  rohamoe,  ale  Toehan,  oloi  ma  parsintaanki.  asa  moeba  ma  roha 
ni  halak  na  bahat  on.  "n  ing  ia.  Hoem  sidoeng  didokkon  ia  hata  ta- 
ngiangnia  i,  madaboema  apisian  gindjang,  dipangansa  ma  parkaoelan 
i  dohot  na  di  gindjangna  i.  Mabiar  ma  halak  soede  midasa,  diokoe 
halahi  ma  :  ,, Jahowa  do  toetoe  Debata."  Doeng  i  didok  panoerirang 
i  ma  :  ,,tangkoep  hamoe  sibaso  i,  oelang  adong  na  maloea!  Boenoe 
hamoe  ma  halahi,  poesa  baen,"  ning  ia.  Djadi  diboenoe  halak  Is- 
rael ma  sibaso  i. 

Doeng  i  didokkon  panoerirang  i  ma  di  radja  Akab  :  ,,moeli  ma  ho, 
«,ngke  ma  hoebege  hoesasak  ni  oedan  na  giot  ro,"  ning  ia.  Djadi  moeli 
ma  radja  i.  Anggo  panoerirang  i  kehe  dope  toe  oedjoeng  ni  dolok 
Karmel.  Doeng  laloe  toe  si,  didokkon  ia  di  naposonia  :  ,,manatap- 
natap  ko  djolo  toe  laoet  an'"  ning  ia.  Djadi  manatap  naposo  i  toe  si, 
nada  bagi  aha  diida  ia.  Doeng  pitoe  noli  dioelak-oelahi  ia,  diida  ia 
manaek  omboen,  na  tar  santopap  bidangna  sian  laoet  i.  Djadi  doeng 
dipaboa  ia  i,  didokkon  panoerirang  i  :  ,,dok  ma  di  radja  i  dipasigop 
ia  na  moelak  i.  oelang  moer  diolat  oedan  i  ibana  naron,"  ning  ia. 
Djadi  nada  sadia  honok,  lomlom  ma  langit.  ro  ma  oedan  na  por 
s-itoetoe. 


PONGGOL  49. 

Taringot  toe  PanoeriraDg  Elias  (oedoetna). 

Asa  doeng  dibege  Si  Isabel,  sorangan  ni  radja  Akab  i,  na  doensr 
diboenoe  Si  Elias  sibaso  i,  nada  na  boti-boti  milas  ni  rohania,  polo 
didokkon  'a  •  ,  nada  tola  somboe  rohangkoe  anggo  >sa  mate  ia."  Hara 
nil  kehe  ma  Si  Elias  toe  na  loengoen,  maringanan  ma  ia  di  si.  Djadi 
dompak  djoegoek  ia  sanoli  di  toroe  ni  game-game,  hoemolos  ma  ia, 
ning  ia  ma  :  ,,ale  Toehankoe  !  toek  ma  djolo  panaonanki  di  tano  on, 
boeat  ma  gonan  hosangki,"  ning  ia.  Djadi  tarpodom  ma  ia  di  si. 
Djadi  dompak  modom  ia,  ro  ma  amalnia,  dibege  ia  ma  sora  ni  soeroe- 

Boeroean  mandok  :  ,,mangan  minoem  ma  ho,  angke  angkon  na  mar 
dalanan  ma  ho  toe  na  dao,"  ninna.  Doeng  i  tarsoenggoel  ma  ia,  diida 
ia  ma  di  lamboengnia  panganon  dohot  inoemon  singkop.     Doeng 
simpoel  ia  mangan,  mardalan  ma  ia  toroes  toe  dolok  Horeb,  opat 
poeloe  ari  opat  poeloe  borngin  honokna  nada  maradian. 

Djadi  doeng  bolkas,  marborngin  ma  ia  di  liang  na  di  sini.  Borngin 
i  ro  ma  hata  ni  Debata  toe  sia  mandok  :  ,,aha  do  baenonmoe  toe  son, 
Elias  !"  ninna.  Ro  Si  Ehas  :  ,,sahonokna  hoelodjahon  do  na  mandja- 
mitahon  goar  ni  Toehan  Jahowa,  oelang  ditadingkon  halak  Ibana. 
Sasada  aoe  noma  na  tinggal  na  manjomba  Ibana,  tambana  dope, 
diloeloei  halak  hosangkoe,"  ning  ia.  Doeng  i  ninna  sora  i  ma:  ,,haroear 
ma  ho  sian  Hangi,  djongdjong  ma  ho  di  djolona."  Djadi  haroear  ma 
panoerirang  i,  djongdjong  ma  ia  di  djolona  i.  Doeng  i  ro  ma  hali- 
soengsoeng  mamoloes,  maboerkat  ma  hajoe  na  bolon  dibaensa,  tapi 
nada  mamoloes  Debata  di  bagasan  ni  i.  Doeng  i  ro  ma  lalo  na  gogo, 
pola  marogang  tano  i.  Doeng  i  tarida  ma  api  songon  porkas,  tapi 
nada  mamoloes  Debata  di  bagasan  na  doea  i.  Doeng  i  ro  ma  angin 
na  poerpoer,  djadi  digoepgoepi  panoerirang  i  ma  bohinia,  harana 
mamoloes  ma  Debata.  Djadi  ninna  ma  mangoelahi  :  ,,aha  do  baenon- 
moe toe  son,  Elias  !"  Ko  ia  :  ,,sahonokna  na  lodja  ma  aoe  mandja- 
mitahon  goarmoe,  dibaen  ditadingkon  halak  Israel  Ho,  sasada  aoe 
noma  na  manjomba  Ho.  I  pe,  ma  sai  diloeloei  halak  hosangkoe  !" 
ning  ia.  Doeng  i  didokkon  Debata  :  ,,moelak  ma  ho,  Elias  !  pos  ma 
rohamoe,  adong  dope  pitoe  riboe  halak  nari,  na  so  oendjoeng  mar- 
singgang  adop  begoe  Baal  i.  I  pe,  baen  ma  Si  Elisa  donganmoe, 
adjar-adjari  ibana  antjo  tarbaen  ia  gontimoe  moese,"  ning  ia.  Doeng 
i  moelak  ma  panoerirang   Elias. 

Anggo  astoean  ni  na  masa  di  dolok  Horeb  i,  on  do:  na  paboahon  do 
Debata,  angkon  djolo  ro  bahat  hasoesaan  dohot  parkantjitan  taonan 
ni  halak  Israel,  asa  doempang  hatiha  na  sonang. 

Djadi  doeng  moelak  panoerirang  Elias  sian  dolok  Horeb  i,  dibaen 
ia  ma  Si  Elisa  dongannia. 

Hatiha  i  mate  ma  radja  Akab,  anaknia  Si  Ahasia  ma  gontina.  Ha- 
ra  ni  laing  songon  parange  ni  simatobangnia  parangenia,  nada  tar- 
baen pasoe-pasoe  ni  Debata  mandongani  ibana.  Djadi  adong  ma  doea 
taon  doeng  radja  ia,  marnjae  ma  ia  hantjit  djadi  disoeroe  ia  ma  manja- 
pai  sandaran  ni  begoe  Baal  Seboep  taringot  toe  njaenia  i.  Di  tongan- 
dalan  padoempang  ma  soeroean  i  dohot  panoerirang  Elias  djadi  di- 

dokkon  panoerirang  i  ma  toe  halahi  :  ,,nada  adong  be  lakna  Debata 
ni  halak  Israel,  dibaen  na  kehe  hamoe  manjapai  sandaran  ni  begoe? 
Moelak  ma  hamoe,  pandok  ni  Debata  toe  radja  i,  maroban  toe  na  mate 
do  njaenia  i,  indangkon  be  arop  rohania  moelak  hisar,"  ning  ia. 
Djadi  moelak  ma  soeroean  i.  Doeng  moelak,  didokkon  radja  i  ma  toe 
halahi  :  „biasi  songon  i  sigopna  moelak  hamoe  ?"  ning  ia.  Ro  halahi  : 
,,padoempang  do  hami  dohot  bajo,  na  mandok  moelak  di  hami,  hara- 
na  ning  ia  nada  maloem  be  njae  ni  radja  i,  maroban  toe  na  mate  do  i, 
ning  ia,  djadi  moelak  hami,"  ning  halahi.  Ro  radja  i :  ,.aha  do  abit  nia 
diida  hamoe  ?"  ning  ia.  Ro  halahi  ,,hori  do  badjoenia,  bobak  hohos- 
nia,"  ning  halahi.  Ro  radja  i  :  ,,Si  Elias  do  i  anggo  songon  i," 
ning  ia. 

Doeng  i  disoeroe  radja  i  oeloebalang  dohot  lima  poeloe  soridadoe 
manangkoep  panoerirang  i.  Djadi  doeng  dapot  halahi  ibana,  ro  ma 
dok  ni  oeloebalang  i  toe  sia  :  ,,o  halak  ni  Debata  !  parent  a  ni  radja  i 
angkon  hami  oban  ko  sannari,"  ning  ia.  Ro  Si  Elias  :  ,,moeda  toetoe 
halak  ni  Debata  aoe,  disoro  porkas  ma  hamoe  soede  sannari,'*'  ning  ia. 
Aha  dope,  tongkin  i  disoro  porkas  ma  halahi.  Bolkas  toe  radja  i  bari- 
tana  i,  disoeroe  ia  manigor  mangoelahi  oeloebalang  dohot  lima  poe- 
loe soridadoe,  laing  songon  i  moese  ma  oedjoengna.  Patoloenolihon 
disoeroe  radja  i  oeloebalang  dohot  lima  poeloe  soridadoe,  djadi  hara 
ni  biarna  marbisoek  ma  oeloebalang  i,  denggan  didokkon  ia  hatania 
songon  on  :  ,,o  halak  ni  Debata!  sajang  ma  djolo  rohamoe  di  hosa- 
nami,  oelang  mate  hami  songon  dongannami  nangkin,"  ning  ia.  Dja- 
di nada  bagi  mahoea  halahi,  diihoetkon  panoerirang  i  ma  halahi.  Asa 
doeng  ro  panoerirang  i  toe  adopan  ni  radja  i,  didokkon  ia  ma  :  ,, di- 
soeroe ho  manjapai  sandaran  ni  begoe,  biasi  nada  diingot  ko  Debata 
na  sasada  i  ?  Hara  ni  i  mate  ma  ho  dibaen  njaemi,"  ning  ia.  Peto,  na- 
da piga  ari  doeng  i,  mate  ma  radja  Abasia. 


PONGGOL  50. 

Taringot   toe  panoeriraug  Elisa. 

Asa  doeng  toek  dipodai  panoerirang  Elias  dongannia  Si  EUsa,  da- 
pot  ma  ari  na  giot  boeaton  ni  Debata  ma  ibana  sian  tano  on.  Nada 
songon  hamamate  na  somal  di  hita  manoesia  anggo  hamamate  ni 
panoerirang  Elias.  Saoelak  di  na  mardalan-dalan  ia  rap  dohot  Si  Elisa, 

tompoe  ro  api  sian  gindjang,  djadi  diida  Si  Elisa  ma  kareta,  na  nisarat 
ni  koedo  di  bagasan  api  i,  kareta  i  dohot  koedo  i  rap  api  moese.  Djadi 
diida  ia,  manaek  ma  toe  si  panoerirang  Si  Elias,  dioban  kareta  i  ibana 
toe  gindjang  lopoes  nada  tarida  be.  Laho  toe  gindjang  didaboehon  Si 
Elias  oelosnia,  ant  jo  pakeon  ni  Si  Elisa,  tandana  sahat  di  sia  ma  lang- 
gaman  ni  goeroena  i. 

Ia  panoerirang  Elisa  pe,  na  gogoan  do  mangalo  parbegoeon  i,  na- 
da marnalodja  mamoloes  hoeta  pasoenggoel-soenggoel  roha  ni  halak. 
Saoelak  di  hoeta  Bethel,  laho  masoek  toe  hoeta  i,  diintjahi  dakdanak 
hoeta  i  ma  ibana,  dipaihoet-ihoet  halahi  ma  ibana  marsoerak-soerak 
mandok:  ,,djo  palpal !  djo  palpal!*',  harana  nada  sadia  adong  oboek- 
nia.  Djadi  diboerai  panoerirang  i  ma  halahi,  dibaen  so  marpopat  pa- 
mangan  ni  halahi.  Doeng  adong  santongkin,  ro  ma  doea  gompoel  na 
bolon,  disorosa  ma  dakdanak  i,  adong  ma  opat  poeloe  doea  mate.  I 
ma  oehoemna  dibaen  so  dibotosa  marpantoer  ni  roha  adop  na  tobang. 

Godang  dilehen  Debata  di  panoerirang  Elisa  sinaloan  mambaen  ha- 
homangan.  Saoelak  ro  ma  dadaboroe  na  mabaloe  toe  sia  hoemolos- 
kon  dangolnia  i.  Hara  ni  bahat  ni  oetang,  na  nitinggalkon  ni  na 
nisondoeknia,  marpoepoe  ditoenggoe  djana  disosak  paroetangan  i 
ibana  manggarar.  Djadi  dibaen  na  so  dapot  ia  gararna,  giot  diboeat 
paroetangan  i  ma  anakna  baenon  hatoban.  Doeng  dibege  panoerirang 
i  holos  ni  dadaboroe  i,  disapai  ia  ma  :  ,,aha  do  na  adong  di  bagas- 
moe  ?"  ning  ia.  Ro  dadaboroe  i  :  ,,na  siak  bagi  ma  antong,  aha  ma 
hoepadjop  goerpak-goerpak,  hoem  katjo  parmiahan  angkiboeng,  i 
ma  ia  !"  ning  ia.  Ro  panoerirang  i:  ,, antong,  kehe  ma  ni,  indjam  katjo 
parmiahan,  barang  na  piga  ma  dapot  ko,  nada  marimbar.  Doeng  i, 
goroek  ma  pintoe  dohot  djandela,  boeat  katjomi,  paoese  miak  na  di 
bagasan  ni  i  toe  katjo,  na  nimdjammi  lopoes  gok  soede",  ning  ia. 
Longang  do  nian  dadaboroe  i  oembegesa,  tai  laing  kehe  do  ia  mam- 
baensa.  Peto  do  hape,  sanga  sadia  bahat  pe  katjo  adong,  gok  ia  do 
soede  dohot  miak  na  sian  katjonia  i.  Djadi  doeng  marisi  soede, 
dipaboa  ia  i  di  panoerirang  i.  Ro  panoerirang  :  ,, antong,  gadis  ma 
miak  i,  garar  ma  oetangmoe  sian  i,  lobina  i  parbalandjoi  ma  i," 
ning  ia. 

Sada  nari  barita  taringot  toe  ibo  ni  roha  ni  panoerirang  Si  Elisa. 
Adong  ma  halak  Siria,  Si  Naeman  goarna,  sisomba  begoe  do  nian,  tai 
na  denggan  rohana.  Hamoraanna  dohot  sinadonganna  toek  do,  tapi 
sonangna  soada,  harana  poeroeon  godang  ia.  Djadi  adong  ma  di  ba- 

gasnia  boroe  Israel,  boedjing  maradjar  dope,  na  tartaban  na  djolo. 
dompak  marmoesoe  halak  Siria  dohot  halak  Israel.  Djadi  hara  ni 
ibo  ni  rohana  marnida  panaonan  ni  morana  i,  ro  hatana  :  ,,soegari  ra 
morangkoe  nian  manopot  panoerirang  Si  Elisa  na  di  hami  an,  arop 
rohangkoe  maloem  ia  do  njae  i,"  ning  ia.  Mangasa  hantjitna  diparate- 
atehon  Si  Naeman  hata  ni  dakdanak  i,  dipaboa  ia  i  di  radjania, 
angke  nada  tarbaen  ia  kehe  so  marpaboa,  harana  marpangkat  ia. 
Djadi  doeng  dibege  radja  i  hata  ni  Si  Naeman,  didokkon  ia:  ,,toemboek 
rohangkoe  marobat  hamoe  toe  si,  oelang  so  maloem  hamoe  moeda 
moelak.  I  pe,  maroban  soerat  ma  hamoe  lehenon  di  radja  Israel,  ant  jo 
ditolong  ia  hamoe,"  ning  ia.  Djadi  markobas  ma  Si  Naeman,  diboan 
ia  angka  siloea  na  somal  lehenon  toe  datoe.  Djadi  doeng  bolkas  ia  toe 
hoeta  ni  radja  Israel,  dilehen  ia  ma  soerat  i  di  radja  i.  Djadi  tarsong- 
got  ma  radja  i  mamasa  soerat  i,  pola  disibakkon  ia  abitna  sian  marsak- 
na,  ning  ia  :  ,,aoe  lakna  Debata,  na  malo  pamaloemkon  halak  na  poe- 
roeon  godang  ?  Akal  do  i  mandjalahi  dalan  marbada  dohot  marmoe- 
soe," ning  ia. 

Asa  dompak  songon  i,  ro  ma  soeroean  ni  panoerirang  Elisa  mandok  : 
„tona  ni  panoerirang  i  di  radja  i,  oelang  marsak  rohanta  hara  ni  soe- 
rat i,  disoeroe  radja  i  ma  halak  Siria  i  toe  bagas  ni  panoerirang  i," 
ning  ia.  Daboe  ma  roha  ni  radja  i,  disoeroe  ia  ma  Si  Naeman  toe  si. 

Asa  doeng  di  alaman  ni  panoerirang  i  Si  Naeman,  ro  ma  halak  sian 
bagas  i  mandok  di  sia  :  ,,pandok  ni  panoerirang  i,  kehe  ma  hamoe  toe 
batang  aek  Jordan,  maridi  ma  hamoe  di  si  pitoe  noli,  hoem  songon  i 
pe  baen  hamoe,  maloem  ma  poeroe  i,  ias  ma  hamoe,"  ning  ia  Djadi 
aha  ma  roha  ni  Si  Naeman  dibaen  hata  i,  didokkon  iama  di  dongan- 
nia  :  ,,na  lobi  ma  on,  sai  dao  ma  taboloes  i  manopot  panoerirang  i 
toe  son,  di  alaman  i  dope  iba,  ro  ma  na  mandok  kehe.  Ningkoe  ligion- 
nia  do  njae  i  ^anga  djamaonnia  pamatanffkoe,  hape  hoem  na  maridi 
di  Aek  Jordan  disoeroe  ia  inda  be  antong  !  Keta  moelak,  anggo  hoem 
na  maridi  do  diboto  ia  obatna,  goemodang  do  aek  di  hita  an  hope  loe- 
man,"  ning  ia.  Ro  dongannia,  didoega  halahi  palambok-lambok- 
kon  rohania,  ring  halahi  ma  :  ,, oelang  tolpoek  djolo  rohamoe,  betak 
angkon  songon  i  do  pangalahona,  nada  binoto  !  Gari  didok  panoe- 
rirang i  na  maol  baenon,  inda  dikaredjohon  ko  i  manigor  ?  On, 
baenon  na  momo  do,  pade  ma  he  niamboengkon  hatania  hara  ni  i  ? 
Gonan  tadoega,  adatoea  mangasi,"  ning  halahi.  Djadi  momboen  mar 
roha  ni  Si  Naeman,  kehe  ma  ia  toe  Aek  Jordan,    maridi  ma  ia  di 

si  pitoe  noli.  Djadi  doeng  pitoe  noli  maridi  ia,  aha  dope,  marmalosan 
ma  hantjitnia  i  laloe  maloem  na  santongkin  i.  Moga  ma  antong  Si 
Naeman,  hapogan  ma  ia  moelak  toe  panoerirang  i,  ning  ia  ma  : 
,,saonari  tangkas  ma  di  aoe,  nada  adong  Debata  di  balik  ni  Debata 
na  sasada  i  na  nisomba  ni  halak  Israel.  On  pe,  adong  do  hoeboan  si- 
loea  saotik  tanda  godang  ni  rohangkoe,"  ning  ia.  Ro  panoerirang  i  : 
,,oelang  aha  rohamoe  da,  nada  tardjagit  aoe  bagi  aha,  moelak  ma  ho," 
Dino-  ia.  Doeng  i  moelak  ma  Si  Naeman  dohot  dongannia. 

Asa  adong  ma  naposo  m  panoerirang  i,  Si  Gehasi  goarna,  manangi- 
nangi  do  ia  dompak  mangkobari  morania  i  dohot  Si  Naeman.  Impol 
antong  rohania  marnida  siloea,  na  nioban  ni  Si  Naemar  i,  tapi  nada 
poeloek  ia  mangido,  didokroha  nia  di  bagasar  :  ,,na  oto  ma  morangki, 
nada  ra  ia  mandjagit  bagi  aha.  Moeda  doeng  kehe  bajo  i,  hoeihoetkon 
noma,  ant  jo  hoepangido  saotik,  pinomat  abit  sangkarambar  dapot." 
Djadi  doeng  kehe  Si  Naeman,  diajak-ajak  ia  ma,  tongkon  manaili 
Si  Naeman  toe  poedi,  diida  ia  ro  Si  Gehasi  marlodjong,  midjoer  ma 
ia  sian  karetania,  disapai  ia  ma  :  ,,aha  do  na  masa  ?"  ning  ia.  Ro  Si 
Gehasi:  ,,nada  pola  bia  da  nian,  disoeroe  panoerirang  i  aoe  mangajak- 
ajak  hamoe  mangido  siloea  sere  satail,  pakean  doea  salin,  harana 
ro  bajo  nangkin,  nada  adong  lehenonnia,"  ning  ia.  Ro  Si  Naeman  : 
,,mahoea  i,  iabo  oembahat,  djop  rohangkoe,"  ning  ia.  Djadi  dilehen 
ia  i.  Doeng  moelak  Si  Gehasi,  diboenihon  ia  i  manigor,  oelangdiboto 
panoerirang  i.  Hape  dibotosa  do.  Disapai  ia  Si  Gehasi :  ,,toe  dia  do 
ho  nangkin  ?"  ning  ia.  Ro  Si  Gehasi:  „nada  bagi  toe  dia,"  ning  ia.  Ro 
panoerirang  i:  .,bo8ngkakmi,  hoeboto  do  rohamoe,  sian  dia  dapot  ko 
sere  dohot  abit  i?  Toetoe  ninna  rohamoe,  na  doeng  mamora  ho,  tai 
langkot  ma  toe  ho  poeroe  ni  Si  Naeman,  nada  tola  maloem  matoea!" 
ning  ia.  Djadi  poeroeon  godang  ma  Si  Gehasi,  oehoem  do  i  dj  sia 
hara  ni  impol  ni  rohana  dohot  gaboesna. 


PONGGOL  51. 

Taringot  toe  panoerirang  Jonas. 

Hatiha  dompak  Si  Jerobeam  radja  ni  halak  Israel,  adong  ma  pa- 
noerirang, namargoar  Si  Jonas.  Djadi  disoeroe  Debata maibana  saoelak 
toe  halak  Assoer,  halak  sisomba  begoe,  paboahon  na  giot  bona  oehoem 
ma  halahi.    Na   godangan  do  hoeta  raja  ni  halahi,  Niaiwe  goarna, 

pangisina  pe  marpoeloe  riboe.  Soegari  marlaho-laho  iba  hoemaliang 
hoeta  i,  hasaja  do  toloe  ari  toloe  borngin  antjo  dapot  sangkoeliang. 

Djadi  nada  djop  roha  ni  Si  Jonas  toe  si,  singkat  na  kehe  toe  Niniwe, 
kehe  ia  toe  hoeta  Jope  na  di  topi  laoet.  antjo  naek  kopal  ia  lahotoe 
Tarsin.  Djadi  doeng  di  tonga- laoet  kopal  na  maroban  ia,  ro  ma  haba- 
haba  toenggal,  riboet  ma  laoet  i,  ombakna  na  bolonan,  hoehoel  so- 
ngon  na  bonom  kopal  i  idaon.  Tiang  ni  kopal  mangkaripoek,  lajarna 
mangkasibak,  didok  roha  ni  halak  kopal  i  na  harom  sadjo  ma.  Djadi 
diparentahon  radja  i,  soede  halak  na  di  kopal  i  angkon  marsisomba 
toe  debatana  be.  ampot  doempang  ibo  ni  roha. 

Anggo  Si  Jonas,  na  sinohan  ia  modom,  songon  na  so  adong 
parmaraan,  djadi  disoenggoel  radja  ni  kopal  i  ibana,  didokkon  ia  : 
,,biasi  antong  modom  ko?  ngot  ko,  ale,  somba  debatamoe.  oelang 
mate    mogap    kita,"    ning    ia. 

Sanga  bia  pe  binaen,  nada  ra  so  laoet  i,  moer  toe  riboetna  do. 
Djadi  ro  dok  ni  halak  kopal  i  :  ,,mardadoe  hit  a,  betak  adong  na  djahat 
di  kopal  on,  dibaen  na  ro  songon  i  toe  hita.  Sanga  ise  ditoedoe  dadoe 
].  taamboengkon  toe  laoet,"  ningi  halahi.  Diadi  mardadoe  ma  halahi, 
tarkona  ma  panoerirang  Si  Jonas.  Djadi  disapai  halahi  ibana  sanga 
aha  hadjahatannia,  ro  ia  :  ,,on  do  salangkoe,  disoeroe  Debata  aoe 
toe  Niniwe,  nada  kehe  aoe,  i  do  dibaen  na  masa  on  di  hita.  Amboengkon 
hamoe  ma  aoe  toe  laoet  i  antjo  so  i,"  ning  ia.  Djadi  diamboengkon 
halahi  ma  ibana  toe  laoet  i,  djadi  so  ma  i  toetoe. 

Asa  doeng  madaboe  Si  Jonas  toe  laoet,  disoeroe  Debata  ma 
ihan  raja  na  bolonan  manolon  ibana  himpal.  Djadi  adong  ma  Si 
Jonas  toloe  ari  toloe  borngin  di  boetoeha  ni  ihan  i,dioetahonihanima 
ibana  di  darat  i.  Aha  dope,  toendoek  ma  Si  Jonas,  ra  ma  ia  mangoloi 
pandok  ni  Debata,  boeloes  ma  ia  kehe  toe  Niniwe.  Djadi  mardjamita 
ma  ia  di  halak  hoeta  i,  ning  ia  ma  :  ,,opat  poeloe  ari  nari  sego  ma  hoeta 
on  dibaen  Debata."  Hoemitir  do  halak  hoeta  i  oembegesa,  porsaja 
do  halahi  manigor,  marsisolsoli  rohana  be  ma,  salang  dohot  radja  i 
parodop  rohana  ad  op  Debata,  ning  ia  di  parripenia  i  :  ,,  betak  ra 
Debata  marsajang  ni  roha  oelang  toeloes  oehoem  i,"  ning  ia.  Djadi 
toetoe  dibaen  dipaoendoek  halak  Niniwe  rohana,  nada  magotap  dope 
asi  ni  roha  ni  Debata,  nada  toeloes  ro  oehoem  i. 

Anggo  Si  Jonas,  doeng  diida  ia  na  so  toeloes  oehoem  i,  mardandi 
ma  ia.  Ro  hatania  :  ,,hoeboto  Man  do  paribo  parlambok  ni  roha 
Debata,  i  do  dibaen  na  hoegagai  hatania  naingkan  i,    gonan  ma  aoe 

mate,"  niiig  ia.  Djadi  adong  ma  sopo-sopo  dipadjongdjong  ia  antjo 
dipanotnoti  ia  hasesego  ni  lioeta  i,  djadi  borngin,  dompak  modom 
Si  Jona:=;,  toeboe  ma  doelang-doe'ang  di  'amboengna  i  dibaen  Debata. 
Torang  ari  diida  Si  Jonas  ha  joe  i,  djop  ma  rohania,  dapot  ma 
parsilaoengan  nimia  rohania,  bo  nada  podo  tonga  ari,  dipangan  am- 
batar  ma  doelang-doelang  i,  malos  ma  i  manigor.  Djadi  marsak  ma 
roha  ni  Si  Jonas,  pola  didokkon  ia  :  ,,asoera  mate  aoe,  daboe  rohang-- 
koe",  ning  ia. 

Djadi  didokkon  Debata  ma  di  sia  :  ,,aha  ma  dalanna  rimas  rohamoe?: 
Hara  ni  doelang-doelang  i  de  he  ?  So  bagi  ho  manjoean  i  sanga 
padoeroes-doeroes  i  antjo  sigop  magodang,  di  bagasan  saborngin  ia 
toeboe,  di  bagasan  sada  borngin  ia  mate,  antong  nada  patoet  be 
ninna  rohamoe,  ibo  rohangkoe  mida  hoeta  na  sai  godang,  halakna 
marpoeloe  riboe,  angka  na  so  oemboto  siamoen  dohot  siambirang 
deba  ?"  ning  ia. 

Djadi  tarkohom  ma  panoerirang  i,  angke  tigor  do  dilala  ia. 
hata  i. 


PONGGOL  52. 
Taringot  toe  haradjaau  Israel. 

Hira-hira  doea  ratoes  onom  poeloe  onom  taon  manaon  hara- 
djaan  Israel.  Na  mangaradjai  di  si  adong  ma  sambilan  bolas  radja. 
Nada  anggo  sahatoeroenan  halahi,  lima  noli  mimbar  haradjaan  i  sian. 
horong  na  sada  toe  na  sada.  Dibaen  na  so  disomba  halahi  be  Debata 
na  sasada  i,  nada  tos  masa  bada,  hoem  na  marsiboeroean  do  nam  ra- 
mora  i.  Djadi  moeda  djat  parange  ni  oeloean,  otona  so  tarihoet  toe 
si  na  nioeloehon  i.  Ragam  hadatoeon,  paralemoeon  dohot  parbegoeon^ 
masa  na  so  tama  pakeon  ni  halak  na  patoet.  Datdat  do  nian  disoeroe 
Debata  panoerirang  paingot  halahi,  tapi  nada  ditangihcn  halahi, 
oedjoengna  nada  tarbaen  so  ro  oehoem. 

Dompak  Si  Hosea  radja,  ro  ma  Si  Salmanasar,  radja  ni  halak  As- 
soer,  mamorangi  halak  Israel.  Nada  tarparim  Si  Hosea  tahi  ni  halak 
Israel  mangalo  moesoe  i,  djadi  taloe  halahi.  Diloas  Si  Salmanasar  do 
laing  radja  Si  Hosea,  tapi  nada  tola  padalan  parenta  be  ia  angga 
so  dapotan  isin  djolo  sian  Si  Salmanasar,  tambana  olat  ni  i  mangga- 

rar  beo  bope  marrodi  ma  halak  Israel.  Djacli  doeng  moelak  radja  Sal- 
manasar,  didoega  Si  Hosea  niangalo,  tapi  songon  pargaja  ni  hidje 
mangalap  liklikna.  Hoem  dibege  Si  Salmanasar,  ro  ma  ia  manigor 
maroban  soridadoe  na  lobi  bahat.  Djadi  nada  diloas  ia  be  diingani 
halak  Israel  tano  ni  halabi;  ama-ama,  ina-ina,  na  tobang  dohot  na 
poso,  soede  dioban  ia  toe  tano  Assoer,  na  sabangso  i  diboeang  ia,  hoem 
saotik  halak  ditinggalkon  ia  di  si,  oelang  pola  taroelang  sadjo.  Dipa- 
boengkaskon  ia  halak  Assoer,  barang  na  piga  ripe,  toe  si  ant  jo  baoer 
halahi  dohot  halak  Israel  na  tinggal  i.  Sian  i  toeboe  ma  bangso  ni  ha- 
lak Samaria. 

Tarida  ma  hasongtian  do  na  nidok  ni  radja  Salomo  :  adat  na  deng- 
gan  pabangkit  bangso,  dosa  i  paboesoekkonsa. 


PONGGOL  53. 

TariDgot  toe  haradjaiin  Joeda. 

Anggo  haradjaan  Joeda  hira-hira  saratoes  toloe  poeloe  opat  taon 
ioemolo.'  manaon  sian  haradjaan  Israel.  Doea  poeloe  radja  na  manga- 
radjaisa,  pomparan  ni  radja  Daoet  soede,  habahatanna  halahi  mango- 
loi  begoe.  Na  tarbonggal  dengganna.  Si  Josapafc,  Si  Hiskia  dohot 
Si  Josia.  Sada  na  tarbonggal  djahatna.  Si  Akas  do.  Dipadjongdjong 
ia  parkaoelan  ni  begoe  di  hoeta  Jeroesalem,  bagas  djoro  i  disoeroe 
toetoepia  oelang  adongnamarsomb a  toe  si.  Doeng  mate  Si  Akap,  anak- 
nia  Si  Hiskia  mn,  gontina.  Bagas  djoro  i  dipaoeli  ia,  angka  parkaoelan  ni 
begoe  diroempak  ia,  dioeloehon  ia  halak  toe  na  denggan.  Hatiha  ia 
radja  mantak  haradjaan  Israel,  marriboe-riboe  halak  Israel  ro  toe 
tanonia  mandjalahi  pangondingan,  oelang  dohot  tarboeang.  Hara 
ni  i  ro  radja  Sanherib,  anak  ni  radja  Salmanasar,  mamorangi  radja 
Hiskia.  Angka  hoeta  na  menek-menek  madoeng  diboehar  ia,  hoem 
hoeta  Jeroesalem  noma  na  so  toendoek  dope.  Djadi  dihaliangi  ia 
hoeta  i  dohot  soridadoenia,  oelang  tarbaen  roear  masoek  j3angisina 
i.  Djadi  marsopoe-sopoe  ma  radja  Sanherib  adop  radja  Hiskia,  ning 
ia  :  ,,na  so  margogo  do  Debatamoe,  tjoebo  ma  djolo  mangalo  aoe." 
Djadi  marsak  ma  radja  Hiskia,  kehe  ma  ia  toe  bagas  djoro  i  hoemo- 
los  toe  Debata.  Djadi  doeng  sidoeng  ia  martangiang,  ro  ma  panoeri- 
rang  Jesajas  mandok  :  ,,pos  ma  roha  ni  radja  i,  marroha  panjarihon 
do  Debata  di  hita,"  ning  ia. 

Borngip  i  tompoe  masa  bala  di  parangan  ni  radja  Sanherib,  adong 
ma  saratoes  salapan  poeloe  lima  riboe  halak  mate  dibaen  soeroe- 
soeroean  ni  Debata.  Djadi  mabiar  ma  radja  Sanherib,  laing  borngin  i 
dope  ia  kehe,  sipsip  ia  moelak,  nada poeloek ia  be  mangalo radja  Hiskia. 

Saoelak  marnjae  radja  Hiskia  hantjit,  pola  ro  dok  ni  panoerirang 
Jesajas  toe  sia  :  ,,patoere  ma  soede,  angke  mate  ma  ho  dibaen  njae- 
mon,"  ning  ia.  Djadi  marsak  ma  roha  ni  radja  i,  martangiang  ma  ia 
boti :  „sajang  ma  rohamoe,  ale  Toehan,  ingot  ma  tigor  ni  rohangkoe 
dohot  denggap  ri  pambaenankoe,  oelang  djolo  boeat  hosangkoe,  pa- 
maloem  ma  djolo  njaengkon,"  ning  ia.  Djadi  dompak  ro  panoerirang 
Jesajas  mangaligi  radja  i,  didokkon  ia  :  ,,dioloi  Debata  do  pangido- 
anmoe,  toloe  ari  on  maloem  ma  ho,  tambaan  ni  Debata  moese  lima  bo- 
las  taon  nari  toe  oemoermoe,"  ning  ir^.  Toloe  ?iri,  tolr.p  me,  r?.dja  i 
midjoer,  kehe  m?.  ir.  toe  be.gr.s  djoro  i  mr.ndok  tr.rima  kasi  di  Debp.ta. 

Asa  doeng  sr.lpoe  dj&ndji  nr.  limr.  bolr.s  tPiOn  i,  mr.te  mp.  rp.djp.  His- 
kipi,  ?.naknir.  Si  Mr.nrisse  mr.  gontin?i. 

Pp.hompoe  ni  rp.djp,  Mpinp.sse  np.  mp.rgoar  Si  Josir.,  n?i  denggan  moese 
rohPina.  Sp.lp.pp.n  tp.on  dope  ip.,  np.ek  rp.djp.  m?.  i?..  Np.  gogo  do  1p.  mp.ng- 
kp.djongdjongkon  gop.r  ni  Debp.tp.  np.  sp.sp.d?.  i.  Dompp.k  mp^rkp.redjo 
hp.lr.k  saoelp.k  di  bp.gp.s  djoro  i,  dp.pot  Si  Hilkip.,  sintoep.  ni  malim  i, 
poestp.hp.  di  ingp.np.n  np.  tp.r  simo.  Doeng  dioengkp.p  ip.,  diida  ip.  oehoem 
dohot  p.toerp.n  ni  Si  Moses  do  i.  Np.  honohp.n  mp.  mp.go  poestaha  i, 
djadi  disoeroe  tp.roehon  ia  i  mp.nigor  toe  radja  i,  Djp«di  doeng  torang 
diboto  rp.dja  Josia  hp.tr.nr.  i,  didokkon  ip.  :  ,,pp*toet  antong  moeroek 
Debata  di  hita,  dibaen  dilaosi  ompoenta  hata  ni  poestaha  i,"  ning  ia. 
Djadi  adong  dompahi  panoerirang  dadaboroe  na  margoar  Si  Hoelda, 
toe  si  ma  disoeroe  radja  i  manjapai  taringot  toe  hata  ni  poestaha  i. 
Ro  dadaboroe  i  :  ,, laing  patoeloeson  ni  Debata  do  soede  oehoem  na 
nidok  ni  poestaha  i,  tapi  dibaen  na  bonar  do  roha  ni  radja  i,  nada  ro 
dope  i  sapandjang  mangoloe  radja  i,"  ning  ia. 

Doeng i  dipalagoet  radja  Josia  soede  parripenia  toe  hoeta  Jeroesa- 
lem  pabegehon  di  halahi  hata  ni  poestaha  i.  Djadi  disoeroe  ia  moese 
na  mangadjari  halahi  taringot  toe  si.  Adong  dope  parkaoelan  di  hoeta 
Bethel  na  nipadjongdjong  ni  radja  Jerobeam  na  hinanan,  ditoetoeng 
radja  Josia  do  i.  Disoeroe  boeka  ia  tanoman  ni  malim  na  marka- 
oel  na  djolo  di  parkaoelan  i,  djadi  rap  dohot  i  ditoetoeng  ia  holi-holi 
ni  halahi.  Djadi  toeloes  ma  na  niloemba  ni  panoerirang  1  na  djolo 
di  hatiha  ni  radja  Jerobeam  (ligi  al.  93). 

Bahat  pe  na  moeba  di  tano  Joeda,  hoem  hara  ni  pir  ni  parenta  ni 
radja  Josia  do.  Anggo  pangalaho  ni  halak  ma  songon  ambasang,  idaon 
limoes  sian  baiian,  tai  boerboeron  di  bagasan.  Bahat  dope  lohot  ro- 
ha  parbegoeon  di  halak  Joeda  i.  Dibaen  na  markasonangan  halahi,di- 
ambang  halahi  na  so  palaloeon  ni  Debata  be  angka  oehoem  i. 

Hoem  sada  halak  na  mamboto  roha  ni  Debata,  i  ma  panoerirang 
Si  Jeremias.  Tangkas  diboto  ia,  nada  sadia  honok  nari  ro  ma  halak 
Babel  mangantak  haradjaan  Joeda  i.  Ning  ia  nada  hasaja  na  mangalo, 
pasoedehon  gogo  do  i,  labona  soada.  Sai  na  manjotnjoti  dilala  ia  ate- 
•atenia,  moeda  didjamitahon  ia  oehoem  na  giot  baenon  ni  Debata. 

Na  sigopan  hapengani  masa  na  nidok  ni  panoerirang  Si  Jeremias. 
Adong  ma  dompahi  porang  ni  halak  Misir  dohot  halak  Assoer.  Djadi 
ant  jo  tarbaen  halak  Misir  masoek  toe  tano  ni  halak  Assoer,  angkon 
diboloes  tano  Joeda.  Djadi  dipalagoet  radja  Josia  halaknia  mangalo 
halak  Misir  i.  Ro  tona  ni  Si  Parao  Neko,  radja  Misir  i,  mandok  : 
,,oelang  paalo-alo  aoe,  nada  giot  aoe  mamorangi  ho,  hoem  halak  As- 
soer i  do."  Laing  kehe  do  Si  Josia,  marporang  ma  halahi  di  Padang 
Megiddo.  Djadi  taloe  ma  halak  Joeda,  radja  Josia  maboegang  laloe 
mate  dibaensa.  Djadi  di  toroe  ni  parenta  ni  radja  Misir  i  ma  halak 
Joeda.  Nada  sadia  lolot  mimbar  mora  moese  ma  halahi,  di  toroe  ni 
parenta  ni  radja  Babel  noma. 

Nada  toek  be  sampoeloe  taon,  ro  ma  Si  Neboekadnesar,  radja  Ba- 
bel i,  maroban  soridadoe  bahat,  disoerboe  ia  hoeta  Jeroesalem  dohot 
bagas  djoro  i,  poentoeng  soede.  Halak  Joeda  i  diboeang  ia  toe  tano 
Babel. 

Djadi  diandoengi  panoerirang  Si  Jeremias  tanonia  na  taroelang 
dohot  bangsonia  na  tarboeang.  Hata  ni  andoeng-andoeng  i  nipadjop 
dope  lopoes  noeaeng. 


PONGGOL  54. 
Taringot  toe  Si  Daniel. 

Nada  pola  bia  parkantjitan  ni  halak  Joeda  di  parboeangan  i,  haba- 
hatanna  tiboe  do  mardomoe  toe  halak  na  di  sini.  Diloas  radja  Neboe- 
kadnesar do  halahi  marsidjalahi  takarna.  Na  deba  toetoe  sai  na 
markaloeloengoen  toe  tano  hagodangan.    Radja  i  pe  djop  do  rohania 


108 

roemiboer  tanonia.  Sadia  tarpaandjoe-andjoe  ia  roha  ni  halak  Joeda 
sanga  tarpalapang  ia,  dibaen  ia  do.  Moeda  adong  na  tama  na  pistar, 
tola  do  marpangkat. 

Djadi  adong  ma  opat  doli-doli  halak  Joeda,  na  nipasoeroeng  niradja 
i,  na  tola  tinggal  rap  dohot  ibana  di  bagas  na  godang,  i  ma  Si  Daniel, 
Si  Sadarak,  Si  Mesak  dohot  Si  Abetnego.  Disoeroe  radja  i  halahi 
sikola  ant  jo  pis:ar  halahi.  Giot  ni  radja  i  moese,  oelang  so  denggan 
tompa  ni  doli-doli  nangkinan  i,  djadi  diparentahon  ia,  angkon  tong- 
tong  tabo  panganon  ni  halahi.  Sanga  aha  panganon  dohot  inoemon 
ni  radja  i,  angkon  songon  i  moese  di  halahi,  totop  sada  halak  dibaen 
radja  i  patoere  panganon  ni  halahi.  Anggo  di  Si  Daniel  dohot  do- 
ngannia  hoerang  do  toemboekna,  didokkon  ia  di  na  patoere  panganon. 
i  :  ,,aha  goenana  he  hami  pangan  na  so  somal,  laing  na  manggoendjal 
ma  boetoehanami  dibaen  i.  Hoem  indahan  pe  di  hami  dohot  boeloeng 
botik,  aek  pe  inoemonnami,  toek  do  i,"  ning  ia.  Ro  bajo  i  :  ,,betak 
marniangi  hamoe  dibaen  i  sanga  langan-langan,  djadi  aoe  do  na  bona 
moeroek,"  ning  ia.  Ro  Si  Daniel:  ,,nada  i!  tadoega  ma  djolo  sampoe- 
loe  ari  on,"  ning  ia.  Salpoe  na  sampoeloe  ari  i,  diligi  na  patoere  panga- 
non i  ma  doli-doli  na  opat  i,  hape  oemmokmok  roemara  halahi  sian 
na  djolo.  Djadi  diloas  ia  ma  halahi  patoere  panganon  ni  halahi. 

Doli-doli  na  opat  i  ma  na  oempistar  sian  soede  dongan  sasikola,. 
Sian  na  opat  i,  Si  Daniel  dope  na  soemoeroeng.  Djadi  doeng  maroe- 
djoeng  sikola  ni  halahi,  dapotan  pangkat  ma  halahi.  Paroehoem  do 
anggo  Si  Sadarak,  Si  Mesak  dohot  Si  Abetnego,  tapi  Si  Daniel  ting- 
gal di  bagas  na  godang  rap  dohot  radja  i.  harana  nadara radja imanga- 
lehen  parenta  sanga  atoeran  na  imbaroe.  ia  so  djolo  disapai  ia  Si 
Daniel.  Djadi  tarpoedji  ma  halidangan  ni  halahi. 

Na  goemodang  dope  sipoedjion,  nada  ra  halahi  toeminggalkon  hat  a 
ni  Debata.  Togoe  do  roha  ni  halahi  di  si,  nada  olo  halahi  paihoet-ihoet 
halak  na  manjomba  gana-ganaan.  Gonan  mago  pangkat,  mate  pe 
djadi  soegari,  asal  oelang  mago  oegamo  ni  halahi.  Saoelak  bona  pang- 
oedjian  halahi  hara  ni  i.  Dipambaenkon  radja  i  gambaran  sere  na 
godang  sanoli,  hintjatna  onom  poeloe  elak.  Doeng  sidoeng  gambaran 
i,  dipaniho-nihohon  radja  i  :  ,, moeda  dibege  hamoe  sora  nigondangi, 
toengkap  ma  hamoe  asa  manjomba  gambaran  sere  na  nipadjong- 
djong  ni  radja  Neboekadnesar.  Barang  ise  na  so  ra,  niamboengkon 
ma  ia  toe  pamoeroenan  na  tarlobi  milas  apina,"  ninna. 

Djadi  dompak  na  marpesta  halak  hara  ni  gambaran  i,  manondoer 

ma  Si  Sadarak,  Si  Mesak  dohot  Si  Abetnego.  Djadi  mangkoeling 
ma  gondang  i,  toengkap  ma  soede  halak  marsomba,  halahi  na  toloe 
nada.  Djadi  diasoengkon  halak  ma  halahi,  dibaen  na  so  dohot  halahi 
toengkap.  Doeng  nioban  halahi  toe  djolo  ni  radja  i,  didokkon  ia  : 
,,aha  songon  i  !  nada  ra  hamoe  manjomba  debatangkoe  ?  Taida  ma 
djolo  sanga  adong  dope  Debata  na  goemogo  paloeahon  hamoe,"  ning 
ia.  Ro  halahi  :  ,,toek  do  gogo  ni  Debatanami  paloeahon  hami  sian 
pamoeroenan  i ;  bo  so  dipaloea  la,  laing  so  olo  hami  manjomba  gam- 
baran  i,"  ning  halahi.  Djadi  tarrimas  ma  roha  ni  radja  i,  diparentahon 
ia  angkon  pitoe  noli  oemmilas  nipagara  api  i  sian  na  somal.  ant  jo 
niamboengkon  halahi  toe  si.  Salakoe  nada  hadonohan  be  api  i  hara 
ni  milasna,  hoem  donok  pe  boeloes  mate  mosok,  indangkon  dope 
diliap  djilamna  i.  Toe  si  ma  diamboengkon  halahi  doli-doli  na 
toloe  i.  Anggo  didok  roha  ni  halak  soedena.  boeloes  mate  halahi, 
hape  nada  !  Tangkes  diida  radja  i  halahi  mardalan-dalan  di  pamoe- 
roenan i  oempe  bagv  mahoea.  I  pe,  nada  hoem  toloe  halak,  adong 
dope  dongan  ni  halahi  sada  nari.  Djadi  homang  ma  roha  ni  radja 
i,  disapai  ia  ma  oeloebalangnia :  ,,nada  he  toloe  halak  hoedok 
l^aenon  toe  pamoeroenan  i,  biasi  adong  opat  ?  I  pe,  nada  bagi 
mahoea  halahi  hoeida,  na  sangapan  moese  do  pangalaho  n^'  bajo  na 
sada  nari  i,"  ning  ia.  Djadi  dipadonok  radja  i  toe  pamoeroenan  i, 
dipiohon  ia  ma  halahi,  ning  ia  :  ,,djo  Sadarak,  Mesak  hope  ho, 
Abetnego,  hamoe  na  mangoloi  Debata  na  so  halompoan,  haroear 
ma  hamoe  sian  api  i,  ro  ma  hamoe  toe  son  !"  ning  ia.  Djadi 
haroear  ma  halahi,  diida  halak  soede  oempe  mosok  halahi,  abit  ni 
halahi  salang  moeap  timoes  soada.  Djadi  ro  dok  ni  radja  i  :  ,,poedjion 
ma  Debata,  na  manjoeroehon  soeroe-soeroeanna  mandjagahon  na 
mangkaposi  Ibana,"  ning  ia.  Djadi  ro  ma  parenta  ni  radja  i.  oehoemon 
do  barang  ise.  na  poeloek  mangintjak-intjahi  Debata  ni  halahi. 


PONGGOL  55. 

Taringot  toe  Si  Daniel  (oedoetna). 

Di  hatiha  ni  radja  Darioes  ma  na  soemangap  Si  Daniel  hope  na 
goemodang  koeasona,  pola  mardongki  namora-mora  i  di  sia.  Djadi 
martahi-tahi  ma  halahi  sanga  bia  ma  akal  mandaboehon  ibana.  JS'a 
maolan  do  i  nian,  angke  nada  oendjoeng  sal?  Si  Daniel,  tai  manam- 

boes  do  bisoek  ni  pangago.  Djotdjot  diida  halahi  Si  Daniel  marsi- 
mora-mora  toe  Toehan  di  bagasnia,  toloe  noli  sadari  laing  dibaen 
ia  i.  Djadi  marlagoet  ma  namora-mora  i,  ditabi  halahi  ma  ant  jo  ni- 
pangido  toe  radja  1  padalankoii  atoeran  na  imbaroe  na  mandok, 
nada  djadi  marsinta-sinta  halak  barang  toe  ise  pe  haloes  koem  toe 
radja  i  di  bagasan  toloe  poeloe  an.  Moeda  adong  na  mangalaosi, 
oehoemon  ma  ia,   oehoemna  :  nidaboehon  ia  toe  piloebang  babiat. 

Djadi  toemboek  dibege  radja  i  hata  ni  namora-mora  i,  boeloes 
disoeroe  ia  na  marniho-nihohonsa,  oelang  adong  be  na  so  oembotosa. 
Anggo  Si  Daniel,  dibege  ia  do  nian  parenta  i,  tapi  nada  ra  ia  mang- 
antak  na  martangiang  i.  Sangap  diida  ia  radja  i,  soemangap  dope 
Debata. 

Asa  doeng  laloe  dipadalan  radja  i  parenta  i,  sai  mamoloes-moloes 
namora-mora  i  sian  djolo  ni  bagas  ni  Si  Daniel  mangaligi  sanga  laing 
dibaen  ia  na  martangiang  i.  Djadi  doeng  tangkas  diida  halahi,  mang- 
adap  ma  halahi  toe  radja  i,  didok  halahi  ma  :  ,,on  do  dibaen  na  ro 
hami  toe  adopanta,  madoeng  diparentahon  radja  i  nada  tola  mar- 
sinta-sinta halak  toe  ise  pe  haloes  koem  toe  radja  i  na  toloe  poeloe 
ari  on.  Saonari  ma  torang  hami  ida,  adong  dope  hapengani  halak 
na  poeloek  mangalaosi  parenta  i.  Bajo  i  Si  Daniel  do  i,  laing  dipoepoe 
ia  na  martangiang  toe  Debata,  nada  he  mangido  na  martangiang  ? 
Hami  pangido  di  radja  i  antjo  nioehoem  ia,"  ning  halahi.  Djadi  tar- 
kohom  ma  radja  i,  harana  holong  do  rohania  di  Si  Daniel.  Diampini 
ia  do  nian  ibana,  tapi  ro  namora-mora  i  :  ,, atoeran  ni  radja  nada 
tola  nipaoeba-oeba,  na  sala  patoet  nioehoem,"  ning  halahi.  Djadi 
doeng  nada  hagagaan  be  hata  ni  namora-mora  i,  diloas  radja  i  nida- 
boehon Si  Daniel  toe  j)iloebang  babiat  i.  Laho  kehe  toe  si  Si  Daniel, 
didok  radja  i  di  sia  :  ,,o  Daniel  !  nada  tarpaloea  aoe  ho  nian,  tapi 
pos  ma  rohamoe  di  Debatamoe  na  nioloanmi  sahonokna,  dipaloea  la 
do  ho  sian  pandjomak  ni  babiat  i",  ning  ia.  Doeng  i  didaboehon 
halahi  ma  Si  Daniel  toe  piloebang  i,  digoelang  halahi  ma  batoe  na 
godang  toe  hamasoehanna  i,  oelang  tarbaen  ia  haroear. 

Doeng  kehe  Si  Daniel,  inda  marnasonang  be  roha  ni  radja  i,  mangan. 
so  giot,  tarpodom  pe  soada,  hoem  torang  ari  dilodjong  ia  ma  .toe  pi- 
loebang babiat  i,  pio-pio  ma  ia  :  ,,djo  Daniel  !  djo  Daniel  !  toetoe 
de  he  margogo  Debatamoe  mangondingi  ho  V  ning  ia.  Ro  Si  Daniel 
,,margogo  ma  toetoe,  nada  bagi  mahoea  dope  aoe,  haroe  diontjong 
babiat  i  aoe.    Disoeroe  Debata  do  soeroe-soeroeannia    mangondingi 

aoe,"  ning  ia.  Moga  ma  antong  roha  ni  radja  i,  djalop  dipaloea  ia 
Si  Daniel,  djadi  didokkon  ia  antjo  nidaboehoii  namora-mora  i  na 
mangadoehon  Si  Daniel  toe  piloebang  i.  Aha  dope,  nada  podo  laloe 
halahi  toe  toroe,  ma  ngangang  hoemani  bar  iat  i  giot  manjoro  halahi, 
abis-abis  dipangansa.  Sintap  ni  i  dihabiari  radja  i  ma  Debata  ni  Si 
Daniel. 


PONGGOL  56. 


Tariiigot  toe  liamoemoelak  ni  halak  Israel  sian 
haboeansran  i. 


'»■ 


Asa  doeng  toek  pitoe  poeloe  taon  di  liaboeangan  halak  Israel, 
maribo  ni  roha  ma  Debata,  ditoeboehon  la  ma  di  roha  ni  radja  Kores 
paloeahon  halahi.  Djadi  dilehen  radja  i  ma  soerat  haloeaan,  hatana 
songon  on  :  Debata,  nampoena  langit,  mangalehen  koeaso  di  aoe  di 
soede  haradjaan  na  di  tano  on,  la  ma  manoeboehon  di  rohangkoe, 
antjo  hoepadjongdjong  bagas  parsombaan  di  sia  di  hoeta  Jeroesalem 
na  di  tano  Joeda.  Barang  ise  na  manjomba  Ibana,  didongani  Debata 
ma,  tola  do  ia  moelak  toe  hoeta  Jeroesalem  padjondjong  bagas  par- 
sombaan di  Toehan  Jahowa,  Debata  ni  halak  Israel.  Sada  na  so  moe- 
lak i,  dioeroepi  ia  ma  donganna  na  moelak  i  dohot  sere  sanga  perak 
sanga  pahan-pahanan  sanga  balandjo  dohot  angka  na  asing-asing 
siloea  toe  bagas  djoro  na  giot  padjongdjongon  di  sadoe  i,  ninna. 
Djadi  moga  ma  halak  Israel  dibaen  hata  ni  soerat  i,  manigor 
adong  ma  na  markobas.  Hira-hira  lima  poeloe  riboe  halak  na 
pardjolo  moelak.  Hoem  bolkas,  dirohahon  halahi  ma  na  paoelihon 
hoeta  Jeroesalem  i  na  doeng  loboe  sai  lolot.  Dipoengka  halahi  moese 
padjongdjong  bagas  djoro  i.  Asa  nada  sadia  honok  doeng  di  si, 
ro  ma  halak  Samaria  mangido  antjo  dohot  mangoeroepi,  nada  dipa- 
tola  Si  Seroebabel  dohot  Si  Josoea,  pangoeloe  ni  halak  Israel, 
dibaen  satonga  parbegoe  do  anggo  roha  ni  halahi.  Djadi  hantjit  ma 
roha  ni  halahi,  mangadoe-adoe  ma  halahi  toe  radja  Kores,  oelang 
diloas  ia  be  nipaoeli  mangoelahi  hoeta  Jeroesalem  dohot  bagas  djoro  i. 
harana  ninna,  sian  na  robi  dope  laing  na  sipanggaori  dohot  sipa- 
mola-mola  ma  anggo  radja  ni  halak  Israel.  Djadi  doeng  dipareso 
radja    Kores    angka  soerat  parningotan  sanga  toetoe  pangadoean  ni 

•halak  Samaria,  disoeroe  antak  ia  na  paoelihon  hoeta  Jeroesalem 
dohot  na  padjongdjongkon  bagas  djoro  i. 

Songon  na  madaboe  toemboek  do  di  roha  ni  halak  Israel  pangantak 
Tii  radja  Kores,  angke  madoeng  loemosok  roha  i  padjongdjong  bagas 
djoro  i,  mari-ari  ma  doeng  didok  na  tobang  doemenggan  bagas  djoro 
na  hinanan. 

Na  lolotan  dope  ant  jo  tola  didjama  halahi  karedjo  i  mangoelahi, 
i  ma  di  hatiha  dompak  Si  Darioes  radja  ni  halak  Parsi,  hira-hira  doea 
poeloe  taon  doeng  moelak  toe  tano  hagodangan  i.  Bagas  djoro  i  ma  na 
toemiboe  sidoeng,  anggo  na  paoelihon  hoeta  Jeroesalem  i  loemambat 
ma  halahi  hara  ni  bahat  ni  parsalisian.  Adong  na  so  haroe  toere 
parangena,  deba  mamboeat  boroe  ni  halak  parbegoe  djadi  tarihoet 
ma  roha  ni  halahi  oelang  sego  parkaoeman.  Halak  Samaria  pe  mar- 
anjok  ni  roha,  dipoepoe  diganggoe  halahi  halak  Israel  markaredjo. 

Doeng  pe  ro  Si  Esra  asa  moeba  bahat.  Lima  poeloe  taon  doeng 
sidoeng  bagas  djoro  i,  di  hatiha  dompak  Si  Artasasta  radja,  ro  ma 
ia  sian  tano  haboeangan  i  maroban  dongan.  Midoek  do  siloea  boanon 
ni  halahi  dilehen  radja  i  padenggankon  bagas  djoro  i,  pola  ro  hat  a 
niSi  Esra  mandok:  ,,pinoedji  maToehan  Jahowa,  Debata ni  pmpoenta,. 
na  mangondjar  roha  ni  radja  i,  antjo  tarpadenggan  hita  bagas  djoro 
i  di  hoeta  Jeroesalem,"  ning  ia. 

Djadi  doeng  ro  Si  Esra  di  hoeta  Jeroesalem,  bahat  diida  ia  parange 
ni  dongan  na  so  hombar  toe  Hata  ni  Debata.  Djadi  marsak  ma  rohania 
martangiang  ma  ia  boti  :  ,,0  Toehan  !  maila  do  aoe  manaih  toe  Ho, 
-angke  ma  bahat  dosanami,  lopoes  toe  langit  martimboen-timboen 
ma  salanami.  Tama  dioehoem  Ko  hami,  harana  na  tigor  sanoli  do 
Ho.  Ise  do  na  manaon  di  djolomoe  ?"  ning  ia. 

Djadi  doeng  diida  halak  marsak  ni  roha  ni  Si  Esra,  marroan  ma  na 
tobang-tobang  dohot  na  torop  manopoti  sala,  didok  halahi  :  ,,hami 
paoeba  pe  rohanami,  asal  diadjari  ho  hami,"  ning  halahi.  Ro  Si 
Esra,  didokkon  ia  angkon  dipakehe  halahi  boroe  ni  halak  parbegoe 
oelang  marbaoer  be,  djadi  dipakehe  halahi.  Hara  ni  pandasdas  ni  Si 
Esra  goemogo  ma  roha  ni  halahi  toe  na  paoelihon  hoeta  Jeroesalem 
i.  Maol  do  nian  karedjo  i,  angke  hoem  sidoeng  saotik,  bo  ro  ma  halak 
-Samaria  manjegohon,  hoerang  sigop  moelak  sangap  hoeta  i. 

PONGGOL  57. 

Taringot  toe  Si  Nehemia. 

Adong  ma  dompahi  halak  Israel,  na  margoar  Si  Nehemia,  na  mar- 
pangkat  na  godang  di  tano  haboeangan  i,  dipaboa  halak  di  sia  panga- 
laho  ni  karedjo  i  di  hoeta  Jeroesalem  dohot  pambaenan  ni  halak  Sa- 
maria, marsak  ma  rohania  padjaha-djaha  i,  Saoelak  mangkobar  ma 
ia  dohot  radja  Artasasta,  didok  radja  i  ma  :  ,,biasi  sai  songon  na  halom 
bohimoe  ?  adong  ke  bagi  marnjae  ho?  dia  do  haskas  ni  rohamoe  lakna? 
paboa  di  aoe,"  ning  ia.  Ro  Si  Nehemia  :  „santabe  di  radja  i,  di  dia  ma 
tarbaen  aoe  moga,  songon  i  ma  bile  ni  hoetanami  !  Dipoepoe  digar- 
gar  moesoe  i  tano  batona,  horbanganna  disoerboe  ia,"  ning  ia.  Ro 
radja  i:  ,,antong,  aha  do  giotmoe  soegari?"  ning  ia.  Ro  Si  Nehemia  : 
,,moeda  toemboek  di  roha  ni  radja  i,  taloas  ma  djolo  toe  si  aoe  mang- 
arahon  dongankoe  pasidoeng  karedjo  i,"  ning  la.  Ro  radja  i  : 
,,sadia  honok  hasaja  ho  di  si  dipingkir  ho  ?"  ning  ia.  Ro  Si  Nehemia  : 
„nada  tarboho  aoe  dope  i,  lani,  tapi  hoem  lajak  tartinggalkon  pe  i, 
moelak  ma  aoe  toe  son,"  ning  ia.  Ro  radja  i  :  ,,antong,  kehe  ma  ho 
toe  si,  hoelehen  soerat  boanonmoe  di  angka  radja  na  di  si,  antjo  dito- 
long  halahi  ho,"  ning  ia.  Djadi  kehe  ma  Si  Nehemia  toe  si. 

Asa  doeng  ro  ia  di  hoeta  Jeroesalem,  dipareso  ia  ma  sanga  sadia 
na  so  sidoeng  do]3e.  Diarahon  ia  ma  halak  soede,  ning  ia  :  ,,oelang 
mandele  rohamoenoe,  dongan  !  nada  djadi  so  sidoeng  karedjonta, 
angkon  moelak  sangap  hoeta  ni  ompoenta,"  ning  ia.  Ro  na  tobang- 
tobang  i :  ,,rim  ma  tahinta  anggo  songon  i,"  ning  halahi.  Anggo  moesoe 
i  mangintjahi  ma  manigor,  mandok  :  ,,nada  sidoeng  kamoe  i  haroe 
na  bia  pe,"  ninna.  Ro  aloes  ni  Si  Nehemia  :  ,,Debata,  nampoena  langit, 
padjadi  karedjonami,  hami  naposona  mambaensa  lopoes  sidoeng," 
ning  ia.  Djadi  dibaen  sai  didoega  moesoe  i  manjegohon  ,diatoerkon 
Si  Nehemia  antjo  tongtong,  arian  na  borngin,  nisaroan  na  doeng 
sidoeng  i.  Djadi  marsioban  sendjatana  be  ma  halak  toe  karedjo  i. 
antjo  tarbaen  mangalo  ampot  tompoe  ro  moesoe  i,  manombo  di 
tangan  na  sada  sendjata,  di  na  sada  nari  pandjamaiin.  Djadi  doeng 
salpoe  pitoe  boelan,  sidoeng  ma  soede. 

Asa  doeng  sidoeng,  dipalagoet  Si  Nehemia  ma  halak  Israel,  antjo 
dibege  halahi  angka  patik  dohot  oehoem  ni  Si  Moses,  siseon  ni  Si 
Esra  di  djolo  ni  halahi.  Oembege  hatana  i  tangis  ma  halahi,  ro  ma 

pandok  ni  Si  Nehemia  :  ,,ari  na  denggar  na  badia  do  on,  oelang  hamoe 
tangis,  angke  madoeng  moelak  sangap  moelia  hoeta  ni  ompoenta. 
Marmoga-moga  ma  hita  soede  hara  ni  godang  ni  pangoeroepi  ni  Toe- 
hanta  di  hita,"  ning  ia.  Djadi  marmoga-moga  ma  halahi. 


PONGGOL  58. 
Taringot  toe  Si  Ester. 

Bahat  dope  halak  Jahoedi  (i  do  goar  ni  halak  Israel  olat  ni  on  toe 
poedi)  na  so  dohot  moelak  toe  tano  hagodangan,  na  tinggal  di  ha- 
boeangan  i,  harana  ma  togoe  bope  sonang  halahi  di  si.  Saoelak  gintjip 
noma  asa  bona  parmaraan  godang  halahi,  hoem  hara  ni  panolong  ni 
Debata  do  dibaen  na  maloea.  Anggo  halak  nampoena  tano  i  hian, 
nada  tardok  na  gigi  roha  di  halak  Jahoedi,  radjana  i  pe,  Si  Ahasveros 
goarna,  lambok  do.  Sada  halak,  na  margoar  Si  Haman,  na  tarlobi 
hosom  ni  r  oh  ana  mida  halak  Jahoedi.  Na  godangan  do  ate -ate  ni 
bajo  i.  Moeda  mamoloes  ia,  angkon  loemobi  hormatna  dibaen  halak 
toe  sia  dipangido  ia,  tai  anggo  ia,  salang  manaili  nada  ra. 

Djadi  adong  ma  halak,  na  margoar  SiMordahai.  na  so  olo  mangkor- 
mati  ibana,  ganop  padoempang  halahi,  sego  ma  roha  ni  Si  Haman. 
Djadi  dibaen  na  halak  Jahoedi  Si  Mordahai,  tarandoroes  ma  hosom 
ni  Si  Haman  toe  soede  halak  Jahoedi,  mandjalahi  dalan  ma  ia  ma- 
moesasa  soede.  Djadi  didokkon  ia  ma  di  radja  i:  ,,nada  tama  adong  di 
tonga- tonga  ni  halak  Parsi  halak  na  asing  adatna  dohot  oegamona. 
Moeda  toemboek  di  radja  i,  niparentahon  ma  antjo  niboenoe  halak 
Jahoedi  soede,  nitontoehon  hian  ma  arina  i,"  ning  ia.  Ko  radja  i 
,,iabo,  goeroe  di  ho  ma  i  sanga  bia  ma  antjo  laloe,"  ning  ia.  Djadi  ma- 
nongos  soerat  ma  Si  Haman  toe  soede  radja  mandok  na  boenoeon 
ma  halak  Jahoedi,  dipaboa  ia  moese  di  soerat  i  ari  boelanna.  Moga 
ni  Si  Haman  antong,  nada  boti-boti,  anggo  halak  Jahoedi  mar- 
tangisan  do.  Bahat  do  nian  dipingkiri  roha  ni  djolma,  roha  ni  Debata 
do  na  toeloes.    Didjagahon  la  do,  oelang  mate  rontjo  halak  Jahoedi. 

Asa  dompahi  markordja  ma  saoelak  radja  Ahasveros.  Sian  soede 
loeat  haradjaannia  marroan  ma  radja-radja  dohot  namora-mora 
manopot  hordja  i.  Djadi  di  mat  ana  i  disoeroe  alap  radja  i  ma  na- 
doema  i,  Si  Pasti  goarna,  antjo  manortor  ia.  Giot  ni  radja  i  oelang 

so  dipoedji  namora-mora  i  djogi  ni  nadoema  i  bope  maloiiia  manortor, 
tapi  nada  ra  nadoema  i.  Djadi  ila  sadjo  ma  roha  ni  radja  i  dibaen 
panggagai  ni  nadoema  i,  songon  i  ma  pola  godang  ni  hordja.  Mang- 
asa  milas  ni  rohana  disirangkon  ia  di  na  santongkin  i.  Doeng  i  di- 
pasahat  ia  ma  di  namora-mora  i  patamahon  gontina,  dipoeldit  halahi 
ma  Si  Ester,  boroe  Jahoedi,  na  lobi  denggan  tompana  dohot  rohana. 
Boroe  na  dangol  do  ia  nian,  na  tinggal  maenek,  na  nipagodang  ni 
ibotona  Si  Mordahai,  tapi  toemboek  do  roha  ni  radja  i.  Laho  toe 
bagas  ni  radja  i  dipaingot  Si  Mordahai  dope  ia,  oelang  dipaboa  ia 
boroe  Jahoedi  ia,  harana  mabiar  ia  diirang-  irangi  Si  Haman. 

Nada  sadia  honok  doeng  bolkas  Si  Ester,  ditahi  Si  Haman  ma  na 
mangarontjohon  halak  Jahoedi  i.  Anggo  Si  Ester,  nada  diboto  ia  na 
giot  masa  di  dongannia  sabangso,  doeng  pe  dipaboa  boedjing-boe- 
djing  pangoloi  asa  disoeroe  ia  haposan  ni  rohana  manjapai  Si  Mor- 
dahai. Djadi  martona  ma  Si  Mordahai  di  sia  songon  on  :  ,,topot  ma 
radja  i,  holoskon  ma  dangolnami  oelang  mate  sadjo  hami,"  ning  ia. 
Martona  Si  Ester  moelak  :  ,,nada  tarbaen  aoe  manopot  radja  i,  harana 
adong  atoeran,  barang  ise  na  mangadap  nada  dipiohon  radja  i, 
maroetang  hosa  ma  ia."  Ro  ma  balos  ni  Si  Mordahai  mandok  : 
,, oelang  didok  rohamoe  sasada  ho  mangoloe,  moeda  donganmoe  sa- 
bangso soede  mate.  I  pe,  betak  na  nipatama  ni  Debata  do  i  sorangan 
ni  radja  i  ho  saonari,  ant  jo  tartolong  ho  halak  Jahoedi."  Ro  aloes  ni 
Si  Ester  :  ,,antong,  marpoeaso  ma  hita  toloe  ari  on,  salpoe  i  hoetopot 
ma  radja  i.  Moeda  na  mate  aoe  dibaen  i,  bia  ma  binaen,  na  doeng 
hatiha  ma  i  di  aoe,"  ning  ia. 

Asa  doeng  salpoe  na  toloe  ari,  mangadap  ma  Si  Ester.  Laho  mang- 
adap hoemitir  ma  totnia,  tapi  doeng  diida  ia  na  djop  basa  ma  pa- 
naili  ni  radja  i,  oempos  ma  rohania.  Djadi  disoerdoehon  radja  i 
ma  toengkot  haradjaan  i,  ant  jo  did  jama  Si  Ester,  tanda  lomo  roha 
nia.  Djadi  ro  ma  hat  a  ni  radja  i  :  ,,aha  do  na  nitopotmoenoe  toe  son?" 
ning  ia.  Ro  Si  Ester  :  ,, moeda  toemboek  roha  ni  radja  i,  rap  ma  hita 
mangan  sadari  on  bope  Si  Haman,"  ning  ia.  Ro  radja  i :  ,, toemboek, 
ro  ma  hami  anon,  hoedok  pe  di  Si  Haman,"  ning  ia.  Dapot  hatiha 
mangan,  ro  ma  halahi.  Djadi  doeng  mangan  didok  radja  i:  ,,aha  do 
pangidoanmoe  ?"  ning  ia.  Ro  Si  Ester  :  ,, moeda  laing  toemboek  do 
roha  ni  radja  i,  ro  ma  radja  i  rap  dohot  Si  Haman  mangoelahi  an- 
tjogot,  antjo  hoedok  pangidoan  ni  rohangkoe,"  ning  ia. 

Laho  moeli  padoempang  ma  Si  Haman  dohot  Si  Mordahai,  sego  ma 

rohania.  Doeng  di  bagas,  dipadjodjor  ia  do  nian  soede  di  sorangan- 
nia,  tapi  ning  ia  moese  :  jjhahoeangkoe  i  sangap  anggo  laing 
mangoloe  Si  Mordahai,"  ning  ia.  Ro  sorangannia  :  ,,na  momo  ma 
marsak  ko  hara  ni  bajo  i,  aoe  hoeboto  do  i  soega>ri.  Padjongdjong 
ma  hajoe  pargantoengan,  pangido  ma  di  radja  i.  ant  jo  tola  digantoeng 
ko  toe  si  Si  Mordahai,  aha  dope,  sonang  ma  ho  mangan  antjogot 
rap  dohot  radja  i,"  ning  ia.  Toemboek  di  Si  Haman  hat  a  ni  sora- 
ngannia, disoeroe  ia  ma  manigor  padjongdjong  hajoe  pargantoengan. 

Djadi  borngin  na  ro  i  nada  tarpodom  radja  i,  markahhan  ma  ia 
mamasa  soerat  parningotan  taringot  toe  na  masa  na  djolo,  dapot  ia 
ma  di  soerat  i  barita  ni  doea  halak.  na  martahi  mamoenoe  radja  i, 
dipaboa  Si  Mordahai  tahi  i  di  radja  i,  djadinada  laloe.  Djadidisapai 
radja  i  ma  dongannia  sanga  djoengada  nibaloskon  toe  Si  Mordahai 
pambaenanna  na  denggan  i.  Ro  aloesna  :  ,,nada  djoengada  dope, 
iani,"  ninna. 

Hoem  torang  ari  ro  ma  Si  Haman  giot  mangido,  ant  jo  tola  digan- 
toeng ia  Si  Mordahai,  tapi  nada  podo  djabat  hasapaiin  ia  radja  i, 
boeloes  didok  radja  i  ma  :  ,,atehe;  Haman  !  aha  do  na  tama  diboto 
ho  baenon  toe  halak  pasangapon  ni  radja  i  ?"  ning  ia.  Djadi  mar- 
koesari  ma  Si  Haman:  ,,ise  ma  pola  pasangapon  ni  radja  i  di  balik  ni 
aoe,"  ninna  rohania  djadi  didoldion  ia  ma  di  radja  i  :  „on  ma  na 
tama  hoeboto,  dipake  bajo  i  ma  abit  ni  radja  i,  nibaen  ma  liampoe 
toe  oeloenia,  dilomboet  ia  ma  koedo  ni  radja  i,  nibaen  ma  sada  na 
mangiring  koedo  i,  pio-pio  ma  ia  boti  :  ,;Songon  on  ma  baenon  toe 
halak  na  giot  pasangapon  ni  radja  i,"  ning  ia.  Ro  radja  i  :  ,,antong, 
baen  ma  i  manjogot  on  toe  Si  Mordahai  halak  Jahoedi  i,"  ning  ia. 
Galpo  ma  dilala  Si  Haman,  tai  nada  poeloek  ia  manggagai.  Ha  ni 
rohania  so  doeng  mangiring  koedo  na  nilomboet  ni  Si  Mordahai  i. 

Djadi  marajak  hos  ari  kehe  ma  Si  Haman  toe  bagas  na  godang  ma- 
ngan rap  dohot  radja  i.  Doeng  simpoel  mangan,  didok  radja  i  ma  di 
Si  Ester:  ,,dok  hamoe  ma  pangidoanmoenoe,"  ning  ia.  Ro  Si  Ester: 
„on  do  pangidoankoe :  pangoloe  ma  aoe  dohot  dongan  sabangsongkoe, 
angke  madoeng  targadis  hami,  boenoeon  ma  hami  soede,"  ning  ia. 
Ro  radja  i;  :  ,,ise  lakna  na  poeloek  mamoenoe  hamoe  ?"  ning  ia.  Ro 
Si  Ester:  ,,i  ma  da  indadon  Si  Haman  0:1,  parkilang  na  djahat  do  ia," 
ning  ia.  Adong  ma  di  si  naposo  ni  radja  i,  ning  ia  moese:  ,, madoeng 
djongdjong  tiang  pargantoengan  ni  Si  Mordahai  dibaen  Si  Haman," 
bo  mari-ari  rimas  ma  roha  ni  radja  i,  didokkon  ia  ma  :  ,,gantoeng 

luimoe  Si  Haman  too  si."  iiing  ia.  Djadi  di^autucng  halahi  ma  Si 
Hamaa  toe  hajoe  na  nipadjongdjong  lia  di  Si  Mordahai.  Djadi  dilehen 
radja  i  ma  pan,<:kat  ni  Si  Haman  di  Si  Mordahai. 

Doerig  i  didokkoi  Si  Ester  di  radja  i:  .,madceng  dipang.)loo  ho 
aoe  dobot  paribotoonkoe  Si  Mordahai,  tai  bia  ik ma  dongaii  sabang- 
songkoe  halak  Jahoedi  i  ?  Di  dia  ma  sonang  aoe  anggo  laing  boenoeon 
do  halahi,"  ning  ia.  Ro  radja  i  :  ,, anggo  parenta  i  nada  tarbaen  so 
ialoe,  tapi  hoetongos  ma  soerat  di  soede  radja-radja  mandok  tola 
do  mangalo  halak  Jahoedi,"  ning  ia.  Djadi  doempang  ma  arina  i, 
marsidjago  di  ibana  ma  halak  Jahoedi,  bahat  do  nian  mate,  tapi 
oembahat  dope  halak  Parsi.  Sintap  ni  i  dipasangap  halak  Jahoedi 
ma  ari  i  ganop  taon,  Pesta  Poerim  ma  goarna. 


PONGGOL  59. 
Taringot  too  Si  Hiob. 

Ia  boti  ma  hobaran  ni  Si  Hiob  na  di  tano  Oes,  halak  na  tigor,  na 
oemboto  marpohom  ni  roha,  na  so  djoengada  hatinggalan  maroban- 
kon  oegamona  i.  Ia  Si  Hiob  i  ma  halak  namora  na  lobi  na  di  gindjang 
ni  tano  on,  di  toroe  ni  langit,  na  tarbonggal  hagabeanna  toe  soede 
banoea  ni  halak.  Ma:'anak  marboroe  do  ia,  anaknia  pitoe,  boroenia 
toloe.  Anggo  bahat  ni  pahan-pahanannia  pitoe  riboe  biri-biri,  toloe 
riboe  oento,  lima  ratoes  pasang  lomboe,  lima  ratoes  halode  hoem  bo- 
roe-boroe. 

Dibaen  bahat  ni  sinadongan  ni  Si  Hiob,  marlajas  ni  rohadakdanak- 
nia,  hoem  mangan  modom  dohot  na  marpesta-pesta  ganop  ari  giot 
ni  halahi,  nada  adong  roha  toe  na  denggan.  Sai  marsak  do  roha  ni 
Si  Hiob  pasari-sari  dakdanaknia  i,  ganop  manjogot  marsomba  ia 
toe  Debata  mangido,  oelang  mamboeat  mosal  la  di  parange  ni  hala- 
hi ampot  tceng  adong  na  sala, 

Asa  saoelak  sindorang  marpesta-pesta  dakdanak  ni  Si  Hiob,  ro  ma 
halak  marlodjong  mandok  toe  sia:  ,, oelang  tarsonggot  ko  da,  manga- 
lontja  aoe  nangkin,  ro  moesoe  i,  halak  Sabe  i,  bo  dihoroes  halahi  lom- 
boenta  dohot  halodenta  soede,  naposomoe  diboenoe  halahi,  sangki- 
boeng  aoe  do  na  maloea,  roepana  ant  jo  adong  na  mambaritahon  i  di 
ho,"  ning  ia.  Nada  djabat  dope  tarpatangkas  Si  Hiob  pangalahona, 
bo  mangoelahi  ma  ro  halak  marlodjong  mandok  :  .,madaboe  nangkin 

api  sian  langit  na  manjoro  biri-birinta  abis,  rap  dohot  na  marmahan 
J,  hoemon  aoe  na  so  bona,  roepana  ant  jo  adong  na  paboahon,"  ning 
ia.  Dohonon  na  mardjamita  dope  bajo  i,  ro  ma  mangoelahi  halak 
marlodjong  mandok  :  ,,ro  nangkin  moesoe  i,  balak  Kalde  i,  ditangko 
halahi  oentonta,  na  marmaban  i  diboenoe  halabi,  boemon  aoe  do  na 
maloea,  roepana  ant  jo  adong  na  paboabon,"  ning  ia.  Marbarita  dope 
bajo  i,  bo  ro  ma  mangoelabi  haiak  marlodjong  mandok:  ,,marpesta- 
pesta  dakdanak  ni  morangkoe,  bo  tompoe  ro  baiinsoengsoeng  na  go- 
go  sabali,  ditondong  ia  bagas  inganan  ni  balahi  laloe  maroempak, 
ditinggang  bagas  i  ma  halabi,  mate  ma  soede,  angkiboeng  aoe  do  na 
mangoloe,  roepana  antjo  adong  na  paboahon,"  ning  ia. 

Oembege  i  soede,  disibakkon  Si  Hiob  ma  abitnia  sian  marsak  ni 
rohana,  didokkon  ia  ma  :  ,,Toehan  do  na  mangaleben,  Toehan  do 
na  mamboeat,   laing  sipoedjion  do  goar  ni  Toehan,"  ning  ia. 

Nada  sadia  boaok  doeng  i,  bona  ngenge  moese  ma  Si  Hiob,  sap 
pamatangnia  sian  palakpak  lopoes  toe  amboeboe.  Djoegoek-djoe- 
goek  do  ia  sasadari  di  lamboeng  tataring  i,  nada  morot  bagi  toe  dia, 
boem  dipoepoe  dibajo  ia  pamatangnia  dohot  ngarngar  ni  boedon 
tano.  Anggo  sorangannia  ma  mandele  boti  pe  marmoengoet-moe- 
ngoet  adop  Toehan,  di  hadeleanna  i  didokkon  ia  di  Si  Hiob  :  ,,aha 
labona  dipasomba-somba  bo  Toehan,  tinggalkon  Ibana,  gonan  mate 
ho,"  ning  ia.  Ro  Si  Hiob  :  ,,songon  hobar  ni  na  oto  hobarmoe,  na 
denggan  tadjagit  sian  Debata,  ia  na  djat  nada  ?"  ning  ia.  Djadi 
baroe  songon  i  pe  soro  ni  ari  toe  sia,  nada  mardosa  ia  adop  Debata. 

Anggo  ale-alenia  Si  Elipas,  Si  Bildad  dohot  Si  Sopar,  ro  do  nian 
mangaligi  ia,  tai  na  maolan  dilala  halahi  mandok  hata  apoel-apoel 
di  sia.  Doeng  diida  halahi  pardangolan  ni  Si  Hiob,  tangis  ma  halahi, 
pitoe  ari  pitoe  borngn  djoegoek  ma  halahi  di  lamboengnia  hohom 
be  songon  i,  nada  poeloek  mangkoeling.  Doeng  i  pe  asa  mangkoeling 
halahi.  Diambang  halahi  adong  dosa  na  boeni  na  binaen  ni  Si  Hiob, 
djadi  disolsoli  halahi  ibana.  Ro  aloes  ni  Si  Hiob  :  ,, sadia  honok  nari 
arsahanmoenoe  aoe,  na  manjotnjoti  do  hatamoenoe  di  ate-atengkoe. 
Na  mangoloe  do  Si  Patorkiskon  aoe,  diboto  Debata  do  boerdjoe  ni 
rohangkoe  !"  ning  ia. 

Djadi  dibaen  so  ra  Si  Hiob  maninggalkon  dalan  na  denggan,  mar- 
ibo  ni  roha  Debata  di  sia,  dipamaloem  la  ma  bant  jit  ni  Si  Hiob.  Doeng 
i  moelak  mamora  ma  ia,  oemmora  dope  salipat  sian  na  djolo,  djabat 
adong  opat  bolas  riboe  biri-birinia,  onom  riboe  oento,  sariboe  pasang 

lomboe  dohot  halode  hoem  boroe-boroe.  Maranak  marboroe  mangoe- 
lalu,  mangoloe  dope  ia  saratoes  opat  poeloe  taon  nari,  mate  matobang 
ia  sajoer  matoea  boeloeng. 

PONGGOL  60. 
Hasidoeiiganna. 

Asa  on  dope  barita  saotik  nari  paboahon  na  masa  di  halak  Jahoedi 
lopoes  toe  hatiha  hasosorang  ni  Toehan  Jesoes. 

Doeng  mate  Si  Esra  dohot  Si  Nehemia,  adong  dope  pitoe  poeloe 
taon  nari  halahi  di  toroe  ni  parent  a  ni  halak  Parsi.  Doeng  i  ro  ma  ra- 
dja  Iskander  sian  tano  Gorik,  ditaloehon  ia  halak  Parsi,  marradja  toe 
sia  noma  halak  Jahoedi.  Doeng  mate  radja  Iskander,  parsoereian 
godang  ma  tano  ni  halahi,  hoehoel  marradja  toe  radja  Siria,  hoehoel 
toe  radja  Misir,  goeroe  di  pangalahona  do  i,  sanga  ise  na  monang,  i 
do  na  mamarenta.  Adong  ma  lobi  hoerang  saratoes  taon  marradja 
halak  Jahoedi  toe  radja  Misir,  sonang  do  halahi  di  si.  Doeng  i  dira- 
djai  Si  Antiokoes,  radja  Siria,  halahi.  Nada  toemboek  rohani  i  disom- 
ba  halak  Jahoedi  Debata  na  sasada  i,  manombo  dielek-elek  ia,  manom- 
bo  dipaksa  ia  maninggalkon  oegamo  ni  halahi.  Moer  pir  pangalo  ni 
halak  Jahoedi,  moer  diparkantjiti  ia,  djadi  di  na  soen  parkantjitan 
i,  mangalo  sitoetoe  ma  halahi,  masa  ma  porang  na  lolotan.  Dibaen 
dioeloehon  Si  Matatias  halahi,  digoar  ma  hatiha  porang  i  hatiha  ni 
halak  Makabi.  harana  idogoar  ni  marga  ni  Si  Matatias  i.  Di  poedi  ari 
dipatoehon  halak  Rom  ma  halahi,  djadi  dipabangkit  halak  Rom  ma 
Si  Herodes  radja  ni  halahi,  lopoes  toe  haroro  ni  Toehan  Jesoes  laing 
horong  ni  i  ma  mangaradjai. 

Honok  ma  nada  adong  be  panoerirang  paingot  halahi.  Sai  dipaima- 
ima  halahi  panoerirang  godang  na  paloeahon  halahi  sian  gomgoman 
ni  halak  Rom  hope  na  padomoehon  halahi  gabe  sada  bangso  songon 
di  hatiha  ni  radja  Daoet  dohot  radja  Salomo.  Toeloes  do  nian  ro  pa- 
noerirang godang  mambaen  dalan  hasonangan  di  halak  Israel  hope 
di  sand  ok  djolma  manoesia,  tapi  nada  songon  na  nipingkirkon  ni 
halahi.  Toehan  Jesoes  do  panoerirang  godang  i. 

,,Angke  nada  songon  pingkiran  ni  djolma  anggo  pingkiran  ni  De- 
bata, hope  nada  songon  dalan  ni  djolma  dalan  ni  Debata.  Sanga  sa- 
dia  dao  ni  langit  sian  tano  on,  songon  i  moese  dalan  ni  Debata  soe- 
moeroeng  sian  dalan  ni  djolma,    hope  pingkirannia  sian  pingkiranta.  ' 


